
HÁROMSZÁZ HORDÓ EZÜST. 

Volt a múlt század elején egy gazdag földesúr a temesi 
bánságban. 

A magyar nyelvben csak akkor használjuk az «egy» 
szót, a mikor az számot fejez ki. Csak «egy» és nem több. 

Itt épen az az eset fordult elő. Csak ez az egy gazdag 
földbirtokos volt az egész nagy kerületben, és nem több. 
Botsinkay Gáspárnak hittak. 

Mert abban az időben a mostani « magyar Kanahán» 
csak az ínségnek és a nyomorúságnak volt hazája. 

Kilenczszáz falu állt üresen a bánság területén. (Az 
összeírás az olyan falut, a melyikben «két» ház lakva 
van, már a lakottak közé sorozza.) Azoknak egy része le 
is volt égetve s porig rombolva ; de olyan is sok volt, a 
hol még álltak a falak, zöld nyirokkal bevonva, s meg vol- 
tak a tetők, vihartól felborzolva; csak a széltől csapko- 
dott ajtók, ablaktáblák, a viharban nyikorgó kútgémek 
hirdették, hogy senki sincsen odahaza. A lakosság el lett 
hajtva, vagy elfutott, talán még visszajönnek; — ha ők 
nem, a fiaik, vagy az unokáik. 

Azután jött egy-egy árvíz, a mi százával söpörte el 
még azokat a helységeket is, amikben lakott valaki. 

A törökök elrontottak minden vízgátat, töltést, a mi a 
folyamokat korlátozta, egy mocsárrá változtatták az egész 
tartományt. A Temes folyam akkoriban egy tavat képe- 
zett, olyant, mint a Fertő, abból folyott ki. Ennek a tó- 

nak a neve volt «Lacu8 Betzkerek». öszszel ós tavaszszal 
ez a mocsárvilág átalakult «egy» tengerré, a min hajókkal 
jártak. Néhány év előtt a torontáli Majdan falu határá- 
ban, a hol most dohányt és szőlőt termesztenek, ölnyi 
mélységben a föld alatt egész elsülyedt hajót találtak : 
gabonamaradványok voltak benne. Nagy tölgyfahajó volt 
a derekasak közül. Eégi proczessusokban egész vidékek, a 
hol most csak szántóföldek vannak, perlekednek elvett 
hajóikért a defterdárokkal. 

Úttalan, laktalan mocsárbirodalom volt itt; farkasok, 
tekenős bókák országa, a mit nyaratszaka elült a dögleletes 
köd, embernek, állatnak halált hozó ; patécsok, hagymá- 
zok leskelődtek ottan a keresztül utazóra, s felére apasz- 
ták a kerített várak őrségeit ; hetekig nem láttak itten kék 
eget derült napok mellett; s mikor a szúnyogok raja fel- 
kavarodott, az olyan volt, mintha falvak égnének s azok- 
nak a füstje gomolyogna ; ha pedig egyszer a kolumbácsi 
légy raja neki indult, az elől futott, bújt szárnyék alá em- 
ber és barom, mert az a bivalyt is megöli. A kigyók s más 
egyéb csúszómászók serege meg olyan tömegre szaporo- 
dott, hogy otthon a telepesnek az ágyát emelgették éjjel a 
feje alatt, s a tűzhelyen levő fazekába bebújtak, kinn a 
mezőn meg úgy álltak ki a fejeik a fűből, mintha liget- 
számra nőtt volna ki valami eleven rekettye. 

Nem volt itt szántott föld. Ha lett volna is ember, a ki 
neki ereszsze az ekét a pázsitnak, na,gy hitének kellett 
volna lenni, hogy abba elvesse a búzát, a mikor nem tud- 
hatta, hogy ő aratja -e le, vagy a milliom földi féreg? vagy 
a vándor hörcsög ? vagy a sáska vagy a török? 

Másutt meg, a hol elpusztították az erdőket, a szabadon 
járó szél felszakgatta a homok hegylánczokat s egész 
afrikai sivataggá változtatta a környéket, a hol nem ter- 
mett más, mint éles mosó sás, meg páfrán. 

Szigetvilág, mocsár, sivatag : halászok, vadűzők, nomá- 
dok, martalóczók menedéke volt az egész nagy terület. 

Hogyan lehetett hát itt «egy» gazdag ember? 

Ennek a dolognak igen furcsa nyitja van. 

A Botsinkay családnak az őse kezdte már el ezt a poli- 
tikát, hogy a legelső törökfoglalás alkalmával se el nem 
futott a világba, se fegyvert nem fogott a hitetlenek ellen ; 
hanem igyekezett a temesvári basának a kegyeit meg- 
nyerni. S azontúl aztán fiúról-fiúra szállt ez a bölcseség s 
valamennyien igen jól érezték magukat mellette. 

Botsinka, a család ősfészke, ott feküdt Temesvár köze- 
lében ; mindjárt a Béga mocsarai szélében. Azt a birtokos 
úr a temesvári basa engedelmével szépen körülsánczol- 
tatta : a hadifoglyokat adták oda neki kölcsön erre a mun- 
kára; a hatalmas töltések ingyen épültek fel, s ezzel a 
nagy birtok ármentessé lett téve. Ott azután lehetett szán- 
tani, vetni ; gulyákat, nyájakat szaporítani: Azokat is jó 
olcsón lehetett beszerezni a törököktől, a kik ingyen jutot- 
tak hozzá. Igaz ugyan, hogy ezzel a körülsánczolással az- 
tán a megakasztott Béga annál jobban elárasztotta a kö- 
rülfekvő felöő vidéket ; hanem ez megint beleillett a török 
hadvezérek tervébe ; a kik tudták, hogy semmi sem olyan 
jó védelem egy nagy várnak, mint a mocsár. 

A hadifoglyok javát aztán Botsinkayék ott meg is tele- 
pítették a saját faluj okban ; adtak nekik jobbágytelket s 
azok szívesen maradtak ott : mert áldott föld volt, s a 
földesúr jól bánt velük. 

Még templomot is építtetett saját költségén az új tele- 
pítvényen, magas, karcsú, fényes bádog tetejű torony- 
nyal ; és hogy ennek a templomnak a sorsa örök időkre 
biztosítva legyen: tízezer tallért tett le alapítványul a 
bácsi káptalannál, hogy annak a kamataiból fizessék a 
plébánost, s még azonkívül az egész halászatot is az egy- 
háznak adományozta. Ezt már csak el nem viszi se az ár- 
víz, se a török, se a devalvatio. 

És a mellett iszonyú kincseket halmozott össze. A mit 
a törökök fél Magyarországon az úri kastélyokból össze - 
raboltak, arany, ezüst remekműveit az ötvösmesterség- 
nek, az mind odavándorolt Botsinkára. Az élelmes 

földesúr cserében ellátta élelemmel, gabonával, vágómar- 
hával a temesvári törökséget, s & basák is meggazdagodtak 
mellette. Az élelmezési raktár ott volt a szomszédban s 
ők pedig úgy számították azt be a stambuli khaznadár- 
nak, mintha minden befaló harapást Ruméliából hozat- 
nának ide. 

Mindig csak egy fiú maradt a jószágban, úgy hogy azt 
nem kellett soha osztály alá bocsátani. Ez is szükséges a 
meggazdagodáshoz. 

Botsinkay Gáspárnak épen már csak a harmadik fele- 
ségétől született nagy későre egy fiacskája. Ez a felesége 
georgiai nő volt; Mehemed pasától kapta ajándékba; 
katholikus hitű volt : megesküdtek. Rá egy esztendőre 
született egy kis fiúk. Fekete kis czigány forma purdé 
volt; — hanem hiszen az apa is elég barna volt, az anya 
meg épen igen sötét szinű. Ezt megkeresztelték Jónásnak. 

Ugyan emlékezetes születésnapja volt az úrfinak : Aug. 
5-e 1617-ben; a nagyváradi ütközet napja. 

Régi barátságból Mehemed pasát is meghivta Gáspár 
úr erre a családi ünnepélyre ; ámbátor annak sem a ke- 
resztelésnél, sem a borivásnál semmi keresete nem volt. 

De azért mégis megjelent a hatalmas török parancsnok 
a Botsinkayak pompás kastélyában, a hol a lakoma alkal- 
mával számára egy kis külön szobában terítettek, nehogy 
^egy» asztalnál legyen kénytelen ülni a keresztyén pap- 
pal, meg a többi disznóhúsevő, bornyakaló tisztátalan 
gyaur vendégsereggel. Ellenben Gáspár úr maga ott lako- 
mázott az úri vendégektől a külön szobában s osztozott 
vele a rizskásás ürühúsban, a csirkehússal töltött jurgitá- 
ban és a rózsavizes főtt mustban ; a mik töröknek valók. 

Mikor aztán az evés végeztével a pasa megmosta a ke- 
zét, a fekete kávét felhozatta magának s az igazi «boktsa- 
tütün» dohányra rágyújtott, azt monda Gáspár úrnak: 

— No fiam, a mi uraságunknak az ideje ezzel a jövő 
Szent-Mihály nappal letelt. 

— Hogyan telt volna le? 

— Hát csak úgy, hogy futhatunk innen minden pere- 
puttyostól. 

— Miért ? 

— Azért, mert kergetnek. 

— Kicsoda ? 

— Eugén herczeg. 

— Hisz azt a nagyvezér tartja körülfogva Pétervárad 
alatt. 

— Ali szeraszkier nem tart már semmi mást fogva, 
mint az eltört kardja markolatát a föld alatt. Eugén her- 
czeg szétverte az egész hatalmas ármádiánkat ; odaveszett 
minden ágyunk, zászlónk, még a vezéri «mundzukos» ló- 
farkak is. Most pedig Eugén herczeg az egész táborával 
sietve nyomul fölfelé, Temesvár ellen ; egy hét alatt itt 
lesz. A mocsarak ki vannak száradva, tizenkilencz hét óta 
aszály van. Senki sem áll neki ellent. 

— De Temesvár igen. 

— Nem sokáig. Egy nimetuUahita dervis megjöven- 
dölte, hogy ostrommal fog bevétetni. Allah segít, ha segít! 

— Ez nagy baj. 

— Nekem kicsiny ; mert már öreg ember vagyok ; de 
neked nagy, mert még fiatal vagy : most kereszteltettél 
fiat. 

— Hát mi bajom lenne nekem ? Hisz én nem vétettem 
a császárnak semmit. 

— Dehogy nem vétettél, édes fiam ! Emlékezzél csak 
vissza Eákóczyra ! Hányszor adtál szállást követeinek, a 
kik a portára jártak ! S ha te nem vétettél, vétett az apád, 
a nagyapád. S van egy igen nagy bűnöd : az, hogy gaz- 
dag vagy. Kincseid vannak felhalmozva. De még milyen 
kincsek ! Nézd ezen az ezüst tálon a Pálffyak czímere van 
kiverve. Ennek az arany serlegnek a talpára a Balassák 
czímere van bevésve. A többinek is mind van ismerőse. — 
Tudod mikor ott nálunk ozmán országban egy-egy pasa 
nagyon meggazdagszik, hát akkor hogyan segítenek rajta. 
A hét tornyú Jedikuláhnak a vízhatlan pinczéiben tar- 

togatnak egy csomó halálraítélt rabot. Ezek közül felhoz- 
nak hármat : szabadságot ígérnek nekik, ha rávallanak a 
kípéczézett pasára, hogy az összeesküvő a szultán ellen. 
Három tanú elég, hogy valaki meg legyen érve a selyem- 
zsinórra. A halott kincseit pedig örökli a «Khazniár». 
Nem hiszem, hogy Bécsben is ne volna ilyen Jedikulah ! 
A gazdag ember halálra itélt ember, édes fiam. Azért légy 
a felől bizonyos, hogy a mint Eugén berezeg kikerget en- 
gem Temesvárból (beletemettetni magamat nem hagyom) 
akkor te is velem szaladsz, vagy pedig a fejed szalad el te 
tőled. 

— Hát akkor veled fogok szaladni. 

— Ezt már jól mondtad. — Hanem hát tudod azt, hogy 
a futó ember nem vihet magával nagy terhet. A mi kin- 
csét másra bízta, az olyan jó, mintha a szent eklézsiának 
hagyta volna. Lóháton, magunk mellett alig szabadítha- 
tunk egyebet, mint zacskóba vert arany pénzt : ez pedig 
micsoda ? tizenötezer darab = egy mázsa. Én pedig csak 
most kaptam Várnából háromszáz hordó kivert ezüst pénzt, 
egy millió dénár kerek számban : a mit á hadseregemnek 
kellene zsoldba kifizetnem. De hát azt a bolondot nem 
teszem; mert ha az ellenség elfoglalja Temesvárt, a pénzt, 
akár nálam találja, akár a katonáimnál, mindenképen el- 
harácsolja. 

— Eejtsük el nálam. 

— A számból vetted ki a szót. De hova ? és miképen ? 
Ez a kérdés. Hogy mikor aztán egyszer visszakerülhetünk 
(a mi bizonyos), megint rátaláljunk ; de más rá ne buk- 
kanhasson. 

E felett aztán a két nagy úr eltanakodott hosszasan, 
míg valamiben végre megállapodtak. 

A paszitát tartó vendégsereg vígan áldomásozott a nagy 
étteremben ; a két nagy úr azalatt lesétált a szép kastély- 
kertbe s ott folytatta a tanakodást. 

A templom tornyában épen esti hét órát harangoztak. 

A templom tornyának az árnyéka oda vetődött az ura- 

sági kert kavicsos útjára. A tetején volt egy kereszt, an- 
nak a hegyében meg egy csillagos gömb. 

Gáspár úr a botja hegyes végével ezt a gömbölyű ár- 
nyékot körülkerítette a porondon, azután ő is, még a pasa 
is kivették széles öveik mellől a zománczos óráikat s 
összenézték : zsebóra, napóra, toronyóra mind egyformán 
Vll-et mutatott. 

« Augusztus 19; 1717. — Jól megjegyezd, hogy szökő 
esztendő ! » 

Akkor aztán megcsókolták egymásnak a szakállát, ke- 
zet szorítottak és elváltak. 



Másnap reggel, mikor Gáspár úr kinézett az ablakán, 
azt látta, hogy tenger van előtte. Az éjjel Mehemed pasa 
Temesvár alatt nagy kővel terhelt gabonáshajókat sülyesz- 
tetett el s azokkal úgy elrekesztette a Béga medrét, hogy 
az most köröskörül elöntötte a vidéket. Házak, tanyák 
úsznak : a jegenyefáknak csak a sudaraik látszanak ki a 
vízből. Az özönben olyan a töltésekkel köíülvett botsinkai 
birtok, mint valami sziget az oczeánon. 

ugyanaz nap délutánján egy nagy, terhes tölgyfahajó 
közeledett Temesvár felől a botsinkai rév felé, tizenhat 
evezőssel, meg egy kormányossal. Mindannyian fekete- 
bőrű nubiaiak voltak. 

Azok ottan a parthoz közel horgonyt vetettek, s azután 
éjjel-nappal jártak a dereglyéikkel a hajótól a parthoz, 
meg onnan vissza, s a ki messziről leste őket (közelbe 
nem eresztett Botsinkai Gáspár senkit), azt láthatta, hogy 
jövet is, menet is meg van terhelve a dereglye. Valamit 
hoznak és valamit visznek. A mit kihoztak, az mind ezüst 
volt, a mit visszavittek, az a holt föld. Valami föld alatti 
folyosót áshattak, a hová Mehemed pasa rengeteg kincseit 
eldugták. 

Négy nap és négy éjjel dolgoztak. 

Akkor Botsinkay Gáspár a kastélyban levő kincseket, 

az arany, ezüst edényeket, kelyheket, klenodiumokat mind 
összeszedette s akárki láthatta, hogy azokat is mind a de- 
reglyére rakják. Azokat azonban nem vitték a hajóra, a 
hogy a profánus emberek hitték; han^m szintén oda rej- 
tek el a föld alatti pinczeboltba, a mit alattomban ástak, 
de a minek semmi jele nem maradt, a mint a munka be 
volt végezve ; mert a tárna czölöpzetét, a mi a föld alatti 
bejárathoz vezetett, lőporral felvetették s arra az alagút 
kezdetét menten betöltötte a Béga-áradat vastag kavics- 
torlattal, a pinczebolt maga pedig ki tudja hol van*? 

A hajó azután, a mint a munka be volt végezve, vissza- 
tért, most már vízmentében lefelé ereszkedve. Közel a 
temesvári sánczokhoz — tévedésből — (bizonyosan alud- 
tak a négerek valamennyien a hajóban) a komparadzsik 
egy öreg ágyúval a fenekébe találtak lőni : az ott rögtön 
elsülyedt; egy fekete lélek sem menekült meg róla. És ez- 
zel szépen el lett takarva Mehemed pasa kincseinek titka : 
csak a két barátságos úr maga tudott még felőle valamit. 

Jó volt sietni. Mert Eugén berezeg hamarább itt ter- 
mett heted napnál a győzelmes ármádiával, s a mint 
Temesvárt megszállotta, rögtön észrevéve, hogy mi okozza 
itt — nagy aszály idején — ezt az özönvizet! Búvárai 
víz alatti petárdákkal felvettették az eltorlaszoló hajókat 
a Béga medrében s azzal az árvíz lefolyott ; Botsinka is 
szárazon maradt ismét. 

De azért Gáspár úrnak még nem kellett tovább futni, 
mert hatalmas, nagyszámú török tábor jött át Oláhország- 
ból Temesvár felszabadítására s az épen ott az ő birtoká- 
ban ütött tanyát ; ott volt mit enni. Csendereli Amhát 
pasa, a vezér maga ott pihent meg a botsinkai kastély- 
ban. Gáspár úr váltig is biztatá, hogy üssön már a csá- 
száriakra ; de az éles eszű pasa azt felelte rá : 

— Édes fiam, ha rájuk ütök, akkor vagy én verem meg 
őket, vagy ők vernek meg engem. 

A közben éjjel-nappal ide hallatszott az öreg ágyúk 
bömbölése, a mikkel Savoyai Eugén Temesvár bástyáit 

törette. Amhát p asa csak arra vár, hogy a Dunántúlról 
megérkezzék Ali Kurd a maga seregével s akkor három 
tűz közé fogják a római császári sereget. — Csakhogy Ali 
Kurd pasával az az emberi dolog történt, hogy Pálfiy 
János nádor, a péterváradi nagy diadal oroszlánja, útját 
állta 8 úgy elverte, hogy az esze nélkül szaladt vissza a 
Dunán túlra. 

A jó Mehemed pasa védte ugyan magát Temesvár falai 
között emberül ! a rohamnál maga is szembe szállt vén 
ember létére a még vénebb Eugénnal, s a császári vezér 
sebet kapott a tusában ; hanem azért győzött : a külvárost 
rohammal vette be. — Ekkor aztán a belvárosba szorult 
Mehemed pasa feladta a várat. — A győztes vezér a hős 
ellenfélnek a legnemesebb nagylelkűséggel nyitott utat, 
szabad elköltözést engedve neki egész seregével s minden 
podgy ászával : még ezer szekeret is rendelt alája, a n^ik a 
Dunáig elszállitsák, s ötszáz jó magyar huszárt adott 
melléje kiséretül, a kik megvédelmezzék azt a harmincz 
szekeret, a mik Mehemed pasa pénzes hordóit szállítják, 
a ráczok megtámadása ellen. 

Az alibunári mocsár mellett aztán egy éjjel maguk a 
pasa szarácsijai vak lármát támasztottak, hogy itt a « rá- 
czok ! » 8 míg a kisérő lovasság azokat keresni száguldo- 
zott, az alatt ők maguk felverték a hordókat, tarisznyára 
rakták a sok pénzt s az éjszaka sötétjében elszeleltek a 
világba. Akkor káromkodhattak aztán, mikor napvilágnál 
meglátták, hogy a felprédált pénz csupa merő lengyel ga- 
ras, rézasper és libertás volt. Az ezüstöt jó helyre tette el 
Mehemed pasa. Tudta ő azt előre, hogy az is így járt 
volna, ha magával viszi. Ismerte a maga népét. 

— No fiam ! monda Amhát pasa Gáspár úrnak Temes- 
vár elestének hírére, most már mi elkezdhetjük a futást; 
de hogy hol végezhetjük el ? azt csak Allah tudja ! 

Azzal Botsinkay Gáspár szekérre rakta a feleségét, meg 
a kis gyermekét ; maga annyi arany pénzt zacskóba tö- 
mött, a mennyit egy ló lovasán kívül elbír, s Amhát sere- 

gével együtt kiment Oláh országba. Vele futott minden 
cselédje; a kastély ott maradt üresen: a lábas jószágot is 
elhajtották. 

S még csak a szeme sem lett nedves, mikor ezt a maga 
alkotta paradicsomot elhagyá : — azzal biztatta magát, 
hogy majd nagy hamar vissza fog ő megint kerülni. -^ 
Hatalmas ár a szultán ! Boldogok, a kik az ő palástjának 
árnyékába menekülnek ! 



AZ ELBOSZOEKANYOZOTT OROKSEG. 

De bizony Botsinkay Gáspár soha sem látta meg többet 
a szép bánsági fekete földet; oda került maga is a niko- 
démiai veres homokba a vezére mellé, a nagydicsőségű 
Eákóczy Ferencz mellé. — Viszontagságos élete volt, a 
török földre menekülése után. A nagy pártfogóját, Mehe- 
med pasát az Atmeidán piaczon lefejezték, a miért Temes- 
várt feladta. Elébb azonban kivallatták vele, hogy a kin- 
cseinek a hollétéről a magyar menekült főúr Botsinkay 
Gáspár tud legtöbbet. Ettől fogva Botsinkay Gáspárt hol 
tömlöczbe csukták, hol meg lovas hadcsapat élére állíták ; 
mindenképen megbecsülték ; szem elől el nem bocsáták : 
csakhogy vezesse rá a törököket az elrejtett kincsekre. 
(Egy millió tallér még a fényes kapu előtt is számot vet.) 
Egyszer-egyszer közel is volt már hozzá, hogy a vezeté- 
sére bizott török haddal és a magyar menekültekkel be- 
törjön a Bánságba s magának Botsinkát, a szultánnak a 
Bánságot, Rákóczynak Magyarországot visszaszerezni se- 
gítsen ; hanem aztán csak vizzé vált minden terv : a törö- 
köket megverték, a magyar vezérek elhaltak ; utoljára 
Rákóczynak a fiai is meghaltak, az egész magyar szabad- 
ságharcz ad acta lett téve : Botsinkay Gáspár is odafeküdt 
a többi magyarok mellé az iz-nikmidi homokba. 

A felesége meg a fia ez alatt élhették a világot, a hogy 
nekik tetszett. Soha attól az órától fogva, a mint Orsová- 

nál egymástól elválasztották őket, nem kerültek egymás 
közelébe. Botsinkay Gáspárt elvitték Stambulba : a fele- 
sége meg a porontyával elmaradt Viddinben. A magával 
hozott pénzt Gáspár úr természetesen nem osztá meg az 
asszonynyal ; kellett az neki a pasák megvesztegetésére ; 
a magára hagyott nö aztán egy ideig éldegélt az eladott 
kösöntyüiből, fülönfüggőiből ; mikor minden fonál szakadt, 
akkor eljárt a kávéházakba énekelni, koboz mellett ; az is 
csinos kereset volt. Később pártul fogta egy arab utczai 
művész, a ki szemfényvesztő és birkózó mutatványokkal 
mulattatá a közönséget; ennek a társaságában bejárta 
Bulgáriát, Euméliát. A kis fiú nőni kezdett : azt a jongleur 
pártul fogta, a maga mesterségére kitanította, békát, 
majmot játszani, a tenyerein sétálni, s a lába ujjával a 
fülét megvakarni, tüzes parazsakat és éles késeket elnyelni, 
s más efféle hasznos dolgokra. A jongleur aztán egyszer 
nyakát törte : a czég feloszlott. Gáspár úrnak a felesége 
(vagy talán már özvegye ? nem tudni !) ekkor maga ván- 
dorló kávémérést nyitott ; a kis Jónás úrfi igen ügyes volt 
a bég uraknak a pipáik meggyújtásában s mindenféle 
szolgálattételekben. Megint csak megéltek tisztességesen. 

A jó asszony a mellett éjszakánként, mikor magára 
maradt a kis fiával, nem hagyta azt addig elaludni, míg 
újra meg újra elő nem vétette vele azt az elrongyolt ábé- 
czét, a miből a keresztyén betűket olvasni megtanulhatá ; 
még Írásra is oktatta. Egynéhány imádságra is rászok- 
tatá. Aztán mikor néha nagyot dúdolt a szél, a- deszkabódé 
hasadékain keresztül, a minek kávéház volt a neve, akkor 
elmondá az anya a fiának, hogy ki volt az ő apja ? Milyen 
hatalmas úr volt távol Magyarországon : mennyi gazdag- 
sága volt. 

Leírta előtte a palotát, a miben laktak, olyan híven, 
hogy szinte maga előtt láthatta azt a fiúcska, a czímeres 
kapu görnyedő kőherkuleseível, a szökőkút vízokádó del- 
finjeivel, a furcsa kis meztelen gyermekalakok a kerítés 
oszlopain ; s minden ajtóra kifaragott czímerek (egy medve, 

mely bárányt visz az ölében.) — Azután elmondta neki 
azt Í8 nagy suttogva, hogy micsoda drága kincsekkel volt 
tele ez a kastély ! milyen bokályok, serlegek, tálak voltak 
kirakva közbámulatra, vert ezüstből, aranyból ; hát még 
a sok kincses vasláda a kinyithatatlan lakatokkal ! Hogy 
ezeket egy napon az apja mind elrejtette valahová ; de 
még a feleségének sem mondta meg, hová ? ott vannak 
azok még most is. Csak imádkozzék Jón áska szépen az 
Istenhez : még valaha rátalál ezekre a kincsekre. 

Hanem hát addig is élni kellett ; még pedig a semmi- 
ből, a mi igen szép dominium, kivált Törökországban. 
A hogy Jónás úrfi növekedett, az anyja úgy vénült: a 
georgiai fajta nő harminczöt éves korában már egész vén 
asszony. Már akkor csak kártyavetésre,, jövendőmondásra 
volt alkalmas. Utoljára meg is háborodott (nem volt csoda), 
toUszárakból tűzködött a fejére koronát s magyar palati- 
nusnénak nevezte magát : az a név rajta is száradt. Akkor 
Sztambulban ténferegtek. Jónás tolmácsul szolgált az ide- 
geneknek : azzal keresett egynéhány piasztert. Azt is haza- 
hordta az őrült anyjának. — Egyszer aztán annak is vége 
lett: az anya meghalt; Jónás örökölte utána az elhasz- 
nált, körülkopott jövendőmondó kártyákat — és talán az 
azokkal együtt járó mindenféle bolondságot. 

... De bizony még mást is örökölt ! 

Ekkor halt meg az apja Eodostóban. Maradt még ezer 
darab aranya a hazulról hozott pénzéből. Ezt rábízta egy 
török effendire, kivel jó barátságban élt, hogy kerestesse 
föl valahol az ő elzüllötten élő feleségét, vagy a fiát s 
adassa kezébe. 

S csoda történt Törökországban ! 

Az örökségül hagyott ezer aranyból annyi kézen-közön 
keresztül mégis eljutott Botsinkay Jónásig száz arany ! 

Hiszen ez is kincs volt annak. 

De még ez sem elég. Ha egyszer a szerencse neki indul, 
az aztán nem tart pihenést. Épen úgy, mint a szerencsét- 
lenség. 

Magyarország kibékítése be volt fejezve : a Bánátot 
minden időkre visszafoglalta a — császár. Ott most né- 
met kormányzó volt. Derék, jóravaló ember. Franczia a 
neve, német a nyelve, pápista a hite ; de azért egészen 
derék ember. Annak köszönheti a Bánság, hogy újra Ka- 
nahánná kezdett visszaváltozni ; s igazán méltán adja a 
nevére a Bánságnak minden sziklája és rónája ezt a vissz- 
hangot «Merci». 

Az elzüllött száműzötteknek közkegyelmet hirdettek; az 
elkobzott birtokokat az örököseiknek visszaadták ; a puszta 
falvak népeit visszatelepítették. — Botsinkay Jónás egy 
szép napon arra virradt, hogy ő a temesi Bánságban egy 
tizenhatezer holdas birtoknak, meg egy kastélynak az ura, 
a mibe csak bele kell neki ülni. 

Csak azt sajnálta már most, hogy az anyját nem viheti 
magával. Látná meg még egyszer azt a sokszor emlege- 
tett ősi kastélyt, a miről annyiszor kivetette a kártyán, 
hogy valaha vigad ő még abban. — Legalább az öröksé- 
gül maradt jövendőmondó kártyát elvitte magával. — 
Abból merítette a bölcsességét az egész utón, a nai meg- 
lehetős hosszú volt Sztambultól Orsováig vitorlás hajón. 

Ott azután a hazai partra lépve, vett magának lovat s 
lóháton utazott fel Temesmegyébe azon a szép csinált 
országúton, a mit már a német kormányzó készíttetett. 

Temesvárott mindjárt bejelenté magát a kormányzónál. 
Ott aláírta a reversalist, hogy a császárnak híve fog lenni, 
semmiféle «ligá»-ba, összeesküvésbe nem keveredik, a pa- 
rancsolatoknak se nem opponál, se nem resistál, és a 
lustratiókon lóháton meg jelen. 

Azzal melléje rendeltek egy katonai komissariust, meg 
egy indzsellért, hogy a statutiót végezzék el vele : helyez- 
zék vissza a birtokába s mutassák meg neki, hogy med- 
dig az övé? Tanukat majd kapnak a saját falujában : Bot- 
sinka a lakott községek kategóriájába van feljegyezve 
százhúsz portával. 

Az urak kocsin mentek, a míg mehettek ; a hol nagy 

vízre akadtak, ott dereglyét fogadtak, abba a hátas lovai- 
kat is felvették s aztán eveztek torony irányában. 

Az a fényesen ragyogó torony amoda, Botsinka ! 

Ez nagyon tetszett Jónásnak. Derék torony. 

Hanem az épen nem tetszett neki, hogy folyvást vízen 
járnak. Néhol a csáklya vége eléri a feneket, néhol nem, 
a vizi tök meg a súlyom épen javában virágzik. 

— Hát hol kezdődik már tulajdonképen az én birtokom ? 

— Biz uram folyvást azon járunk ; felelt neki az ind- 
zsellér. S aztán megmutogatta neki, hogy a hol ott a nagy 
messzeségben a hosszú sor száraz jegenye látszik : az a 
birtokának a határa észak felöl ; délfelől pedig az a még 
hosszabb zöld vonal: az a nádas, az is mind az övé. — 
A jegenyefák ki vannak száradva, mert folyvást vízben 
állnak derékig. 

— De hát az én birtokom mind a tenger fenekén van ? 

— De lesz itt majd száraz föld is. 

Csakhogy az meg úgy be van lepve bozóttal, hogy alig 
lehet keresztül törtetni rajta ; tüskés borz, tekenős béka 
ugrált fel a csörtető lovak előtt minden lépten-nyomon, 
egy-egy partos helyen meg a vizi kutyák építettek egész 
troglodith várost, utozasor lyukakkal : az mind onnan 
nézte az ablakból a földesúr bevonulását. A hol pedig 
valaha szántottak, ez meg olyan göröngyös volt, mintha 
ördögszántás volna kőszikla talajon : majd kitört benne a 
ló lába. 

De hát miből él ennek a falunak a népe, ha se nem 
szánt, se nem vet? 

Majd meglátja azt Jónás úrfi ! 

A mint bevergődtek nagy istenkisértéssel a faluba, ott 
minden háznak az ajtaját, ablakát befalazva találták; 
hiába kiabáltak, még pisztolylyal is lövöldöztek ; nemhogy 
emberhang, de kutyaugatás sem fogadta őket. . 

Ezzel a birtokkal, meg a faluval az történt, hogy a 
földesura számkivetése alatt a felső szomszédja lerontotta 
a botsinkai felső töltéseket, a mik a Béga áradását ő rá 

szorították fel, az alsó szomszédja pedig meghagyta szé- 
pen az öt védő első sánczot s így az egész Béga árja ott 
rekedt évről-évre a hajdani paradicsomban. A falu népe 
azután, a kinek senki sem volt a pártfogója, beleunt az 
örökös árvízbe s ott hagyván a házait, odább települt a 
szigetekre s ott élt — halászatból. 

Ez pedig nagy baj volt Jónásnak, mert két helybeli 
tanúra a törvény értelmében okvetlenül szükség van a 
birtokátadásnál. 

De hiszen itt van a parochia. Ez megmaradt épen s a 
hogy az ablakon kitett virágcserepek bizonyítják, abban 
laknak. 

Botsinkay Jónás odament és bezörgetett az ajtón. Senki 
sem jött azt kinyitni, csak két mérges kuvasz csaholása 
felelt a zörgetésre. Vájjon hol lehetnek? Élni kell itt va- 
lakinek, mert a konyha-ablakon át meglátni, hogy a tűz- 
helyen ég a tűz, s a fazékból kilátszó disznóláb mutatja, 
hogy ottan sonka fő. 

Szerencsére a harang megszólalt a toronyban, a szép 
nagy tizenhat mázsás harang, a mit az öreg földesúr ön- 
tetett. Bizonyosan ott van a pap meg a többi népség. 

Az úrfi odament a templomhoz : az ajtót nyitva találta ; 
belépett, a czinteremben lehúzta csizmáit, de a kalapját 
fentartotta a fején, úgy ment be az egyházba : így tanulta 
ő azt Nikodémiában. 

Az egész templomban nem volt több ember, mint egy 
jámbor hajadon, meg egy piros ruhás kis fiú. — Hanem a 
torony lépcsőin épen ekkor szállt le egy köpczös, piros 
orczájú férfiú. 

— Héj harangozó, hol van a pap? 

— Én vagyok a pap. 

— Hát a harangozó? 

— Az is én vagyok. Maga harangoz a pap ! Hát te ki- 
nek a bolondja vagy ? 

— A magamé, meg a tied. Én vagyok a földesúr, Bot- 
sinkay Jónás. 

Jókai: A czijjénybáró. — Minden poklokon keresztül. Digitized by ViiOOgiC 

— Aha ! Most jösz Törökországból úgy-e ? azt gondo- 
lod, török mecsetben vagy, hogy mezítláb jösz be s a tök- 
fedő a fejeden ? 

— Hát nem úgy kell ? 

— Oh, te pogány. Hát nem ismered a religiót ? 

— Micsodát? Soha se ettem belőle. 

— Fordítsd meg most mindjárt a dolgot : azzal a sü- 
veggel, meg azzal a saruval. 

— Micsoda? A sarut tegyem a fejemre? 
Magyarázat helyett úgy csapta pofon a pap, hogy le- 
repült a süveg a fejéről : ezt már megértette. 

— Majd adok én te neked a szent dolgokkal mókázni* 
Jónás úrfi kezet csókolt a pofoncsapásért : azt meg- 
tanulta Törökországban. 

— Hát már most mért jössz ? 

— Azt jövök alázatosan kérni, hogy jelennél meg az 
urak előtt, a kik át akarják a birtokot nekem adni, a mi 
az apámé volt s te is bizonyítanád, hogy ón vagyok ón. 

— Hát az mindjárt meglesz, csak elébb megtartom a 
misét. 

— Ugyan kinek tartanád ? Hiszen senki sincs a tem- 
plomban. 

— Az nem a te gondod. : — Külömben is ráérek, a míg 
te a másik tanút felhajhászod a faluban. 

— Hát az a tisztességes hajadon nem lehetne a másik 
tanú ? 

— Nem. Mert a testvérhugom s a törvény nem enged 
két testvért egy dologban tanúskodni. 

— Majd megkérdem az uraktól. 

— Sohse kérdezd! mert azonfelül meg süketnéma is. 

— Ha akkor hol vegyek én másik tanút ? 

— Eredj a falu végére, ott van a Czafrinka czigány- 
asszonynak a háza;, azt megtalálod: jó. lesz a neked 
tanúnak. 

Ez nem jól kezdődik, gondola magában az úrfi; egy 
pap meg egy vén asszony, mint első találkozók, vissza- 

ment az urakhoz s elmondta nekik tapasztalatait ; kérte, 
hogy küldjenek egy hajdút a czigányasszonyért. 

Azoknak pedig mindegy volt ; csak lerázhassák a nya- 
kukról az exmissiót. A míg a két tanú megérkezik, ahhoz 
láttak, hogy kinyitassák a kastélyt a statuálandó új föl- 
desúr előtt. — Nem kellett ahhoz kulcs, hanem harapó- 
fogó, mert valamennyi ajtóról hiányzott a zár ; a helyett 
be voltak erősen szegezve. 

Nem volt pedig mit őrizni rajta. Az egymás után követ- 
kező nagy kongó termekben nem volt semmi ellopni való. 
Egy darab bútor sem volt itt sehol ; a kandallókban meg- 
maradt fadarabok tanusíták, hogy azokat felfütötte valaki. 
Egy darabig a császári katonák laktanyája volt itt, az- 
után a mindenünnen üldözött kóbor szegénylegények 
menedéke lett : azután meglakták a kincskeresők, a «var- 
gyialis»-ok, a kik a régi okiratok nyomán kutatnak el- 
hagyott várakban elrejtett kincseket, ezek minden pallót 
felszakgattak ; a szép márványkő táblákat halomra hány- 
ták, a falak freskófestményeibe belekóstolgattak a kala- 
pácscsal: minden kályhát összetörtek, minden rejteket 
fölfeszegettek ; most aztán át van engedve az egész kas- 
tély a patkányoknak. Szép dolog lesz ebben lakni. 

Ez alatt megérkezett az egyik tanú : a czigányasszony. 

Tarkabarka lompos haczukába öltözött némber volt. 
Fekete ránczos pofájú, fehér fogú, boglyas hajú, minők a 
czigányasszonyok, ha megvénülnek. 

Jónás úrfi nagyon szerette a czigányasszonyokat : köz- 
tük nőtt fel; azoktól tanulta, a mit tudott; a saját édes 
anyja is nagyon hasonlított már hozzájuk, vége felé. 

Czafrinka kacskaringós czigány-áldással köszönté fel 
az ifjú urat, s megsimogatva barátságosan az orczáját, azt 
monda: « egészen olyan, mint az édes apja volt legény- 
korában ». 

— Hát ismerted te az én apámat? 

— Én ismertem csak igazán. 

S elmondta, ideje lévén rá, a míg a másik tanú meg- 

érkezik, hogy milyen derék legény volt a Jónás úrfi apja? 
Nagy, magas homloka, sűrű gesztenyeszin haja elől két 
ágra befonva, hatalmas bajusza, sötétkék szemei ; mikor 
elkiáltotta magát, olyan hangja volt, hogy mértföldnyire 
meghallották, s milyen ereje volt ! elfogta az eleven szar- 
vast a két hátulsó lábánál fogva. 

— Igaz ! igaz ! monda Jónás úrfi, ragyogóra váló arcz- 
czal. Az anyám is (szegény I) ezeket beszélte rólal 

bizony nem emlékezett az apjára másként, csak a 
mások elbeszélése után. 

Ezalatt aztán csak vége lett a misének is : a plébános 
megjöhetett a kastélyba. Ugyan vártak rá a hivatalban 
járó urak. 

•Ecclesia praecedit!* monda a tisztelendő úr. — Elébb 
be kellett zárni a templomajtót. Mert a sekrestyés gyerek 
nem éri el a kulcslyukat. 

No hát hozzá lehetett fogni a statutióhoz. Hol a dip- 
loma ? ütczu lelke ! Azt elhurczolta már egy patkány a 
rajta megérzett pecsét ostyájáért. — Szerencsére még 
nem ehette meg, csak a kétfejű sasnak az egyik szárnyát. 
Fel lehetett olvasni. 

((Nos Maria Theresia, divina favente clementia Eex 
Hungáriáé, Hyerosolimae» etc. etc. 

Jónás levett kalpaggal hallgatta (tartva a pofonütéstől). 
Azt gondolta, ez is valami szent czeremónia. 

Azután odaédesgették a kerítésre felkapaszkodott kis 
sekrestyés fiút. Azt lehúzták a gyepre s tizenkettőt csap- 
tak reá vesszővel, hogy ráemlékezzék a statutióra vén 
ember korában. Ezzel authentizálva volt az újra beik- 
tatás. 

De most aztán az volt a nagy kérdés, hogy a fődolog- 
gal, a mi az ilyen statutiót megkoronázza, hogy lesz, mi 
lesz? — Ki traktál? 

Az látni való volt, hogy az úrfi ezt a legjobb akarat 
mellett sem teheti meg. 

Nem marad más jóltevő, mint a pap. 

Annak pedig egyszerre ötszegletüvé vált a képe erre a 
szóra. Az egyik úr azt mondta neki: «Sacerdos debet esse 
homo hospitalis». (A papnak vendégszerető embernek 
kell lenni.) 

— Hiszen az volnék én, csak lenne miből. De szegény 
az ekklézsia : egyéb beneficiumom nincs, mint a mit a 
fundatióból kapok. Se szoba, se párbér. Még halott sincs 
már. Mikor húsevő nap volna, akkor is böjtölök. Ma is 
csak igen vékony collatióval szolgálhatok. Epiphanias 
van. 

— De szent atyám ; monda az úrfi, én az imént, mikor 
benéztem az ablakon, egy nagy sonkát láttam párologni a 
tűzhelyen a fazékban. 

— Az ördög incselkedése volt az fiam. Varázslat, káp- 
rázat ! Máskor vess magadra keresztet, mikor nagy böjt 
kántorszerdáján sonka képében jön eléd a kisértet: meg- 
látod, egyszerre békaczombbá változik. 

Igaza is volt a reverendissimének. Az ebéd legmeg- 
foghatóbb része nem volt egyéb mint spenótban úszkáló 
békaczomb meg száraz hal; hozzá gonosz nyúlós bor, a 
mit ollóval kellett elvágni, mikor az ember a poharat a 
szájától letette. Igazi vendégszalasztó ! 

A jobb koszthoz szokott uraságok igyekeztek mentül 
hamarább elmenekülni abból a szomorú tartományból, a 
hol még a pap is koplal; hanem az úrfi mindenféle Ínség- 
hez hozzá volt szokva : hát csak ott maradt. De nem is 
igen volt neki hová menni. 

Mikor egyedül maradt a pappal, azt a szót ejté ki: 

— Már most csak azt szeretném tudni, hogy hol hálok 
én az éjjel ! 

— Hát imitt-amott, vagy a kastélyodban vagy másutt 
édes fiam, de ón nálam semmi esetre sem ; mert azt látod, 
hogy én nekem nincs több egy ágyamnál ; az pedig ma- 
gamnak kell. Lakható szobám nincs több kettőnél, az 
egyik az enyém, a másik a húgomé : nincs miben válo- 
gatni. 

Jónás úrfi bátorkodott annyit megjegyezni, hogy «bi- 
zony pedig az én apám fundálta ezt az egész parochiát». 

— Azt gondolod, hogy ingyen tette ? A te apád olyan 
vétektarisznya volt, hogy nem győzök elég misét szolgál- 
tatni a lelkéért, hogy a pokol kinjait enyhítsem ránézve. 

— Még ezeken az ezüst kanalakon is az ő czímere van. 

— Ezeket meg akkor adta, mikor téged kereszteltelek. 
Ha az a kis keresztvíz rajtad nem volna, egészen pogány 
volnál. 

— No hát selim' alejkum, páterkám, megyek a vén 
czigány asszonyhoz, az majd talán ád szállást. 

— Azt bizony jól teszed. Volt már neked annál rosz- 
szabb tanyád is. Servus ! 

— Csak elébb pipára gyújtok : hol a dohány ? 

— Odabenn áll az ágyas házamban, a döbözben. 

Jónás kihúzta a pipáját öve mellől, a hova az száras- 
tól be volt dugva. Biz az régen lehetett már kémény- 
seprő által gondozva. Jó társasághoz szokott ember ezen 
úgy szokott segíteni, hogy felhajtja az ágyterítőt s az ágy- 
nak a zsupszalmájából hihúz egy szálat, olyat, a melyiken 
még a kalász is rajta van s azt keresztül húzza a meg- 
rekedt pipaszáron. Jónás úrfi is ezt a szokást követte s 
azután megtöltve a pipáját a cserépdöbözből s kicsiholva 
az ürömtaplóból : egy-két szippantás után kezet csókolt a 
tiszteletesnek, a konyhában egyet csípett a süketnéma 
kisasszonynak a kövér karján, a mi azt rögtön beszélővé 
tette, 8 azzal odább ment pipázva. 

Csak mikor már odakinn volt, vette észre a papnak a 
húga, hogy két ezüst kanál hiányzik. 

Azt senki sem sikkaszthatta el más, mint Jónás úrfi. Az 
odakinn Törökországban szemfényvesztő bandával teker- 
gett együtt, bizonyosan ő félkézkalmárkodta el. Kitelik 
tőle — az éhenkórásztól ! — De hátha csak tréfából tette. 
Nem kell lármát csapni a dologból. Hisz az ő czímere van 
rajta. 

A CZIGANYASSZONY HAZA. 

Könnyű volt arra rátalálni ; az utolsó ház a falu végén, 
az egyetlen ház, a melyiknek a kéménye füstöl : az a 
Gzafrinka háza. 

De mi keresete van egy czigányasszonynak egy olyan 
falu végén, a melyet ott hagyott az egész lakosság ? 

Hja, a Gzafrinka nevezetes egy személy volt. Főkapi- 
tányi rangot viselt. Tudniillik boszorkányok főkapitánya 
volt. A boszorkánypörökben mind őt emlegetik a kínpadra 
vont alsóbbrendű maleficák, mint nagymesterüket. Hogy 
őt magát mégis soha semmi baj nem érte : el nem fogták, 
vizbe nem fojtották, ismét csak annak a bizonysága, hogy 
«nem hagyja el az ördög a magáét !» 

Eégi düledező ház volt az ott: a fala zöld a nyiroktól, 
a teteje a mohától, kerítése nincsen, hanem a helyett van 
körülötte embermagas csalán; az alacsony ajtón lefelé 
kell bele lépni, mikor az ember be akar rajta bukni. 

A tűzhelyen nagy láng lobogott, a fölött forgatott a 
czigányasszony egy rostát: abba egy marok törökbuzát 
dobott, s az elkezdett pattogni, míg az egész rosta meg- 
telt vele. — Epén akkor toppant be hozzá az úrfi. 

— Vártalak ám vacsorára ! kiáltá Gzafrinka vigyorgó 
pofával az érkező vendégre, 

— Hát hogy tudtad, hogy idejövök, éhes leszek ? 

— Megmondta azt nekem a kártya. 

Hanem a vacsorára szomorú kilátás lehetett. A tűz meg 
lett volna rakva iglicze tövisből ; — hanem mellette nem 
volt semmi fazék, csak egy nagy fekete macska ült ott, 
dorombolva. 

— De hát mi lesz itten vacsorára ? 

— Majd meglátod mindjárt. Héj Szaffi, kelj fel mindjárt, 
ne szundikálj ! 

Erre a szóra a nagy fekete macska felkelt s nagy kur- 

rogva, hízelkedve oda ment a Czafrinkához, hozzá törülve 
a hátát. 

— Eredj a devláha ; kiált rá a Czafrinka, ráhúzva a 
tenyerével, mire a nagy fekete macska leugrott a tűzhely- 
ről 8 befutott a kályhalyukba, s onnan aztán, a mint a 
Czafrinka azt kiáltá: «no még sem vagy itt?» előbujt, 
borzas czigányleány képében. 

Jónás úrfi meg sem ütődött ezen ; az anyjától gyakran 
hallotta, hogy a boszorkányok el tudják változtatni a 
leánykáikat macskává, és ismét vissza leánynyá. 

A leány arcza kormos volt, a szeme álmos volt, a haja 
buglyos volt, a ruhája rongyos volt. Morgott, nyafogott, 
mint a nyűgös gyermek, a kit álmából felzavarnak s az 
ökleivel dörzsölte a szemeit. 

— Bemégy mindjárt a szobába ! Felöltözöl, megterítesz ; 
világot gyújtasz ! Megérkezett a királyfi. Nem látod? 

A leány beczammogott aiBzobába, duzzogva, morogva, s 
az arczát félénken takargatva a jövevény előtt. 

Czafrinka tovább forgatta a rostát, s egymásra öntötte 
ki belőle egy vékába a pattogatott kukoriczát. Jónás úrfi 
ott állt és nézte, gondolva magában: «ez ugyan sovány 
vacsora lesz a böjtös ebédhez ! » 

Mikor megtelt a véka tetézve, azt monda a czigány- 
asszony : «No kis piríncz, készen vagyunk. Tessék elébbre 
kerülni ». 

Azzal kínyitá Jónás úrfi előtt a szobaajtót. 

A czigányasszony szobájában gyönge világosság volt; 
de azt nem gerjeszté semmiféle szövétnek ; hanem a geren- 
dáról csüggött alá egy emberkoponya, annak a szájából és 
szemeiből jött elő a világosság. 

Nem kevésbé félelmetes volt az egész szobának a fel- 
szerelése köröskörül. A szögletet elfoglaló banyakemencze 
tetején egy kitömött bagoly gubbasztott, amott a hordó 
tetején egy gödény csontváza, a falon az ércztükör, a 
mibe, a ki belenéz, az ördögöt látja meg a háta mögött ; 
egy kötélre vetve csügg alá a pirossárga csíkos palást, a 

mi a ráülöt egy perez alatt tíz mértföldre elviszi, a szög- 
letben a gonoszhírű «kurugja», a mi ha akarom ló, ha 
akarom sárkány ; keresztül téve rajta a fakard, a mivel az 
ördögök ellen hadakoznak az ördögnek; egy hordó, a 
melyiknek nincs feneke : rajta a csigákkal kirakott kan- 
tár, ahhoz támasztva egy tizküllőjü kerék; a polczon 
dob, nádsíp, vaskondér, czifra tégelyekkel ; azokban mind 
varázskenőcsök állnak: mindenféle száraz füvek, egész 
pamat számra, a mik alul egy teknősbéka pislog elő; 
aztán egy fekete selyem zászló nyelével egy kivájt tökbe 
dugva ; ismeretlen állatok bőrei, szétfeszítve ; óriási cson- 
tok ; a hogy ezt mind előbb látta már Jónás úrfi (nem 
ugyan ébren, de álmában, mikor az anyja tele beszélte 
neki vele a fülét). Az sem lepte meg, hogy a szoba köze- 
pén szép nagy selyem terítővel betakart asztal állt, és 
azon czintányérok, kancsók és poharak, a mik úgy ragyog- 
tak, mintha ezüstből volnának. Mind nem ért rá ő ezekre 
vesztegetni az álmélkodását ; mert ha még annyi szeme 
lett volna is, mint a torontál póknak, mind rajta veszett 
volna azon a tündér alakon, a mivé az iménti buglyos, 
kormos kis szörnyeteg átváltozott. Ezt is értik a boszor- 
kányok. 

A tündéringgel deli lánykává alakítani át a rücskös 
purdéjukat. — Micsoda termet volt! De még milyen sze- 
mek ! Olyan a villámlásuk, mint mikor a futó csillag szét- 
pattan az égen. Mikor a szája mosolygásra hasad, villogó 
fogaival, olyan az, mintha a rózsás mennyország nyílna 
meg, s ezen a nyíláson nézne ki két sor nevető ördög: a 
fehér fajtából. 

A míg a szobában volt a leány, addig nem is látott mást 
az úrfi, csak őtet. Csak azután nézegetett széjjel, mikor 
őt kiküldte az anyja. 

— No Szaffi ! ugorj ! hord fel a vacsorát ! 

Hord fel ! ugyan miket ? 

De alig akart annak vége szakadni. Volt ott sült ma- 
lacz, pogácsa, lépes méz dióval, ostyepka, marczafánk, — 

s hozzá pompás ménesi bor, a milyent csak a fejedelmek 
isznak, egész csobolyóval. 

Boszorkányság mindez I Nem megy ez másként mint 
ördög hirével ! Aggódék magában Jónás úrfi ; de Szaffi 
olyan szépen kinálta, hogy nem állhatott ellent, próbát 
tett a borral, felemelte a poharát, s ráköszönte ezzel a 
szóval: « áldja meg az Isten, a ki adta!» 

(Jól tudá, hogy az Isten nevének említésére a boszor- 
kányok egyszerre varasbékává, az ételek fürészporrá vál* 
nak, s aztán nagy megnyugtatására szolgált, hogy minden 
úgy maradt, a hogy volt. Talán mégsem azok hát?) 

— De pompás lakomát csaptál, jó Czafrinka, monda, 
mikor végre megtorló a száját a damask kendővel. 

— Vártalak, pirinczecském. Tudtam, hogy ma megjösz. 
Aztán a czigányasszony megkap mindent a mit kivan. Ne 
félj tőle ; csak nyúlj hozzá ! se nem loptam, se nem vará- 
zsoltam ; helyembe hordják ezt. A bolondok, a kik egy 
kis észt kérnek tőlem kölcsön. A királynak a jobbágyai az 
okosak ; az enyéim a bolondok. Több népem van, mint a 
királynak. Több hatalmam van, mint a püspöknek. 

— Jövendőt is tudsz mondani? 

— Az a tudományom. 

— No hát vesd ki az én jövendőmet. Nesze; neked 
adom az anyámnak a kártyáit : az nagyon is értett hozzá. 

— Tudom én azt, édes pirinczecském. Jól ismerem az 
anyádat. Ö volt közöttünk a «barjaktár»."^ De nagyon 
nagy örömöt hoztál hozzám, mikor az ő kártyáit elhoz- 
tad. Mert azok a hétszer igaz kártyák. — Takarítsd el az 
asztalt Szaffi ! — A legelső szerencsét te neked hadd 
vessem ki az anyád kártyáival. 

Czafrinka minden kártyalapot egyenkint megcsókolt, a 
mikor kirakta ; s mikor végig nézett rajtuk, összecsapta a 
kezeit. 



* Török szó: zászlótartó, a. bűvósznők között kiváló rang. 
A hajdani boszorkány -perekben sokat emlegetik. 

— No neked ugyan csoda szerencse áll, pirinczecs- 
kém ! — Nem sokára meg fogsz házasodni. A mit a fele- 
séged a menyekző éjszakáján álmodni fog, azt mondasd 
el magadnak: mert az az álom beteljesül, s akkor te 
olyan gazdag ember fogsz lenni, a milyen az apád volt ; 
még annál kétszerte gazdagabb. Híres, nevezetes nagy úr 
lesz belőled. 

No már ennél jobb szerencsét nem is kívánhatott magá- 
nak Jónás úrfi. Hisz az anyja is mindig mondta neki 
a kártyából, hogy gazdag fog ő még lenni, csak haza 
kerüljön; de ilyen jól még sem tudta kirakni; — «a mit 
a kis feleség első éjjel álmodni fog!» — De hát hol van 
az a kis feleség? 

— No de már most ideje lesz a lepihenésnek ; monda 
Czafrinka. Késő az idő már. A kastélyodba ne menj mára. 
Ott nem találsz egyebet patkánynál, még csak szalma 
sincsen, a mire lefeküdjél. Maradj itten nálam, én jó 
ágyat vetek : itten alszol a leányom mellett. 

Jónás úrfinak valami lőtt a szivébe erre a szóra. Talán 
nem is egészen ijedtség; — de mégis oly enf orma. Azt 
gondolta: «ej ha! ez a czigányasszony most mindjárt 
hozzám is akarja adni forrójában a leányát feleségül ! » 
Mert ahhoz még nagyon ártatlan lélek volt, hogy valami 
másra gondolhatott volna. 

A varázslónő pedig úgy olvasott az arczárói, mintha 
rúna könyv volna. Elnevette magát. 

— No csak sírva ne fakadj ijedtedben, pirinczecském, 
nem úgy lesz az, a hogy te gondolod ; a Szaffi alszik a 
banyakemenczében belől, te pedig alszol a banyakemencze 
felett kívül : egymás mellett ; de közbül a kályhafal. Mert 
látod ez az egész ház olyan nedves, nyirkos : hogy az 
egyetlen száraz hely benne a boglyakemencze, a mit be- 
futunk mindennap. Te alszol fent, Szaffi alant : csak a 
fejedet a sut felé fordítsd, mert ha két ember egymás 
mellett, fal közöttük, ellenkező feje alját csinál, egyik 
sem tud egész éjjel aludni. 

Ezzel az eléje térdeplő leányát megimádkoztatta ; el- 
mondatta vele a miatyánkot, még pedig nem visszafelé : 
a végmondást sem hagyatta ki belőle; « szabadíts meg a 
gonosztól)), a miből Jónás úrfi azt a megnyugtató tudatot 
szerezhette, hogy ez a leány még nem boszorkány. Sőt 
maga az anya kötötte fel neki a nyakára a pászma veres 
selymet; ami'a leányokat a rossz igézettől megőrzi. 

Azalatt a fekete macska is bejött, láthatta Jónás, hogy 
ez és a Szaffi csak egy név, de két különböző állat. 

Azután ő is felfeküdt a kemencze padjára, a hol jó 
langyos meleg volt : jobb, mint akármi tollas nyoszolyá- 
ban 8 ott el is aludt csendesen. Álmában úgy tetszett 
neki, mintha az a leány, a ki ott mellette fekszik, közbe 
egy arasznyi fal, — valami bűbájos nótákat énekelne ; a 
minek csupa édesség a verse is, a nótája is. Mikor föl- 
ébredt, a verset elfelejtette, hanem a nóta ott csengett 
akkor is a fülébe. 



AZ ELADÓ LEÁNY. 

Másnap korán hajnalban felkereste a lovát Jónás úrfi : 
ott legelt az valahol a kastélykertben; nem látott az soha, 
se abrakot, se istállót ; őrizöre sem volt szüksége : nem 
messze tőle hevert egy agyonrúgott farkas. Jónás úr meg- 
veregette a bozontos nyakát, szájába kapcsolta a zablát, s 
megszorította a hevederét : aztán felült a hátára ; a merre 
száraz földet látott, elindult. Ut nem volt sehol. 

Nekiindult feleséget keresni. így volt az a régi jó idők- 
ben. A leányokat nem hordták össze bálba, hogy ott válo- 
gassanak belőlük a házasulandók; hanem ezek vették 
nyakukba az országot, sorra járták a kastélyokat, nem 
titkolták, hogy leánynézőben járnak; a hol megtörülték 
a széket köténynyel, mielőtt leüléssel kínálták, ott sejt- 
hették, hogy szívesen láttatnak ; a hol kását főznek ebédre 

ott tudták, hogy ez a wkitoló kásaw s odább mentek. 
A felnőtt leánynak mindenütt « eladó leány volt a neve.» 

« Micsoda falú ez, beli fakó ! 
Nincsen benne vendégfogadó ; 
De van benne szép lány eladó I» 

Jónás meglátott egy tornyot a távolban, arra felé tar- 
tott. Közbe esett egy nádas, bátran neki vágott, bele- 
gázolt; — mikor már jó messze benn volt, egyszerre csak 
puskaropogást hall. «Ki mer itt lövöldözni az én uradal- 
mamban?* Odarugtat. Hát egy egész nagy vadásztársasá- 
got talál a nádasban, mely tíz csónakban egész kedvvel 
lövöldözgeti a kacsákat. A vezércsónakban egy czifra 
egyenruhás katonatiszt ül, a ki németül kommandéroz. 
Jónás úrfi nem sokat tétovázott, hanem beleugrott a mély 
vizbe a lovával, s odausztatott a vezércsónakhoz. 

— Kassamadiner ! Kicsoda az úr ? 

— Én báró Feuerstein generális vagyok; szolgalatjára, 
felelt a tiszt úr ; hát nekem kihez van szerencsém ? 

— Én pedig Hamzabassaviczi Botsinkay Jónás vagyok. 
Ki engedte meg az uraknak, hogy itt az én « tilos » -ómban 
vadászszanak? 

«Hahhahhal» Az egész vadásztársaság kaczagott. 

— Hát bizony nem tudtuk, hogy ez a mocsár « tilos » s 
igen szép kacsászat esik benne. Felelt a tiszt úr. 

— Ez pedig « tilalom », mert az én nemesi birtokomon van. 
Ide azzal a puskával ! 

— Hogyan van ? 

— Úgy, hogy megzálogolom az urat. Ha nem adja szé- 
pen, mindjárt felfordítom ezt a ladikot. 

Nem volt tréfa ; de mégis jó tréfa volt. A tiszt úr inkább 
nevetett, mint boszankodott, a mikor a csónakja orrát 
emelgető lovagnak átnyújtá a szép duplapuskáját. 

(Az anyjától hallott hasonló esetet Jónás úrfi az apjáról, 
a mikor az a szomszéd uraságot a tilos vadászatért min- 
den kíséretestül elfogatta : azt hitte, neki is úgy kell tenni.) 

— De csak nem fog el bennünket csoportostul? kérdé 
a tábornok-vadász. 

— Hajh I volna csak száz vendégágy kastélyomban, s 
száz hordó bor a pinczémben mint az apámnak volt : két 
hétig nem ereszteném ki az urakat. 

— Hisz ez derék egy ficzkó ! mondta a tábornok a kise- 
rőinek. Hát nemes lovag úr, Botsinkay de Hamzabassa- 
vicza : legyünk jó szomszédok ; én is itt lakom ; és most 
tisztelje meg az úr az én kastélyomat azzal, hogy legyen 
vendégem. 

— Azt megtehetem. 

— No hát legyünk pertu ! A puskám neked hagyom 
emlékül. 

A vadásztársaság az ejtett prédával együtt kicsónaká- 
zott a mocsár szélére, ott szekerekre rakodtak s négy ló- 
val tovább szeleltek a gyepen ; Jónás úrfi lóháton vágta- 
tott együtt velük. Azután következett egy határ homok- 
puszta, ott csak lépést lehetett menni. E csendes baktatás 
alatt ráért a két szomszéd az ismerkedésre. Jónás úrfi úgy 
ismerte meg Feuerstein bárót, mint egy délczeg, daliás 
gavallért, ki még nem volt negyven éves, s vitézsége által 
vitte ilyen magas rangra. Szép férfias alakja mellett csupa 
szikrázó élez volt a beszéde, a mi kétszeresen kedvessé 
tette. Beszélt magyarul, törökül, ráczul ; a mi közül az 
egyik Jónás úrfinak valószinüleg az anyanyelve. A tábor- 
nok ellenben úgy ismerte meg Jónás úrfit, mint a világ 
legegyűgyübb teremtését, egy igazi parlagi guvatot; a 
kinek még csak álma sincs a világi életről, a kivel nagyon 
sok tréfát lehet majd csinálni. 

Jónás úrfi mindjárt első ismeretségre kitálalta az egész 
szándékát, hogy ö most feleséget keresni indult ; mert ő 
neki egy czigányasszony megjövendölte, hogy a mit a 
felesége álmodni fog a mennyekzői éjen, ez neki nagy 
szerencsét hoz : erre pedig sürgetős szükség van. « Ugyan 
kérlek, nincs te neked eladó leányod ?» 

Báró Feuerstein nagyot nevetett rá. 

— Nincs, pajtásom. Mert csak tavaly házasodtam. 

— Ühüm ! Gondola magában Jónás úrfi. Hát fiatal 
menyecske van a háznál ? 

Nem kérdezősködött felőle. Tudta, hogy a török nagy- 
urak nem szeretik, ha valaki a feleségeikről beszél. Magá- 
ban elképzelte, hogy milyen szépnek kell lenni annak a 
Kadinának, a kit egy ilyen bimbasi kiválasztott ezer 
közül ? 

— Nálam nincs eladó leány ! édes czimborám : de a 
szomszédban, a sugoviczi kastélyban ott van egy neked 
való kisasszony : igazi gj'öngyömadta szép Dián^a ! 

— Szép-e? 

— Mint egy tündér. Sugár, kevély termet, mint egy 
tevepárducz ! 

— Ah ! És a szemei is olyan szépek mint a teve- 
párduczé ? 

— De százszorta szebbek. Fekete szemöldökei csaknem 
összeérnek I 

— Hajh ! De szeretném ha egészen összeérnének ! 

— Ajka olyan piros majd megcsattan ! 

— Meg is csattan az hát ! 

— Aztán az apja éktelenül gazdag : egyetlen leány. 

— Micsoda az apja ? 

— Hát biz az öreg Loncsár nem valami előkelő ne- 
mes; — az előtt disznókereskedő volt, most azonban már 
földesúr. 

Jónás úrfi nagyon fintorgatta az orrát erre a felfede- 
zésre. Mert azt az ember könnyen elfeledi, hogy saját- 
maga pojácza, kávésinas volt ; hanem azt, hogy az ősei 
hetediziglen fölfelé mind nemes urak voltak, azt soha 
sem felejti el. 

— No, majd meglássuk. 

A vadásztársaság megérkezett a báró kastélyába, s arra 
valamennyien tisztelkedni mentek a bárónéhoz. Jónás 
úrfi is lesimította a haját a két megnyálazott tenyerével 
erre az alkalomra. 

De majd sóbálványnyá vált ámulatában, a mikor a 
bárónét meglátta, a kit csak tavaly vett bázas társul az ő 
daliás szomszédja. Nem ilyennek képzelte ö azt. 

A delnő, a milyen kicsiny volt, olyan kövér volt. A két 
kezét a világért össze nem tudta volna tenni elöl; a feje 
is ép oly gömbölyű volt, minden elképzelhető nyak nél- 
kül; az orra és a szemei alig látszottak ki az orczájából. 
Mikor ment, úgy tetszett, mintha gurulna. 

— Hüh, barátom ! monda Jónás úrfi a házi gazdának. 
Iszonyú gazdag lehet ez a te feleséged, ugy-e? 

Ezen aztán, a kik hallották, mind nagyot nevettek. 
A rossz élez eljutott a házi asszony fülébe is ; az is jót 
nevetett rajta ; kivált miután a férje megismertette vele 
az új szomszédot s azt is elmondá róla, hogy házasodni 
jár, a szomszédban leányt keres. 

A báróné aztán odaülteté maga mellé Jónás úrfit az 
ebéd alatt. Nagyon szellemes hölgy volt. Olyanok voltak 
a szavai, mint a hegyes nyilak. Beszélt a környezetéhez 
németül és francziául : csipős észrevételeket téve a furcsa 
ficzkóra. Azt nem is sejtette, hogy ő mind ezt érti ; hiszen 
tolmács volt Sztambulban. hozzá csak ráczul beszélt. 

Egyszer aztán azt monda a báróné Jónás úrfinak. 

— Vigyázzon kegyelmed magára, mikor házasodni 
indul. Ha gazdagot keres, inkább egy ilyen guggonűlö 
chinai bálványt vegyen el, a milyen én vagyok ; hogy- 
sem egy délczeg karcsú tündért ; mert a chinai bálványt 
nem lopják el kelmédtől; de a bűbájos Diána bizony fel- 
rakja kelmédnek a homlokára azt a koronát, a mivel 
Acteont elvarázsolta. 

Tudta is azt Jónás úrfi, hogy mi az az Acteon ? Nem is 
értette ő, hogy min kaczagnak most olyan nagyon ? Nem 
is akart ő semmi gorombaságot mondani erre: csak a 
philosophiáját fordítá kifelé. 

— Deiszen, báróné asszonyom, volt az én nevelőapám- 
nak, a ki yongleur volt, egy látványbódéja: abban volt 
nekünk egy kövér asszonyunk, a ki négyszerte kövérebb 

volt még excellentiádnál is. Allahra mondom : még azt is 
elszöktették tőlünk egy éjszaka. 

. Mai világban az ilyen gorombaságért az embert kiker- 
getnék, de a régi módi mellett ez megjárta tréfának : még 
sokkal inkább « felvágta az égót» az olyan ember, a ki 
nem engedte magát lecsepülni, hanem visszatromfolt. 

A magára maradó férfitársaság aztán együtt maradt 
tovább mulatni, egy darabig leginkább Jónás úrfi rová- 
sára ; de később aztán, mikor kártyázásra került a dolog, 
a mulatság árát mások fizették meg. Azt nem mondta meg 
nekik Jónás úrfi, hogy a legszükségesebb tudományt a 
világon milyen tökéletesen megtanította a nevelőapja: a 
kártyázás tudományát, ebben tökéletes volt. Az urak azt 
mondták rá, hogy «a bolondé a szerencse.* De semmi 
illetlen paklizáson rajta nem kaphatták. 

Ez a mulatság egy kicsinyt segített Jónás úrfi meg- 
csappant tarsolyán. 

Arra is kiterjedt Jónás úrfi bölcsessége, hogy mikor az 
ember ma egy helyen agyon nyerte magát a játékban, 
onnan jó hajnalban, a kapufélfától véve bucsut, iramod- 
jék odább. 

Ö bizony nem várt vele, a míg az uraságok tíz-tizenegy 
óra felé felébredve kezdenek kiabálni szappany és meleg- 
víz után, hogy a képes felüket megborotválják; hanem a 
mint első pirkadásra elkezdték a sárga rigók a kertben 
kiabálni a «mit hoztál fiú?»-t, azonnal csizmát rántott, 
lement az istállóba, felnyergelte a lovát, senkinek borra- 
valót sem adott; odább állt nesz nélkül. 

A falu végén a disznópásztortól megkérdezte, merre 
van Sugovicz ? Az megmagyarázta neki, hogy a merre a 
legtöbb disznótúrás van: — nem téveszthetni azt el. 
A szag után odatalálhat. — Nincs olyan illat a világon, 
mint a jó friss sertésállás zamatja. 

Délre már ott volt Jónás Sugoviczon, Loncsár uram 
kastélya udvarán. 

Az is egy olyan régi urától elhagyatott nagy épület- 

Jókai : A cziginjbáró. — Minden poklokon keresztül. ^ ^-> j 

halmaz volt; a mit az új gazda, — a ki nem tudta egy- 
szerre beletalálni magát a nagy uraságba, — csak félig 
tett lakályossá : a kastély egyik oldalán hirdették a meg- 
vakult, porral belepett ablakok, hogy azokban senki sem 
lakik ; a többiek ellenben annál inkább ragyogtak tarka 
szines üvegekkel. 

Loncsár uram a legnagyobbik teremben ült, többi 
czimboráival együtt, a mikor újon érkezett vendégét hozzá 
bevezették. 

Ök akkor jártak a vacsora vége felé. 

(Nem felejtettem ám el, hogy odafenn az volt mondva, 
hogy Jónás úrfi délre érkezett meg, azért mégis jól van 
mondva ; ez a vacsora volt : tegnap kezdték, ma végzik. 
Majd azután az ebédhez ülnek, s annak éjfélre lesz 
vége.) 

A vendégek is mind rácz uraságok voltak. Tagjai annak 
a harminczezer rácz családnak, a kiket Csernovics Arzén 
pátriárka hozott be magával Szerbiából Magyarországra, 
a legutolsó török hadjárat alatt. 

Azért nem volt ám senki ittas. Mert nem az a részeg 
ember, a ki sok bort iszik; hanem az, a ki nem győzi. 

— No fiam ! — kiálta Loncsár uram az új vendég elé, 
a kit hat vadász-kutya kisért nagy csaholva végig a tor- 
náczon: — hát én hozzám jösz látogatóba, vagy a 
lányomhoz? 

— Biz a leányodhoz én. 

— Hát akkor kotródj, vakar ódj, ebanyádba, a czifra 
szobába. Csak aztán meg ne bánd. 

Elég őszinte volt Loncsár uram, a mikor mindjárt előre 
megmondta a leánykérőnek, hogy vigyázzon magára, a 
mikor az ő leányához akar közelíteni. 

Mert furcsa teremtés volt Arzena kisasszony. (Már a 
neve is ellentmondás, mert <(arzen» görögül « férfi » ; s a 
mellett gyökszava az arsenicumnak.) 

Először is körül volt véve mindenféle állatokkal, a 
mik a látogatóknak alkalmatlanságára voltak. Volt egy 

nagy kutyája, amelyik azt a tréfát csinálta, hogy oda- 
tette a két lábát az embernek a vállára s úgy nézett a 
szeme közé kilógó nyelvével lihegve. A míg ezt igyeke- 
zett a nyakáról elhárítani, azalatt odasompolygott hozzá 
egy vadmacskának született nagy kandúr, s az a tíz kör- 
mével elkezdte méregetni a lába szárain, hogy milyen 
magas lesz a jövő télen a hó? s hogy hátulról is ostro- 
molva legyen, odarepült a vállára egy tarka ördög, valami 
emberi nyelven beszélő görbe orrú madár s akkorákat 
sikoltott a fülébe, hogy majd a füle dobja hasadt, s ha ez 
sem volt elég, megrángatta a hunczutkáit. 

S jaj volt annak a legénynek, a ki csak fel is szisszent; 
a tündéri szép Arzena annál jobban kaczagott rajta. 

S jól illett neki a kaczagás : minden porczikája arra 
volt teremtve, hogy nevessen; kígyózó szemöldökei, kar- 
bunkulus szemei, göndör haja, gyöngén pelyhező fel- 
vetett ajka, gödrös arcza, álla ; egész teste nevetett vele. 
Tudja ő ezt jól maga is ; azért is volt mindig azon, hogy 
bolondot csináljon az emberből. 

Hanem Jónás úrfi már az állatoknál megmutatta, hogy 
mi lakik benne. Menazséria körül nőtt fel ; farkast, hiénát, 
még kígyót is tanított tánczolni. Az első szavára úgy 
megjuhászodott kutya, macska, papagáj, hogy az egyik a 
lábához feküdt, a másik az ölébe, a harmadik a vállára s 
szundikálni kezdtek. Azoknak ott fel nem szabad kelni, a 
míg ő meg nem engedi. 

Arzena törökösen ült a kereveten, a lábait maga alá 
szedve, a mikből csak egy igazgyöngyökkel és rubintok - 
kai gazdagon hímzett papucs volt látható; fején párta 
volt, arany pénzekkel kirakva; a keblét hét sor arany 
pénzfüzér takarta. 

Igen szívesen fogadta a látogatóját, a mint az meg- 
nevezte magát, s odaülteté magával szemben egy hímzett 
bőrpárnára, s aztán parancsot adott a legyező cselédjei 
egjikének, hogy hozzák rögtön a csemegét. Eáczoknál az 
a legelső, a mivel a vendéget fogadják. — Hanem Arzena 

kisasszonynak nagyon furcsa ízlése volt csemegék dolgá- 
ban. A mit egy nagy fedeles ezüsttálban felhoztak, az 
nem volt más, mint eleven cserebogár. A mint fölemelte 
a tá födelét, mingyárt kivett belőle egy ilyen népdalba 
való oogarat, leszakítá a fejét, s egész delicziával kezdte 
ropogtatni a fogai között: «ez nekem a legkedvesebb cse- 
megém, tessék Botsinkay uram ! » 

A megkinált vendégnek ilyenkor rendesen a hideglelés 
állt a hátába s elzöldült az undortól : de JónáTs úrfi egész 
készséggel markolt bele a tálba, s csak úgy tömte az ele- 
ven bonbonokat befelé. 

Arzéna nagyot bámult rá. 

— Hát kegyelmed is szereti a cserebogarat? 

— Pompás valami ez ! De még ha a sáskát megkós- 
tolná a kisasszony ! Az még a valami ! 

S aztán beszélt neki annyi mindenféle bogarakról, 
lárvákról és fertelmes kukaczokról, a miket az ázsiai és 
afrikai czivilizált népek inyenczségül lakmároznak, hogy 
elvégre maga a kisasszony kérte, hogy ne mondja már 
tovább : elég lesz ebből ennyi. Inkább igyanak rá egyet. 

Az italt pedig, hogy más országban jégbehütve hozzák 
fel, úgy ő nála kis ezüst katlanban felforralva hozták, 
hogy csak úgy buzgott ; alant az edényben izzó parázs 
volt : úgy meritett belőle Arzéna kanállal s tölte a ven- 
dége serlegébe: « tessék, igyék kegyelmed!*) — De még 
azonkívül is úgy megvolt az az ital fehér borssal erősítve, 
hogy gyönge szívű ember, a mint egy kortyot leszalasz- 
tott belőle a torkán, majd a lelkét prüszkölte ki tőle. 

Jónás úrfi nagy gyönyörűséggel szürcsölgette biz azt. 

— Fölséges egy ital ! 

De hogy még jobban érezzék a zamatját, kivett a kat- 
lanból egy égő parazsat, és azt is lenyelte utána. 

Arzéna kisasszony kezdte észrevenni, hogy mesterére 
akadt. Az egész lakoma mind ilyen veszedelmes fogások- 
ból állott : piros paprikákat hoztak, keserű mandulával 
töltve s lánggal égő krámpámpulit, a mibe mazsolát, 

fügét dobáltak s abból halászták ki : úgy ették meg égve. 
A végén az mondta Jónás úrfi, mikor az izlandi zuzmó- 
val kevert fekete kávét megitatták vele, hogy most még 
csak egy kis arzenikum volna az asztalon, hogy a kis- 
asszony nevének tiszteletére azt is a kávéjába hinthetné. 

Ezután a « lakoma » után pedig kártyát hozatott elő 
Arzéna kisasszony, s felhivta Jónás úrfit egy kis gyenge 
halberczvelvire. 

Hogyne állt volna rá? Aranyban játszottak. Jónás úrfi 
engedte, Arzéna kisasszonyt nyerni. volt a bankadó. 
Gondolta, ezzel kedvét lehet lelni a kisasszonynak. Aztán 
megint a kisasszony adott bankot. Jónás bég észre vette, 
hogy a kisasszony ért a csaláshoz. Hát ezt is megengedi 
az ember, azért, hogy kedvét keresse. Hanem aztán, 
mikor a kisasszonynak folyvást sikerül a csalás, kezdi ki- 
nevetni az áldozatát, s még gúnyolódik vele. 

— No megállj ! monda magában János úrfi : ha csak 
az kell, hogy ki tud jobban paklizni? 

Egypár forduló után Jónás úrfi elnyerte a bankot. 

Akkor aztán Arzéna kisasszony tűzbe jött: erőltetni 
akarta a szerencsét, lassankint minden pénzét elvesztette. 
Még jobban nekihevült; lekapcsolta nyakából a hét sor 
aranypénzt; azt tette fel. Az is odaveszett. Hiába folya- 
modott minden csalási furfanghoz : Jónás még nagyobb 
mester volt ebben. Utóbb feltette a kártyára a pártáját: 
az is a Jánosé lett. Egész halmaz arany állt már 
előtte. — Ekkor Arzéna kisasszony egész nekiverese- 
dett arczczal kiáltá : « áll az egész bank ! » s azzal lerántva 
lábáról az egyik hímzett papucsát, oda veté az asztalra. 

— Tartom ! monda Jónás úrfi, s aztán egész mosolyogva 
nézegetett Arzéna arczára, a míg a kártyát osztá: úgy, 
hogy ebből a tekintetből megérthette Arzéna a szándékát; 
ezt a játékot meg hagyta neki nyerni. A kisasszony vissza- 
kapta az egész veszteségét! Jónás bég odatolta eléje az 
egész aranyhalmazt ; a kis papucsot azonban elébb meg- 
csókolta; a miért Arzéna kisasszony a papucs talpával a 

körmére koppantott : «hogy merte kegyelmed megcsókolni, 
a mi nem a magáé, o 

Hanem aztán mégis oly kegyes volt, hogy odaültette 
maga mellé ugyanarra a kerevetre, s nargilékot hozatott, 
s aztán úgy pipáztak együtt, egymással szemközt fordulva 
ketten, a kerevet vánkosaira vetve hátra a fejüket s 
vetekedtek benne, hogy melyik tud szebb karikát fújni a 
füstből ? 

Arzéna kisasszony a közben folyvást tartotta mesékkel 
Jónás úrfit; rémséges, kisérte tjárta, rablógyilkosságtól 
borzasztó meséket, a mik mind nagyon alkalmasak arra, 
hogy valakinek az éjszakai álmát elrontsák. 

Jónás úrfi pedig erősen hitt a kisértetekben és a boszor- 
kányokban. 

Aztán mentül jobban bealkonyodott, annál ijesztőbb 
regéket suttogott Arzéna vendégének, s mikor már jó 
sötét volt a szobában, akkor bizalmasan közié vele, hogy 
ez a kastély, a miben ők laknak, szintén ilyen kisértetek- 
től lakott elátkozott hely. A hajdani várkisasszony, a ki 
menyekzője napján halt meg, kisért a szobákban, s vala- 
hányszor valami kérő jön a házhoz, annak éjfélben meg- 
jelen, mindenféle pokolbeli ijesztő zaj mellett, odamegy 
az ágyához, rálehell a fejére, s a hol az a lehellet érte, 
reggelre tiszta fehérré őszül egy tincs haja a fiatal ember- 
nek. Ezért nem is mennek a vendég urak éjjel a szobáikba 
aludni ; hanem együtt mulatnak az ivószobában, s csak a 
harmadik kakaskukoritás után feküsznek le. Már tudni- 
illik az olyan urak, a kik lánynézőbe jönnek ide. 

— Én pedig leánynézőbe jöttem, monda Jónás úrfi. Az 
ivók közé azonban nem megyek; mert inni nem tanul- 
tam: abban nincsen tudományom. Tehát majd csak ott 
aluszom, a hol a szép ki sértet jár. 

— Kegyelmed talán nem hiszi, hogy a sirava valósággal 
itt jár a kastélyban ? 

— De nagyon hiszem. Csakhogy én tudom, hogyan 
kell vele beszélni ? 

— Hát hogyan kell ? Mondja meg igen szépen kérem. 

— Hát megfordítva ! 

— Megfordítva ? Hogyan megfordítva ? 

— Nem tudom jobban megmagyarázni. Megfordítva I 
Éjfélre válván az idő, Jónás bég elment lepihenni 

abban a nagy puszta szobában, a hol ágyat vetettek a 
számára. 

A kardja, puskája (a mit Feuerstein bárótól vett el) oda 
volt téve az ágya mellé. 

Mikor az éjfélt ütötte az óra : egyszerre nagy zsivaj 
riasztja fel, mindenféle állati hangok, bömbölés, visitás, 
ördögök röhej e. 

Nosza felkapja a puskát : akkor veszi észre, hogy az a 
cső végig tele van öntve szurokkal ; rángatja a kardját, az 
meg nem jön ki a hüvelyéből, meg van babonázva. 

Azután jön az, hogy láthatatlan kerekek gördülnek 
végig a szobájában, láncz-csörömpölés hangzik körülötte, 
8 mintha patkós macskák nyargalnának végig csapatostól. 

Mikor ez is elmúlik, kísértetes nyögés támad a tornácz- 
ban, feltárul az ajtó és sirbolti világosság dereng át a 
sötéten. Jónás úrfi egy hosszú fehér ruhába öltözött 
hölgyalakot lát lassú csoszogással közeledni, a kinek a 
fejét köröskörül leomló menyasszonyi fátyol takarja. 
A nyakából vékony ezüstláncz csügg alá, egy nagy vilá- 
gító kő, a mi a sötétben magától sugárzik : az derengeti 
ezt a sírbolti világot. 

Jónás úrfi tudta azt nagyon jól, hogy ha a meglátoga- 
tott férfi olyan erős szívű, hogy nem retten meg a kisértő 
alaktól, aztán bátran odamegy hozzá, és felveti a fátyolt 
a fejéről, hát egy csont koponyát lát meg alatta, s akkor 
aztán a rémülettől igazán ónossá válik. Ennyi ismerete 
volt neki a túlvilági dolgokról. — Ellenben boldogult 
édes anyjától megtanulta azt, hogy ha kisértet jön ellene, 
azzal hogyan kell beszélni? Szemközt kell menni rá; 
csakhogy megfordítva : nem a talpaival, hanem a tenye- 
reivel a földön 8 a fejével lefelé. — Nem minden ember 

tudja azt megcsinálni : de Jónás úrfinak ez volt a kenyere 
nagy időn keresztül. 

Nosza hirtelen a két tenyerére vetette magát, s a talpai- 
val az ég felé, elkezdett a tenyerein lépegetni a kisértő 
lélek felé. 

A kisértő lélek erre a fogadtatásra nem volt elké- 
szülve. 

A mint a halandó embernek a két sarkát látta maga 
előtt a levegőben billegni, egészen megkonfundálódott; 
nem jött előbbre. 

Jónás úrfi viszont lefelé levén fordítva a feje, meg- 
pillantá a szemeivel a kisértő lélek fehér uszálya alól 
kikandikáló papucsokat : azok voltak a szép igazgyöngy- 
gyei és rubinttal kivarrottak. 

— Ohó ! Ezt a papucsot én már láttam. 

Azzal az egyik papucsot megkapta a markával, lerántá 
a kisértet lábáról s hirtelen hátrafelé vetve bukfenczet a 
levegőben, a, talpaira állttá magát. 

A kisértő lélek pedig nagyot sikoltva, megfordult, s a 
félpapucscsal a lábán, elszaladt, a szobákon minden ajtót 
becsapkodva maga után. 

Jónás úrfi köszönte a megboldogult édes anyjának, 
hogy lám milyen jó tudományt hagyott rá ! 

Másnap korán reggel felkelt és lement sétálni a kastély 
kertjébe. — Már ott találta Arzena kisasszonyt. — Virá- 
gokat szedegetett s bokrétákat kötözött. 

— Kinek a számára lesz az a bokréta ? 

— A kegyelmed számára. 

De egészen át volt változtatva a kisasszony. Szelid volt, 
mint a tej, és szemérmetes, mint a tiszta viz. Alig birt rá- 
ismerni Jónás úrfi. 

— Az éjjel meglátogatott ám a kastély kisértete. 

— Tudom. 

— Ott is hagyta nálam az egyik papucsát. 

— Jól tette. 

— Most én oda akarok menni Loncsár uramhoz, s 

ajánlatot szándékozom neki tenni, hogy én megszabadí- 
tom a kastélyát attól a félelmetes kisértettől. 

— Tegye azt kegyelmed. 

— De csak úgy tehetem, ha a szép Arzena kisasszony 
is támogatni fogja kívánságomat. 

— Bizonyos lehet felőle. 

— No hát, mihelyt kialussza magát Loncsár apó, me- 
gyek hozzá s előadom a könyörgésemet. 

Addig is azonban felhívta magához Arzéna kisasszony 
Jónás úrfit reggelizésre. 

Ezúttal azonban egész okos megennivaló dolgok kerül- 
tek az asztalra, a hogy más rendes háznál szokták ; válo- 
gatott izes körömfaladékok ; s italnak friss tej, meggyvíz 
és almabor. 

— Hát ma nem eszünk cserebogarat? kérdezé Jónás 
úrfi. 

— Csak tréfa volt az : arra való, hogy kitudjam a szí- 
vének az erejét. Bocsásson meg érte ! 

Arzéna kisasszony egyszerre csupa hajadoni alázatos- 
ság lett. Még az alkalmatlan házi fenevadak sem voltak 
körülötte, azok helyett egynehány galamb repkedett, tur- 
békolt a szobában, a mikről Jónás úrfi első látásra fel- 
ismerte, hogy azok postagalambok. Fehér a testük, fekete 
a fejük. Egy-egy leszállt Arzéna vállára s a leány azzal 
enyelgett. 

És azután beszélt igen okos dolgokról Jónás úrfival. 
Elmondá neki hosszasan, hogy mi az oka annak, hogy az 
ő birtoka most víz alatt fekszik. Azt is elmondta neki, 
hogy ezen a bajon hogyan segíthetne, az elrontott vizi- 
gátak helyreállításával. Tanácsolta neki, hogy e végett is 
egyezkedjék ki az ő apjával, mint felső szomszéddal, a 
ki a vizeket ráereszti ; mert szükséges, hogy a birtokát 
ismét jó rendbe hozza. — Jónás úrfi ebből a beszédből 
meggyőződhetett a felől, hogy Arzéna kisasszony egész 
komolyan óhajt az ő felesége lenni, s hogy kapitális asz- 
szony fog válni belőle ! 

Alig várhatta, hogy eljöjjön az a reggeli óra, a mely- 
ben Loncsár urammal beszélhet: a mi ha váratott is 
magára, de egyszer csak mégis, no ha délfelé is, de meg- 
virradt. 

Csakhogy Loncsár uram addig szóba nem áll senki 
fiával, a míg felébredvén pipára nem gyújtott. Azt meg 
azután nem kivánhatja tőle senki, hogy a pipáját kihagyja 
aludni. Addig meg nem szólal, a míg azt ki nem szítta. 
Akkor meg azt feleli a « leánykérésre)) : 

— No fiacskám, erre imákozzunk elébb egyet ! 
((Imádkozás)) annyit jelent Loncsár úrnál, hogy egy 

szűk nyakú üveg pálinkát kiüríteni. 

Jónás úrfi hiába szabadkozik, hogy ő már imádkozott 
ma, aztán meg az ő vallása szerint nem is szokás így 
imádkozni : nincsen kegyelem ! inni kell. 

Ha meg aztán az ember az első poharat kiitta : akkor a 
a másodikat ki kell inni a barátságért, testvériségért; arra 
aztán következik a csókolódzás ; Jónás úrfi hiába protestál, 
hogy ő nem szereti a férficsókot : neki nem az apja kell, ha- 
nem a leánya ! No hát igyál a szép leányért ! Ha nem iszsza 
ki, agallérjábatöltik, vagy megkeresztelik vele. Akkor meg 
aztán lehetetlen rá nem kezdeni a danolást: ((Valahány- 
szor az oláh, mondja ((szinetátye!)) Ennek a nótának 
pedig hetvenkét verse van. — Nem lehet az öreggel egy 
okos szót beszélni erről a kérdésről, hogy « adja-e a 
lányát?)) 

— Maradj itt a vajas hétig, mondja Arzéna a nyugta- 
lankodó udvarlónak. (Már anynyira vannak, hogy tegezik 
egymást). Akkor az öregnek egész héten böjtöt kell tartani. 

Tehát megvárta ott a vajas hetet, s különösen a három 
olajos napot. — Hiszen nem lehetett ez alatt semmi 
panasza a várakozás ellen ; az egész nap turbékolással 
telt le; választottja csupa jóság volt iránta: minden kéz- 
szorítását visszaadta, sóhajtozni is segített neki: csak- 
hogy épen megcsókolni nem engedte még magát ; mind 
csak azzal biztatta, hogy ((holnap!)) 

Végre a várva-várt keserves böjti napok is elérkeztek : 
a mikor Loncsár urnák minden vendége haza takarodott ; 
otthon pedig nem ettek egyebet, mint olajos babot, meg 
kemény tojást. Ekkor egészen kijózanult a kegyes atya. 

Csakhogy az ilyen napon meg nagyon rossz kedve volt. 
Senkinek a pofája sem tetszett neki. Nagy fanyalogva 
végig hallgatta Jónás úrfi leánykérő beszédét, nagyokat 
nyelve közben, mintha száraz hal volna; s mikor mindent 
jól megértett: azt is, hogy a kisasszony is beleegyezett 
már a hozzámenetelbe, akkor azt monda neki, összevisz- 
sza fintorgatott ábrázattal : 

— Hát üsse part ! Kutya bánja ! Egyik hunczut olyan 
mint a másik. Azt szeretem, hogy olyan jó czinczár 
pofád van. Hát vedd el a leányt, köss követ a nyakadba, 
ugorj a Bégába; bánom is én ! Majd visszaadnád még, ha 
a tied lesz. Hanem én csak egy föltétel alatt adom hozzád 
a leányomat. Ha én nekem báróvá fogsz lenni. 

— Báróvá ? Hebegé Jónás úrfi. Ugyan hogy legyek én 
báróvá ? 

— Hát az a te dolgod. Csak úgy osztogatják most a 
grófságot, báróságot. Fogj magadnak egyet ott, a hol más. 
Ha tudott egy Beleznay gróffá lenni, egy Grassalkovics 
herczeggé lenni, miért ne lehetne egy Botsinkayból báró? 
Próbáld meg! De én a leányomat máshoz nem adom, 
mint báróhoz. Vedelj meg ! 

— Megvedleném biz én szívesen, csak tudnám, hogy 
kell elhullatni a hoUótollakat, s aztán a pávatollakat 
szedni fel a helyébe. 

— Óh te piszliczár ! ha még azt sem tudod ! Hát van-e 
pénzed ? 

— Pénzem? — Hökkent vissza Jónás úrfi. — Erre a 
kérdésre nem is igen volt elkészülve. 

— Sok pénzed ? — Hát csak nem vagy ágról szakadt, 
vagy mi? — Ha egy Loncsárnak a leányát akarod el- 
venni, csak nem vagy talán kápsáló diák ? Mi volt az 
apád? 

— Hogy az én apám mi volt ? pattant fel erre Jónás 
úrfi, 8 egyszerre fölébredt benne a nemesi büszkeség. Úr 
volt! Nemes úr volt! Még a hetvenhetedik öreg apja is 
az volt. 

— No hát akkor kincseket is hagyott rád ? 

— Hogyne hagyott volna ? Ezüst tálból aranykanállal 
evett nálunk minden vendég! S ebéd után magával 
vihette az evőeszközét minden ember : olyan szokás volt. 

— De azért maradt is ? 

— Micsoda ? egy pincze, tele aranynyal, egy másik tele 
ezüsttel, egy harmadik karbunkulussal, meg gránát gyön- 
gyökkel ! Hordók ! Hordók befenekelve, tele pénzzel ; nem 
is számlálják, hanem mázsával mérik! Hogy nekem 
van-e ? 

Ez alatt a nagy henczegés alatt észre sem vette Jónás 
úrfi, hogy lassankint felgyülekeztek az újra érkezett ven- 
dég urak s a czifra gyékényen a fal mellett letelepedének 
8 pipára gyújtanak, úgy mulatták magukat az ő hallatlan 
nagy sulyokhajigálásán. 

Egyszer azonban egyike a vendéguraknak egy kis 
ostoba pofájú parasztgyereket tuszkol előre s uszogatja a 
hetvenkedő leánykérő úrra, míg az csakugyan vérszemet 
kap s odamer hozzá sunnyogni, s mikor az legjobban 
számlálgatja, hány arany bokálylyal, hány vert ezüst 
vederrel bővelkedik az ő kincses háza, megrántja hátulról 
az öve kantárját s azt mondja : « hallja kee !» 

Jónás hátratekint, s meglátva az alkalmatlankodó kicsi 
tökmagzacskót, el nem tudja gondolni magában hirtelen, 
hogy hol látta ő ezt már valahol az életben? de bizonyos, 
hogy látta. 

Hát te neked mi kell ? 

A gyermek nagyot nyel s felszíja az orrát, s aztán 
belehúzza magát a szűrkankójába az orra hegyéig, mintha 
ottan nagyobb biztosságban érezné magát ; s onnan kezd 
előbeszélni. 

— Hallja maga, izé! azt izeni keednek a botsinkai 

plébánus, hogy hát má azt a két kanalat mikor adja 
vissza? 

— Hát te micsoda bolond vagy ? förmed reá Jónás, 
haragba hozva. 

A rácz vendég urak előretaszigálták a sekrestyés fiút s 
* biztaták, hogy ne féljen semmit. Nem is hagyta az magát. 

— Dejszen ne tegye keed magát, mintha sohse látott 
volna ! Három faluban kerestem már keedet sorba, hogy 
hová lett a két ezüst kanálval ? Csakhogy rátaláltam. Adja 
keed vissza szépen I 

Jónás úrfi méltóságán alulinak tartá egy ilyen ripőkkel 
disputába elegyedni s elbocsátó kézmozdulattal kisérve, 
ilyen választ adott neki : 

— Csak eredj fiam vissza a tisztelendő úrhoz, és mondd 
meg neki, hogy én semmiféle kanalát sem hozam el, a 
mivel ebédeltünk : ott vannak azok, csak keresse, és rájuk 
fog találni. 

A ministráns gyereknek azonban volt nagy bátorsága. 

— Dejszen, azt mondta a plébánus úr, hogy keed lopta 
el áztat ! 

Erre a szóra aztán feldűlt a türelem köcsöge Jónás úrfi 
kebelében: kikapá a légycsapót Loncsár úr kezéből, a 
mivel az az alkalmatlankodó legyeket justifikálá vala, s 
megrohanta vele a ministráns fiút, a ki is a püfölés elöl 
orditva szalada ki a szobából végig a folyosón, és ki a 
kapuig, a meddig Jónás úrfi folyvást verte a hátát, neki 
pedig viszont valamennyi agár és kopó kapkodott az iná- 
hoz, utána rugaszkodva. 

Egészen elromlott vele a leánykérése. 

Csak az a fácit maradt meg belőle, hogy ha leányt akar 
kapni, elébb kerítsen magának egy báróságot. 

Ezzel a válaszszal nagy szomorúan kullogott vissza 
Jónás úrfi a szive választottjához, s elmondta neki, hogy 
az öreg beleegyezett ugyan a házasságukba ; de milyen 
(ígörög kalendárium »-ot gondolt ki hozzá határidönok: a 
nagy heczozet a ministráns gyerekkel el is hallgatta. 



Digitized by VjOOQIC 



46 

— Gondoljunk ki valamit, monda Arzena. Nincs valami 
ismerősöd, a ki az udvarnál bemutathatna ? 

— Ismerősöm ? kutatá Jónás ; s elgondolkozott, ki 
volna az ? A botsinkai pap ? az nem válik be, A Czafrinka 
czigányasszony ? Ez se lesz alkalmas. Megvan ! Itt van 
Feuerstein. Ezzel már jó barátok vagyunk. — Meg-' 
kisértem ! 

Azzal nem mondott többet, hanem szépen búcsút vett 
Arzénától, lo\at nyergeltetett s neki indult a világnak, 
azzal a homályos szándékkal és határozatlan képzelődés- 
sel, hogy váljon hogyan lehetne, akár lesből, akár cser- 
készetből egy báróságot lőni ? 

A lova fejét arra fordította megint Feuersteinék faluja 
felé. Délre el is ért a határig : ott látott egy szép lóhere- 
vetést ; nem állhatta meg, hogy a lovát meg ne kapassa 
benne egy kicsit. Maga leült addig a garádra. 

Hát egyszer Iát a levegőben egy galambot repülni, a 
mit egy nagy kánya üldöz. Rá ismert, hogy az posta- 
galamb. 

Volt neki valami titkos tudománya, hogy ha az ember 
valami sziszegő fütyülést hallat, hát arra a légben repülő 
kezes galamb egyszerre bukfenczet vet s oda száll le a 
csalogató ölébe. Sok galambot elcsizelt ő ezzel a mester- 
séggel gyerek korában. 

Most is sikerült. A hívogatott galamb egyszerre oda 
szállt le a légből az ölébe : a kánya elkóriczált másfelé. 

S csakugyan jól sejté. A feketefejű fehér galambnak a 
szárnya alá egy levélke volt kötve. A levél Feuerstein 
bárónak volt czimezve. 

Soha se hallott arról Jónás úrfi semmit, hogy más leve- 
lét elolvasni nem illik ; kivált mikor le sincs pecsételve. 
Ö bizony felnyitotta. 

De egyelőre nem sok hasznát vette ennek az elkövetett 
bűnténynek ; mert az a levél németül vala irva ; ezt az 
egy nyelvet pedig Jónás úrfi nem érté. Hanem azért 
gondolt ki valamit, mert nagyon kinozta a kíváncsiság ; 

elővette a tarsolyából az iró szerszámjait s az imádságos 
könyvének a hátuljára betű szerint lemásolá az egész 
levélke tartalmát. Majd talál ö ki valami módot, a mi által 
ennek az értelmét kisüsse ; azzal a levelet megint oda köté 
a galamb szárnya alá, megcsókolgatta a kis postának a 
ragyogó szemeit, azzal felhajította a levegőbe, az szárny- 
csattogtatva repült tovább. 



A BAROSAG HÉTFÉLE PROBAT. 

Ezután csak folytatta az útját Jónás úrfi Clarissendorf 
felé. (Abban az időben ez volt a neve annak a bánáti 
falunak, a ráczok Hajduczisának hittak, a magyarok Lu- 
dasnak, a törökök Maj dánnak.) Uj néppel volt az most 
megtelepítve ; mecklenburgiakat hoztak bele, a kiknek a 
császári kormányzó kész házakat építtetett, bebutorozva, 
konyhaedényekkel ellátva, kamaráik élelemmel, istálóik 
házi állatokkal megtöltve (még macskát is kaptak); a 
szántóföldeiket bevetteté, nekik csak aratni kellett. Ilyen 
« német csángónak » ugyan jó volt lenni. 

A Feuersteinék lovagkastélyában már előkészülve vár- 
ták a mulatságos vendéget; trombitatussal fogadták, mi- 
kor megérkezett s a báróné és a báró egész a lépcsőtor- 
náczig lejöttek eléje, olyan nagyon megtisztelték. 

Ezúttal is díszes nagy társaság volt együtt a kastély- 
ban : pompás öltözetű és fényes egyenruhájú urak és úr- 
hölgyek, kik között Jónás úrfi az által tűnt ki leginkább, 
hogy ő volt a legkopottabb. Biz ő neki eddig soha sem volt 
még két öltöző ruhája egyszerre, hogy az egyiket levesse, 
a másikat felvegye ; inget is csak egyet tartott, azt maga 
mindennap kimosta este, s reggel felvette tisztán. Ezt úgy 
tanulta az anyjánál otthon. Azért nem volt csoda, ha 
azokon a helyeken, a hol még azt is megbírálják, hogy 
kinek milyen szélesre van kötve a czipője csokra, s hogy 
a mellénye kihajtásán szabályszerű aranycsipke van-e, 

avagy csak alsóbbrendű zsinórzat ? a módis uraságok csu- 
fondároskodásra tartották ezt a fakó uraságot. Az ilyet az 
az istenesebb, a ki jobban megtréfálhatja. 

A méltóságos asszony e mellett abban a gúnyos kitün- 
tetésben részesíté, hogy az ő karján jelent meg a terem- 
ben, s midőn helyet foglalt a díványon, megengedé Jónás 
úrfinak, hogy odatámaszkodjék közvetlenül az ö háta 
mögé. Úgy bánt vele, mintha különös kiválasztott ke- 
gyencze volna. 

A fényes társaság között volt egy bécsi kókler ; holmi 
ezermesterféle, a milyent akkor minden úri háznál tar- 
tottak. Ezt úgy hittak, hogy meister Pumpernickel. 

A kókler ezúttal keletindiai mágusnak volt felöltözve, 
hegyes süveggel, hosszú palásttal, a mire a zodiacus jegyei 
voltak kihimezve. Horoscopot csinált, jövendőt mondott 
belőle. Az akkori charlatánok módjára keverte a beszédé- 
ben a németet, francziát, olaszt, ráczot, még a magyart 
is. Jónás úrfi mindent értett belőle, csak a németet nem. 
Meister Pumpernickel legelőször is az új vendéget kivánta 
varázstudományával kitüntetni : miután a hölgyeknek 
már sorba jövendőt mondott a tenyereikből, kinek-kinek 
a saját tetszése szerint. 

— Ah, signore Botsinkai, lo prego, geruhen sie a fél- 
keztyűjét lehúzni a kezéről. 

Keztyüje azonban Jórás úrfinak soha sem volt: hanem 
az igaz, hogy a keze olyan barna volt, hogy azt irhabőr- 
nek is el lehetett nézni. De ez a gonoszkodás egy cseppet 
sem hozta zavarba. Teljes kevélységgel monda, oda nyújtva 
a barna tenyerét a kóklernek : « magyar nemes nem szokta 
a kezét keztyübe eldugni ; mert az mindig tiszta !» 

A báróné tapsolt a mondásnak : a többiek meg nevettek. 

Meister Pumpernickel végig húzgált az ujja hegyével az 
eléje nyújtott tenyér vonásain s aztán az orra hegyére 
téve a mutatóujját, úgy jósolt belőle. 

— Magának, chér enfant, áll egy igen jó partié, una 
fata, a ki magát éperdument lyubija. Tantummodo van 

egy schweres obstacle, a zsupáné de padre nem csinálik 
lakodalom, dumque ficsor nem csinálik magát báró. 

Jónás úrfi elámult. Ez már csak mégis varázslat ! Hogy 
tudhatja ezt az ő titkát ez a boszorkánymester, a mit ő 
még senkinek sem mondott el, csak Arzénának ? S hogy 
előzhette ez meg az ő idejövetelét ? 

Könnyenhivő és nyiltszivű kedély volt. Azt hitte, hogy 
mindazt a gratulátiót, a mi erre a jóslatra következik az 
úri társaság részéről, egészen komolyan kell venni. Ezek 
neki mind jóakarói. Csak egy kis faggatás kellett hozzá a 
báró részéről, hogy elmesélje rögtön az egész szerelmi 
történetét a vadonszép ráczleánnyal ; egész odáig, hogy 
most már nem áll a boldogságának semmi az útjában, 
csak az a nehéz föltétel, a mit az apa kötött a beleegye- 
zésh3z : hogy legyen elébb báróvá. Ö bizony nem tudja 
ennek a módját. De hát azért jött épen ide, hogy azok 
által, a kik már ezt tudják, útbaigazittassa magát. 

— Nagyon jó helyre jött kegyelmed, monda a bárónő, 
intve a körüllevőknek, hogy komolyan viseljék magukat, 
s belenevetéssel el ne rontsák a jó tréfát. Mi vagyunk a 
legjobb barátai, a kik bizonyára mindenben előmozdi- 
tandjuk a dolgát, hogy a báróságot megnyerhesse. Mert a 
ki ezen rang elnyerése után vágyik : annak hétféle próbát 
kell letenni majd az udvar előtt. 

— Leteszem én, ha még annyi lesz is. Mik azok a 
próbák ? 

— Először is az erényesség, másodszor a vallásosság, 
harmadszor a hűség, negyedszer a nemesség, ötödször az 
illendőség, hatodszor a vitézség, hetedszer a bölcsesség 
próbáit. 

— Ej, de drága éz a báróság ! S ezzel mind kell egy 
bárónak birni? 

— Ezt mind megkivánják az udvarnál. Legelső az eré- 
nyesség ; ez a főfő tulajdon. Az ellenkezőjeért a legnagyobb 
büntetést osztják. 

— Meg is érdemii. De hogyan próbálja be valaki azt, 

Jókai: A ezfgioybáró. — Minden poklokon kereoML ^ 

hogy van erényessége ? Azt, hogy nincs, be lehet bizonyít 
tani, de azt, hogy van : hogyan, miképen lehet ? 

— A legegyszerűbben. A próbatevö lovag minden tár- 
saságban azon hölgyet mulattatja, azzal tánczol, annak 
udvarol, a ki legkevésbbé szép a társaságban s így az eré- 
nyét meg nem rontja; fogjon hozzá kegyelmed. 

A bárónénak az a gyászos szokása volt, hogy az egész 
udvartartásához mind afféle hölgyeket válogatott össze, 
a kik vagy olyan régen lehettek szépek, hogy senki sem 
emlékszik már rá, vagy sohasem. Ezzel hitte a férje eré- 
nyét jégbehűthetni; annálfogva nagyon gonosz feladat 
volt tőle Jónás úrfi számára, hogy keresse ki hát, hogy 
erényessége próbakövéül melyiknek vállalkozik udvarló 
lovagául a jelenlevő hölgyek közül ? Hanem ugyan meg- 
járta vele ; mert Jónás úrfi azt cselekedte, hogy felvette a 
báróné legyezőjét s elkezdte őt a legudvariasabban le- 
gyezni vele ; a min a többiek magukban titkon nevettek, 
a bárónő pedig majd megpukkadt mérgében. Ez őt találja 
az erénye legjobb próbakövének ! 

— Halljuk hát a másodikat ! 

— Hát azt már hallotta kegyelmed ; mondtam már ; a 
vallá30sság, szólt mérgesen a bárónő, kikapva Jónás ke- 
zéből a legyezőjét. 

— Jól van, jól van. Emlékezem reá. Abban nincs is 
nálam semmi fogyatkozás ; tudom én a hiszekegyet, mi- 
atyánkot, üdvözletet, mint a karikacsapás. 

— De azt diákul kell kegyelmednek megtanulni mind ; 
mert a királyi asztalnál, ha ebédre lesz hivatva, nem 
imádkozhatik a maga tatárnyelvén. 

— Megtanulom ; csak legyen, a ki elmondja előttem. 

— Megtanítja rá kegyelmedet a professor Pumpernickel. 
Pumpernickkelnél pedig már készen voltak a travestált 

latin szövegei mindenféle bohókás tartalmú imádságok- 
nak, a mikből majd nagy nevetés fog támadni, ha azokat 
Jónás úrfi idegen társaság előtt közrebocsátja. 

— A harmadik próba lesz a hűeég. Hogyan tud a lovag 

megtartani valami fogadalmat I Például azt, hogy az egész 
lakoma alatt mindenből eszik, a mivel kínálják ; de poha- 
rát érintetlen hagyja ; nem iszik hozzá. 

— Ennek is helyt állok valahogy. 

— No most a negyedik próba : a nemesség. 

— Az megvan. 

— De a leszármazásnak van próbája. Mi van kegyel- 
mednek a czímerében? 

— Egy buzogány OS férfi, a ki egy medvét kopjával ke- 
resztül üt. 

— Azt meg kell tenni kegyelmednek, hogy ősapjától 
való leszármazását bebizonyítsa. 

— No még ezt is elvállalom ; csak kedvemrevíiló hajító 
kelevézt kapjak hozzá; medve csak lesz itt az erdőn ? 

— Azután jön az illendőség próbája. A lovagnak meg 
kell tanulni az udvarnál szokásos üdvözléseket, az etiket- 
tet, a komplimenteket, a menüettet, és a kontratánczot, 
meg a Hofceremoniellet. 

De már erre nagyon vakarta a tarkóját Jónás úrfi : «ez 
nagyon savanyú alma I » 

— Mind megtanítja kegyelmedet erre professor Pum- 
pernickel, csak bízza reá magát. Úgyszintén a vitézség 
próbáira is, a karddal és fleurettel való vívásra. 

— Dejsz azt jobban tudom én professor uramnál ! 

— No, majd megválik a próbatételnél; nem olyan 
. könnyen megy az, mint kegyelmed gondolja. Térjünk a 

legutolsóra. A tudomány és bölcsesség szintén el nem 
maradható tulajdonságok egy bárónál. Tudniillik beszél- 
het akármiféle ostobaságokat, de kell, hogy azokat néme- 
tül és francziául beszélje. 

Arra számított a báróné s az egész úri társaság bizton, 
hogy ettől a két utolsótól retten majd meg igazában 
Jónás lovag, s oldódni fog a bocskorszíja menten. 

De nagyon kellemetesen csalatkozának. Jónás úrfinak 
most kezdtek el csak igazán szikrázni a szemei. 

— Németül is meg kell tanulni ? kapa fel a szót. Ezt 

4* 

már szeretem. Semmit sem óhajtok olyan nagyon, mint 
németül tudni. Ezért meg is fizetek professor Pumper- 
nickel uramnak; mindennapra kap tőlem egy aranyat. 
Hogy mondják németül, hogy « csókolom a kezét az asz- 
szonynak». 

— Küsse die Hand, Madame. 

— Eisztí hand, madame ! 

A báróné elkapta a kezét, s ráütött a legyezővel. 

— Hát maga csakugyan engem talált a legrutabbnak a 
társaságban ? (Ezt nem birta elnyögni.) 

— A legerényesebbnek, asszonyom. 
Ezzel helyre volt ütve a nagy affront. 

Minden ember tapasztalhatá, hogy Jónás úrfi teljesen 
ártatlan gyermeteg természet, a kivel minden tréfát el 
lehet követni, semmiért sem orrol meg ; s a hogy visszavág 
rá, az úgy jön tőle, mint a ki nem is sejti azt, hogy most 
odavágott. Ez sok mulatságot fog szerezni a társaságnak. 

Össze voltak már beszélve, hogy végig játszatják vele 
az egész komédiát. Professor Pumpernickelre rá volt 
bizva, hogy vegye a keze alá az áldozatot, s ki ne ereszsze 
a keze közül. De nem kellett azt most már félteni, hogy 
elszökik : ő maga csimpajkozott inkább Meister Pumper- 
nickelbe, úgy, hogy el nem maradt a sarkából sehol. — 
A vacsoránál is melléje ült s kezdődvén az első próba : a 
dús lakomát végig enni, a nélkül, hogy innia is szabad 
volna, ő töltögette a meister poharát folyvást, és maga 
tűrte a pokolbeli szomjat, a mivel a hűséget be kellett 
próbálnia: s a közben folyvást kérdezősködött a meister- 
től, hogy hívják németül a bort, a vizet, a poharat, a sült 
pulykát, asszonyt, urat, ránczos pofát, vadmacskát? s más 
efféle heterogén dolgokat. 

Még éjjel sem hagyott békét a meisternek, a ki egy 
szobában hált vele : folyvást kérdezte tőle, hogy monda- 
nák ezt németül ? természetesen nem tudott aludni a 
kinzó szomjúságtól. 

Másnap délig az volt feladva Jónás úrfinak, hogy tanul- 



Digitized by VjOOQIC 



53 

jon francziául. Meister Pumpernickel kezébe adott egy 
franczia grammatikát, kiszabva belőle a számára olyan 
határhalom penzumot, hogy ezt még Mezzofanti se tudta 
volna megtanulni. A fényes uraságoknak aztán nagy mu- 
latságuk telt benne, elnézni az ablakredőnyök mögül, 
hogy jár -kel Jónás úrfi az angol kert útjain alá s fel, s 
büfflálja fenhangon a grammatikát, mint valami iskolás 
gyerek, a ki fél, hogy- botot kap, és ebédet nem kap, ha a 
feladatot az iskolába beharangozásig jól be nem magolta. 
Nem is került onnan vissza hamarább, csak a déli harang- 
szóra ; a mikor a villás reggelire felgyülekezének a magas 
uraságok. 

— Nos, hát tudja-e már kegyelmed a feladott penzu- 
maimat ? kérdé professori aszaltszilva komolysággal meis- 
ter Pumpernickel a tanítványát. 

— Mit ? A kend penzumait ? Az egész rongyos köny- , 
vet megtanultam. Mi az egy magyarnak? Elteheti! — 
S azzal udvariasan oda fordulva a bárónőhöz, a legtisz- 
tább kiejtéssel moridá: aagréez moi, ma déesse, que je 
vous embrase le main», és kezet csókolt. 

Az egész társaság elbámult. Ez egy nap alatt megtanult 
francziául nem csak beszélni, de még a kifejezéseket is 
megválogatni! Hisz azt csak a nagy versátus emberek 
tudják, hogy a franczia gavallér azúrhölgyét cma déesse»- 
nek szólítja, s a csókolás csak a parasztok közt «baiser», 
az urak közt «embraser». — Hisz ez tátos ! 

Azt nem tudta senki, hogy a nevelő-apja franczia volt, 
s ő maga tolmács Brussában. 

Most már aztán nem lehetett vele mókázni a háta mö- 
gött, mert megértette, a mit francziául beszéltek; néme- 
tül conversálni pedig úri társaságban nem volt szokás : ez 
csak a szerelem nyelve, négy szem közötti társalgásra való. 

Már most világos, hogy ezt a szerelmesek nyelvét is 
épen olyan gyorsan meg fogja tanulni. 

Délutánra azonban még egy próbatét várt Jónás urfira, 
a nemesi leszármazás bebizonyítása, azzal a medvével. 

Hiszen medve mindig volt a főúri házaknál ! azokat ott 
tárták a vadaskertben rácscsal körülvett udvarban, kettő, 
három is volt ; s azoknak neveik voltak : Gyuri, Laczi 
Guszti. Egyet közülök feláldoz a vár ura a társaság mu- 
latsága végett. Botsinkay Jónás fogja bebizonyítani rajta 
igaz nemesi leszármazását, hajító kelevézzel a kezében, 
lenn a várudvaron az egész üri társaság szeme láttára. 

— Hozzák elő a Gusztit ! parancsolja Peuerstein báró 
a peczéreknek. 

— Az a legmérgesebb medve ! dörmögi meister Pum- 
pernickel Jónás fülébe. 

— Nem bánom én, ha olyan mérges is, mint egy orosz- 
lán : csak egyszer a kelevéz a kezemben legyen. 

— Jó lenne még is két kelevézt vinni magával, hogy 
ha az egyikkel elhibázza a fenevadat, kéznél legyen a 
másik. 

— Nem hibázom én el ; dehogy hibázom hiszen . . . 
Majd kivakkantotta, hogy hiszen a piaczon az volt a 

főfő mesterfogása, mikor a dzsiriddel eltalálta a tánczoló 
kigyó fejét. 

A férfiak komolyan biztatták, az asszonyságok pedig 
borzadoztak érte ; a háta mögött pedig gúnyos torzképe- 
ket fintorgattak; mert hisz azt mindenki tudta, hogy a 
« Guszti)), a kinek az elővezetését a báró elrendelte, nem 
valami vérmedve, sőt épen nem is medve, hanem holmi 
szilaj szamárcsikó, a melynek nagy medvebőrt húztak a 
testére : azt vezetik elő a peczérek, a nyakára kötött örv- 
nél fogva, hosszú két lánczon. A fenevadnak álczázott 
szamárvemhe csúnyául ficzánkol, bántja a fejére húzott 
medve-lárva, s a mint eleresztik az udvaron, fut egyenesen 
neki Jónás úrfinak, a két csörömpölő lánczczal, s a nagy 
toppants lábakkal. 

— Jaj, most mindjárt széttépi! Szaladjon kegyelmed! 
sikolt a bárónő a tornácz erkélyéről alá. De Jónás úrfi 
sem rest : úgy röpíti az oldalába a vad szörnyetegnek azt 
az éles gerelyt, hogy a hegye a túlsó oldalán jön ki; s az 

árva szamárnak meg van az a dicsősége, hogy mint medve 
hal meg. 

Hatalmas taps hangzik alá az erkélyről : bravó I bravó ! - 
kiáltozzák urak és asszonyságok. Jónás úrfi pedig ott áll 
a küzdtéren, büszke tekintettel s az elősiető heroldoknak 
ilyen kemény parancsot oszt nagy prosopopoeiával : 

— Vigyétek a vadat ! A bőrét hagyom a báró úrnak, a 
húsát a professor úrnak. 

Bizony ártatlan szív nagylelkűségéből származott ez a 
kegyosztás : de azért a rengeteg hahota, a mi erre odafenn 
az erkélyen támadt, bizonyítá, hogy Jónás úrfi megint 
valahová talált, a hová nem nézett ; mert abban az idő- 
ben a «Bárenháuter)» és az «Eselsfresser» volt a két leg- 
gonoszabb csúfnév, a mivel a német urak egymást bo- 
szantották ; s ez most rajta maradt a bárón, meg a pro- 
fessoron. 

A kegyelmes urak kezdtek gyanúpert támasztani, hogy 
talán még sem olyan ostoba ez a Jónás úrfi, mint a 
milyennek árulja magát. 

A következő napokban uj tréfát csináltak vele : az 
etikett és táncz próbáit, a miknek mysteriumaiba pro- 
fessor Pumpernickel vezeté be az úrfit. Ez igen nehezen 
ment neki, sehogy sem tudott beleokulni. 

Meglehet, hogy készakarva tette magát olyan ügyetlen- 
nek, jó fiú volt; látta, hogy milyen jót mulatnak az ő 
barátai a félszegsógein, hadd nevessenek hát; de az is 
meg lehet, hogy nem volt jó fiú ; hanem csak azért húzta 
az időt hosszabbra, hogy az alatt tanuljon annyit a né- 
metből, a mennyire szükség volt : egy-egy szót, igekötést, 
szóhajtást; aztán egy-egy mondatnak az összeállítását: a 
mi nem megy olyan könnyen. De meg kell neki tudni, 
hogy mit hozott az a postagalamb abban a levélben ? 

Minden próba sikerült már, csak még a vitézségé volt 
hátra. Erre nem igen akart ráállni Jónás úrfi. Hogy ő 
tréfából kiáll jon professor Pumpernickellel a terem köze- 
pére, keztyűs kézzel, vivó sisakkal a fején s aztán életlen 

kardokkal püfölgessék egymást. Ebben nincs semmi vi- 
tézség. Nincs semmi halálveszedelem, csupa komédia. 
Nem szereti a komédiát ! 

— Soh' sincs arra semmi szükség. Elég, ha én neki 
veselkedem, s elkiáltom magam : « rajta magyar!)) Az én 
dolgom az, hogy odavágjak, az ellenségé az, hogy pari-, 
rozzon. 

Utoljára még sem tudott ellenállni a sok biztatásnak; 
a bárónő komolyan mondta neki, hogy ezt a próbát is le 
kell majd tennie az udvar előtt, a királyné szeme láttára, 
addig nem ütik báróvá ; inkább elhitte s ráhagyta magát 
vétetni, hogy kiálljon a professorral szembe a vivó-te- 
rembe három « sétára*, a hogy szokás. 

Meister Pumpernickel pedig diplomás vivómester volt, 
a ki ritkította párját ebben a tudományban. 

Annálfogva Jónás úrfi mind a két összemérkőzésnél 
gyalázatosan kudarczot vallott ; a professor elkiáltá, hogy 
hol fogja őt megvágni: öMost a fejedet! Most a válladat! 
Most a czombodat ! » Mindig megkapta. S mikor meg ő 
vágott a karddal, nagyokat, egész erővel, azokat mind 
szépen felfogta a mester, még csak a plastronját sem érte 
a kardja. 

A körülállók nevették és gúnyolták. 

Jónás úrfi nem vette tréfára a dolgot ; mikor a harma- 
dik összemérkőzésre került a sor, hirtelen elkapta a bal- 
kezével a professor előretolt kardját, s akkor aztán 
elkezdte azt püfölni kedvére, a hol érte, elől-hátul agyba- 
főbe: «most a fejedet, most a hátadat!)) utoljára betörte 
neki a fejét a kardmarkolattal. Úgy vitték el meister 
Pumpernickelt vérbefagyva a küzdtérről. 

— Ejh, Jónás úrfi, feddé a goromba viadort Feuerstein 
báró. Az ellenfél kardját elkapni banditafogás; ezt nem 
engedik meg a lovagiasság szabályai. 

— Hát azt megengedik a lovagiasság szabályai, hogy 
valakit egy vivómesterrel állítsanak ki hadakozni? 

Az urak megütődve néztek egymás szeme közé. Ez a 



Digitized by VjOOQIC 



57 

félczigány aligha többet nem tud, mint a mennyit kellene 
neki tudni. 

Meister Pumpernickelt ezzel szépen lerázta a nyaká- 
ról. Most már nem volt az a gallérjához varrva, hogy 
minden lépten-nyomon oktassa az etikett-szabályokra; 
egyszer valahára a maga ura lehetett. 

Ennek pedig akkor vette legtöbb hasznát, mikor az 
esteli tivornya után, holtrészegnek tettetve magát (a vizes 
bortól) felvitték a szobájába s ezúttal nem találta ott háló- 
társul a jól helyben hagyott kóklert. 

Az inasok, a kik felhozták, rázárták a szobát, hogy ^1 
ne szökhessen. 

Ö azonban csak azt várta, hogy a hajnal pirkadni kezd- 
jen, a midőn az egész kastély elcsendesül, úr és cseléd 
mind álomnak adja a fejét, — akkor előhúzta tarsolyából 
az imádságos könyvet. (Elébb imádkozott belőle : sejtette, 
hogy utána majd nem tud.) Azután elkezdte a könyv 
táblájára lemásolt levél szavait, azzal a tudománynyal, a 
mit a német grammatikából meg a kérdezősködésből szer- 
zett, magyarra lefordítani, mondatokká alakítani. 

Sikerült a penzum. 

A levél ekként szólt fordításban : 

^< Kedves majmom ! Most akadt elém valahára egy egé- 
szen nekünk való bolond, a ki feleségül akar venni. 
A Botsinkay örökös, a kit eddig czigányok neveltek. Soha 
jobb szamár még nem volt felnyergelve. De az apám azt 
a föltételt szabta eléje, hogy ha el akar venni, legyen 
elébb báróvá. A bolondom elkapta a maszlagot s fut vele 
te hozzád, férlek segítsd bele a hálóba. Neked sok össze- 
köttetésed van az udvarnál. Ha ő czélt ér, mi is czélt 
érünk. Ha férjnél leszek, boldogságunknak semmi sem 
áll útjában többé. — Csókollak ezerszer. — A te vad- 
rózsád. » 

Jónás úrfi bölcsebb lett ettől a néhány sortól, mintha 
Paracelsus kövét találta volna meg. 

Nem gondolkozott most már egyébről, mint arról, a 

miről a hal gondolkozik, mikor észreveszi, hogy hálóba 
került. 

Nem volt türelme arra várni, hogy a kivülről bezárt 
ajtait kinyissák, nem marad ő itt addig. 

A hálószobája a második emeleten volt. Hanem egy 
iharfának az ága közel ért az ablakához. Legfeljebb más- 
felől lehetett a távolság. Mi az neki ? Hányszor produ- 
kálta ő ezt a salto mortalét — egy osporáért I — Előre 
ledobálta a földre a kardját, tarsolyát, csizmáit s aztán a 
szoba hátuljából neki szaladva, egy ugrással fentermett 
az ablak párkányán, a másikkal kinn a levegőben ; akku- 
rátusan elkapta az iharfa ágát s onnan áthajította magát 
annak az alsó ágára, s mint a vadmacska, úgy kúszott le 
a derekán ; nem marjult ki semmi porczikája. 

Odalenn aztán felöltözött, felkötötte a kardját, felkereste 
az istállót. Ott is aludt valamennyi lovász részegen ! Va- 
lamennyi úri paripát mind elvibe tte volna ; de ő csak a 
magáét kereste : azt felkantározta, felnyergelte, s úgy el- 
ment a kastélyból, hogy senki sem tudta meg, merre szö- 
kött el? 

Mikor aztán kiért a szabadba, neki vágott annak a sötét- 
zöld határnak, a miből a botsinkai fényes toronytető ra- 
gyogva emelkedik ki, hirdetve, hogy nagy falu van ottan ! 

Szép világ. A hol még a templom tornya is hazudik ! 

Azt érezte magában, hogy ha most onnan a nádasból 
vagy egy báróság talál kijönni eléje, vagy egy szép meny- 
asszony, hát azt ő — megeszi. 



A KET EZÜST KANÁL HISTOEIAJA. 

Botsinkay Jónásnak, a mint a faluba érkezett, ott kel- 
lett elmenni a Czafrinka háza előtt : az volt legszélrül. 

Valami emberforma tömeg ott kuporgott a küszöbön. 
Biz az lehetett volna vadállat is ; mert éppen úgy volt 
összegörnyedve, mint a vadmacska, mikor alszik: a feje a 

két térdére fektetve, s a két karja az arcza körül fonva, 
úgy hogy csak az egyik szem villogott elő a tömegből : a 
többit takarta a borzas baj. 

A bizony Szaffi volt. 

Jónás úrfi leszállt a lováról s odament. 

— Hej Szaffi, itthon van az anyád ? 
A göngyöleg meg sem mozdult. 

Ekkor Jónás úrfi gyöngéden megrúgta ; mire a guggoló 
alak egyszerre felriadt, mintha csak most térne eszéhez, 
s aztán széttekintett s egy kicsit mosolygott is: aztán 
megint csak összeroskadt, a haja visszahullt az ar- 
czába. 

— Itthon van anyád? 

— Nincsen. 

— Mikor jön meg ? 

— Soha sem. 

-— Hát hova ment? 

— A pokolba. 

— Hogyan ment oda? 

— Megégették. 

— Kicsoda? 

— Az urak. 

— De hát miért ? 

— Azért, mert boszorkány volt. 

— Hisz az igaz. De hát ki adhatta fel ? Hisz itt nincs 
biró. 

— A pap. A mint te elmentél innen, másnap rajtunk 
rontott s azt követelte, hogy azt a két ezüst kanalat, a 
mit te elloptál az ő asztaláról, adjuk elő ; mert bizonyo- 
san nálunk dugtad el. Mi nem tudtunk felőle semmit. 
Akkor aztán utánad küldte a sekrestyés fiút, hogy keres- 
sen fel, a hol talál, követelje tőled vissza az ezüst kana- 
lakat, te a fiút jól megverted, kikergetted. Akkor a plébános 
haragjában felment Temesvárra, panaszt tett a törvénynél ; 
pandúrokat hozott ki : a Czafrinka czigányasszonyt vasra 
verték, elvitték ; akkor aztán megvallott mindent, boszor- 

kány volt, kapitány volt : ördögökkel szövetkezett ; hanem 
a két ezüst kanálról még sem vallott semmit. Akkor aztán 
máglyára, borsószalmára tették, megégették. 

—.Te! Szaffi! Álmodban beszélsz most? vagy bolond- 
ság van rajtad ? 

Erre a szóra felemelkedett a leány a földről, s két kezét 
szétterjesztve az ég felé, s nagy sötét szemeit látásra 
meresztve, egy olyan sikoltó hangot hallatott, melytől 
minden érző ideg összerezzent ; a leánynak minden tagja 
vonaglott, reszketett, keble fuldoklott a megszakadásig ; s 
akkor egyszerre arczczal a földre vágta magát s elkezdett 
ordítozva zokogni: « óh anyám, édes jó anyám! egyetlen 
szerelmes drágaságom ! » 

Jónáö megszánta, s fölemelte a karjaiba. 

A leány arcza nedves volt a könyiől. Jónás megtörülte 
azt a patyolat kendőjével. 

— No ne sirj, ne jajgass ! 

— Mikor senkim sincs már ezen a világon ! Mért nem 
égettek meg engem is vele, hogy együtt mehettem volna, 
nem bánom én, oda a pokolba ! Hiszen úgy kértem az 
urakat, hogy égessenek meg engem is vele ; mert én is 
boszorkány vagyok ; de nekem nem hitték el. Azt mond- 
ták, hazajöjjek; el ne kóboroljak, mert ha felpróbálom 
ásni a vesztőhely alul a boszorkány-anyám hamvait, a 
hová azt egy vasládában elásták, hát lenyírják a hajamat 
s a piaczon kiseprűznek. Óh drága jó anyám : csak veled 
lehetnék a pokolban, nem bánnám ! Csak tudnám, hogy 
merre van az útja ? 

Jónás úrfi megczirógatta a leány fejét. 

— Dehogy mégy te a pokolba. 

— De oda akarok menni, a hol az anyám van ! 

— Nem mégy oda ! Hallgass rám. Ne kinlódj. Úgy is 
az én hibám volt, hogy az anyádat elpusztították. Hát én 
elveszlek feleségül, Szaffi. 

A leány összerázkódott e szóra. Megijedt. Eémülten 
tekinte Jónás arczába, s hogy az gyöngéden magához 

vonta őt : valami nemes fájdalom látszott az arczvoná- 
pain ; eltolta az ifjút magától, s suttogva rebegé : 

— Miért csúfol ki engem, szegény árva leányt ? 

— Isten úgy tartson, a hogy egyenesen szólok. El akar- 
lak venni. Feleségem leszel. Utálom az úri frajokat ! Téged 
választalak, borzas czigányleányt, neked adom a kezemet, 
ezt az üres kezet ; de a tied lesz az akkor is, mikor gyé- 
mánttal lesz tele. Te vagy az én párom: te illesz én hoz- 
zám. Az Isten is egymásnak teremtett bennünket : csúf- 
ságra született két futó bolondot, föld terhét, nép szennyét ! 
Szeressük egymást Száffi I 

A leány most újra rákezdé a sirást; de az őrületes ka- 
czajjal vegyült már; végtül- végig csókolta az ifjat, kezdte 
a lábánál, végzé a két kezén ; tépte és harapta. 

— No hát ne bolondulj ! Ne törd ki az ujjam ! Ne tépd 
a hajamat. Gyere velem mindjárt, megyünk a pap elé, 
adjon bennünket össze. No eredj, húzz csizmát. Ha nincs, 
itt az enyém, húzd fel ezt, én majd mezítláb megyek mel- 
letted ; te meg a lovamon ülsz, a hogy a czigányleányt 
szokták esküvőre vinni. 

Hajh, milyen kaczagás hangzott végig azon az üres 
utczán ! A czigány-báró viszi a czigány-princzeszt az es- 
küvőre t 

A pap ugyan nagyot bámult, mikor ez a furcsa pár meg- 
jelent előtte. 

— Hát te mit akarsz itt megint ? förmedt rá Jónásra. 

— Feleségül akarom venni ezt a tisztes hajadont itt. 
Azért jöttem, hogy adj bennünket össze. 

— No iszen megtalálta hát zsák a foltját, eczetes korsó 
a dugóját. 

— Ahhoz neked semmi közöd. Megfizetek az esketésért. 
((Hogy adod? mesd el!)) 

— Óh te pogány háj fej ! Majd az csak úgy megy: hogy 
adod? mesd el! Hol a keresztelő leveletek? Hát a dispen- 
satio ? hát a dimissorialis ? 

— Mind megfizetek érte. 

— De mielőtt megfizetnél, elébb arra felelj, bová vitted 
a két ezüst kanalamat ? 

— Miféle két ezüst kanaladat? 

— Mifélét? Amiket eldugtál, mikor itten megvendé- 
geltelek. 

— Ki mondja azt ? 

— A húgom, ö látta. 

— A húgod ? Hisz az néma. 

— Csoda történt vele. Megszólalt. A törvényszék előtt 
is bizonyította; 

— Hát már biró elejbe is vitted a panaszodat ? Nem 
sajnáltad a te hajdani patronusod fiának a nevét beszeny- 
nyezni ? 

— A patrónus fia ne lopjon ezüst kanalat. A húgom 
látta, mikor az asztalról elvetted, a kabátod ujjába csúsz- 
tattad. 

— Azt jól látta a húgod, hogy elvettem a két kanalat 
az asztalról ; de én nem vittem ki a házból a kanalaidat. 
Itt vannak. Miért nem kerestétek? 

— Mindenütt kerestük ; sehol sem találtuk. 

— Mindenütt kerestétek? No hát gyere velem, majd 
én megmutatom neked, hová vannak rejtve ? 

Azzal bevezette a papot a benyíló szobába ; felhajtotta 
az ágy térítőjét: ott volt a két ezüst kanál. 

-^ Látod, te képmutató ! Ezelőtt két héttel, mikor nálad 
voltam, én nekem azt mondtad: <(nem adhatok szállást, 
nincs több egy ágyamnál », s ime tanúbizonysága ez a két 
kanál, a mit mindenütt kerestettél; miattuk egy szegény 
ártatlan lelket halálra kínoztattál, pokolra küldettél, hogy 
két hét óta nem aludtál ebben az ágyadban ! Csak ezt 
akartam megtudni. Már most én azonnal felmegyek Te- 
mesvárra a biró elé, s elmondom neki, hogy hol voltak a 
kanalaid. Azután elmegyek Pécsre a püspökhöz, annak is 
elmondom. En ennek az ekklézsiának patrónusa vagyok ; 
kérek ide magamnak más papot : olyant, a ki a szegény 
embert nem kergeti ki a házból. 

A pap kegyetlenül meg volt akadva. Ebbe a kelepczébe 
bizony bele esett. 

— No fiam, csak ne hebehurgyáskodj. Ez a dolog el 
van temetve. Pax vobiscum ! Tudod, hogy pappal össze- 
veszni nem jó. «Megemlegeted a napot, melyen bántottad 
a papot ! » 

— No hát ne veszszünk össze. Én nem megyek sehová 
panaszra se biróhoz, se püspökhöz, — ha te engem itt 
rögtön összeesküdtetsz az én mátkámmal, annak a szegény 
asszonynak az árva leányával, a kit te máglyára küldöttéi. 

— No hát legyetek egymásé I 

A kelepczébe szorult pap, csak hogy meneküljön ettől a 
félnederestől, összeeskette őt azzal a másik bolonddal 
egész hozzá való czeremóniával : hanem a házasságkötést 
nem irta be a matrikulába. Úgy sem lesz annak érvényes- 
sége ; mert nem volt se keresztlevél, se dispensatió, se di- 
missorialis, se két násznagy a szertartásnál. Hanem azért 
Jónás úrfi és Szaffi mégis csak férj és feleség lettek. 



A MENYASSZONY ELSŐ ALMA. 

Az egész hozományát el vihette a karján egy batyuba 
kötve Szaffi. Az anyja czókmókját mind elvitték a pandú- 
rok, mint a boszorkányság bűntanujeleit ; nem is adták 
vissza : az a hóhérnak marad. Csak egy kis vas-ládikó ma- 
radt meg, abban volt Szaffi tündér-öltözete, meg holmi 
ócska török iratok és mindenféle varázslabdacsok, ez a 
tűzhelybe volt befalazva, azért nem találtak rá ; aztán meg 
a nagy fekete macska is megmaradt: az nem hagyta ma- 
gát a tekintetes törvényszéktől elfogatni. 

De a vőlegény is épen olyan jól volt kiházasítva. Az 
egész kastélya üres volt, kivéve azt, hogy tele volt pat- 
kánynyal. 

— Hol alszunk mi itt? aggóskodék Jónás, mikor a 
kongó nagy termekben végig vezette a feleségét. 

— Tudok én itt egy csendes kis szobát, monda ^zaffi; 
mikor kis leány voltam, sokszor bujkáltam itt, madártojá- 
sokat keresni. 

Azzal, mint a ki legjobban járatos itten elvezette az 
urát egy alacsony ajtóhoz, a minek a nyitját már ismerte. 

— Látod ? Ebben a kis szobácskában születtél te, oda 
van felirva az ajtó márvány küszöbére : « Jónás fiam szü- 
letett 1717-ben Augusztus 17-én.») 

— Ez hát szegény anyám ágyasháza volt. Vájjon min 
aluszunk mi itten ? 

— Ne búsulj rajta. Mind kitelik az a háztól. Te csak 
a lovadat lásd el. Mire viss^ajösz, vetett ágy lesz itt, meg 
teritett asztal. 

Jónás hozzá volt szokva ahhoz a gondolathoz, hogy 
Szaffi bizonyosan örökölte az anyjától annak azt a tudo- 
mányát, a melylyel a szolgálattevő dzsineket rá tudja 
venni, hogy hozzák el a számára hamarosan a török szul- 
tán terített asztaláról a kész ebédet. 

A patkányok ellenben olyan szép számmal jelentkeztek 
körülöttük, hogy csak úgy cziczáztak szerte-szélylyel. A 
fekete macska közéjük sem mert ugrani, hanem felült a 
Szaffi vállára, s onnan tüszszögött ellenük. 

— Ne félj semmit : majd ezeket is elküldöm én innen. 

Jónás' bizonyosra vette, hogy Szaffi ezt a bűbájos mes- 
terséget is érti. A mint hogy tapasztala is, a mint a lovát 
bekötötte valamelyik tárt kapuju istállóba, hogyha patká- 
nyok egyszerre csak elkezdtek általános sirást, czinczogást 
támasztani, s arra bújtak minden lyukból elö, kúsztak alá 
a falakon, s egész táborjárással futottak világgá, ugráltak 
bele a kerten átfolyó patakba, az meg vitte le őket maga-, 
val, egy sem tudott a túlsó partra eljutni. Ezeket már el- 
babonázta Szaffi. 

Mire visszatért, tiszta volt a kastély. Aztán az ágy is 
meg volt vetve, meg a lakoma is fel volt hordva. Az ágy 
ugyan nem volt egyéb lesarlózott fűnél, leterítve Jónás 
lovag köpenyével ; a lakoma pedig egy halom illatos sza- 

mócza volt, most szedve a kertből, s kitálalva szőlöleve- 
lekre. Hanem a mi megszaporította a lakomát, az volt a 
menyasszonynak kaczagó két ajka, a mikben csakugyan 
egyesítve volt a világ minden drágasága, a mi csak fűsze- 
rekből és liktáriumokból készült, s ezt is odaszámítva mé- 
gis csak külömb mennyekzői vacsorája volt Jónásnak a 
török szultán minden vendégségeinél. Az a menyekzői 
ágy is drágább volt még a hires Hamiltonnyoszolyánál is, 
a miben egy éjszakai bűbájos álomért kétszáz aranyat kel- 
lett fizetni. (Ha akadt olyan bolond, a ki megkívánta.) 

Csak a hajnali napsugár keltette föl őket. 

Akkor is Szaffi ébredt fel elébb, ő költögette fel szelíd 
hízelgéssel Jónást, a miért az nem is haragudott. 

— Emlékezel- e még rá, mit jövendölt neked a kártyá- 
ból szegény anyám ? 

— Hogyne emlékezném ? A mit a feleségem a meny- 
nyekzö éjszakáján álmodni fog, az beteljesül s attól én 
kétszerte gazdagabb leszek, mint az apám. No hát mit ál- 
modtál ? 

— Elmondom, hallgass rá. Egy nagy hosszú ősz sza- 
kállú férfi jött elém, aranyvirágos selyem török kaftány- 
ban, egy nagy arany botra támaszkodva, s azt mondta : 
((Leányom! én vagyok Mehemed, temesvári basa. Tudd 
meg azt, hogy ezen a helyen vannak elásva az én kincseim, 
azokkal együtt a te. vőlegényed apjának, Botsinkay Gás- 
párnak a tömérdek drágaságai. Jegyezd meg jól, hogy tud- 
jad a helyet, a hová azok el vannak rejtve. A hová a bot- 
sinkai templom tornyának a gombja veti az árnyékát dél- 
ben tízenkét órakor, hét napot számítva az urad születé- 
sének napja után, ott ássatok le két singnyi mélységre ; 
a kincseket megtaláljátok. Én, Mehemed basa az enyéi- 
met te rád hagyom örökségbe : az urad vegye el az apja 
örökét. 

Héj, de nagyot ugrott erre. a jó hírre Jónás úr fektéből. 

— Ez mind egy szóig szent és igaz ! Az anyám csízió- 
jában még csak most van az « érvágások)) hónapja, a te 

Jókai: A osig&nybáró. — Minden poklokon keresztül. 5 

születésed pedig a « hólyaghúzók » hónapjára esik : az idáig 
még negyvenkilencz nap. 

— No hát az is majd letelik, negyvenkilencz napig csak 
elél az ember földi gyümölcscsel meg csókolózással. Ki- 
nek lesz panasza? 

— Nekem nem. 

— Nekem sem. 

S azért sem volt boldogabb ember náluknál. Valahány- 
szor megéheztek, csókolóztak. 

Hanem harmadnap azt monda Jónás: « Tudod mit? 
Nem várok én még negyvenhat napig : hanem kifogok az 
időn.» 

— Hogyan fogsz ki ? 

— Hát ez a toronygomb árnyéka, a mi ide a kastélyom 
udvarára vetődik, minden nap odább megy. Én tehát 
minden délben tizenkét órakor egy czöveket verek a to- 
ronygömb árnyékának a közepébe. Ha ezt így fol3rtatom 
hét napig, akkor aztán majd kitalálom én abból, hogy 
merre halad ez a toronygömb árnyéka ? s hol fog meg- 
állapodni majd negyven nap múlva ? 

— Ejnye, bizony igazán találtad ! Monda reá Szaffi. 
S rögtön hozzá kezdtek. 

Nem tanultak ám ők se geometriát, se astronomiát: 
mégis kifundálták, ketten összevetve az eszük erejét, 
hogy a megjövendölt napon hol fog a gömb árnyéka de- 
lelni? 

Csak az éjszakára vártak, hogy hozzá fogjanak. 

A palota kertjében mindenfelé látszottak a nyomai a 
kincskeresők turkálásainak : a mély gödrökben ott hever- 
tek a rozsdás csákányok és ásók, a miket a csalódott áská- 
lók boszúsan ott hagytak, csak nyél kellett beléjük meg 
egy földhordó kosár iszalagból. 

Estétől reggelig ásta a gödröt Jónás úrfi ; Szaffi meg 
hordta ki a földet a fején a kosárral. 

Még nem is pitymallott, hogy megzörrent a csákány 
alatt valami. Itt van a kincs I Egy nagy vaskondér volt, 

rézfedővel letakarva. Azt nagy hamar kiemelték. Nehéz 
volt, kettőjüknek is dolgot adott beczepelni a kastélyba. 

Ott kiöntötték a tartalmát a földre. Csupa húszasok, 
meg dénárok voltak. Lehetett egy pár ezer rénes forint. 

— De hisz ez csak ezüst pénz. Nincs közte egy arany 
sem, monda Jónás. 

— Talán csak azért fehér, mert a holdvilág süt rá ; a 
napvilágnál sárga lesz. 

De biz az a napvilágnál is csak ezüst maradt. 
Ez bizony még nem nagy gazdagság. 

— No kedvesem ; ez hát a te örökséged, a mit Mehe- 
med basa rád hagyott. Monda Jónás. 

— De én ezt mind te neked adom. 

— De én pedig nem fogadom el tőled : mert a hol ez 
volt, ott kell lenni az én örökségemnek is, a mit az én 
apám hagyott én rám. Én ások tovább. Ezt csak tartsd 
meg te magadnak. 

S egészen helyes úton járt Jónás bég. Az a kondér ezüst 
csak azért volt oda elásva, hogy ha a kincskeresők vélet- 
lenül, vagy a «varázsnyil)) (Wünschelruthe) segélyével, 
vagy a nagypénteki lángfellobbanás által valahogy eltalál- 
nák az igazi rejteket, a mint erre az üsttel tetézett kon- 
dérra akadnak, azzal beérjék és aztán tovább álljanak. 
Csak Jónás úrfi tudhatta azt, hogy ott még többnek is 
kell lenni. 

Még két éjjel ásott tovább. Már kötélen kellett felhúzni 
Szaffinak a kiásott földet, olyan mélyen lement. 

Egyszer aztán csak beszakadt a föld a lába alatt s Jónás 
úrfi leesett a mélységbe. Az omló föld nyakig eltemette. 

De Szaffi nagy hirtelen leereszkedett utána a kötélen, 
s kiszabadította a rögök alul. Épkézláb maradt. Nem tört 
el semmi porczikája. 

Egy nagy üreg volt az, a mibe Jónás beleesett. 

A nagy sötétségen vajmi hamar segített Jónás úrfi. 
Minden magyar ott hordta a tarsolyában az akkori villany- 
világítási készüléket, a mi állt egy tűzkőből meg egy 

aczélból. Azt, ha folyvást szikráztatta épen olyan jól lá- 
tott mellette, mintha Edison lámpája volna. 

A hányat szikrázott a tűzszerszám, annyi tündérország 
meséje tűnt fel a föld alatti sötétségben. 

Az egész kincshalmaz itt volt. Alig lehetett lépni kö- 
zötte. Egy arany kargyertyatartóban még benne volt a 
viaszgyertyacsutak. Azt tüzes taplóval addig fújta Jónás, 
mig lángra lobbant. Most azután már volt elég világosság, 
a minél végig nézze kincsei tárházát. oCsak álom ne volna 
ez ! » Mondogatá magában. Mert annak is sok volt. A meny- 
asszony álmának folytatása volt ez ! A legnagyobb drá- 
gaságokat mind Szaffi kötényébe rakta. Legalább, hogy 
ha ő felébred is az álomból, Szaffinál megmarad az a 
kincs. 

Másnap lóra ült Botsinkay Jónás s vízen-berken keresz- 
tül átgázolt Temesvárra. A nyerge mögé volt kötve egy 
kétrekeszű iszák, tele tallérokkal. Egyenesen a kormány- 
zóhoz ment. 

Az már hallotta hirét Feuerstein tábornok tréfái után 
a furcsa új birtokosnak : a kinek van egy nagy kastélya, 
de nincs neki mit enni, annálfogva feleséget keres, hogy 
megélhessen. 

— No hát Botsinkay uram, hogy találta a gazdaságát 
odahaza, kérdezé komázva. 

— A legjobb rendben, kegyelmes uram, felelt Jónás. 
Épen abban járok, hogy kegyes gyámolítását kikérjem. 
Legelőször is adjon nekem kegyelmességed egy regement 
katonát, a kik a töltéseimet, vizárkaimat újra megcsinál- 
ják : dupla lénungot fizetek nekik. Azután a mennyi aszta- 
los, lakatos, kárpitos, pallér csak van Temesváron : annak 
én mind munkát adok esztendeig. Azután kérem kihir- 
detni az egész bánságban, hogy ha vannak szegény embe- 
rek, kiknek lakóház kell, szántóföld kell, jöjjenek Botsin- 
kára; mindennel ellátom^ őket: adok nekik vetőmagot, 
igavonó marhát, ingyen ajándékba. Azután mihelyt az út 
Botsinkára annyira elkészül, hogy járható lesz : kérek 

harmincz társzekeret, azokat én mind megrakom ezüsttel 
amennyi rájuk fér: vigyék fel az én fölséges király- 
asszonyomnak, az most nagy háborút visel, elkel nála a 
pénz. 

A kormányzó majd hanyatt vágta magát nevettében ; de 
nemcsak maga, hanem valamennyi tisztek, a kik nála vol- 
tak, mind nagy hahotával kisérték Jónás úrfi szavait, s 
mentől többet mondott, annál édesdedebben kaczagtak 
fölötte. 

— De ez igazán olyan jó tréfa kelmédtől, monda Merci 
tábornagy a vállára csapva Botsinkay Jónásnak ; ez párja 
annak a nótának, hogy « Hallod-e spanyol király ! Most 
mindjárt elembe állj ! Az országod megveszem. A pénzt 
érte leteszem, Madridnak az utczáit gyémánttal kiraka- 
tom!* Hahaha! 

Botsinkay Jónás pedig nem szólt semmit, hanem meg- 
fordult a sarkán, kiment, levette a lova hátáról az iszákot, 
visszajött vele ; ott kioldozta az iszák száját s kiöntötte a 
tartalmát az asztalra : csupa jó oroszlán tallérok voltak 
azok, a minőkkel a törökök fizettek hajdanában. 

— Hát itt van ez a csekélység kóstolónak. Tessék ezt a 
legénység között kiosztatni foglalóképen, igyák meg az én 
egészségemre. Ilyen pénz van az én kastélyomban három- 
száz hordóval. Száz hordó a királyé' belőle. Vivát Mária 
Theresia, Rex Hungarorum. 

— Vivát, vivát ! kiabálták most aztán egyhangúlag az 
előbbi nevetők, s Jónás úrfit csaknem a tenyereikre vették 
s ettől a naptól fogva nem volt okosabb ember a bánáti 
földes urak között Botsinkay Jónásnál. 

Mint a tündérpálcza ütésére, úgy megváltozott egy- 
szerre Botsinka és tájékának képe. Ezer meg ezer ember 
állt neki a gátkészitésnek, vizlecsapolásnak ; a mocsárvíz 
lefutott a földekről : a hol tavaszszal a békák kuruttyol- 
tak, őszszel már a béres legény fütyörészett, az ekét 
kisérve ; az elzüllött lakosság visszatért a házaiba ; a kas- 
télyba helyreköltözött a régi pompa ; az aklok megteltek 

paripákkal, a hodályok merinó juhokkal, béresházak 
szolgahaddal, pitvar, tornácz czifra, léhűtő cselédséggel. 
Jöttek már vendégek is ötlovas hintókon a gazdag uraság- 
hoz, a kinek annyi volt a kincse, hogy még a királynak is 
ajándékozott belőle! Kétszáz dragonyos kisérte azt a 
szekérsort, a min a botsinkai kastély udvaráról szállítot- 
ták Bécs városába azokat a penészes hordókat, a mikben 
élire volt verve a pénz. 

Hanem a sok pompás terem és palota koztil egy szo- 
bácskát úgy hagyott Botsinkay Jónás, a hogy a lakodalma 
éjszakáján volt : fűből vetve az ágy ; egy köpenyeg a terítő 
rajta. Ez a szoba volt Szaffié. 

Nem jött ő ki soha a vendégek közé: akárhogyan hitta 
is az ura. Tudta jól, hogy arczpirulást okozna neki a je- 
lenlétével ; kiesufolnák érte, hogy ilyen czigányleányt tu- 
dott feleségül venni. Nem is kérdezősködött felőle senki. 
Olyan volt, mintha nem is lett volna. 

Hanem Jónás, mihelyt az úri vendégeitől szabadulha- 
tott, csak odamenekült mindig abba az egyszerű kis szo- 
bába, s ott tudott csak édesen aludni, azon az illatos 
szénaalmon : király nem oly büszke a koronájára, mint 
ő a maga szerelmesére. Ha magukra maradhattak, akkor 
voltak csak igazán boldogok. Olyankor, ha eltávozott 
minden vendég, maga mellé ültette Jónás Szaffit a két 
kerekű egy lovas kocsijába, s úgy járták be kettecskén az 
egész nagy dominiumot, a hol újra fel kezdett éledni a 
hajdani paradicsomtájék. 

— Lásd, én ezt mind te neked adom, mondogatá Jónás 
Szaffinak. 

— Ne adj te nekem semmit, csak magadat : suttogá 
vissza az asszony. 

. . . « Asszony?)) Én bizony nem tudom, hogy az egy- 
házi kánonok szerint asszony-e már, vagy csak leány ? 

A SZAFFI KINCSEI. 

A sok dicsőséget még tetézte a Bécsből leérkezett csá- 
szári kegy. A bánsági főparancsnok egy napon felhivatá 
Temesvárra Jónás uraságot (nem « úrfit » többé) s az össze- 
gyűlt tisztikar előtt tudata vele, hogy dicsőségesen ural- 
kodó királyasszonyunk a trón ós a haza körül szerzett 
érdemeiért a dicsteljes Szent István-rend lovagkeresztjé- 
vel kegyeskedett őt felruházni. Ott Jónás megkapta az ér- 
demrendet, a hozzá tartozó lovagöltözetet és a piros bőrbe 
kötött statútumokat. Az utóbbiakból megmagyarázá neki 
az auditor, hogy mint a Szent István-rend lovagjának az a 
kiváltságos szabadalma van, hogy mikor a királyi asztal- 
hoz lakomára hivatalos, az étekfogók minden más rend 
lovagjai előtt tartoznak őt megkínálni a pecsenyés tállal : 
és ha a bárói czímért folyamodik, az neki menten meg- 
adatik. 

Mikor hazament Botsinkára, felölté a kapott rendjel- 
mezt, a piros selymes tunikát a hermelin-prémes, földig 
érő zöld bársony palásttal, a mit elől arany láncz csatol 
össze; hozzá feltette a hermelin kalapot, a rengő kócsag- 
toUal : úgy mutatta be magát Szaffinak. 

Hej mekkorát nevetett rajta a jó asszony, mikor ilyen 
díszben meglátta az urát, alig tudott helyretérni a kacza- 
gásból. 

— Ejnye, bizony olyan vagy, mint nagypénteken a 
passiojátékban a Kajafás. 

— Hát nem tetszem igy neked ? 

— Sokkal jobban tetszel nekem abban a kerek köpö- 
nyegedben, a mibe egyszer betakartál, — tudod, mikor az 
a nagy eső esett. 

A nagy esőre már nem emlékezett Jónás, hanem a 
kerek köpönyegre, a mivel a Szaffit betakarta, igen. 

Le is vetette a czifra jelmezt s eltette az almáriomba és 
nem gondolt rá többet. 

De biz a báróságra sem ám. — Itt lett volna már, csak 
egy rövid kis folyamodásba kerül, s adva adják. — Volt 
eszébe ! — Máson járt a gondja. 

Torkig volt lakva a magas nagy urakkal. Nem kívánt 
velők többet egy tálból cseresznyét enni. — Szaffitól 
hallott sokat beszéltetni a czigányokról ; az érdekelte 
jobban. 

Hát ugyan miről is beszélhetett volna neki a jó Szaffi : 
ő nem ismert mást, csak a czigány nemzetet. 

Abban az időben volt «czigány nemzet)) is. Ugy hittak. 
Egy egész nemzet volt. Hogy milyen nagy letetett, azt ki 
lehet venni abból, hogy évenkint 2000 forint «Toleráncz- 
taxát)) fizetett a királynak. — Mikor a nagy Savojai Jenő 
berezeg a temesvári capitulátió feltételeit aláirta, a midőn a 
«kuruczok»-ról csak ily megvetöleg nyila tkozék : «la canag- 
lia pou andare, dove vuole» (a söpredék mehet, a merre 
akar), addig a « czigány nemzet)) -nek megengedi, hogy 
idebenn maradhat az országban. Később szabadalmat 
kapnak a bányamívelésre és a kohászatra. És ez termé- 
szetes. A czigány nem hadakozó nép. Ha szeretné a há- 
borút, nem bujdosott volna el a hazájából világtalan 
világgá. Lehet neki parancsolni : — fölvesz minden tréfát, 
gorombaságot. A mi olyan munka, hogy senkinek sem 
tetszik, az mind a czigányra vár. Aztán tud alkalmazkodni. 
A kinek a határában lakik, annak a vallását tartja, volta- 
képen pedig mind valamennyinek hátat fordít, s hisz a 
maga boszorkányaiban s megkeresztelt gyermekeit a pat- 
togó tűz fölött avatja föl régi pogány szertartásai szerint. 
Bátran beszél a világ folyásáról, tudja jól, hogy az ő nyel- 
vét nem érti semmi idegen, s közötte nincs kém, sem 
áruló. 

Ezt a nemzetet szerette különösen Botsinkai Jónás. 
Nemcsak Szaffi miatt : ámbár ez is egy ok volt rá ; kóbor 
életében, szokott még hozzájuk. — Most azután összeszedett 

a Temesvárról szétzüllött czigányhadból egy falúra való 
népet s azokból egy új telepet alakított valahol a hegy- 
szakadékok között, a hol rengeteg erdei voltak. Ott azok 
vasbányát nyitottak, kohókat építettek, s folytatták a 
maguk mesterségét, a mitől kormos lesz az embernek a 
keze és a pofája. — Egy egész falu csupa czigányokból ; 
fekete házakkal, fekete benne asszony, férfi, gyerek, még 
az utczán végig folyó patak is fekete. A mély völgyből 
éjjel-nappal hangzik fel a nehéz pörölyök csattogása, az 
ásók, kaszák, ekevaeak pengése az üllő és kalapács között. 
Ez volt Jónásnak a legkedvesebb látogató -helye. Napokon, 
éjeken keresztül elnézte a fekete legények munkáját a 
kohók kemenczéje körül, s valahányszor erezet ömlesztet- 
tek, el nem maradt onnan. 

Ezt a vasverő falut hívták Czigándiának. 

Ez a tréfás faj is úgy ragaszkodott hozzá: mintha 
közülök való volna. Jó földesuruk volt, s védelmezte őket az 
«urak» ellen. A ki valami csínyt követett el: nem hivatta 
fel a compánia uriszékre, tömlöczbe sem csukatta ; hanem 
előhozatta a vajdával, s az atyafiaival jó sort veretett rá : 
azzal megelégedett. Holmi malaczlopásért szót sem tett ; 
mintha észre se venné. 

Volt ennek a czigányfalunak egy öreg vajdája. Olyan 
fehér volt már a haja és szakálla, mint a gyapjú, a képe 
pedig meg olyan fekete mint a kordován. Ez ismerte a 
Czafrinka czigánynöt, a Szaffi anyját. Sokat beszélt felőle 
Jónásnak. Azt volt a hatalmas asszony ! Ott volt az öreg 
vajda is, mikor kínvallatták Szögedében. Ő neki kellett 
a kínzó eszközöket tüzesíteni ; mert legjobban értett hozzá. 
Mindent magára vallott a Czafrinka, a mit csak az urak 
kérdeztek tőle. Hogy ő volt a boszorkányok kapitánya ; 
hogy a sátánnak eladta magát, vérével aláirt szerződés- 
ben, hogy az ördögtől lett megkeresztelve s akkor Ololorum 
nevet kapott, hogy repülni tud seprűn és felkantározott 
hordón, azon szokott járni Világosvárra, a boszorkány- 
komákkal lakomázni, meg a szegedi Othalomnál, hogy át . 

tudott változni kerékké s úgy gurult végig az utczán ; hogy 
eladta a törököknek az esőt, szárazságot csinált s ha ki- 
nyitott egy zsákot, abból forgószelet tudott ereszteni a 
vidékre ; marhát, embert megrontott varázslatokkal, más- 
kor meg holt embereket föltámasztott, új lelket fújt be- 
léjük; tükörből jövendőt mondott; még az áldozatostyát 
is megbabonázta; ezt mind magára vallotta, a mikor 
kinozták, hanem egyet hiába kérdeztek tőle : azt, hogy 
mint csinált a botsinkai plébánusnak a kanalaival ? Miért 
hozta el azokat neki az úrfi a pap asztaláról ? Erre nem 
felelt semmit, akárhogy sütögették. 

Jónásnak ilyenkor mindig valami hideg borzongott 
végig a hátán. Mikor ő csak tréfát akart azzal csinálni ! 
8 aztán egy ártatlan lélek hogy lett halálra, pokolra 
küldve az ő tréfája miatt. 

Ezt a férgét a lelkének soha sem is birta elaltatni. 
Valahányszor Szaffit ölébe vette, mindig ez az agyonkín- 
zott asszony jutott az eszébe, a ki neki megjövendölte, 
hogy a felesége mennyekzői éjszakáján megfogja álmodni 
az ő elrejtett kincseinek titkát. És minden úgy történt. 
Az lett a jutalma érte a jövendőmondónak, hogy máglyán 
megégették. 

Most aztán felrakná már az elpusztított asszony leá- 
nyára a legdrágább kincseit, ruházná gyémánttal, rubint- 
tal ; de annak semmi ékszerben sem telik kedve. Nem 
örül az semmi csillogó drágakőnek, finom arany kösön- 
tyüknek; mindig jó kedve van, csak olyankor szomorko- 
dik el, mikor Jónás valami drágasággal kinálgatja, mikor 
gyöngyfüzért. fon a nyaka körül. 

— Nem kellenek én nekem ezek a kincsek, suttogja 
Szaffi szomorúan. Az én kincsem nincs még a föld alul 
kiásva. 

— Mi az a te kincsed ? 

— Azt én meg nem mondom. Találd ki magadtól. 

— Anyádtól maradt rád ? 

— Bár maradt volna ! 

Jónás aztán megint elbarangolt czigány telepére, bá- 
mulni éjente a kohóból ömlő izzó érczzuhatagokat ; s az 
alatt újra meg újra elmeséltette magának a Czafrinka kín- 
szenvedéseit : hogy talán majd akkor megtudja, hogy mi 
kincset hagyott a bűvésznö maga után. De a vajda nem 
tudott semmi kincsről. A mi mindenféle babonás czók- 
mókja volt a boszorkánynak, azt mind vele együtt meg- 
égették a máglyán, abból semmi sem maradt meg. 

Egyszer aztán tovább kérdezősködött a vajdától : hát 
azután mi lett, mikor megégették a Czafrinkát ? 

((Akkor összeszedték a megmaradt hamvait, belerakták 
egy vasládába, s azt elásták az akasztófa tövébe. » 

Most már tudta Jónás, hogy hol van a Szaffi kincse ! 

— Tudod te, hogy hová lett elásva ? 

— Hogyne tudnám. Én tettem a gödör fenekére. 

— Ne szólj senkinek semmit róla. Én azt a ládát azok- 
kal a hamvakkal el akarom onnan hozni. 

— De ki vezet oda ? 

— Bizony te ! 

— De én nagyon félek. 

— Mitől? 

— Az ördögtől meg a hóhértól. 

— Magam végzem azt el; te csak odavezetsz. 

— Ha meglátnak, megfognak ! 

— Éjjel megyünk oda, mikor zivatar van ! 

— Én nem bánom uram. De ha az ördög ott kap 
kettőnket, téged visz el : rólam azt hiszi, hogy fajtája 
vagyok. 

— Hát akkor mit félsz tőle ? 

Csak a Medárdus napját várta meg Jónás : nagy ziva- 
tarral végződött. Bizonyosra lehet menni. Negyven nap 
mindig lesz zivatar. Az nappal is igen szép tünemény : 
éjjel még szebb. Mikor úgy mennydörög, úgy veri a jéggel 
vegyes zápor a falakat, minden jó lélek iparkodik födél 
alatt maradni. Akkor ugyan akár az egész szegedi akasztófát 
ellophatják az Othalom tetejéről. 

Jónás kiszemelt magának a vajdán kívül még öt derék 
czigánylegényt a javából, s egy éjjel hetedmagával útra 
kelt Czigándiából Szegednek. 

Minő út volt az ! Keresztül azon a mocsáron, a mi a 
régi térségeken így van megnevezve : «Morast, über den 
nicht durchzukommen ist.)> (Mocsár, melyen nem lehet 
áthatolni.) — -A czigány meg a czigánynak a lova keresz- 
tül gázolt rajta. A hol a mocsár elvégződött, ott kezdődött 
a bozót, 8 azután a rengeteg erdő, a mit nem lakott más, 
csak rőtvad, vaddisznó és farkas : csak az átkanyargó 
lomha folyók partjain akadt egy-egy halásztelep sűrű 
tövissel körül sövényelve a dúvadak ellen. A ki lefekszik 
a buja fűbe aludni, mire fölébred, a ruhája mind tele van 
kígyóval. Hatodnapra érkeztek meg a Tisza partjára, a 
honnan Szeged sánczait, meg az Öthalom tetejéről égre- 
meredő vesztőhely hat oszlopát messzire meglátni. 

Ott meglapultak nádkévékből rakott kunyhók alatt, s 
nappal kialudtak magukat, felváltva az őrtállókat, a kik- 
nek embertől nem, de a csordafarkasoktól kell őriznie a 
legelésző lovaikat. 

Estefelé csakugyan megjött a mindennapos zivatar. 
Előre jelenté a jöttét az ezernyi halászmadár, hojsza 
kócsag sivalkodása a nádas fölött ; meg a bögölyök milliói- 
nak boszantó rajai. Az ég behúzódott. 

— Siessünk át a túlsó partra, míg nyakunkba nem 
szakad az ég ! monda az öreg vajda, s azzal mind a heten, 
mint megannyi lovon ülő ördög, neki vágtattak a Tiszának 
s átúsztattak rajta. 

Mire kikaptattak, sötét éjszaka lett. 

Jónás egy szálas jegenyefa-csoportig vezette a lovas 
kísérőit; ott a legényeket hátra hagyva, maga egyedül, az 
öreg vajdával neki vágtatott az Öthalomnak. 

A feketekék zivataros égtől élesen elvált a halmot ko- 
ronázó hatágú fehér épület. Szép kis korona ! A vesztőhely. 

Oda kellett tartaniok. 

A zivatar szele hajtotta maga előtt a fenyéren az ördög- 

szekeret. Szeged városában harangoztak minden toíony- 
ban, hogy a zivatart elfordítsák; de úgy lácszik, hogy 
másutt még jobban harangoztak; mert az mégis csak 
erre jött. 

Csülökig ért a futóhomok a lónak s a szél is szembefútt. 

Az a folytonos hempergő dörgés, az a folytonos szikrázó 
villámpislogás a felhők között csalhatatlan előhirnöke volt 
a jégesőnek. 

— Siessünk vajda, hogy menedékbe jussunk. 

— Szép kis menedék mondhatom ! Az akasztófa alá. 
Más szárnyék bizony nem volt, se távol, se közel. 
Eljutottak a történelmi Öthalomhoz, a mit egymást 

eltemető nemzedékek hordtak ottan össze az alföldi síkság 
közepett. Ebből készültek mai időkben a föltámadt Szeged 
körtöltései, felemelt utczái. A földvágó kapa ott költögeté 
fel egymás után Etele hunjait, a marahán rézkardos vité- 
zeket, egész a legalul fekvő kőfejszés kelta harczosokig ; 
hegyes fejű, lapos fejű, gömbölyű tekekoponyájú, elmúlt 
nemzeteket. Legfelül a vesztőhely. Valamennyi dicsősé- 
ges hősnek a csontja felett a haramiák és boszorkányok 
megátkozott maradványai. 

A roppant tömör négyszög-épületnek hat, magasra 
emelkedő oszlopa volt; vastag vasrudakkal egymáshoz 
kapcsolva, minden oszlopból egy támasztékon vaskampó 
meredt még elő. Néha napján a szél minden kampók, de 
még a vasrudakon is sorban csak úgy kalimpáztatta a 
légben tánczoló alakokat. Most épen csak egy libegett ott 
magában. 

Jónás és a vajda a vesztőhely kapuján bevezették a 
lovaikat, s ott összebékózták, hogy el ne fussanak. 

— Keressük meg azt a helyet. Monda Jónás a vajdának. 
Az öreg czigánynak a foga vaczogott féltében: «amáró 

dáde!» mormogá magában a czigány miatyánkot; de 
sehogy sem tudott az első mondásnál tovább eljutni : mert 
egyre közbecsapott a mennykő. 

— Siessünk ! a míg a jó idő tart ! 

— Jó az ördögöknek I 

— Látod- e már azt a jegyet ? 

— Hogy ne látnám ? ott van a negyedik oszlop lábára 
mázolva szénnel egy tiz küllős kerék : az a boszorkányok 
jele. Attól két lépés befelé : a hol a lábad alatt döng a 
föld ; ott van a Gzafrínka a vasládában. 

Épen annak az oszlopnak a tetején himbálózott az a 
magányos emberalak a kinyúló fogason. 

— Megtaláltam. Fogd az egyik csákányt. Segíts ásni. 

— Jaj uram, félek, hogy elvisz a devla ! 

— Ha visz, velem elvisz : hát aztán ki veri fel a pat- 
kót a lovamra a másvilágon, ha te nem jösz velem ? 

Jónás maga vágta bele a csákányt elébb a földbe, a hol 
az döngött a lába alatt s mikor a vajda látta, hogy nem 
csap fel a láng a földből, vérszemet kapott s neki állt 
segíteni. 

De ailnál jobban csapkodott le a láng az égből. A ször- 
nyű égzengés egy perczig nem tartott szünetet, s közbe 
zúgott a jégeső kerepelése végig az avaron : igazi ítéletidő 
volt. A sirbontókat védte a magas fal, a jégcsapás rézsút 
jött, nem érte a fejeiket. 

— Ásd a répát, ásd ! ásd ! Erre is tekints, arra is te- 
kints ! dörmögé magában a vajda, áltatgatva magát azzal 
a tréfás mondással, a mivel a gyermeket mulattatja az 
apja, az üstökét rángatva az alatt gyöngéden : «ásd a répát 
ásd, ásd ! » 

Nagyot kondult a csákány a vasláda tetején. 

— Itt van. Kátaláltam. Segíts fölemelni, szólt Jónás. 

— Jaj, de nehéz ; a lidércz ül rajta. Nem tudsz uram 
valami diák mondást ? 

— Dehogy nem : «Asáte, Kapáte». No ugy-e hogy meg- 
mozdult ? Ez-e az a láda? 

— Csak látnám ; de sötét van, s én nem vagyok bagoly. 

— No majd mindjárt világos lesz : mereszd ide a 
szemed. 

Lett is világosság, több a szükségesnél. A hétágú isten- 

nyila épen oda csapott le recsegve, süstörögve a vesztő- 
helyre ! mintha az egész faltömeg tűzlángba borult volna, 
kévemódra szétsugárzó szikráival egyszerre több helyen 
lecsapva s aztán körülfutott az oszlopokat összekötő vas- 
rudakon, veres izzóvá téve valamennyit, végre szertelövellt 
a kiálló vaskampókból. Az egész épület a nagy halommal 
együtt ugy rengett, reszketett a rászakadó ég csapása 
alatt. 

— No ez-e az a láda ? sürgeté Jónás a vajdát. 

De ez ijedtében úgy megnémult, hogy egy szónak nem 
volt ura. 

Az a feje felett lógó harmadik ember pedig alkalmasint 
gondolt valamint odafent ; vagy talán a villám égette el 
a kötelét, egyszerre csak a rázkódó oszlop tetejéről leugrott 
a vajda nyakába. 

— Jaháj ! orditott az öreg dádé ; engem már visznek. 

— Nye bojsza ! Biztatá Jónás úrfi. Nem bánt az már 
senkit. Nem látod, hogy a keresztfiad, a kit tegnapelőtt 
akasztottak fel lólopásért. Gyere, temessük el ebbe az üres 
verembe. 

A vajda meggyőződött róla, hogy csakugyan nem az 
ördög az, a ki a nyakára vetette magát. 

Akkor aztán rendén elhantolták azt a pihenni vágyó 
embert abba a csendes ágyba, a miből a Czafrinkát ki- 
vették. 

A kiemelt vasládát Jónás felkötötte a lova hátára a 
nyereg mögé. 

A vajda nagyot fohászkodott a bevégzett munka után. 

— Soha életemben sem kivánkozom többet az 
akasztófához ! 

A zivatar elvonult dörögve. Ott hagyott maga után egy 
télmezőt. A messze síkság fehérlett a jégtől, a miben csü- 
lökig gázoltak a lovak. 

Ha most a karámokban, a cserények mögül kidugta a 
fejét a pásztorember, a csikós, a gulyás s meglátta azt a 
két fekete alakot végig ügetni lóháton a jégtől fehér mezőn, 

Digitized by VjOOQIC 



80 



az ugyan szentül megesküdhetett rá, hogy az ördögök 
jártak ott, ellopni az akasztófáról a maguk keresztfiát. 



Ugyanazon erdőn, bozóton, mocsáron keresztül, a me- 
lyen idáig jött, vissza is törtetett Jónás egész Botsinkáig, 
anélkül, hogy útközben emberi teremtéssel találkozott 
volna, a czigányok ki nem beszélik azt. 

Szaffi már kétségbe volt esve^ el nem tudta képzelni, 
hova lett az ura. 

Jónás összeázottan, sárosan, tépetten, arcza, keze tele 
töviskarmolástól lépett be hozzája. 

— Tudod-e, hol jártam ? ott voltam, a hol a te felásat- 
lan kincseid vannak rejtve. Felvertem : elhoztam. 

Azzal elővette a felleghajtója alól azt a vasládát, s le- 
tette az asztalra. 

Szaffi vad sikoltással veté magát a ládára s két gyönge 
karjával kebléhez szorítva, nyögé fuldokolva : « óh anyám I 
Te drága, kedves anyám !» s azt a rozsdás vasat nem saj- 
nálta csókjaival tetézni. 

— Ez volt-e a kincsed, ami után sóhajtoztál? kérdó 
tőle Jónás. 

Szaffi szavak helyett csak a szemeivel tudott vála- 
szolni, de azokban annyi hála, imádat, szerelem volt; 
annyi boldogság, üdv, megdicsőülés sugárzott ki belőlük, 
hogy három versíró nem tudná azt mind elmondani. 

— Most hát boldog vagy már ? kérdé tőle Jónás, az 
ölébe vonva. 

— Az vagyok. Az lettem. Csak még egy kicsiny kis 
óhajtásom van hátra, ha azt is betöltenéd ? ugy-e hogy 
megteszed ? ugy-e hogy nem tagadod meg? 

S olyan hízelkedve czirogatta össze Jónásnak az arczát, 
hogy az egész engedelmessé lágyulva monda néki : 

— Ugyan mit kérhetnél te én tőlem, a mit én te tőled 
meg tudnék tagadni ? 

— Hát csak azt az egyet, hogy engedd meg nekem, 
hadd tegyem én el azt az én feltalált kincsemet olyan 
helyre, a hol az ilyen kincsek állnak. Neked van egy nagy 
pompás családi sirboltod, a hol fényes nevű ősapád, 
anyád nyugosznak, faragott márványkövek alatt. Engedd 
meg, hogy hadd rejthessem el én is oda, a kit úgy szeret- 
tem, a szegény czigányasszonyt ; a máglyán megégetett, 
elátkozott boszorkányt, dé a ki nekem édes szülőm volt. 
Nem tudja azt meg senki, úgy elrejtem ottan. Nem csúfol- 
nak ki érte; nem pironkodol miatta. Csak én magam 
fopom tudni nyugvó helyét. Szentelt viz sem éri, csak az 
én könnyeim, elrejtett koporsóját. — Engedj ennek az én 
alázatos könyörgésemnek. 

Jónás pedig mogorva ránczokba szedte a homlokát s 
azt monda Szaffinak : 

— Nem én! Bizony nem engedem ezt meg! Hogy ne- 
kem lopva odarejtsed az én fényes őseim közé az elitélt 
boszorkányt. Az érdemeikkel dicsekvő, aranyos nevekkel 
kérkedő márvány síremlékek közé egy névtelen puszta 
követ be nem hagyok állítani, a minek a háta mögé szé- 
gyen, gyalázat van rejtve. — Hanem azt kivánom, hogy 
ezek a hamvak, a miket te kincseidnek neveztél, meg 
legyenek tisztítva az igazságtalan ítélet szennyétől; arról 
a névről, amihez te azt a szót kötöd: « édes anyám », a 
szenny le legyen mosva. Igen, azt kivánom, hogy fényes 
gyászkiséret mellett, fáklyákkal, czímerekkel, halotti zso- 
lozsmák éneklése alatt szállítsák e hamvakat a megszen- 
telt sírba, 8 fehér márvány-kő álljon a fölött, arany betűk- 
kel, a mik azt hirdessék, hogy a legjobb anya nyugszik 
ott a fényes ősök sorában. Ezt fogom megtenni. 

Szaffi azt hitte, hogy most repülnek az égbe mind a 
ketten. 

— De hogy tudod te ezt megtenni ? kérdezé remegve a 
kéjtől, a gyönyörtől. 

— Az az én dolgom lesz. Kögtön hozzá kezdek. Lehet, 
hogy egy évig nem látsz ; de híremet majd hallod ; s mikor 

Jókai: A caigánybáró. — Miudea poklokon keresztül. t" r^,^r^]r^ 

újra meglátsz, az történik meg, a mit mondtam. — Addig 
ápold kis gyermekeinket. 



FIAT VOLUNTAS TUA. 

(Legyen meg a te akaratod.) 

Soha jobbkor nem érkezhetett volna az a Botsinkay 
által küldött pénz a császárvárosba. Mária Terézia min- 
den oldalról ellenségtől körülvéve, hadsereg nélkül, pénz 
nélkül állt annyi hatalmasokkal szemben. Burkus, bajor, 
franczia, spanyol, olasz, muszka mind összeröfifent ellene. 

A magyar karok és rendek ugyan nagy lelkesülten kiál- 
ták, hogy « vitám et sangvinem!» de hozzátették, hogy 
«sed avenam non...»"^ A lelkesedést tett követte, had- 
seregek támadtak elő a földből, s ime ugyanakkor a had- 
viseléshez való pénz is támad elő a földből. 

Ez új fordulatot adott a veszve hitt ügynek ; a vereségre 
diadalok következtek, a magyar csapatok Potsdamig szá- 
guldoztak, a királyné trónja meg lett mentve. Jutalmak 
osztogattattak. 

Tudta ám azt jól Botsinkay Jónás, hogy őt a háta mö- 
gött minden ember ((czigány-báró» nak nevezi. 

Volt valami jussa hozzá. 

Olyan barna volt a képe, mint azoknak a szép czigány- 
legényeknek, a kiknek az arczszinét mi sápadt európaiak 
úgy irigyelhetjük ; azonfelül is mindig szeretett a czigá- 
nyok közt lakni. (Hát még ha azt megtudnák, hogy czi- 
gányleány a felesége.) 

« Czigány ! » 

Senki sem szereti, ha úgy híják. Senkinek sem tetszik 
ehhez a nemzetiséghez tartozni. A szegény czigányt lenézi 
még a paraszt is. A mely, munka olyan utálatos, hogy 

* Életünket és vérünket; — de zabunkat nem. 

senkinek sem kell, azt a czigányra bízzák ; más munkához 
még közel sem eresztik, azt mondják: «nem szereti czi- 
gány a szántást ». Kergetik egyik falu végiről a másikra, 
mert azt hiszik, hogy lop, csal, s boszorkányokkal czim 
boráz. Ha ütik, nem szabad neki jajgatni, mert ha jajgat, 
akkor kinevetik. 

Hát még «czigány-báró))-nak neveztetni! 

A ezigány utolsó a parasztok között, a báró pedig 
utolsó az lírák között. (Minthogy «a bárónál kezdődik az 
ember », annálfogva felülről lefelé ő nála is végződik.) 

Minthogy pedig Jónás ezt a titulust le nem koptathatta 
magáról, azt gondolta ki, hogy ő azt fényesre fogja ki- 
csiszolni. Kivívja a becsületét a ezigány névnek — csak 
azért is. 

Azt tette, hogy az új telepből összeszedett százötven 
czigánylegényt a javából, akik legjobban megtudták ülni 
a lovat szőrén : azoknak csináltatott zöld dolmányt, veres 
nadrágot, fehér csákót; felfegyverezte őket huszárok mód- 
ijára. Aztán maga állt a svadrony élére, úgy vezette fel 
őket a nemc'oi táborba. 

Ezzel is megjárta, mert a mint bemutatta a csapatját a 
büszke generálisnak, az ezzel a szóval pipázta le : 

— Itt most nincs foltozni való vasfazék. 

Azzal hátra küldték őket a bagázsiás szekerek mögé, s 
komiszárust rendeltek melléjük, a ki a tíz körmükre vi- 
gyázzon. 

Jónás abban az egyben csakugyan ezigány természetű 
volt, hogy a gorombaságért nem szokott soha felpattanni : 
eltette, mint a vaczkort, csepü közé, a míg megpuhul. Más 
úrfi az ilyenért bizony kihítta volna egy szál kardra a 
generálist. 

ö várt a maga sorára. Majd eljön az ! 

Csak egyszer nagy ütközet legyen ! 

Az is megjött. 

Nem azért kívánta pedig ezt olyan nagyon Botsinkay 
Jónás, mintha feltett szándéka lett volna a csata napján 

kivont karddal az öklében csodadolgokat hajtani végre a 
maga fekete serege élén. A ezigány esak olyankor verek- 
szik, ha nagyon megszorítják s nincs más menekülés, 
akkor aztán megmutatja, hogy mit tud ? 

Pedig milyen szép lett volna ez a következő mondás az 
ütközet után : 

«Eddig feketék voltunk a naptól, most fehérek lettünk 
a burkus vértől !» 

Ez bizony mondatlan maradt, — Botsinkay ezigány 
dandárja össze sem mérte a kardját az ellenséggel. Ha- 
nem azért tett annál sokkal nagyobb szolgálatot a had- 
seregnek. A burkusok tönkrezúzták az ütközetben a csá- 
szári seregnek hatvannégy ágyúját. Botsinkay czigányjai 
aztán neki gyürkőztek, s másnapra valamennyi összetört 
ágyúszekereket és talpat ismét összekovácsolták ; az inva- 
lidus ágyukat megint ki lehetett állítani a csatatérre. 

— Hát van-e már foltozni való vasfazék? kérdezé e 
hasznos műtét után Botsinkay a gúnyolódó generálistól. 
Ez volt az ő boszúállása. 

A generális aztán nagyon megdicsérte ezért a jó szol- 
gálatért, sa csapatjának hivatalos czímet adott: «tábori 
kovács dandár»-nak nevezte. Jónást pedig megtette «fő- 
strázsamesternek» ennél a csapatnál. 

Hü szolgálataiért hivatalosan is czigánybáró lett a neve. 

Nem csinálhatott olyan jó dolgot, nem érhette olyan 
kitüntetés, hogy ezt a gúnynevet még az is mind jobban 
bele ne tetovirozza a bőrébe. 

8 nem haragudott érte ! 

Eszébe jutott Szaffi odahaza, — meg az a két kormos 
purdé ! 

Látnátok csak azt a két pár nagy fekete szemet, a mi- 
lyen nincs senkinek a világon, csak a ezigány gyere- 
keknek I 

Csakhogy ezeket nem volt szabad mutogatni. 

Botsinkay Jónás egy szép napon meghívást kapott 
Bécsbe. Rögtön felutazott ; egész úri pompával, négylovas 

hintóban, czifra kísérettel. Már akkor a helyreállított ura- 
dalma Í8 olyan nagy jövedelmet hajtott, hogy nem kellett 
szégyenkednie semmi mágnások előtt. 

A királynő nagy kitüntetéssel fogadta őt Bécsben, s 
ennélfogva az udvarnál egyszerre kedves emberré lett ; 
kiváltképen mivelhogy mindenki azt hitte róla, hogy ő 
még nőtlen legény. És ő nem merte megvallani senkinek, 
hogy feleséget hagyott otthon, a czigány Szaffit. 

A királynő csakhamar bárói czímmel ruházta őt fel és 
ezredesi ranggal, annál a huszárcsapatnál, a melyet Jónás 
saját költségén szerelt fel, s a melynek az élén aztán egy 
kis hadi csete-patéban is résztvett s ott elég vitézül viselte 
magát. 

Hanem, valljuk meg az igazat hogy nem érezte ő 
magát jól sem az udvari fény közepett, sem a dicsőség 
mezején. Mással volt tele a szíve. 

Megjött már a báróság is, a mikor épen nem is cserké- 
szett rá, de mikor már a vállán hordta, akkor tapasztala, 
hogy de még csak egy csizmasarokkal se lett magasabb 
tőle, mint azelőtt volt. Minden dicsőségnél többet ér az a 
kis csendes szoba ott a botsinkai kastélyban, a hol a Szaffi 
varrja a kis fiúknak a tarka ingecskéket. (Már akkor valá- 
nak ketten.) Csakhogy ezt nem merte ám senkinek el- 
mondani. 

Az első békekötés örömére nagy ünnepélyt rendeztek 
az udvarnál, hivatalosak voltak arra a legújabb nemesi 
méltóságra emelt magyar családok is. A bájos király- 
asszony udvarához vonta a nemzet előkelőit, a mi csak 
szépségben, vitézségben és gazdagságban sok közül ki- 
válik. — Az ilyen udvari bálokból Jónásnak sem lehetett 
kimaradni. Hisz a mi a tánczot illeti, akármifélét csak 
egyszer kellett neki látni, hogy azt eltanulja, nem csak 
ilyen tánczokat tanult ő, hanem hegyével fölfelé állított 
kardok között, égő gyertyával a feje tetején. Biz a leg- 
újabb franczia kontratáncz sem került neki nagy fej- 
törésbe. 

De azért mégis megtörtént vele az a szégyen, hogy az 
udvari bálban, a hol neki is részt kellett venni a colonne- 
ban, úgy elbámészkodott, hogy minden figurát elrontott ; 
s a tánczosnéját olyan méregbe hozta, hogy az utoljára a 
legyezőjével a vállára csapott s megdorgálta, hogy mit 
ügyetlenkedik. 

Pedig hát teljes oka volt Jónásnak az elmélázásra; 
mert az átellenes párnak a szebbik fele meglepően hason- 
lított az ő egykori imádottjához, Arzéna kisasszonyhoz. 
Csakhogy ez a módi viselet, meg az arczfesték, a púdere- 
zett hajépítmény, a szépség- flastromok némi idegenséget 
kölcsönöztek a megjelenésének. Aztán nem is nevetett, 
mikor ő rá nézett, hideg, feszes maradt. De azért mégis ő 
volt az valósággal, ezekbe a szemekbe de sokat nézett 
Jónás úrfi, mikor még csak úrfi volt! Ezek a párducz- 
szemek ! 

S aztán folyvást egy gondolat háborgatta : az a bolond 
ötlet, hogy mi lenne belőle, ha ő most csak egyszerre a 
tenyerére vetné magát s a sarkantyús csizmáival az ég 
felé sasirozna szemközt az eléje kontrázó szép kisértet- 
nek. Majd az ördög vitte el a nagy kívánságtól, hogy ezt 
megcselekedje. Egészen bele is izzadt ebbe a kontra- 
tánczba. 

A mint annak vége volt : valaki hátulról a vállára üt, s 
«báró úrnak)) szólítja. 

Jónás báró az ő régi kedves barátját, Feuerstein bárót 
látja maga előtt. 

— Ah ! hát te «is» itt vagy ! mondja neki. 

— Barátom, én itt itthon vagyok, snbsummál gyön- 
gén Feuerstein; én a királynőnél udvari kamarás va- 
gyok. 

Nem is úgy értette Jónás, hanem : hogy «te is itt vagy, 
a hol Arzéna kisasszony » ! 

— Hát a báróné is itt van ? 

— Nem. Az otthon maradt. De ne beszélj te az én báró- 
némról ; hanem a magadéról. 

— A magaméról ? (Jónás megszeppent, no most mind- 
járt kipattan a Szaffival kötött titka.) 

— Igen. Ö felsége maga rendezte úgy, hogy a kontra- 
tánczban te szemközt kerülj a szép Arzéhával s gyönyör- 
ködött a bekövetkezett sikerben, a mit a te furcsa zava- 
rodba jöveteled elárult. Ö felsége már értesülve van felőle, 
hogy te megkérted Arzéna kisasszony kezét; az ő kegyes- 
sége elhárított minden akadályt, a mi közöttetek állt: 
Loncsár uramat magyar nemessé tette, tégedet báróvá. 

Hej, de hosszúra nőtt Jónás úrfinak a bárói ábrázatja 
erre az örvendetes tudósításra. 

Nem szólt semmit, csak a kedves barátjának a kezét 
szorongatta. 

— De ne törd össze a kezemet csupa háládatosságból. 
Hiszen igaz, hogy én voltam a legmelegebb szószóló mel- 
letted a királynőnél. 

Tudta ezt Jónás bég nagyon jól. Annak a galamb vitte 
levélnek minden szavára jól emlékezett. 

(« Köszönöm a grácziát! mondogatá magában. Bárói 
koronát már kaptam, hét ággal, ha Arzénát elveszem, még 
két szarvat kapok hozzá : grófi korona lesz belőle ; nem, 
ilyen könnyen nem akarok gróffá lenni !) 

Hogy húzza ki most a lábát ebből a kelepczéből ? 

Hiszen hogy Arzéna kezét megkérte, az igaz. Arról a 
levélről pedig, a mit a galambbal együtt elfogott, nem 
beszélhet ; mert azért kikorbácsolják. Legjobb volna fel- 
fedezni, hogy már van felesége ; de a természetes esze azt 
súgta neki, hogy ezzel még ne álljon elő. 

Kivel közölje itt a szorongattatást ? Teljes életében 
mindig azt látta, tapasztalta, hogy a magas uraságokban 
nem jó bízni. Szerencséje, hogy jó adag bolondság volt a 
fejében. A királynénak pedig volt egy kedvencz udvari 
bolondja. (Valamikor magyar kálvinista diák volt.) Botsin- 
kay ezt a másik bolondot választotta ki kebelbarátjának, 
annak tárta fel minden titkát az otthon hagyott fele- 
ségről. 

— Jaj komám, ez nagy baj neked, monda a királynő 
bolondja. Tudod, hogy itt az udvarnál sokat adnak a jó 
erkölcsre. A. te házasságod vad házasság ; mert az egyházi 
kánonok ellen köttetett, tanúk nélkül, kihirdetés nélkül. 
Az ilyent a mi királynőnk szigorúan bünteti. Van Bécsben 
egy rettenetes törvényszék, a minek « szüzességi tribunál» 
a neve. Ez tartozik evidentiában tartani minden alattvaló- 
nak az erkölcseit, de különösen a nemesekét és főtisz- 
tekét, s jaj annak, a kit ez hibában talál. Ebben az egy 
vétségben a királyné nem kegyelmez meg senkinek. — 
A mely asszonyféle a férjének nem törvényes felesége, az 
elveszett erre a világra nézve. Van Bécsben egy nagy 
javító börtön, a hová az ilyen állapotban talált asszonyo- 
kat bezáratják, s nem hiszem, hogy olyan tele volna ez a 
börtön, hogy a te Szaffid is el ne férne még benne. Téged 
pedig, ha ez kitudódik, száműznek az udvartól, megfosz- 
tanak rangodtól, czímedtöl, még a birtokod is utána mehet. 
Nagy bolondság ez, hallod- e ! Hanem hát a bolondságot 
csak bolondsággal lehet helyrehozni. Holnap nagy ebéd 
lesz az udvarnál, a melyre te is hivatalos vagy. Ebéd után 
tartsd magad a királyné közelében, s aztán a többit majd 
bizd rám. Te csak tedd magadat mentül ostobábbnak. 

— No az nekem nem nagy megerőtetésbe fog kerülni. 
Másnap az udvari ebéd végeztével, az áhitatos királynő 

rendelete szerint az egész vendégseregnek asztalbontás 
után el kellett mondani fenhangon a miatyánkot latinul. 

Az udvari bolond ott állt Jónás háta mögött. Egyszer 
csak elkaczagja magát az imádság között. 

Az ima végeztével a királynő haraggal kérdé a bo- 
hócztól : 

— Mit nevetett kend az ima közben ? 

— De már hogy ne nevettem volna, felséges asszonyom, 
mikor ez a czigánybáró a helyett, hogy «fiat voluntas tua» 
azt imádkozza, hogy «fiet voluptas sua» (meglesz az ő 
gyönyörűsége). 

Jónás elég ostoba képet csinált hozzá, . hogy most már 

mindenki nevessen rajta. Csak a királynő nem. Ö nem 
szerette, hogy a szent dolgok felett tréfálózzanak. 

— De hát tanulja meg a helyes mondatot ! Fiat volun- 
tas tua ! 

— Megtanulja biz ez, a jámbor; ha fölirod neki kegye- 
sen erre a papirosra. 

A bohócz egy összehajtott papirt tett a királynő elé az 
asztalra, készen tartva az iralt is hozzá. 

Miért ne tette volna meg neki azt a királynő ; oda irta 
neki szép férfias gömbölyű betűkkel : «fiat voluntas tua». 

— De már a nevedet is rajzold alá, hadd idvezüljön 
tőle az a vad pogány. 

A királynő jó kedvében volt: jó hírek jöttek Angliából; 
ezt is megtette a bolondja kértére. 

— No most erre két heti időhaladékot kérek ! monda a 
bohócz; az alatt, a fejemet teszem egy ftiletlen gomb 
ellen, hogy betanítom annak a vad bárónak ezt a hosszú 
mondást. 

Az egész udvar nevetett szegény czigánybáró rová- 
sára. 

Mikor pedig különvehették egymást, akkor a bohócz 
kitárta azt az összehajtott papirost s megmagyarázta Jó- 
násnak, hogy mi van annak a belsejébe írva. Az ő folya- 
modása volt az a királynőhöz, a miben először is az van 
kérve, hogy a királynő őtet és Szaffit a tudatlanságból 
eredt vétség terhe alól kegyesen oldja fel; másodszor, 
hogy engedje meg neki a törvényes egybekelést gyerme- 
kei anyjával, Szaffival, a kinek egyéb neve nem ismerte- 
tik, és harmadszor, hogy a püspökség tegye deficientiába 
a botsinkai papot, s rendeljen helyébe más plébánost. 

Ezt az instantiát szentesíté a királynő a hátlapra írt 
nevével és a «fiat voluntas tuá»-val. 

— Már most ezzel vágtass haza Botsinkára s addig 
vissza ne jöjj, míg feleségeddel együtt nem hivat a ki- 
rálynő. 

Jónás báró nyargalt haza lóhalálában s vitte a királynő 

jóváhagyó levelét püspökhöz, kormányzóhoz. Semmi ki- 
fogás nem lehetett ellene. 

Hanem mikor Szaffinak is elmondá a dolgot, őszintén 
bevallva az egész csalfaságot, akkor a nő a lábaihoz bo- 
rult s zokogva könyörgött: «Ne tedd ezt jó uram ! Nem 
szabad a koronás királynővel neked tréfát űznöd. Nagy 
baj támad ebből. Hagyj engem világgá menni a két poron- 
tyommal, mintsem én miattam veszélyt vonj magsidra. 
Vedd el a szép úrnőt, a kit a királynő neked szánt je- 
gyesül, ne gondolj én reám. Nagy a világ, elférek én 
benne; ha esem, nem esem nagyot; de ha te elesel, az 
ország veszít vele. Ez az egész vidék mind árvaságra jut. 

De Jónás felemelte Szaffit a földről keblére: «és ha 
akkorát esném is, hogy a fejemmel a Tátrát ütném meg, 
s a sarkammal a Vellebit hegyet: még sem hagynálak 
tőlem elszakíttatni soha téged. Inkább vegyék el minden 
rangomat, kincsemet, birtokomat; kergessenek világgá: 
készebb vagyok veled együtt futni, czigány-sátor alatt 
lakni; kötélen tánczolással, bukfenczezéssel keresni a 
kenyeremet, a hogy nevelő apám kereste. Ha egyéb nem 
maradt rám a koldusoktól, az az egy rám maradt, hogy 
egymást el nem hagyják !» 

Erre a szóra aztán Szaffi büszkén felemelte a fejét; 
arcza egészen átváltozott: olyan lett, mint egy fejedelem- 
asszony. 

— Akkor tehát vezess az oltárhoz. Megtudod, hogy nem 
érdemetlenre vesztegettél ennyi hű szerelmet ! 

Botsinkai Jónás most már minden törvényes szertartást 
megtartott, a hogy parancsolva van. A pécsi püspököt 
kérte fel az esketésre. 

Mikor a püspök azt kérdezte a menyasszonytól, hogy mi 
a neve? mi a vallása? Szaffi szelid, csendes hangon felelt 
meg rá. 

— Igen is, van nevem. Apám volt Szaffi Kuli khán, a 
tatár Ghiraiak nemzetségéből, Mehemed, temesvári basa 
leányának férje. Anyám keresztyén volt. (Isten nyugtassa 

meg !) a szent keresztségben Zsófia nevet kaptam ! itt 
vannak az irások, a mik mind ezt bizonyítják. Sok esz- 
tendő előtt, mikor az atyám halálán volt, elmondá anyám- 
nak ezt a titkot, hogy hová vannak elrejtve Mehemed 
basa kincsei, s elküldött bennünket Magyarországra, hogy 
legyünk ott, azon a helyen, és várjunk rá, míg egyszer a 
Botsinkay család ivadéka visszakerül a bujdosásból s bir- 
tokát elfoglalja : akkor közöljük vele azt a titkot. Nem 
voltunk boszorkányok, nem voltunk büvésznők ; egy titkot 
őriztünk. A mi azután történt : Isten akarta, hogy így tör- 
ténjék. 

E megoldás után, természetesen, a királynő haragja 
is lecsillapodott, Szaffi mint fejedelmi vér jelenhetett 
meg az udvarnál, s szépségével ott is diadalt nyert. 

A Botsinkay család a Bánátnak nevezett magyar Eana- 
hánban mind a mai napig virul és hatalmas, a tagjai grófi 
koronát hordanak, a minek az ágait bizony nem a felesé- 
geik révén, hanem a maguk érdemeivel szerezték. 

ELSŐ EÉSZ. 

I. 

Előre bocsátom, hogy ez nem valami költött mese; 
mert ha az volna, vakmerőnek kellene neveznünk azt a 
képzeletet, a mely ilyenre vetemedett; hanem valóságos 
igaz történet, melynek krónikái vázlata kéziratban meg- 
található, zsombori evangélikus lelkész Eozsondai László 
úrnál, Orbán Balázs tudós történetírónk bizonysága sze- 
rint; — az akkori korszak rajzolásához való adatok is a 
valóságból vannak véve, a leghitelesebb kútfők nyo- 
mán ; — és így minden kételkedés nélkül olvashatja azt 
mindenki s ha némely eseményt rendkívülinek fog benne 
találni, magyarázza meg neki azt a rendkívüli idők szel- 
leme. 

Az erdélyi « királyföld)) határán egy gúlaalaku hegy 
tetején áll Zsombor vára; a minek a hovatartozása felett 
örök időktől fogva sok vita volt. A szászok azt vitatták, 
hogy ő hozzájuk tartozik, mint Kőhalomszék határvára, a 
székelyek szintén magukénak állították ; a vár maga is 
hol ide, hol amoda költözött, a szerint a mint a vár birto- 
kosa az erdélyi vajdával jó barátságban, vagy ellenséges- 
kedésben élt, de egyszer megtörtént vele az a csoda, hogy 
még a szászszéknek a fővárát is elhozta magával a székely 
földre: Kőhalom várát, a mit ők «Eeps))-nek neveznek, a 
rómaiak pedig hajdan «Eomadivum-nak» hittak. Hogy ez 
mint történhetett meg, az ebben a mi történetünkben ért- 
hetővé lesz téve. 

Zsombor várát a tizenharmadik század második tize- 

dében Lebée László székely gróf birta. A székelyeknél 
ugyan csak <(primor» -oknak hittak az előkelő várurakat; 
hanem Lebée László aként jutott a grófságához, hogy ő 
is egyike volt annak a száz székely testőrnek, a kik Vise- 
grádon a király mellett voltak, s Gertrúd királyné idejé- 
ben jó dali tánczos volt: akkor kapta ezt a czimet, több 
más korabeli leventékkel együtt. Gertrúd királyné siral- 
mas esete után aztán házajött Lebée László is Erdélybe, 
itt megházasodott, elvette Homoród-Szent-Mártonról a 
gazdag Tompa Márton leányát, a kivel sok világi kincset 
kapott; de minden kincsnél és vagyonnál drágábbat e 
megbecsülhetetlen jó nőnek szivében, a kinek történeté- 
hez hasonlót nem egyhamar hall az ember. A nőt Máriá- 
nak hittak: árva leány volt, apja anyja korán elhalt, az 
öcscsét is, Annát odavette magához a férje a várába, a 
hol mindenben bősége volt. 

Már több mint két esztendeje volt férjnél Mária, és az 
ég még mindig nem áldotta meg gyermekkel, a mi nagyon 
búsította. Megkísértett mindent, a mihez az ilyen gyász 
esetén tisztességes nők folyamodni szoktak ; (mert valóban 
épen olyan gyász az, mikor valaki, a kit nagyon szeretné- 
nek, nem születik, mint mikor valaki, a kit nagyon sze- 
retnek, meghal.) Szent fogadásokat tett, elment búcsúra 
gyalog a csodatevő Boldogasszony képhez, arany kleno- 
diumokat tett le az oltárra, sőt saját kezével himzett 
egy oltárszőnyeget a szűz anya képével, de az mind 
nem használt; már a javasasszonyokhoz is folyamodott, 
s ámbár annyira nem hagyta rábeszéltetni magát, hogy 
bájitallal, kenőcsökkel tegyen kísérletet, a miket tilt a jó 
erkölcs ; de az ártatlanabb babonákat nem hagyta meg- 
kisértetlen, a mik arra vannak kigondolva, hogy a nő mi 
módon nyerje meg a maga urának igaz szeretetét. Hogy 
ennek annyiféle babonája van, az mind csak azt bizo- 
nyítja, hogy mi sokat kellett a szegény nőknek szenved- 
niök világteremtése óta ebben a nagy. dologban ! 

A szegény úrasszony e közben azzal áltatta a szivét, 

hogy ha valami várbeli asszonyának volt kis gyermeke, 
azt vette magához, hogy legyen a kit gyügyögtessen, a 
kinek a gagyogását hallja, s a kit utána hordjanak, hogy 
azt hihesse valaki, az övé. 

Egyszer aztán egy vajákos asszony azt mondta neki, 
hogy «végy magadnak tükröt » — mivelhogy abban az 
időben a székely asszonyok nem használtak tükröt, azt 
tartva, hogy nem jó abban nézegetni az asszonyembernek 
a saját orczáját : mert a míg szép, addig csak hivalkodóvá 
teszi a tükörbe tekintés, ha pedig egyszer elkezdi a szép- 
ségét veszteni, akkor meg csak bánatot okoz neki. Azért 
jobb azt nem hozni a házba. Mária most aztán kérte az 
urát, hogy hozasson neki egy tükröt, a mit az szivesen 
meg is tett. A tükör aztán azt mondta neki: «szép vagy! 
szép vagy ! de még sem olyan szép, mint az öcséd, a szép 
Anna.)> — De még ebből nem értett semmit. 

Végre elmondta a lelki fájdalmát a gyóntató atyának, 
hogy talán valami bűneért látogatja ekép az Isten. 

A gyóntató atya bölcs férfiú volt s azt a tanácsot adta 
Máriának, hogy «.add férjhez öcsédet, Annát. » 

És Mária még ebből sem értette meg a titkot, a minek 
a sejtelméhez hiányzott a lelkéből minden fogalom. 

De azért szentírásnak vette a gyóntató atya tanácsát s 
rajta volt, hogy az öcscsét, Annát minél elébb konty alá 
kerítse. Ne mondja aztán a tükör, hogy «van náladnál 
szebb is a háznál.)) 

Nem is kellé pedig messze menni az alkalmas vőlegény 
keresésével. Ott volt a szomszéd Kőhalom ura, gróf Hen- 
ning Brüniszkáld lovag, a ki gyakran átjárt Zsombor 
várba, s sólymot, agarat hordott ajándékba Anna leány- 
asszonynak, jó indulata jeléül. Az nem is titkolta, 
hogy Annát szeretné elvenni: csak neki adnák. S a 
szász gróf szép deli levente volt, sűrű, világosszőke 
hajjal, nagy, őszinte, szép kék szemekkel, piros, derült 
arczával, s bajvívó termetével. Vitézi tornában is tört 
már lándzsát Anna tiszteletére s az ő szalagját vi- 



Jókai : A czigánybáró. — Minden poklokon keresztül. 

selte a kalapja mellett. És a mellett olyan jó fiú volt, 
mint egy falat kenyér : mindenre készen állt, a mit csak 
kívántak tőle ; ha azt mondták neki, hogy ugrasson be 
lóháton a jégzajos folyóba, megtette s ha azt mondták 
neki, hogy üljön le a porba a kis gyerekekkel pitykövet 
játszani, hát azt is megtette. Pedig sok ilyen próbát ki 
kellett neki állani az ő jó barátjától, Lebée Lászlótól, a 
kivel együtt gárdistáskodtak Visegrádon, az udvarnál. 
Mikor megkérte tőle Anna kezét, azt mondta neki Lebée 
László : elébb tanulj meg magyarul, ha egy év alatt meg- 
tanulsz: neked adom.» Az udvarnál nem tanulhatta azt 
meg Brüniszkáld, hanem lement a faluba s ott megtanult 
magyarul két hónap alatt. Akkor megint azt mondta neki 
Lebée László: «hja, édes játom, te idegen vagy, s székely 
leányt idegenhez nem adunk ; mert a mi törvényünk az, 
hogy az idegennel nősült székely nő minden vagyonát el- 
veszti. Ha az Annát el akarod venni, elébb légy székelylyé. » 

Brüniszkáld még erre is ráállt. Pedig az nem ment 
országbontás nélkül. Neki elébb ki kellett jelentenie, hogy 
a maga várával. Kőhalommal átlép a székely Udvarhely- 
szék területébe. E miatt az egész szászság majd megölte ; 
a szebeni szász gróf égre-földre protestált az átszökés 
ellen : fenyegette, hogy ostromot visz rá ; de Brüniszkáld 
azzal mind nem törődött : olyan jó fiú volt, minden 
boszuságot eltűrt, még is beállt székelynek, s behagyta a 
szőke haját fonni három üstökbe, gyöngyös szalagok közé, 
a hogy akkor a székelyek viselték. 

Ennél erősebb próbára csakugyan nem lehetett már 
állítani a derék szász ifjút, annálfogva nem maradt hátra 
más Lebée Lászlónak, minthogy kitűzze a menyegző nap- 
ját, a mikor aztán csakugyan oda kell adni az Annát a 
derék Brüniszkáldnak. 

És ennek a napnak úgy örült előre — nem a meny- 
asszony, — hanem a nénje Mária. Valami szent sugallat 
azt monda neki, hogy ettől a naptól kezdve majd ő töké- 
letes boldog nő fog lenni aztán. 

De nagy teketoriával jár ám az ilyen székely lakodalom ; 
annyiféle ürügye van a húzás -halasztásnak, hogy nagy 
csoda, ha a szerető szivek meg nem unják a várakozást. 

Nyolcz nappal elébb megtartják a «Siratót». Azon az 
egybekelendők minden férfi és nő gyermekkori pajtásá- 
nak össze kell gyűlni s a társaságukból kiváló párt vigan 
elsiratni. Ezután jön az eljegyzés. 

Azután jön a hivatalos leánykérés : egész segédszemély- 
zettel, násznagyokkal, vőfényekkel, nagy nyoszolyókkal, 
kis nyoszolyókkal. A leányos ház ura nem akar semmit 
tudni az egész eljegyzésről: soha hirét sem hallotta a 
kérő leventének; utoljára bottal kergeti ki valamennyit. 
Akkor maga jön vissza a násznépével a vőlegény s erő- 
szakkal töri be az ajtót s követeli a menyaszonyát, külön- 
ben kárt tesz a házban ! Arra aztán előhoznak neki egy 
sánta, púpos vén banyát ; itt van hát a mátkája, vigye el : 
sorba hordják a világ minden rútját eléje, hogy válogas- 
son belőlük, míg végre nagy nehezen előteremtik az igazi 
szerelmesét. De akkor meg agyon faggatják bolondnál 
bolondabb kérdésekkel ; a mikre magától kell neki ki- 
találni a feleletet, addig nem kapja meg a leány kezét. 
Ha annak vége van, következik a moringolás : a kelengye 
adása, vevése : kegyetlen szerződéseknek csomóra kötése. 
Még aztán egy csuprot le kell lőni nyillal egy magas 
szálfa hegyéről, addig nem lehet menni az eslfüvőre; 
aztán következik egy hosszú lakoma, a minek vége vár- 
hatatlan ételfogásaihoz a vőfények verseket mondanak. 
Asztalbontás után meg a végtelen táncz : a miben a 
menyasszonynak sorban kell egyet lejteni a násznép 
valamennyi férfiával, öregéval, ifjával. A vőlegény maga is 
szeretne már hozzá jutni, hogy egyet tánczolhasson vele ; 
de mindig elkapja más az orra elől, s addig ki nem adja, 
míg váltságot nem fizet érte. — Végre egyszer aztán szét- 
taszítja két öklével Brüniszkáld az útját álló sokaságot s 
megragadja kezénél fogva a szép menyasszonyát, át is 
öleli a derekát s azt kiáltja: «no most már mégis csak 

az enyém vagy!» S aztán int a czifra selyemkendővel a 
hegedűsnek és trombitásoknak, hogy most már az ő nó- 
táját húzzák : a vőlegény tánczát. 

Rázendítik szépen. Brüniszkáld délczegen lejti a dali 
tánczot, bájos szép aráját kezénél vezetve. « Bizony szép 
egy pár ez.U mondogatja fenszóval minden ember. De 
összeillenek ! — Mária szemében is ragyognak könnyek. 
Az öcscse boldogságán örül, de talán a magáén is. 

Ekkor, midőn legjavában lejtik a vőlegénytánczot, kivül 
a tomáczról belebődül a vidám zenébe valami bus kürt- 
hang ; az ajtó felnyílik s belép rajta, feltett tollas süveg- 
gel a fején, mellén az ország czimerével, egy pánczélos 
alak, a kinek az orczája rémületet gerjeszt marczona 
tekintetével; de még szörnyűbb az arczánál az, a mit a 
kezében magasra emel : egy vértől csepegő pallos. 

A zene elnémul, a vígság megszűnik; a palloshordó 
alak megáll a tánczterem közepén s sok kiabálástól félig 
berekedt hangon így rivall : 

— A király nevében ! Vitézlő székelyek, primőrök és 
lófők! Én, az ország pristáldja, felhívlak titeket, hogy 
azonnal lóra, fegyverre kapjatok, hadseregbe gyűljetek, a 
<(vitéz seregö azonnal táborba szálljon, a «gyönge sereg» 
hírmondásra készen álljon, a « tehetetlen sereg* a várakba 
felvonuljon. A véres karddal hívlak a király nevében ősi 
szokás szerint, én az ország pristáldja. Teljesüljön a 
törvény ! » 

Azzal megfordult a sarkán a czímeres alak, s a mily 
merev ünnepélyességgel jött, olyannal távozott a te- 
remből. 

Tudnunk kell mindenek előtt, hogy a székelyeknek 
kemény törvényük volt arra, hogy mikor a király körül- 
hordatja a véres kardot, akkor minden felnőtt férfiúnak 
lóra fegyverre kell kapni és menni az ellenség elé s egy 
egész hónapra való eleséget vinni magával. Nagy csoda, 
hogy egy betörő ellenség tovább tartson, mint holdujság- 
tól boldfogytáig, ha folyvást kopogtatja a fejét a székely 

a buzogány nyal. Ez tehát igen jó törvény volt. — Egyéb 
adót úgy sem fizetett a székely. Csak olyankor, ha a ki- 
rálynak fia született, billogoztatott el minden kapu birto- 
kosa egy ökröt a királyfi számára. Bárcsak több ökröt bil- 
logoztak volna el ! 

A jó Brüniszkáld tehát ráhagyta magát beszéltetni, 
hogy a menyegzője kettőbe szakadtával, egyedül, meny 
asszony nélkül baktasson haza a várába s összegyűjtve a 
zászlója alá valamennyi harczosait, levonuljon a székelyek 
táborába, a kik mind Aranyos széken az Aranyos víz 
rónáin gyűltek össze táborokba : mintha onnan várnának 
valami ellenséget. 

Otthon maradt atyafiai, a szászok, ki is csúfolták jól: 
((Látod! úgy kell neked! Minek csaptál fel székelynek? 
Most nem kellene táborba szállnod.)) 

Mikor aztán már nagyon sokan gyülekeztek össze a 
táborban, egyszer csak jön nagy énekszóval onnan a 
Királyhágó felől egy búcsújáró sereg feléjük. Csupa 
zarándok volt az, hosszú keresztvégű botokkal a kezében, 
a palástján, meg a kalapja mellett csigahéjakkal, a mel- 
lükön pedig kereszttel. Előttük lovagolt egy veres barát, 
szamárháton, szentképes zászlóval a kezében. Volt abban 
a zarándok seregben mindenféle nemzetbeli szerzet : még 
olyanok is, a kiknek soha hirét sem hallották a két ma- 
gyar hazában azok, mind deák zsolozsmákat énekeltek. 

Mikor odaérkeztek a tábor közé, a vezérlő szerzetes le- 
szállt a lováról s azt kérdezte, hogy kik ennek a seregnek 
a vezérei. Épen Brüniszkáld lovagtól kérdezte: annak 
volt a legfényesebb vértezete. 

— Hát ki volna más, mint én, meg a süvem, vitéz 
Lebée László itten. 

A szerzetes erre megölelte, megcsókolta Brüniszkáldot, 
a mi annak sehogy sem volt kedves, mert olyan szaga 
volt, mint mikor a penész, meg a hagyma összeházasodik. 
Hanem hát ez csak azt bizonyítja, hogy a jámbor zarán- 
dok vezér többet lakott földalatti odúkban, mint a fényes 

palotákban, s élelmét nem a nagyurak fényes asztaláról, 
banem a mezőkről szedegette. 

A barát aztán azt mondta Brüniszkáldnak, hogy térdel- 
jen le, hadd áldja meg. 

— Biz én nem térdelek ! Ha megakarsz áldani, ágas- 
kodj fel. 

Hanem a süve, a Lebée László, az letérdelt a barát 
előtt, azt meg is áldta az ; azután a dolmányára rátűzött 
neki egy keresztet veres posztóból. Brüniszkáldnak is 
akart, de az azt kérdezte elébb, hogy mire való az ? 

A barát valami olyan nyelvet beszélt, a mi magyarból, 
németből és olaszból volt keverve : így aztán megértette 
Brüniszkáld, hogy ha ő azt a szent jelvényt a köpenyére 
feltüzeti, akkor ő neki minden eddig elkövetett és még 
ezután elkövetendő bűnei teljesen meg lesznek bocsátva. 

— Hát tudod, monda Brüniszkáld, én még eddig na- 
gyon kevés bűnt követtem el ; hanem ezután szándékozom 
nagyon sokat elkövetni ; de hát te ki vagy ? miféle szerzet ? 
hogy ha az adósságomat valaha szememre vetik, azt 
mondhassam, hogy te elengedted ? 

— Az én nevem Zenobius. Vagyok pedig a ti vezetőtök 
a túlvilágon a szentek paradicsomába, ezen a világon 
pedig a szent földre. 

— Hát oda ugyan nekem nem kell semmi vezetés, 
monda Brüniszkáld ; mert most is rajta állok. Ez nekem 
a szent föld, a hazám. 

Ez a mondás nagyon tetszettt a székely hadnagyoknak, 
kik a két vezér körűi gyülekeztek; de annál kevesbbé 
Zenobiusnak. 

— No azt pedig el kell hagynod ; és elindulnod min- 
den hadaiddal együtt az igazi szent földre, Palaesti- 
nába. 

— Van eszemben odafáradni. I Otthon hagytam egy 
félig feleségül vett menyasszonyt, a kivel még jól meg 
sem ismerkedtem. 

— Már pedig otthon kell hagynod a legkedvesebbedet. 

Í8. Endre király Spalatóban vár reátok, a hol veletek 
együtt hajóra fog szállni. 

— Hát Endre királyt mi lelte, hogy Palaestináig meg 
sem akar állni. 

— Szent fogadása készti. Megfogadta boldogult aty- 
jának a halálos ágyán, hogy elmegy a hitetlenek ellen 
harczolni. 

— Hej de régen volt az ! Azóta vissza is jöhetett volna ! 
Csak most ér rá, hogy a fogadását beváltsa! Könnyű 
neki ! Mikor Halicsban járt hadat viselni, az alatt a ma- 
gyarok megölték a feleségét ; Isten nyugtassa meg ; kegyet- 
len egy asszony volt. Most újra megházasodott, elvett egy 
vén hárpiát onnan Thüringiából : már most azt hiszi, 
hogy ha elmegy, attól is megszabadítják a magyarok. De 
én nekem csinos takaros kis feleségem van, a kit nem 
hagyhatok itthon nádorispánra. — Ha fogadta Endre 
király az apjának, hogy elmegy szerecsent ölni; hát csak 
menjen, én nem tartóztatom, — én nem fogadtam az apám- 
nak semmit ; én itthon maradok. 

— Istentelen pogány beszéd ! kiálta fel elszörnyedve 
Zenobius. 

— No Brüniszkáld ! szólt közbe Lebée László ; ne rugó- 
dozzál az ösztön ellen : a mi parancsolat, az megáll. Mikor 
a véres kardot körül hordatja a király, akkor minden 
székelynek lóra kell ülni és táborba szállni. 

— Megtettem ; ideszálltam. Ismerem a törvényt. Mint 
székely tartozom az országom határát védelmezni körös- 
körül mindenféle ellenség ellen. Meg is teszem. Hozza 
ide Endre király az ellenséget; közé vágok: nem ugrok 
előle a Marosba ; de én ellenséget keresni nem megyek a 
világ végére; a ki én nekem semmit sem vétett. 

— Istentelen ! Hát a kik a Krisztus sirját tapostatják 
lovaikkal ! 

— Az én Krisztusom a mennyországban van régen, az 
nincsen a sirban. 

— A kik ellen négy pápa hirdetett keresztes háborút. 

— Én azt tanultam, hogy a Krisztus visszadugta Szent 
Péternek a kardját a hüvelyébe s azt mondta, hogy ő 
miatta ne verekedjenek. Én Szent Péterrel tartok. 

— Irtóztató pogány beszéd. Hiszen az ilyenért meg 
kellene az embert égetni a székelyeknek. 

— Azt mondom, hogy ne hozzatok dühbe ! mert ha 
megharagszom, székelyebb leszek valamennyiteknél s 
kitűzöm az őshit zászlaját a váramra s behozom a lóáldo- 
zatot és leszek inkább pogány, de még sem megyek. 

De nagyon tetszett ez a beszéd a székely hadnagyok- 
nak, azt mondták, egészen igaza van Brüniszkáldnak, 
nincs a székelyeknek semmi keresetük Mezopotámiában, 
csak menjen vissza Zenobius atya, a honnan jött s mondja 
meg a küldőinek, hogy a székelyek itt állnak, táborban, s 
ha ellenséget kapnak, megverik ; de ha Ázsiába akarják 
őket kivinni, arra azt felelik, hogy «ma nem !» 

Lebée László elővette minden ékesen szólását, helye- 
sebben mondva, minden szitkozódási tehetségét, hogy a 
székely harczosokat jobb erkölcsökre birja. De hasztalan 
volt minden erőltetése, a székely inkább hagyta magát 
a Hopczihér ördöggel fölétetni, mintsem hogy háztűz- 
helyétől megváljon és olyan messze földre elmenjen, a 
mely kelet felé fekszik, és mégis napnyugot felé kell el- 
indulni és menni, menni holduj ságtói holdfogytáig, a mig 
az ember egy olyan tengerre talál, amelyiken hajók van- 
nak, a mik aztán megint tovább szállitják. S a víznek 
nincsen gerendája. 

De hogy mi ütött egyszerre Lebée László lovaghoz, 
hogy ilyen nagy buzgó keresztyén lett belőle? holott mind 
ez ideig idehaza úgy ismerték, mint félpogányt, a visegrádi 
várban pedig a papok nem győztek rá panaszkodni világi 
magaviselete miatt ? ő maga azt állítá, hogy Zoérárd vér- 
tanú sirkövének az érintése idézte elő nála ezt a nagy 
változást, a mit azonban mink korán se higyjünk el. Hi- 
szen majd «a holt tyúk is kikaparja!)) 

Annyi bizonyos, hogy a szentföldre való kirándulás 

még a boBzniai hadjáratnál is kedvetlenebb vállalat volt. 
Ez már az ötödik keresztes háború akart lenni. Négy 
szent hadjárat lefolyt, a nélkül, hogy abban Tuhutum és 
Árpád nemzedéke részt vett volna. Más nemzetek száz- 
ezernyi számmal vérzettek el a siriai pusztákon, a beth- 
lehemi,. jeruzsálemi sziklasivatagok völgyeiben. Francziá- 
nak, angolnak, németnek mind elég volt már a dicsőség- 
ből, csak a magyarnak nem volt még benne része. Ez 
pedig nehezen volt megmozdítható. Szent László meg- 
mondta, hogy ő nem tartja magát érdemesnek egy ilyen 
váDalat vezetésére, Könyves Kálmán okos ember volt, 
Vak Béla nem látott, az utána következő királyok 
mindegyike, mikor valami nyavalya utóiérte, fogadást 
tett, hogy elmegy a szent földre, ha azután belebalt 
a mirigybe, akkor a fogadás a fiára maradt, az megint 
elhuzta-halasztotta, pénze természetesen egyiknek sem 
volt az ilyen költséges utazáshoz, míg végre második 
Endre királynak körmére égett a tapló ! Most vagy soha ! 
parancsolák neki Eómából, rá kellett adnia a fejét, de 
úgy is ment az, mint a mikor a kutyát bottal kergetik a 
nyúl után. 

A székelyek, a kik még akkor csak alig keveredtek ki az 
ős napimádó vallásból, s csak a régi hunnus írásjegyeiket 
használták, nem is igen könnyen voltak fellovalhatók a 
szaraczénok elleni hadjáratra, de még sokkal megátalko- 
dottabbak voltak ezeknél a szászok, a kik csak nem rég 
kerültek ide ebbe a boldog országba, s a privilégiumaikat 
semnűiiképen sem akarták elhagyni, olyan helyre töreked- 
vén, a hol azok nincsenek kihirdetve. 

Brüniszkáld gróf még a mellett magas míveltségú elő- 
kelő lovag vala a maga nemzetében, a ki a többi kortár- 
sak közül egy fejjel kiemelkedett, nevelését az anyjának 
köszönheté, ki thüringiai grófné volt, s ennélfogva, bár 
írni nem tudott is, de olvasni igen jól tudott, s meg tudta 
mondani első látásra, hogy melyik könyv van minuskel, 
és melyik majuskel írással szerkesztve ? 

És ebben a tekintetben előtte állt páter Zenobiusnak, 
a ki a latin alfabetből csak három betűt ismert, de azokról 
sem tudta, hogy melyik az első, melyik a harmadik. 
Annálfogva igen könnyű munkája volt vele, a mikor a 
tudomány fegyverét forditá ellene. 

— Hallod-e te, páter Zenobius. Te bizonyosan ismerni 
fogod páter Chartuicius legendáját a s2ent Gellért püspök 
vértanúról : a mit én Visegrádon, a királyi könyvtárban 
olvastam. Hát az a szent férfiú, mikor még olyan rücskös 
barát volt, mint te, szintén el akart menni Palestinába a 
hitetleneket megtéríteni. De az apátura, a bölcs Basina 
(hallottad hirét ?) nem eresztette oda. Azt mondta neki : 
•ugyan minek mennél te Jeruzsálembe, hogy ott a zsi- 
dóknak, meg a szaraczénoknak hirdesd az igét, a kik még 
az apostoloknak a szavát sem vették be ? Ha pedig a ten- 
geren hajótörés talál érni, minden tudományoddal együtt 
a tengerbe veszesz, mert nem vagy te Jónás próféta, hogy 
a czethal gyomrában három napig maradhass. Azt mon- 
dom én neked, hogy ha te a hitetlenek lelkeit az ördögök 
körmei közül akarod megszabadítani, ne lódulj el olyan 
messzire : gyere ide a magyarokhoz, térítsd meg azokat 
az istentelen pogányságból, ne búsulj semmit, azok is 
olyan jól agyon tudnak téged verni, mint a zsidók és a 
szaraczénok.» Ezt mondta szent Gellértnek Easina apátúr. 
Én sem mondhatok neked okosabbat: ha pogányokat 
akarsz megtéríteni, ne menj messze, még a magyarokig 
se menj, itt vannak az én szász atyámfiai, eredj közéjük, 
térítsd meg őket, mert én ezeknél istentelenebb pogányo- 
kat sehol ezen a világon nem tapasztaltam ! 

Páter Zenobius szót fogadott az aranyszájú ifjúnak s 
elment az egész zarándok csapatjával együtt a szászföldre: 
majd meglássuk, hogy lesz-e benne köszönet? 

Brüniszkáld gróf pedig hozatott bort a várából a 
táborba, s áldomást ivott a székely hadnagyokkal, a kik 
között igen nagy leve az ő becsülete : a miért ilyen szé- 
pen elbánék vala a baráttal. 

II. 

Nem sokáxa azután, hogy Zenobius és az ő zarándok 
csapatja a Maros mentében bevonult a szászföldre, tör- 
tént az az Isten csudája a földön, hogy a legbékeszeretőbb 
népfaj között egyszerre csak kiütött a zenebona. 

Még pedig ezt nem valami felnőtt okos emberek kezd- 
ték, a kiktől az ilyen bolondság leginkább kitelik, hanem 
az idétlen eszű gyermekek. 

Előtámadt a hátszegvidéki erdőkből egy pásztorgyerek, 
kinek se atyját se anyját nem ismerte senki, s az azt állí- 
totta, hogy ő az Isten fia. Elkezdett a vásártereken prédi- 
kálni, hogy ő neki a Jézus megjelent álmában s megbízta, 
hogy vezesse az utolsó keresztes tábort a szent földre : a 
pogányoktól megfertőztetett sirjának visszavívására. A mi 
addig annyi pánczélos lovagnak, faltörő gépekkel, nem 
sikerült, a hitetlenek várait bevenni : végre sikerülni fog 
azoknak, a kikről azt mondta az idvezítő: « ilyeneké a 
mennyeknek orfezága ! » Gyermekek fogják a szent földet 
visszahódítani ! Fegyver nélkül, vértezet nélkül, csupán 
egy ágakból kötözött kereszttel a kezükben vívják ki a 
diadalt, mely a pogányokat megszégyeníti. Az ő gyermeki 
éneklésektől omlanak össze a megdönthetlen erősségek 
falai ! 

Olyan volt az, mint a ragály, mely a gyermekeket 
választja ki áldozatául. A felnőttek járhatnak, kelhetnek 
miatta, meg nem lepi őket, csak a gyermekekre éhezik. 
Egy holdváltozás alatt az egész szászföldön el volt hara- 
pózva az a szent őrjöngés, a hét esztendőstől a tizen- 
háromig terjedő életkor nemzedéke faluszerte, városokban 
egyszerre mind fölkerekedett, megszökött a szülői háztól 
s futott ki az erdőre, Hinczót, a pásztorból támadt prófé- 
tácskát fölkeresni. Táborrá, sereggé szaporodott fel a szá- 
muk, neki zúdultak énekelve, imádkozva, végig az egész 
királyföldön, s mindenütt magukkal sodorták a kis apró 

gyermektársakat. Mindegy volt: fiú, vagy leány? ment 
velük az egész nemzedék : pogányokat összetörni, szent 
országokat elfoglalni, erdő, mező visszhangzott a harczi 
rivallásuktól. A vezérük Hinczó ismert egy csillagot az 
égen, bizonyosan a szent földre vezet, annak a nyomán 
akarta elvinni az egész seregét. 

Hogy ez a gyermekbáború nem volt Zenobiusnak tudta 
nélkül, arra bizton tűzbe tehetjük a kezünket. osztotta 
ki a kereszteket, a miket a gyermekek a ruháikra akasztva 
viseltek, s hordta őket egyik völgyből a másikba, mig a 
számuk ezerekre nőtt fel, s valamennyit megáldotta és 
bűnbocsánatot osztott nekik s fogadást tétetett velük, hogy 
a szent sirért életüket föláldozzák. 

Aztán pedig az egész tábornak a tarsolyában össze- 
vissza nem volt egy dénár úti költség sem, a mivel 
Palestináig menjenek. Apjaik, anyjaik odamentek a 
gyermekeikért, hogy visszavigyék őket, de nem birtak 
velük: úgy meglepte azokat a szent őrjöngés tüze. «Hová 
akartok menni annyi tengeren keresztül?)) 

Hinczó, a kis próféta megnyugtatta a kételkedőket. 
«Ne féljetek! Ebben az esztendőben két nap fog lenni az 
égen, az egyik nappal, a másik éjjel fog sütni. S azok 
olyan forróságot támasztanak majd, hogy minden tenger 
kiszárad előttünk, mi valamennyien száraz lábbal kelünk 
át a tengerek fenekén.)) 

Ezt már csak el kellett hinni, mert Zenobius is bizo- 
nyította. 

A szászföldön nem maradt egy gyermek az apai ház- 
nál. Fiúk, leányok mind tódultak seregestül Hinczó 
próféta, meg Zenobius után, s a míg az erdélyi részeken 
húzódtak keresztül, addig volt is nekik mit enni, mert a 
kegyes nép csak nem engedhette, hogy annyi ái-tatlan 
poronty rakásra hulljon az éhségtől, mint a fürjek a 
pusztában. 

Az volt a legkülönösebb, hogy a szomszédban lakó szé- 
kely fiúkra nem ragadt el ez a kórság, mind csak a szász 

csemetéket ragadta magával: a mint hogy a német fajta 
a leghajlandóbb a rajongásra; talán az is előmozdította a 
nagy zenebonát, hogy a szászok földje már határos a 
patarénokéval : az pedig ravasz egy czinczár fajta ! Kis- 
Ázsiából ide keveredett kupecz-nemzet. Csúnya lélek- 
vásárló, emberbőrrel kereskedő szerzet. Még akkor hazánk- 
ban is dívott a rabszolgávásár, sok bűnnek az volt a 
megtorlása, hogy az elkövetője piaczon rabszolgául eladas- 
sék, a szomszéd Eáezországban pedig el sem lehettek a 
nélkül. Ezt a vásárt a patarénusok közvetítették. (Csúnya 
kereset volt.) Hát ez a sok lélek- kalmár, a mint ezt a 
gyerekribilliót megórrontptta : egyszerre odakeveredett 
a kis keresztvitézek táborába, biztatták őket sok hazug 
beszéddel : ámították a paradicsomi vidékek szépségével, 
a mik rájuk várnak, osztogattak nekik czifra csecsebecsé- 
ket, a nagyobbacska leányoknak még öltözetet is, ígértek 
nekik czifra palotákat, aranyalmás kerteket, repülő lova- 
kat. S van-e olyan bolond, a mit el nem hisz a nép, a 
mikor még gyermek, s a gyermek, a mikor még nép? 
A czudar kufárok pedig abban sántikáltak, hogy rakhas- 
sák csak egyszer hajóra ezt az ártatlan vitézlő hadat, 
majd elviszik ők azt, nem sajnálják az útiköltséget, 
Marokkóba, meg Tunisba. S ott eladják őket a hitetle- 
neknek. 

De hogy a velük együtt csatangoló jámbor zarándokok 
és szerzetes barátok az ilyen gonosz szándékot hogyan 
mozdíthatták elő ? ez a kérdés csakugyan nagyon meg- 
próbálja a keresztyén embernek az istenfélő hitét. Hát 
biz az akkori pápa azt mondta erre a gyermekhadjáratra, 
hogy ez igen szomorú jelenség, de nem tehet felőle: az 
az Isten büntetése a keresztyéneken, hogy a gyermekek 
ébrednek fel, mivel hogy az apák alusznak. 

Tudta Zenobius, hogy mit kaszál. 

Már csaknem hogy Ifetelt az egész hónap, a mióta a 
véres kard körülhordoztára a székelység táborba szállott 
a keresztes mezőn, az egy hónapi eleség ugyan fogytán 

is volt s ha Dapjára újat nem küld a király : másnap már 
ugyan hűlt helyét találja itt a tábornak. Ekkor megérkezik 
Zenobiutí a gyermeksereggel. Voltak azok már valami hat- 
ezerén. Némelyik fiú még maga meg sem tudta kötni a 
bocskor szíját, s a kis leányoknak azóta senki sem fonta 
be a haját, a mióta az anyjuktól elszöktek. A Maros 
partján vonultak végig nagy keserves énekléssel, ott 
aztán, hogy a jó fedett dobogó hidon átjöhessenek Maros- 
Portusnál, a mit a szászok építettek nagy tudománynyal 
meg kellett állapodniok, mert ott Brüuiszkáld őrizte az 
átjárást. 

A szász lovag már az innenső partról megismerte 
Zenobius atyát, a szamaráról meg a veres csuklyájáról 
8 tréfásan enyelegve kiálta át hozzá: « ejnye te barát, de 
sok siheder porontyot összeszedtél I Talán biz bérmálni 
viszed őket ? 

— Viszem őket a szent sírt visszavívni ! kiáltá vissza 
Zenobius. Bocsásd a szent tábort a Hidon keresztül ! 

Brüniszkáld felkaczagott nagy hahotával. 

— Átbocsátóm biz én, csak dalolják el elébb a hidjáró 
nótát: «Ereszszetek jó révészek !» «Nem, nem, nem 
eresztünk ! Mert a minap itt jártatok, hidunk lábát eltör- 
tétek. Meg sem csináltátok !» « Arany kulcscsal koczogtat- 
juk, Mégis megcsináljuk!)) «Hidnak isvanváma!)) «De 
micsoda váma?)» «Egy kemencze kalács, s egy szép 
leány!)) «Bújj ! bújj bokrostul, bokron innen által !» 
« Vagyok bátor jó vitéz, megyek hidon által \» No hát lás- 
suk azokat a bátor vitézeket ! 

— Majd mingyárt meglátod őket ! kiálta vissza Zenobius 
8 azzal a gyermektábor közül kivált egy ötven-hatvan 
főre menő csapat, az körülvett három vezérnek látszó 
alakot, 8 azokkal együtt átkelt a hidon. 

Az egyik vezéri alak pásztorfiú öltözetet viselt, kifelé 
fordított szőrű ködmönt, a másik kettő közül az egyik fiú- 
nak látszott, a másik leánykának, valamikor hímzett, de 

az út viszontagságaitól most már lerongyollott öltözet 
volt rajtuk, s azon fölül durva darócz kámzsa, mely az 
orczáikat is eltakarta. A lábujjaik kinéztek már az elsza- 
kadt csizmából. 

Az első volt Hinczó, a próféta. Ká lehetett ismerni 
arról, hogy tele volt koldusdióval a haja meg a ködmöne. 

Alacsony termetű kis hordódugasz emberke volt; 
hanem azért mégis úgy nézett el ógfelé forgatott szemei- 
vel az óriás Brtiniszkáld feje fölött, mintha az állna ő 
alatta. 

— Na öcsém, kiálta rá Brüniszkáld ; hát te kinek a 
juhászbojtárja vagy? 

A büszke mezitlábos legényke kenetteljes hangon felelt 
meg a lovagnak rögtönözve. 

— Én a Názáretbeli nagy királynak a juhait őrzöm, a 
kinek a száma hatezerhatszázhatvanhat. 

— No ez bizony szép kis nyáj ! Hát aztán hova vinnéd 
őket legeltetni, ha lehetne ? 

— Viszem őket a szent földre, visszafoglalni a Kana- 
hánt a pogányoktól és a zsidóktól. 

— Hát aztán tudod-e, hogy merre van az a Kanahán ? 

— Az, aki a «három királyokat» a csillag által elvezette 
Bethlehembe : minket is elvezet az által. 

— Hát aztán mit esztek odáig ? 

— Az, a ki a zsidókat mannával kielégítette a pusztá- 
ban, minket még inkább meg fog segíteni. 

— Hát aztán a tengereken hogy mentek keresztül, a 
miket útban találtok ? 

— Az, a ki a zsidók előtt kétfelé választotta a veres 
tengert, mint egy kőfalat, hogy száraz lábbal átmehesse- 
nek rajta, mi értünk még sokkal inkább meg fogja tenni 
ezt a csudát. 

Brüniszkáld kezdte átlátni, hogy ez az apró próféta 
olyan erősen áll a lábán, hogy nem lehet a helyéből 
kiforgatni. 

Hát aztán, ha a hitetleneinek a seregére rábukkantok 
valahogy, mivel fogtok megverekedni ? hiszen fegyvere- 
ek sincs. 

— Az, a kinek a nevével Szent Dávid, a ki pedig csak 
zsidó volt, legyőzte az óriás Góliáthot egy parittyával : 
minket is győzelemre fog vezetni! Az, a ki Józsué kürt- 
szavára ledönté a falakat, a mi énekünkre még inkább 
meg fogja azt tenni. S ismét énekelni fogják a szüzek, 
miként hajdan: « megverte Saul az ezerét ; Dávid pedig a 
tízezerét!)) « Megverte Bouillon az ezerét, Hinczó pedig a 
tízezerét ! » 

De már erre Brüniszkáldot elhagyta a keresztyén 
türelme. 

— Oh te békából keletkezett füzfapróféta ! a ki irgalma 
van az apádnak ! Elszaladj innen előlem mindgyárt, mert 
kapom a kopjámnak a boldogabb végét s úgy kiverem 
vele a hátadból az egész prófétaságodat, hogy még mikor 
akasztani visznek is, a szádban lesz az ize I 

S olyant is emelt kopjáján, hogy fel lehetett róla tenni, 
hogy a mit igért, azt meg is teszi. 

Hanem ekkor a másik két vezető, a fiú és leány egy- 
szerre rákiáltott : megállj ! s egy szóra mind a kettő meg- 
kapta gyönge kezével Brüniszkáld hatalmas varégeri 
karját: miközben a csuklya hátraesett a fejükről s arczu- 
kat kimutatta. 

A fiú lehetett tizenkét éves, a leány tizenhárom ; gyönge, 
fehér bőrű két úri gyermekek valának. 

De Brüniszkáldnak a kezéből csak egyszerre kiesett a 
felemelt kopja, mintha zsibbasztó géppel ütöttek volna rá 
az astronomus varázsműhelyében ; még a térdei is meg- 
rogytak alatta ... A két kis testvérére ismert a növendék 
gyermekekben. 

— Vilibáld ! Lenóra! hebegé ijedve, s nem akart hinni 
a szemeinek, odarántotta őket magához s szétrántotta 
a kámzsáikat, hogy jobban megláthassa őket. Ugyanaz a 



Digitized by VjOOQIC 



113 

hímzett wammsz volt a fiucskán, ugyanaz a virágos 
rokolya a leánykán, a mit még az anyjuk készített a 
számukra, csakhogy már ágtól, bozóttól megtépve, sárral 
bepiszkolva. 

Aztán mind a két gyermek épen olyan ég felé 
forgatott szemekkel állt eléje, az ajkaik beszédközben 
épen úgy tajtékzottak a szent lelkesedéstől, mint a ve- 
zérüké. 

— Hát ti hogy kerültök ezek közé ? 

— A názáretbeli király hív bennünket magához, felelt 
rá a fiúcska, nem a bátyjának a szemei közé, hanem a 
felhőkbe nézve. 

— Eredj ! Te mindig vad, szilaj ficzkó voltál. Sokszor 
megvertelek, mikor az anyádat megkeserítetted. De te ! 
Te Lenóra ! Te szelíd kis gili madárkám ! Hát mivel bán- 
tottalak én meg téged, hogy engemet el akarsz hagyni ? 
Hát nem az ölemben vittelek-e a patakon keresztül, mi- 
kor az erdőn jártál velem? Nem leszedtem-e a tövist a 
rózsáról elébb, mikor neked szakasztottam ? Micsoda vé- 
resek a lábaid az uti göröngytől I Te ! Az édes anyánk szív- 
beli bubája! Hát te hová indultál? 

A lányka szívére tette a két kezét s felsóhajtott. 
Aztán bátran megfelelt a bátyja kérdésére. 

— A leány elhagyja az ő atyját és anyját s követi az ö 
jegyesét. 

— De hát ki az a te jegyesed ? Te hetednapos bárány ! 
A leány felmutatott az égre : 

— Oda fenn ! A názáretbeli király. 

Brüniszkáld elkezdett e szóra sírni! de úgy sírni, 
a hogy az oroszlán tud, meg a fiavesztett medve. Leesett 
térdére s úgy kapta nyalábra a két haszontalan kis nyá- 
ladék gyermeket, s felordított az égre, pogány bolond 
beszéddel. 

— Óh te Uram Jézus Krisztus ! Hát miért választod te 
ki magadnak ezt a két nyomorult gyermeket, hogy meg- 
ölesd? Hiszen te tudod jól: Isten vagy, tudnod kell, 

Jókai : A ozigánybáró. — Minden poklokon keresztül. b 

hogy ennek a gyenge csemetének szaraczón vasa sem kell ; 
a szél is megöli, meg a forró nap a pusztán. Mi dicsősé- 
ged neked az ilyen tehetetlen árvák halálából ? Mórt szállta 
meg őket a te szent lelked ? Hiszen ha megtetszettek a te 
irgalmas lelkednek, ha azt akarod, hogy hozzád jussanak, 
vedd el rögtön ! Vannak a te Atyádnak halálangyalai szá- 
mosak, olyan a gyermekélet, mint a viráglevél : egy déli 
szél ráfuvall és lehull. Inkább, ha kivánod, rögtön neked 
adom őket! Fogadd el! Vidd fel magadhoz: de pogány 
rablánczára, török satrafák prédájára áz én két kölykem 
nem adom. 

Azzal felkapta mind a két gyermeket rettentő karjaira 
s úgy szorítá őket egymáshoz, hogy meg sem moczczan- 
hattak, azzal neki rohant velük a Marosnak, hogy most 
mingyárt belehajítja őket. 

Meg is tette volna, ha útját nem állják. A zarándoko- 
kon ugyan keresztül rontott könnyen: egyiket jobbra, 
másikat balra rúgta fel, hanem a parton utóiérte a süve, 
Lebée László, s annak a markából nem olyan könnyen 
szabadíthatta ki a gallérját. 

— Légy hát Istennel ! kiálta rá László. Csak nem aka- 
rod a két véredet a Marosba fojtani ? 

— De oda én I Inkább, hogysem a világba hagyjam 
elzüUeni. 

— De ezt a bolondot nem teszed. Nem kell min- 
gyárt a vastag végin fogni a dolgot. Hátha másképen is 
megy. 

— Hogyan menne ? 

— Hátha ez a kan-barát"^ megteszi azt, hogy a hogy 
elhozta őket, úgy vissza is viszi. 

Brüniszkáld azt mondta, hogy : jól van, igazad lehet 



* Nehogy valaki gúnynévnek vegye ezt a czimet: őseinknél a 
«kan» annyit jelentett, mint «erős, hatalmas, vezető », kan- 
barát = vezér szerzetes. 

Lebée László; hát tegyünk úgy, a hogy te jobbnak 
látod. 

De csak a szája mondta ezt, a szíve azzal volt, hogy de 
bizony sokkal jobb lesz ezt a két gyermeket most mind- 
járt beledobni a vízbe, s utána a többit, a zarándokokkal 
együtt ! Mért hogy nem tette meg? 

Hát aztán csak letette az öcscsét is, meg a húgát is az 
öléből, de azért nem ereszté el a kezeiket a kezéből; 
visszament velük és Lebée Lászlóval a zarándokok gene- 
rálisához. 

— ugyan te barát, nem sajnálod ezt a sok nyomorult 
ártatlan gyermeket a óiészárszékre hurczolni? Te orszá- 
gos hentes ! 

— Szebb szavakkal illesd! sugá neki Lebée László, 
mert különben nem áll kötélnek. 

— Én nem hurczolom őket — monda Zenobius. Ök 
visznek engem, őket pedig viszi az ümak a lelke. 

— Betlehemi gyermekgyilkolás ! Pogányabb vagy Heró- 
des királynál ! Add vissza őket az anyjaiknak, a kiktől 
elragadtad. 

— Én küldenem őket vissza bizonyára, mert sajnálja 
őket az én lelkem, de ők már szent fogadást tettek, hogy 
a hitetlenek ellen harczolni fognak, s a szent fogadás 
alól nem mentheti fel őket senki más, mint a szentséges 
pápa. 

— Kitalálod te annak a módját a pápa nélkül is, csak 
törd rajta a fejedet. 

— Valóban kitalálom. Mivelhogy az Urnák lelke az 
apák álnokságának megbüntetéséül szállotta meg a gyer- 
mekeket, annálfogva, mihelyt az apák és bátyák konok- 
sága megszűnik, azonnal elmúlik a gyermekekről is ez a 
mennybeli szellet. 

— Ez annyit tesz jó magyarul, hogy ha mink, gyepre - 
való legények magunk elmegyünk Mezopotámiába, akkor 
a kis öcséin ket, meg a húgainkat békén vissza viszed a 
házi tűzhelyeinkhez. 

— Valóban rajtatok áll, hogy a keresztet elvegyétek az 
ő vállaikról I 

— No hát én elveszem a magam keresztjét, monda 
Brüniszkáld, leszakítva a kis buga válláról a vörös keresz- 
tet s a saját palástjára tűzve. ^ 

— Hozsánna ! hozsánna ! kiálta föl erre Zenobius. 
Áldott legyen az Ur, a ki ezt a csodát mivelte ! 

Utána zengedezték ez üdvkiáltást a többi zarándo- 
kok is. 

De nem úgy a gyermekhad. 

A mint Hinczó, a vezér észrevette, hogy micsoda alku 
folyik itten az ő bőrükre, azaz, hogy annak a megmen- 
tésére, felugrott egy hidkarfára s onnan kezdett el a 
társainak prédikálni. 

— Testvéreim az ürban. Mi szent fogadást tettünk, 
hogy a hitetlenek ellen harczolni fogunk. Ettől minket 
senki fel nem oldoz. A ki hisz, az követ engem. Az Ur, a 
ki Mózest átvitte a veres tengeren, minket is átvisz szá- 
raz lábbal a Maroson. 

8 azzal a híd karfájáról beleugrott a Marosba. Társai 
mind utána. 

Brüniszkáld csak alig birta elkapni a két kis testvérét, 
hogy azok is Hinczó után ne rohanjanak a vízbe. 

A gyermekcsoportnak fele odaveszett a hullámok közé ; 
hanem a többi kiúszott szerencsésen a túlsó partra, s ott 
azután a gyermektáborba megérkezve, tele lármázták a 
kis világot azzal a csodával, hogy ők száraz lábbal jöttek 
át a széles folyóvizén ; a mitől ott még nagyobbra nőtt a 
szent lelkesedés dühe. Zászlóikat lobogtatták, ezernyi bo- 
tokat emeltek az ég felé ; s a parton alá s fel proczesszióz- 
tak, így tüntetve fogadásuk mellett. 

— Hallod-e barát; ezek nem fogadnak szót te neked, 
nem akarnak visszatérni : fut, mint a birka a kolompos 
után. 

— Csak te a magad vitézeiről felelj, szólt Zenobius, én 
az enyéimet majd megtérítem. A mikor ti indultok előre, 

ök indulni fognak hátrafelé. Ezt fogadom a szent dár- 
dára, melylyel a megváltót átszegezték ; s melyet te ne- 
ked kel^ feltalálnod a szent földön, hős Brüniszkáld lovag. 

Azzal megfogta a két gyermek kezét, s hitét kötötte 
hozzá, hogy visszaviszi őket az anyjuk házához. 

— No hát láss hozzá ! Mi meg menjünk a magunk 
táborába. 

Azzal Brüniszkáld összetrombitáltatá a maga vitézeit, s 
a dombtetőről, a hol a vezér sátora állt, lelkesítő beszé- 
det tartott hozzájuk. Beszélt előttük a király iránti hűség- 
ről, a kit elhagyni a leghívebb szászoknak nem illik, az- 
után még többet a Megváltó szenvedéseiről, a miket meg- 
bőszülni minden keresztyénnek igaz kötelessége ; végre a 
pápa bullájáról, mely másvilági üdvösséget s ezen a vilá- 
gon teljes bűnbocsánatot adományoz, s hogy kicsordul- 
jon a pohár, elmondta nekik minden czikornyázás nélkül, 
hogy ha ők nem mennek, a kemény férfiak, Endre király 
táborába, Spalatóba, hajóra rakodni, akkor ez a zarándok- 
vezér elviszi magával az összes szászföld valamennyi 
gyermekeit, leányait a keresztes hadjáratba, hogy azok 
közül soha egy sem tér vissza többet az apai házhoz. Ez 
az ok győzött. A szász vitézek, nem igen nagy kedvvel 
ugyan, de annál nagyobb elkeseredéssel neki szánták 
magukat, hogy követik hát a vitéz hadnagyukat, Brünisz- 
káldot a szent földre, ha mind oda vesznek is. Inkább ők, 
mint a gyermekek. 

Soha se hitte volna Brüniszkáld, hogy ilyen nagy éke- 
senszólás lakjék benne. Bánta is eleget; de hát kénytelen 
volt vele. 

Lebée László azonban a maga részéről nem tett sem- 
mit, csak engedte a süvét buzogni tetszése szerint, azt 
várta, hogy mit határoznak a szászok ? 

Mikor aztán Brüniszkáld sátora elé kitűzték a veres 
keresztes fehér lobogót, s a szász vitézek készülőre trom- 
bitáltak, akkor ő is odalovagolt a felállított hadrend elé s 
így szólt a székelyekhez. 

— Ne te né ! Látjátok már ezt ? Hogy a szász vitézek 
már abrakolnak az ellenség elé. — Csak nefn engedjük a 
vitéz székely nemzeten azt a szégyent esni, hogy a mikor 
a szászok ellenségre mennek, mink elmaradjunk tőlük ? 
Induljunk utánuk I 

— De nem is utánuk, hanem előttük ! kiabálták a szé" 
kely vitézek. Ha a szászok már abrakolnak az ellenség 
elé, mink már nyergeltünk is ! 

És így történt meg, hogy a székely és szász vitézlő se- 
regek kimozdulának a maguk jó hazájukból, a minek sok- 
kal több szüksége vala az ő karjaiknak hősi erejére, mint 
a syriai homoksivatagoknak, hogy neki menjenek egy 
olyan hadjáratnak, a melyhez a királyi vezéren elkezdve, 
az utolsó zászlótartóig senkinek sem volt semmi kedve. 

És így történt meg, hogy Brüniszkáld lovag megvált az 
ő hites feleségétől, a nélkül, hogy egyszer kedve szerint 
megcsókolhatta volna. 

Sirt is miatta, erős férfi létére. 

— No ne sírj, süvem, vígasztala őt Lebée László, a 
hová most megyünk, ott vannak ám még csak szép asz- 
szonyok ! 

— Mit ér, ha egyik sem enyim ! 

Nem ilyen könnyű munkája volt Zenobiusnak a gyer- 
mektábor visszafordításával. 

Azokat már a velük együtt kóriczáló patarénok gonosz 
lélekkufárjai úgy felbujtogatták, hogy semmi okos beszéd 
nem fogott rajtuk többé. Ezek az átkozottak nem vették 
azt jó cserének, hogy a gyermekek helyett a férfiak men- 
nek a keresztes hadba, mert ők mind arra néztek, hogy 
ezt a sok apró csemetét, kit a byzanczi hebdomon piaczon, 
kit meg az afrikai partok városaiban jó áron rabszolgákul 
eladogatnak, a szemrevaló leánykákat különösen párt- 
fogásuk alá vették — azoknak czifra ruhákat, klárisokat 
ajándékoztak, sok pénzük bánta már, azt nem lehetett 
veszendőbe hagyni. Ök szították a szent tüzet legjobban 
a gyermekek közt, hogy ne engedjék magukat visszatérí- 

teni a hitetlenek elleni hadjáratból. tNem viszi kend eze- 
ket vissza békességgel Zenobius apó !» 

— No ha nem viszem vissza békességgel, visszaviszem 
háborgással. 

Zenobius összegyűjté az egész gyermektábort a Maros 
partjára, a leglármásabbakat a maga közelébe ; s akkor 
elővett a tarsolyából egy nagy függő pecsétes levelet. Azt 
mondta, hogy ez a pápának a bullája; mindenki boruljon 
térdre, a ki azt hallgatja. 

Szót fogadtak neki, az egész tábor köröskörül letérdelt. 
A kik azonban nem követték a példát, azok voltak a pata- 
rénok. Nekik a pápa nem volt pápájuk, mert ők áriánusok, 
sőt manichaeusok voltak. Ök csak állva hallgatták a teher- 
hordó szamaraik mellől a szép szókat. 

Azok pedig ő rájuk nézve nem voltak szép szók ; mert 
nem egyéb mondatott azokban, mint hogy igen üdvös do- 
log a hitetlenek ellen harczra kelni és őket mindenütt e 
föld szinéről elpusztítani ; de minek előtte megtámadnék 
azokat az ő országukban : elébb tisztítsuk meg tőlük a 
saját országunkat. íme itt közöttünk élnek, dobzódnak, 
duskálkodnak, vérünket szívják, erkölcseinket megront- 
ják, csalnak, lopnak, ragadoznak, hamis pénzt vernek, és 
boszorkánymesterséget űznek, leányokat elcsábítanak 
fiuknak vérét veszik, azzal Bafomet bálványainak áldoz- 
nak — a gonosz patarénusok ! Eajta, ifjú keresztyének : 
üssétek, vágjátok, tűzbe vízbe dobáljátok ; átkozott kin- 
cseiket feloszszátok, a hol őket találjátok. 

Ez a rendelet pedig fölöttébb megtetszett a fiatal ke- 
resztes tábornak. Ott mindjárt el is kezdték azt foganato- 
sítani a köztük őgyelgő patarénokon ; a kik l^ésőn vették 
észre a nyakukra szorult hurkot. Sok lud disznót győz. 

A kit ott agyon nem vertek, azt a vízbe dobták, az áru- 
kat prédára vetették, s akkor aztán beleizlelve az olcsó 
háborúba, neki fordultak a hátuk mögött hagyott városok- 
nak, tűzzel és parittyával ; azokban minden ott letelepült 
patárént elvertek, agyonvertek, kivertek, házaikat, sátorai- 

kat szétbontották, felégettók: dúlva, rombolva szétoszlot- 
tak az ország minden részébe, összekeveredve mindenféle 
tolvaj csőcselékkel s hurczolva szét a rémületet az egész 
királyföldön ; majd felfordították az egész országot. 

Zenobius tehát hiven beváltotta, a szavát, hogy a gyer- 
mektábort visszafordítja a saját országába ; de ugyan nem 
volt köszönet benne. 

Csodálatos módon változnak az idők ! 

Ugyanabban a magyar nemzetben, mely száz év előtt 
az országán keresztül vonuló keresztes hadakat olyan 
szépen fogadta, hogy a míg csak ki nem tisztultak az or- 
szágból, mindig ütötte a hátukat, most egyszerre fel- 
támadt a nagy lelkesedés, magának is lóra ülni a szent 
sír védelme végett. Még lóra hagyján ; de hajóra, tengerre, 
a minek nincsen gerendája. Hiszen tudni való, hogy a 
magyar elődök mindig hires utazók voltak. Előjöttek 
Scythiából, avagy pedig Scandinaviából : — nem lehet 
tudni bizonyosan, mert sehol még egy fizetetlen árjegyzé- 
ket sem hagytak maguk után, a mivel a veszekedő histo- 
ricusok egymás fejére olvashatnák, hogy őseink a kalevain, 
vagy a turkomán korcsmárosoknak maradtak-e adósok 
a széna árával? Látszik, hogy mindenütt készpénzzel 
fizettek. Ide megérkezve Attila örökségébe : itt sem volt 
pihenésük ; le-leutazgattak Olaszországba, aztán megint 
fel Spanyolországig, keresztül a megnézésre érdemes 
Németországon, s benézegettek Konstantinápoly rézkapu- 
ján ; de mindig lóháton utaztak. Most először adták rá a 
fejüket, hogy a vizén úszó gerendákra lépjenek. A leg- 
rosszabb időben. Amonnan mély Ázsiából fenyegető nagy 
néptenger hömpölygött Európa határai felé : Dzsingiszkán 
fiainak százezernyi mongol hordái, a kikkel szembeszállni 
ugyan kellett minden ember a gátra ; idebenn pedig hegy- 
gyei- éllel összehányva az egész ország : a nép kizsarolva 
a főuraitól, a szaraczón adószedőktől; a nemesség el- 
keseredve ; az udvarnál Zsodoma és Gomora ; a királyné 
elcsábíttatja az öcscsével a nádor feleségét, erre a prímás 

a királyné ellen olyan tanácsot ád, a mit kétfélekép lehet 
olvasni, a nádor férji boszúból megöli a királynét; s a 
visszatérő király azt mondja rá : «no fiaim, ez többet meg 
ne történjék !» 

S ekkor jutott eszébe Endre királynak, hogy ő elmegy 
Palestinába, a Jordán vizében megfürödni. Látszik ebből 
is, hogy milyen régi szokás az, hogy mikor a családapának 
nagyon sok a házi gondja, boszantják, zaklatják, exequál- 
ják, olyankor úgy tesz, hogy elutazik fürdőkre, jó messze. 

De hát menni kellett. Minden európai nép megöntözte 
már a vérével Palíestina mezőit, csak két nemzet nem 
járt még ott: a magyar, meg a porosz. — Az utóbbi azért 
nem, mert még akkor pogány volt. Eavasz burkus ! Ezt is 
úgy tudta kispekulálni, hogy az egész keresztes hadjárat 
alatt, a mig mások tengerszámra öntötték a vért s bánya- 
számra az aranyat és ezüstöt Syria homokjába, azalatt ő 
ott sütötte a makkot a Perkúnász, meg a Pikollosz istenek 
számára, s csak a foglyai vérét áldozta meg a Potrinposz 
istennek ; de nem a magáét. Mikor még legbutább volt is 
az európai népek között, már akkor is legokosabb volt 
közöttük. 

Tehát a magyar maradt legutoljára. 

De a mint ez felkerekedett, akkor aztán egyszerre a 
többi nemzetek is összeszedték magukat s gyűltek a fegy- 
vereseikkel a dalmát tengerpartra, a hol a velenczések 
Lloyd társasága várt rájuk a hajóival, hogy átszállítsa őket 
Ázsiába : természetesen illendő viteldíj mellett. 

Ellenben megérte a magyarok királya azt a nagy dicső- 
séget, hogy ott mindjárt Spalatóban, a hajdani római csá- 
szár, Diocletian fényes fővárosában az összes keresztyén 
nemzetek minden keresztes hadai őtet kiáltották ki az új 
hadjárat fővezérének ; s e nagy tisztesség folytán a ma- 
gyar király, mint fővezér mellé sorakoztak alvezérek gya- 
nánt Bajorország és Ausztria nagy fejedelmei, s valamennyi 
kisebb német fejedelmek, berezegek, a mi már magameg- 
érdemlette ezt az utat. 

Spalatóban a Diocletian császári palotájából átalakított 
fölséges szentegyházban fogadta az első áldás a magyar 
királyt, a kinek hadait az « arany kapun » bocsáták be a 
városba, és az «ércz kapun » bocsáták ki a tengerre, ahol 
kedvező szél fogadta a vitorláikat, úgy hogy minden na- 
gyobb baj nélkül megérkezének Cyprus szigetére, a hol 
már várta őket a jeruzsálemi királynak és pátriárkának 
a küldöttsége s a templomos vitézek, a szent János lova- 
gok és a németrend főfő generálisai. 

De még Cyprus szigete népét is magukkal ragadták 
királyostul együtt; úgy hogy mikoron nagy diadallal 
megérkezének Ptolomais városába, oly nagy hadsereget 
szállítottak partra, hogy ahhoz hasonlót Szaladin ideje 
óta nem látott a szent föld, a hogy ezt az egykorú arabs 
történetíró Ibn-Alatir följegyzé, hozzátévén, hogy ezt a 
roppant hadsereget három frank király vezette. (Az egyik 
volt a magyar, a másik az osztrák, a harmadik a cyprusi ; 
hanem hát az arabs nyelvnek, mely az oroszlán számára 
hetvenöt névvel bővelkedik, valamennyi keresztyén nem- 
zet számára csak egyetlen egy elnevezése van: «a frank »). 

Volt azután Ptolomais városában valamennyi szentegy- 
házban általános Te Deum laudamus, hogy a magyar 
király megérkezett legyőzhetetlen hadsereggel, megszám- 
lálhatatlan lovassággal, és remekbe készült vítornyokkal, 
hajítógépekkel és más efféle várostromló szerszámok- 
kal. 

Előttük volt hát a szent föld, csodákkal nevezetes 
vidékeivel, a mikre gondolni a távol lakó híveknek oly 
lélekemelő óhajtozás ! 

Csak két dolgot nem találtak maguk előtt : — először 
kenyeret, a mit megegyenek; és másodszor ellenséget, 
a kit megverjenek. 

Ez évben ínség volt Syría leggazdagabb vidékein, ki- 
asztak a vetések, magának az ottlakó népnek sem volt 
mit enni. 

Pénzért sem lehetett kapni eleséget. A nyájak is mind 

fel voltak hajtva a hegyek közé a porrá aszott mezőkről, 
az ott maradtaknak csak a csontja volt, meg a bőre. 

— Hát ez az a tejjel-mézzel folyó Kanahán ? zúgoló- 
dának a magyarok. (Az európai katona nincs szokva a 
koplaláshoz, mint az ázsiai, s ez nagy bizonyíték nem- 
ázsiai eredetünk felől, mert a magyar katona legkevésbbé 
szereti a koplalást.) 

Hiszen tudtak volna ők magukon segíteni ; tele volt a 
vidék gazdag kolostorokkal, s ha az egész világ éhen hal 
is : ezekben soha sincs inség ; hanem az a nagy veszedel- 
mük volt a magyaroknak, hogy magukkal hozták a bajo- 
rokat. A hogy Eichard de Saint-Germain bizonyítja, a 
bajorok voltak azok, a kik legjobban kitüntették magúkat 
a kolostorok kirablásában, úgy, hogy az utánok jövő ma- 
gyaroknak már nem maradt mit elvenni. Mikor egy ko- 
lostorajtóhoz érve, azt hallották a guárdiántól, hogy «itt 
már a bajorok jártak » : akkor csak bátran visszafordul- 
hattak és odább mehettek. 

Utoljára a ptolomaisi pátriárka arra fakadt, hogy «ad- 
tál uram keresztes hadat; de nincs köszönet benne !» 

S annál nagyobb baj volt, hogy ellenség nem akarta 
magát mutatni sehol. 

A zúgolódásban a legkifogy hatatlanabb volt a jó Brü- 
niszkáld lovag. 

— Mért nem hagytatok engem otthon ? Az egész úton 
majd a lelkemet adtam ki a tengeri nehéz nyavalyában. 
Semmi étel nem maradt meg a gyomromban. Most meg 
már a mikor megmaradna, nincsen a mi bele menjen. 
Héj te csodatevő Zenóbius! most mutatnád meg, hogy 
mit tudsz? Itt van a Mózes próféta pusztája! Itt van az 
éhező Izrael. Keresnéd meg a pusztában azokat a fürjeket, 
a mikkel Mózes táplálta a maga népét; vagy nem bán- 
nám én, ha manna lenne is ; mert én már csak úgy zör- 
gők a pánczélomban, mint a mogyoró a hajában, a nagy 
elsoványodástól. 

S valóban ez volt a véleménye a többi szász vitézeknek 

is. S talán ez volt az utolsó eset, hogy a magyarok a szá- 
szokkal tökéletesen egy véleményen voltak. 

Azt monda erre Zenobius, hogy «no hát jól van, el- 
megyek a pusztába, és bizonyára találok a számotokra 
valamit, a mi csodálatos lesz». 

El is ment, oda volt három napig a Cison folyam víz- 
esései között, akkor visszatért — egy dárdával a kezében. 

— íme itt van : rátaláltam. 

— Ugyan mi az a mit találtál ? monda Brüniszkáld. 

— Megtaláltam a szent dárdát, a mivel a keresztfára 
feszített Idvezítő oldalát megöklelte a római lictor. 

— De hát honnan tudod, hogy ez épen az a dárda ? 

— Hát először is rá van vésve Longinusnak a neve a 
dárda nyelére ; másodszor a vasa egész odáig, a meddig 
az Ur szent testébe behatolt, most is meg van aranyo- 
zódva az isteni vértől ; és harmadszor : bármely kés hozzá 
ér a dárda vasához, rögtön hozzá tapad és rajta marad 
függve. 

Hát ilyet még Brüniszkáld soha &em látott. A bizony 
igaz volt ! 

Mindjárt vitték nagy processióval Endre királyhoz a 
feltalált ereklyét, annak ajándékozta Zenobius. A magyar 
király már ekkor sok mindenféle drágaságot összeszedett, 
a többek között (Tamás érsek feljegyzései szerint) Szent 
Péternek a koponyáját, Tamás apostol jobb kezét, s egyet 
a hét rézkancsó közül, a mikben Jézus a kánai menyegző 
alkalmával a vizet borrá változtatta. De a szent lándzsa 
mindezeknél nevezetesebb ereklye volt. 

A király ezt a lándzsát, különös kitüntetésképen, a 
vitéz székely vezérre, Lebée Lászlóra bízta, hogy ö vigye 
azt elől majd a csatában, a hitetlenek ellen. 

Ismerjük azonban a szászoknak az örökös versengését 
a székelyekkel. Hát már ez nekik csavarta az orrukat, 
hogy mért bizta a király épen Lebée Lászlóra a szent 
dárdát, mért nem inkább Brüniszkáldra. 

Elkezdték alattomban a szász grófot ösztökélni. 

— Hallod-e, süvem, László, azt monda Brüniszkáld a 
székely vezérDek, én beszéltem itten több zarándokokkal, 
a kik már régóta letelepedtek a szent földön. 

— Kedves egészségedre kiváuom. 

— Hát azok nem olyan ostobák ám, mint mi ketten. 

— Talán bizony olyan ostobák, mint mi tízezerén ? 

— Azok tudják mindazt, a mi már eddigelé a keresztes 
hadjáratok alatt történt. 

— Akkor bizony sokat tudnak. 

— Hát azt is tudják, hogy ezt a szenfc lándzsát már 
régen megtalálták más keresztes vitézek, a kik Bouillon 
Gottfrieddal itt jártak, meg is tette ez a maga csodáit az 
antiochiai ütközetben, a mikor Kerboga szultán marha- 
sokaságú szerecsen táborát tönkre verték. Már akkor ke- 
zükben volt a szent lándzsa. 

— Hát bizonyosan megint elvesztették. 

— De nem vesztették el ; mert ugyanazzal a szent 
lándzsával indultak a harczba a burgundok, aztán meg 
az olaszok, majd meg a németek, Cappadociában, meg* 
Korazánban ! 

— Ejnye ! Ha szabad volt németnek, francziának, olasz- 
nak megtalálni a szent lándzsát, hát nekünk magyarok- 
uak ne legyen szabad tán ? Azért is ez az igazi szent 
lándzsa! A többi lehetett hamis. 

— De bizony az volt az igazi, a mit Barthelemi szent 
Péter megtalált, mert az annak a valódiságát csodatétel 
által is bebizonyította. 

— Ha csak csoda kell I Itt a tenyerem, fogadjunk, hogy 
a mi Zenobius atyánk minden csodát megtesz, a mit a 
franczia szent el tudott követni I Majd bizony : egy ma- 
gyar szent egy franczia szent elől hátul fog maradni ! 

— No hát tegye meg azt, a mit Barthelemi megtett : a 
tűzpróbát a két máglya között. 

— Négy máglya között, ha úgy kívánod ! 

— De az egész hadsereg szeme láttára. 

— Megcselekszi I 

Azzal mind a ketten felmenének a patvarkodó felek a 
királyhoz követelni, hogy a szent lándzsa hitelességének 
megpecsételése végett parancsolja el a két máglya közötti 
tűzpróbát Zenobiussal ; a mit a király, neki nem kerülvén 
semmibe, azonnal el is rendelt. 

Einn a szabad síkon állították fel a két nagy farakást, 
egymástól csak épen akkora távolban, hogy egy ember át- 
mehetett a szoros közlén. 

Jelen voltak a csodatevő istenitéleten a magyar kirá- 
lyon és az ő zászlós urain kívül sok más potentátok, 
Európa minden országaiból, a kik egymás nyelvét meg 
sem értették s mind azok a sátoraik alól nézték ezt a szív- 
emelő látványt. 

Lehet bizony, hogy Brüniszkáldot még mindig bántotta 
a belső féreg, hogy Zenobius által így elhagyta magát 
ragadtatni a szerető felesége öléből, a jó káposztás hús 
mellől ide ebbe az éhhalál országába, a dögvész birodal- 
mába 8 azért szerezte a számára ezt a dicsőséget, a mi 
elől Zenobiusnak épen nem lehetett kitérni. Brüniszkáld 
mindenütt a sarkában volt egész az utolsó pillanatig : ne- 
hogy a jámbor lélek még Illés próféta szekerét is meg- 
találja valahogy s elillanjon rajta a messzeségbe. Elkísérte 
őt egész a két máglyáig, a mi az aljától a tetejéig meg- 
gyújtva, egész lángban égett. Ezen két tűz közötti szoro- 
son kellé átsétálni a jó Zenobiusnak ép testtel és csuhá- 
val, kezében a szent dárdát emelve magasra ; s még csak 
a szakállának sem volt szabad megperzselődni, hogy a 
-csodatétel tökéletes legyen. 

Brüniszkáld csak nem hitte, hogy a tüzes folyosó túlsó 
oldalán Zenobius élő testben jöjjön el. 

És mégis úgy történt. A próféta a szent dárdával ép- 
jíézláb jött ki a két tűzrakás közül. 

«Miráculum! miráculuml» rivallá az egész fegyver- 
hordó népség, a mint ezt a csodát meglátta; a főurak és 
potentátok, a kik ennek szemmellátó tanúi voltak, követel- 
ték a patriarchától, hogy Zenobius atyát rögtön «szent- 

nek)) nyilvánítsa; a mi menten meg is törtónt. Az új szen- 
tet a harczi nép vállaira kapván, úgy hordozá körül a 
táborban : íme ez már egy valóságos eleven szent ! Igazi 
csodatevő, a kiben nem lehet kételkedni; mert saját sze- 
meivel látta őt mindenki I Ennek az ereklyéi használnak 
minden bizonynyal! Csak kapni lehetne belőle! De 
hogyne lehetne, mikor itt van? Eleinte csak az olvasóját 
rántották ki az övéből, azon osztoztak meg szemenkint, 
majd az oldalára kötött kordájára került a sor, azt is szét- 
vagdalták : boldogok a kiknek jutott belőle I Aztán elkezd- 
ték a bocskorait leszedni a lábairól, majd a csuhájának 
estek; egyik is hasított belőle egy darabot, a másik is; 
míg utoljára úgy leszedtek róla minden rajtalevőt emlé- 
kezetnek okáért, hogy nem maradt rajta semmi sem. — 
EUenben még egy tizedrésze a tábornak sem kapott belőle 
ereklyét, s az egész nép odatolakodott hozzá, hogy vala- 
mit nyerhessen tőle. Hátha a szakállán megosztozni lenne 
a legkegyesebb tisztelet? Noszar neki estek: azt is szálán - 
kint kitépték, de még így sem jutott belőle mindenkinek. 
Pedig ha ez a barbár nép egyszer bele kerül a buzgó- 
ságba, ez aztán meg nem tér belőle. Egyik tisztelőjének 
az jutott eszébe, hogy egy fül nem a világ : s már akkor a 
kezében volt. A példa meg gyújtott: — a mint egy ki- 
kezdte, a többi folytatta az új szent szétdarabolását ; szét- 
tépték izekre, minden csontocskáját szörnyen megbecsül- 
ték ; a fejét megtartották a király számára ; — nagyobb 
megdicsőülés halandó embert soha nem érhetett, mint 
Zenobius atyát a hű magyar, szász és bajor keresztyének 
között. 

íme tehát ismét megtaláltatott a szent dárda, a mely- 
lyel a keresztes vitézek annyiszor visszaadták a pogányok- 
nak a kegyetlen öklelést, a mit Pilátus katonája idvezi- 
tőnk testén elkövetett, s ezúttal magyar kézbe került a 
dárda. — Már most azután semmi sem hiányzott a diadal- 
mas hadjárathoz egyéb, mint az eleség és ellenség. 

Az is megérkezett. De nem azon az úton, a melyen 

hajdan Mózes élelmezte a népét, égből hulló manna ké- 
pében : (ez rosszabb ; de az olcsóbb methodus) hanem 
velenczei kereskedő hajók alakjában, a mik bőséggel szál- 
lítanak mindent, a mi szájat és torkot gyönyörködtet (ez 
a jobb ; de a drágább módszer). Oh a velenczések nagyon 
bölcs emberek voltak : az egész keresztes hadjáratból ők 
nyerték meg a legtöbb krisztust, (azt tudniillik, a mit mi 
nálunk «pénz»-nek hínak) s ha mások harczoltak az « igazi 
keresztnek* a fájáért, ők harczoltak az igazi keresztes 
tallérokért. 

Tehát a velenczei hajóraj megérkezte után lett enni 
inni a keresztes táborban, a mennyi csak kell s a mint 
ennek hire futamodott, rögtön itt termett az ellenség is^ 

De nem az az ellenség, a ki jön lóháton, puskával, 
tegezzel; hanem az a sokkal rosszabb, a ki jár mankóval, 
rongyokban : a koldusok rettentő tábora.. 

Ezek voltak az Igazi Sisera hadai, a kik a keresztes 
vitézeik táborát minden oldalról ostromolták, pogányab- 
bak a pogánynál. Azt irják róluk, hogy mikor egyszer a 
keresztes hadak egy várost ostrommal bevettek, a hol a 
védő sereg már minden élelmi szert elfogyasztott : a be- 
rohanó koldusok sokasága egyebet nem találván, megette 
magát a lemészárolt ellenséget ! — Igen bölcs gondolat 
volt a keresztes hadak fejedelmeitől, hogy ezeknek is ad- 
tak egy vezért, a kinek okoldusok királya» volt a neve. 
Ennek a hivatala volt a koldusors^ágot administrálni, a kol- 
dus nemzetet jó rendben tartani; büntetéseket kiosztani; 
a ki nem odavaló, azt elcsapni. Mert akadtak olyan hite- 
hagyott koldusok is, a kik elszegődtek a nemes urakhoz, 
lovat tisztítani s ezért bért kaptak, sőt még a sánczásás- 
ban is részt vettek, fizetésért; az ilyenek nem érdemlik a 
koldus nevet, mert az igazi koldus nem dolgozik : hanem 
csak énekel és sántít. 

Tehát ilyen akadt százezer Ptolomais város alatt, a 
mint neszét vették, hogy ott nagy a dínomdánom az ura- 
ságok közt. Volt ott minden nemzetbeli koldus, férfi, 

leány, gyermek és banya. Itt vannak ezek már Husieves 
Gottfried -^ óta. A koldus nem fogy el soha. 

Az volt aztán a nagy tudomány a fővezérek részéről, 
megnyerni tyúkkal, kalácscsal a kolduskirályt, hogy ne 
az ő táborára hozza a maga ármádiáját, hanem vigye a 
szomszéd vezérére : annak énekeljenek. 

Azonban még ez sem volt az ellenségek legrosszabbika. 

Hanem egyszer csak megtelt a város, s onnan vala- 
mennyi tábor minden oldalról összesereglő asszonyi szép- 
ségekkel. Egész gályateher számra vitorláztak oda távol 
szigetekről azok a vállalkozó tündérek, a kiket az elébbeni 
keresztes vitézek a hitetlenek földén összeszedtek, de 
visszatérttikben magukkal haza Európába nem vihettek ; 
mert az ottani kegyetlen törvények szerint a házasságon 
kívüli szeretőket máglyára vetették. Most azután újra 
nekik állt a világ ! Ázsiában minden szabad. Egy az Isten 
és négy az asszony ! Ez a Mahomed vallása. De ktilömben 
az ott lakó görög szépségeket sem kellett nagyon oktatni 
az eleusi mysteriumokra ; emlékeztek ők azokra még 
Aphrodité asszonyság idejéből. — Lett ott tivornyázás, 
de olyan, hogy Sardanapál látta mássát. 

És még akkor a rózsának nem volt tövise : a mit csak 
két századdal később adott ajándékba az újvilág az ónak. 
Hogy Lebée László nem tagadta meg magától a világi 
örömöket, a miket a kedvező alkalom kinált, azt legjob- 
ban tudta a jó Brüniszkáld, a kinek a süve minden diada- 
lával el szokott dicsekedni, a miket meghódított szépségek 
Bzivein nyert; ez pedig csak szörnyűködni tudott rajta. 

— Bizony istentelen ember vagy te, édes süvem László. 

— Hát hiszen Oroszlánszívű Kichárd király is csak így 
tett. Ha annak szabad volt. 

— Mikor te neked olyan szép, derék, hűséges feleséged 
van otthon. 

— Hiszen épen az, hogy « otthon)) van. 

* Talán Bouilloni Betűszedő. 

Jókai : A ozigánybáró. — Minden poklokon keresztül. ^ 

— Hátha az is úgy tenne teveled, a hogy te ö vele, 
hogy mindennap megcsalna ? 

— De nem teszi ám. Mert az asszonynak hűségesnek 
kell lenni. 

— Hát a férfinak nem ? 

— Azt látod. Bizony te is bölcsebben cselekednél, ha a 
helyett, hogy itt duzzogsz a sátorodban s korbácsolod a 
hátadat, eljönnél velem az eleven virágok kertjébe s sza- 
kítanál magadnak belőle. 

— De már azt nem teszem. Mert én az én szerelmes 
galambomat, az én árvánhagyott kis feleségemet el nem 
felejthetem. Mikor idegen asszonyszemélyt látok, mindig 
csak az jut eszembe, hol búsul most nagy magányosság- 
ban az én drága Anikóm ? hogy tölti napjait ? Hogy ő is 
gondol rám, onnan tudom, mert minden éjjel megjelen 
álmomban. — S aztán, mikor ébren akarom őt látni, elő- 
veszem azt az imádságos könyvet, a mit ő tőle kaptam 
ajándékba, mikor még jegyesek voltunk; ebben van egy 
szent kép gyönyörű festéssel; mikor ennek az arczát 
nézem, mindig azt hiszem, hogy az övét látom. 

— Bizony nagy bolond vagy te jó Brüniszkáld ! 

. . . Egyszer aztán beleunt ebbe is Lebée László. 

Ez a sok olcsó virág a szerelem kertjében, a mit szakí- 
tani sem kell, odahull magától, elveszte ingerét : elfásult 
irántuk ; nem találta kedvtelését a nagy lármás dáridók- 
ban, behúzta magát a sátorába. 

Brüniszkáld azt hitte róla, hogy megtért. 

Dehogy tért meg, csak még rosszabb útra tévedt* 

A burgundi segédcsapatokkal együtt érkezett meg egy 
gálya, mely csupa hölgyeket hozott Ptolomaisba. Hanem 
ezek mind szent zarándoknők voltak, a kik nem a világi 
gyönyörűségeket keresni jöttek a szent földre, hanem az 
örök idvességet. 

Ezeknek a vezetője volt Glarinda, az ifjú de Blois Bal- 
duin özvegye, ki a hitetlenek elleni harczban elesett férjé- 
nek sírját jött felkeresni. 

Clarínda bámulatra méltó szépség volt. De a milyen 
szép, olyan hideg. Mintha csak egy márványszobornak az 
arczára vesztegetné valaki a kacsingatását. 

Ezt nem lehetett semmi úton megközelíteni. Kincsek 
ajándékozásával nem lehetett őt megejteni : mert maga is 
gazdag volt, bőkezű az alamizsna-osztásban, és semmi 
világi pompát, ékszert, kösöntyűt a testén nem viselt. 
A szive gyönge oldaláról sem lehetett őt megtámadni, 
mert az elveszett férj emléke őrizte azt, mint fölnyithat- 
lan zár. Jégből V3.n annak a nőnek a szive, a ki igazán 
gyászol. 

Ebbe a nőbe lett szerelmes őrült módra Lebée László. 

Pedig hát tiszta bolondság volt tőle ilyen szerelemnek 
magát által adni; mert ha Clarínda szivét valahogy meg 
tudná is olvasztani, de azt a lánczot, a mivel a feleségé- 
hez van kötve, nincs az a tűz, a mi elolvaszsza. 

— Bizony neked is jobb volna, édes stivem László, ha 
a hátadat korbácsolnád, mint hogy a holdvilág után epe- 
kedel! Monda neki Brüniszkáld, a kinek a szive baját 
megvallotta, épen olyan őszintén, mint a hogy elbeszélte 
neki a tilosban szerzett örömeit 

Egy nap aztán egész felhevültén jött ki a városból Lebée 
László. Egész feje tűzben látszott lenni, s nem birt ma- 
radni a helyén. Végre csak megvallá Brüniszkáldnak, 
hogy mit talált ma, nagy gyóntatására. 

— Hallottad-e hirét valaha a tarentának ? 

— Azt se tudom én, hogy étel-e, vagy tengeri ször- 
nyeteg. 

— Én sem tudom. Más sem tudja. Parányi kis 
állatocska. Némelyek azt mondják, hogy valami féreg, 
mások azt, hogy kigyó. Ez az állat az Ascalon völgyében 
lakik. Mikor a legelső keresztes hadsereg e völgyön át- 
vonult, akkor ismerték meg, akkor is csak a csodálatos 
hatású csípéséről. Nappal nem jön elő, csak éjjel támadja 
meg az alvó embert. S a kit megmart, az rögtön, ha férfi, 
abba az asszonyba, ha asszony, abba a férfiba halálosan 

9* 

szerelmes lesz, a kit legelébb meglát, s ha vágyát ki nem 
elégítheti, a tarenta csípésébe belehal.* 

— Őrizkedni fogok, hogy az Ascalon völgyében ne alud- 
jam. Te pedig eredj el a perjelhez és gyónd meg neki, 
hogy hányszor csípett meg — a tarenta féreg. 

— Egyszer se biz engem. Hanem én akarok vele meg- 
csipetni mást. 

— Hogyan ? Hiszen csak nem egy békaugrás ide az 
Ascalon völgye. Sohse kerülsz te oda. 

— De ide kerülhet a tarenta ! Látod, milyen élelmes 
emberek ezek a görögök. Még a kőből is olajat tudnak 
facsarni. Egy ilyen házaló olaj károstól, a ki mindenféle 
ereklyékkel, csodatevő szerekkel kereskedik, vettem ma 
ezt a bűbájos kösöntyűt, ebben az aczéltokban. Megnéz- 
heted. 

— Hisz ez nádból van. 

— Az ám, olyan nádból, a minőből az arabok mézet 
készítenek. A zarándoknak úgy árulják, mint «passio- 
kösöntyűket». Azt állítják, hogy ugyanabból a nádból 
készültek, a mit a Pilátus katonái csufondároskodásból a 
Jézus kezébe adtak királyi pálcza helyett. 

— Hát az nem lehetetlen. 

— Hanem ennek a karpereczczé összetekert nádacs- 
kának valami titkos fortélya van. Ebbe van elrejtve egy 
tarenta féreg úgy, hogy ki nem jöhet belőle; hanem az 
egyik végén, a csomójánál van egy kis luk fúrva, a me- 
lyiken a fulánkját kieresztheti. Ezt pedig annak, a ki meg- 
veszi, be is próbálják. Mihelyt meleg parázs fölé tartják a 
kösöntyűt, a tarenta rögtön kibocsátja vékony, piros 
fulánkját a szűk lyukon. Ugyan így tesz, mikor éjjel, 
valakinek a karjára csavarva, az emberi test melegét 
megérzi. 

— De hát minek neked ez a veszedelmes bolondság? 

— Nem nekem ; de másnak való ez. Annak a szép 

* Lásd: Histoiie des croissades par. M. Micbaud. Tom. I. 

asszonynak, a kinek olyan hideg a szive, mint a milyen 
tüzesek a szemei. 

— Clarinda herczegasszonyra gondolsz ? 

— Ördögöd van, hogy kitaláltad. Nemsokára lesz egy 
kis búcsújárás a hitetlenek országában, oda ő is velünk 
fog jönni, a férje sírját keresni. Ott azután, künn a pusztá- 
ban, egyedül a szolgálattevő lovag védelmére támaszkod- 
hatva, az ilyen passio-kösöntyű olyan álmokat adhatna 
neki, a mik elcseréltetnék vele a halottat az élővel. 

— De hisz az istentelenség, a mire te gondolsz. 

— Csak emberi dolog. 

— Megrontani egy ártatlan asszonyt ! ördögi vahorá- 
szással ! Te ! Hogy gondolhatsz erre ? Vétkezel az Isten 
ellen; vétkezel az idegen nő tisztasága ellen; — és vét- 
kezel a te jó, hűséges hitvestársad ellen ! — Ilyen hármas 
bűnre én nem hiszlek téged képesnek. 

— Hát a mi az Istent illeti, annak a bocsánatát már 
előre megnyertem ; a midőn a keresztet a vállamra tűz- 
ték: akkor a jövendő bűneim is el lettek engedve; — a 
mi az idegen nőt illeti, annak a bocsánatát majd az én 
dolgom lesz kiérdemelni, a míg csak a szent földön 
járunk ; — a mi pedig a feleségemet illeti, — hát annak 
a bocsánatáról meg egészen bizonyos vagyok, ha egyszer 
hazajutottam. 

— Gondolj rá, hogy olyan földön jársz, a mi tele van 
megásott vermekkel ; — gondolj rá : hogy olyan ég alatt 
jársz, a hol az Urnák minden ártó angyalai szabadon rep- 
kednek, s egyik beletaszít valamelyik verembe, s benne 
maradsz, vagy élve, vagy halva ; soha sem látod meg a te 
jó Máriádat, a kit így kicsúfoltál. 

— Ejnye bizony szebben tudsz prédikálni a szentté vált 
Zenobiusnál. 

— Azért is a nevem : a félelem és megrovás nélkül való 
vitéz. 

— No hát ezt szeretem benned én is legjobban. Hogy 
ilyen szent hírben állsz. — Te segíthetsz rajtam. — 

Látom, már én felőlem nem jár olyan jó szellő. — Eólam 
azt tudják, hogy a bátorságom az asszonyokat nem ke- 
vésbbé fenyegeti, mint a férfiakat. Kitapogattam, hogy az 
én szolgálatomat, mint védő lovagét, az isteni Clarinda 
nem hajlandó elfogadni; annyi lépést hátrál előlem, a 
hányat én közelitek felé ; s a kezemből még a vizkereszti 
szentelt viz sem kell n' ki. Hanem annyival inkább tisz- 
tel és becsül téged. Példabeszéddé vált hitvesi hűséged az 
ő füléig is elhatott. Téged elfogadna védő lovagjának a 
nagy búcsújárás alatt. 

— Hát hiszen én becsülettel meg is védelmezném. 

— Hiszen ez kellene nekem épen. Te, a jámbor Brü- 
niszkáld lovag, lennél a kísérője a mennyei herczeg- 
asszonynak ; míg egyszer valahogy a sivatag czédruserde- 
jében egy este megajándékoznád őt ezzel a passio- 
kösöntyűvel, a mit ő tetőled egész gyanutalanul elfo- 
gadna, — azon az éjszakán pedig az őrtállás hivatalát én 
nekem átengednéd. A többire azután ne lenne gondod. 

— S te azt hiszed, hogy én erre a te furfangodra rá- 
állok. 

— Sőt követelem tőled, hogy reá is állj. Ezzel te nekem 
tartozol. 

— Micsoda törvénynél fogva ? 

— Hát a ((Minne- törvényű él » fogva. Emlékezhetel rá, 
hogy mikor Visegrádon voltunk az udvarnál, mind a ket- 
ten felavattuk magunkat a Minne-lovagok körébe, s a 
miket a Minne-törvényszék határozott, azoknak magun- 
kat mindenben alá vetettük. 

— Akkor volt az ! 

— No hát akkor volt az. De te jól emlékezhetel rá, hogy 
a Minne-törvényszék ítélete szerint, a midőn egy lovag 
egy úrhölgybe szerelmes, a másik lovag, a ki annak baj- 
társa, őt minden törekvésében gyámolítani köteles. 

— Fiatalság, bolondság ; — akkor tetszett nekem ez a 
mulatság. 

— De arra az ítéletére is emlékezhetel a Minne-tör- 

vényszéknek, hogy szerelem és hűség férfi és nő között 
csak addig bír valami értelemmel, a míg férj és feleség 
nem lesznek. A mint a házasság közbejön : a szerelem és 
hűség helyét eskü és kötelesség váltja fel, a mik egymást 
megsemmisítik. Az eskünél megszűnik a szerelem, s a kö- 
telességnél megszűnik az eskü. 

— Ez bolondul volt határozva. 

— Te neked tetszett az akkor, valamint nekem is. 

— Igen, mert még akkor nem voltunk feleséges embe- 
rek. De most már te is az vagy, én is az vagyok. A Minne- 
törvény másnak élet, nekünk halál. Én a megtámadott 
férjek pártján vagyok s a csábítókat visszaverem. 

-^ De hisz ekkor szarvat emelsz az egész lovagkör ellen. 

— No hát akkor szarvat emelek. 

— De biz én azt letöröm. 

- Le ám, ha fel nem öklellek elébb. 

— Brűniszkáld ! ne felejtsd el, hogy ki vagyok ? 

— Süvem vagy ; de én is az vagyok neked. Kerüljünk 
csak egyszer haza, majd akkor aztán az asszonyaink 
mondják meg, hogy ki vagyok én, és ki vagy te? 

Ez már kegyetlen odavágás volt Lebée Lászlónak Brű- 
niszkáld részéről. 

— Hát esak nem akarsz a szép Clarinda herczegasszony 
védő lovagjává lenni a kedvemért? kérdé még egyszer 
Brüniszkáldtól Lebée László. 

— De igen is akarok védő lovagja lenni Clarinda her- 
czegasszonynak, azért, hogy megóvjam őt tetőled. 

— Vigyázz magadra, Brűniszkáld ! Te még nem tudod, 
hogy ki vagyok én, ha megharagítanak ? 

— Dehogy nem tudom ! Hisz együtt voltunk veled a 
király testőrei. Nem utána bolondultál-e ott is minden 
szép asszonynak ? Nem a mentekötődnél fogva czibálta- 
lak-e ott is hátra, hogy valami bolondságot el ne kövess ? 
Hiszen Bánk bán feleségébe is szerelmes voltál. Neked is 
kínálta a szaraczén varázsló azt a csodaszert, a mivel egy 
asszonyt, (italába lopva) szerelmessé lehet tenni. Én beszél- 

telek le róla, hogy ne nyúlj hozzá. Bizony vesztőhelyen 
végezted volna a dolgodat. Hagyj fel ezzel a kívánsággal. 
Ha nagy a szeretet a szivedben ; ne add azt asszonynak, 
hanem add a Jézus Krisztusnak, a kiért idejöttünk ; s ha 
nagy a haragod, ne fordítsd én ellenem, a ki annak ha- 
sonló haragot nem tudok ellene vetni ; hanem fordítsuk 
együtt mindaketten a magunk gyilkos indulatait a hitet- 
lenek ellen. Jer velem, menjünk oda együtt a királyhoz, 
hogy bocsásson bennünket a magunk dandáraival együtt 
előre, az ellenséget fölkeresni, ott azután majd lássák 
meg, hogy melyikünk a vitézebb ? 

A vitézség dolgában nem is volt Lebée Lászlónál semmi 
hiányosság ; egyéb nemes indulatok is csoportostul voltak 
a lelkében, csak egy dologban volt gyarló a természete : a 
szerelemben. Mindig olyan nőbe volt szerelmes, a kibe 
legkevésbbé volt neki szabad. S mentül áthághatatlanab- 
bak voltak az akadályok, mentül lehetetlenebbnek látszott 
a diadalma, annál jobban küzködött utána. És a mellett 
csélcsap, állhatatlan, csapodár volt ; még a bűnéhez sem 
hű. Az egyik bűnéért elfelejtette a másikat. — Kész volt 
a nemzetét kimozdítani helyéből, azért, hogy Brüniszkál- 
dot a lakodalma napján elszakítsa attól a menyasszonyá- 
tól, a kiért ő is őrjöngött; elhozta magával még Palaes- 
tinába is : itt azután az otthon hagyott bálványát is el- 
felejté, a mint egy másik nőre talált, a kiről azt tudta, 
hogy nem szabad hozzányúlni. 

Színből tehát azt monda Brüniszkáldnak, hogy meg- 
bánta gonosz szándékát s nem bánja, ha mindketten föl- 
mennek Endre király elé, fölkérni őt, hogy bocsássa őket 
a harczosaikkal ellenséget keresni. 

Azt gondolta magában, hogy majd elhagyja ő valahol a 
jó Brüniszkáldot. 

Ezalatt azonban megérkezék a jeruzsálemi király és a 
pátriárka Ptolomaisba. Elhozták magukkal az igazi kereszt- 
fának azt a megmaradt darabját, a mi a Tiberias melletti 
ütközetből a hitetlenek kezéből megmentetett. 

Erre ismét nagy lett a lelkesedés a keresztesek táborá- 
ban, s már most elhatározták, hogy csakugyan elmennek 
seregestül a hitetlen ellenséget felkeresni. Pedig olyan jó 
volt már akkor Ptolomaisban lakni. Mindennap új dáridó ! 

Hanem hát nem azért jöttünk ide, hogy itt tivornyáz- 
zunk, hanem hogy a hitetlenek táborát összetörjük. 

A jeruzsálemi pátriárka úgy fellelkesité a minden nem- 
zetbeli vitézeket, hogy elhatározták magukat a Cison zuha- 
tagain átkelni. Maga indult előre a pátriárka a szent ke- 
reszt darabjaival s kisérői csupa királyok és berezegek 
voltak, a kik mezítláb és hajadonfővel járultak a szent 
jelvény után. 

A magyar lovasság adta meg a példát, hogyan kell 
lóháton átúsztatni a rohanó folyóvizén ; a többiek aztán 
követték őket. A tehetős zarándok nép, a szent szüzek 
tutajokon vitették át magukat ; a sok koldushad és egyéb 
mihaszna nép ide át rekedt. 

Az egész nagy rengeteg tábor szent zsolozsmákat éne- 
kelve (kiki a saját nyelvén), nyomult előre a Jezráel völ- 
gyében a Hermon és Gelboa hegyek szakadékai között. 

Néha napján ez a völgy egy földi paradicsom volt, át- 
szelve vizvezetőkkel, beterítve gyümölcsös kertekkel ; de a 
mióta a keresztes háború folyik, átalakult lakatlan siva- 
taggá ; a két hegy közét betemette a sívó homok, a mitől 
az úgy fehérlik, mintha hóval volna beterítve. A hajdani 
házaknak csak a kupolái látszanak ki a fövény buczkák- 
ból ; a kertek helyén a homoklakó tövisek vertek gyöke- 
ret, az agavé, meg kaktusz, a mi terem ugyan gyümöl- 
csöket; de a ki megkóstolja, akkorára dagad tőle az orra, 
mint az uborka. A hegyek kopárok már ; az erdőket leta- 
rolták róluk; meztelen vörös sziklák vakítják naphosszant 
az utazó szemét, a vízvezetékek le vannak rombolva, ma- 
guk a hegyi patakok, a mik azokat táplálták, elvesztek, 
kiszáradtak. A hajdan nagy fáradsággal épített kutak be 
vannak temetve, napijáró földre nem találni egy ital friss 
vizet. Járt útnak, vagy élő embernek, a ki megmondja, 

merre van még emberlakta világ, még csak nyoma sin- 
csen. ' 

De még is, az első éjszakára akadt útbaigazítója a keresz- 
tes hadnak. Mikor épen lemenőben volt a nap az izzó- 
veres porphyrsziklák mögé, rátaláltak arra a térre, a minek 
« csontmező » a neve. 

Ez az első állomás. 

Még a legelső, Eemete Péter vezetése idejéből való em- 
lékezetes hely ez itten. Messze, a mennyire szem ellát, 
kutyatejjel és szamártövissel benőtt mező terítve van em- 
berek és lovak csontjaival : néhol egész csontváz együtt, 
másutt messze a törzstől elgurult koponya, összetört dár- 
dák, csontba szakadt nyíl- hegyek ; csak a csont és a vas 
maradt meg, a mi elemészthető volt, az már elmúlt ; a 
mit érdemes volt felszedni, azt elvitték. A tízezernyi csont- 
váz közül egynek a nevét sem tudja már senki. Még a 
farkasok és a keselyük sem emlékeznek már róluk. 

Ez jó volt első éjjeli tanyának, 

Clarinda herczegasszonynak ezen az éjszakán nem volt 
szüksége őriző lovagra. A sátora körül volt rakva halál- 
fejekkel; azok jó vigyázók. 

Másnap, a mint megvirradt, a hajnali énekszóra ismét 
útrakelt a tábor, még mélyebben hatolva a hegyszakadé- 
kok sivatag országába. 

Delelőre feltalálta a második útmutató állomást, a 
((Keresztek halmát. » 

Ez már ú^abb emlék. A német császár hadjáratából 
maradt fenn. A legvitézebb hadsereg maradéka, éhtől, 
szomjtól elkínozva, idáig vergődött a szikla-tévútban ; itt 
utóiérte a sivatag réme, a számum: se ló, se lovag nem 
bírta tovább. Csata nélkül, dicstelenül meg kellett halni. 
A német lovagok, hogy hulláikat meg ne csúfolja az ide- 
gen, kiválasztottak egy meredek falaktól emelt fensíkot; 
oda telepedtek le, ott fogadták az elkerülhetlen halált. — 
Lefeküdtek a földre hanyatt, fejük alá tették a pajzsaikat, 
kardjukat a mellükön keresztül ; két karjukat elnyújták a 

földön, hogy mindegyik egy élő keresztet ábrázolt. Most is 
úgy feküsznek ott. A sisak, a pánczél ott van csontvázaikon. 
Elvonuló utasnak se kedve, se ideje oda felmászni, hogy 
fegyverzetüket elrabolja. Ott hevernek, a szent idő tanú- 
jelei, a hősök, saját maguknak koporsói és sírkeresztéi. 

Itt tartott delelőt az újon jött keresztes tábor. 

Víz itt sem volt található. Ha lett volna, most ezek a 
lovagok nem feküdnének oda fenn a sziklán. 

A gyönge asszonynép, a zarándoknők, az apáczák már 
alig bírtak a sivatag homokban előbbre hatolni. 

Az a meggyőződés kapott lábra ezúttal a keresztes had- 
ban, hogy a teve nem az Isten teremtménye : az a sátán 
alkotása ; az egész rút alakja bizonyítja, hogy ez a pokol 
hírével született szörnyeteg ; de még inkább az a szövet- 
ség, a mi közte és a hitetlenek között fennáll : azok szok- 
nak a tevén nyargalni. Ennélfogva a keresztesek nem 
hordtak magukkal tevéket, a miknek olyan nagy hasznát 
venni a sivatagban. Az inni valójuk már másnap estére 
elfogyott. 

Clarinda herczegasszony ugyan hozatott maga után 
öszvéreken bőséges tömlőket forrásvízzel, a mennyi neki 
és kíséretének tíz napra elég volt ; hanem a mint azt a 
sok szomjtól eltikkadt zarándoknőt meglátta úton-útfélen 
kidűlve, félholtan, megesett rajtuk a szive, nem állhatta 
meg, hogy meg ne itassa valamennyit ; úgy hogy másod- 
. napra már magának sem volt mit innia. 

Azt hitték, hogy csak nem tart ez a sziklasivatag örökké. 

Az pedig folyvást nem adott más változatot, mint térdig 
süppedő sívó homoktengert, szemvakító verőfénynyel és 
réteges sziklafalakat, a mikről sütött az izzó napmeleg. 

Éjjel aztán vigasztalásul olyan hideg volt, hogy majd 
megfagyott a sátoron kívül rekedt ember ; harmat pedig 
nem hullt. 

Néhol egy-egy rekedt völgydöbörben egyszerre csak 
buja, zöld növényzet lepte meg a keresztülvonulókat : az 
egész lapály fedve volt széles, sipkanagyságú levelekkel, 

tekergő indákkal, miknek szárairól buja fényes kobakok 
csüggtek alá. Valami dinnye, vagy uborka, vagy « dudáim », 
vagy kolokánt, a hogy az írás nevezi, nedvvel tele gyü- 
mölcs. A tapasztalt vezér zarándokok nagy kiabálással 
szaladgálták be csapatjaikat, bogy senki ez ártó gyümöl- 
csökhöz hozzá ne nyúljon ; mert a rövid enyhülésért halált 
vesz bennök magának. Meg is fogadták, nem is. A ki 
aztán az édes zamatú kobakokat megszedte, s szomját ol- 
totta a nedveikkel, nagyhamar elmaradt az útfélen halá- 
los görcsökben ; magára vethetett ! minek torkoskodott? — 
De ezért senki se tanult a példáján. Az új völgyszakadék- 
ban jött másféle gyümölcs : halál-alma, zsidó cseresnye, 
bolond-czitrony ; azzal laktak jól, attól hullottak rakásra. 

A ki már tántorogni kezdett, a ki térdre esett, a ki a 
tenyerével kereste a földet, azt mondták rá: cNo ez már 
a kvártélyán van ! » 

Annyi bizonyos volt, hogy ez az igazi út, a melyen a 
mostaniak előtt annyi keresztjáró hadsereg elment már. 
Ki a szent földre, ki a paradicsomba. 

Minden lépten-nyomon felrúgott koponyák egész kupa- 
czokban, kerekeikkel fölfelé fordított szekerek, félig elte- 
metve a homoktól, üres pánczéldarabok, hirdették, hogy 
ez az út vezet a szent sirhoz. 

Két meredek sziklafal között, a mik csaknem összeér- 
nek s hosszú tekervényes folyosót képeznek, megtalálták 
a keresztjárók az utolsó stácziót. Egy nagy kerek döbört. 

Köröskörül a szikla oly magas, hogy nyillövés a párká- 
nyát el nem éri. Ellenben onnan a magasból sziklákkal 
agyon lehet verni idelenn a legvitézebb sereget. 

Ott van az útban a tanúság. Elő tanú, pedig halott. Egy 
rengeteg nagy domb. Csupa merő holttetemekböl egymásra 
hányva. Ez a legújabb tetemhalom. Valami száz évvel 
későbbi a legelsőnél. Eichárd király idejéből való. A hul- 
lák még nem váltak egészen csontvázakká ; nincsenek is 
fegyvereiktől úgy megfosztva. Felülről alá hengerített 
sziklák úgy összezúztak embert és pánczélt, úgy egymásba 

tapostak állatcsontot, öltözetet, vértet, hogy nem volt ér- 
demes a törmeléket szétválogatni, ügy maradt minden 
egy halomba gázolva. Csak itt-ott nyúlik ki belőle egy 
vaskeztyűs kéz, egy lovag kelevéz, zászlórongy a végén. 
A czimerdarabokból találgathatják az utóbbjövők, kiről 
hámlott az le ? Kinek a szíve porladozik ott a nagy ha- 
lomban ? a minek fele kő, fele csont. Hanem legfelül, va- 
lamennyi holttest fölé, oda van fektetve egy roppant nagy 
érczfesztilet, a minek a kereszté kovácsolt vas, maga a 
Krisztus-alak rajta pedig veresréz, a mi az időtől egészen 
zölddé vált már. A hitetlenek egy óriás kigyót fontak kö- 
rüle csúfságból, a kigyó fejét az idvezitőével szorítva egy 
máshoz. 

Itt igazán meg kellett állni, ez a mementó móri ! Ha 
Koradin csapatjai ott leskelődnek a magasban, Endre ki- 
rály vitézeitől csak az a halom lesz magasabb. Elvesznek 
csata nélkül, miut példaadóik. 

Abba a sziklaszorosba bemenni nem volt ajánlatos, mi- 
előtt a környéket fel nem kutatták. 

Két önkénytes csapatot indítottak meg, egyet keletnek, 
másikat nyugotnak, hogy kémszemlét tegyenek oldalvást 
a hitetlenek birodalmában; a nyugoti csapatot Lebée 
László, a keletit Brüniszkáld vezette. Amannak a mere- 
dek sziklagerinczre kellett felkapaszkodnia, emennek egy 
mély szakadékba alábocsátkoznía. 

A míg azoknak egyike vissza nem tér, az egész keresz- 
tes hadnak ott kellett tanyázni a Jezrael völgyében. Már 
akkor harmadik napja volt, hogy nem kaptak vizet. 

De Clarinda herczegnőre nézve a rákövetkező nap szen- 
vedéseinek elviselése meg volt könnyítve az által, hogy 
az épen kántorszerda volt. Szent fogadása szerint ő ezt a 
napot akként szentelte meg rendesen, hogy sem étel sem 
ital nem érte az ajkait. Ezen a napon tehát fogadásból böj- 
tölt. És az mindegy lett volna rá nézve, ha valahány kő 
hever a pusztában, az mind pástétommá változnék is ; s a 
mi vizet a délibáb a láthatáron huUámoztat, valósággal 

idejönne is, friss itallal kínálkozva : ő ahoz hozzá nem 
nyúlna. Tehát ezen a napon a szent fogadás segítette neki 
a kétségbeejtő epedést, szomjúságot elviselni. Még máso- 
kat is tudott buzdítani a türelemre és kitartásra. 

A keresztesek tábora egész nap zsolozsmákat énekelt, a 
mi szintén eloszlatja a test gyarló kívánságait. 

Este felé aztán a tábor szélén felállított előőrök riadó 
jelt adtak. A napnyugoti hegy gerinczéről csapatok közele- 
dését lehet látni. 

Nem sokára ki lehetett venni az alkonyfénynél, hogy 
azok ott a magyarok fehér zászlói. Lebée László kerül 
vissza. 

A fekete alakok sorozatában kivehetők voltak a hegy- 
gerinczen végig ügető idomtalan dromedárok. A magyar 
vezér zsákmányt ejtett ! 

Akkor bizonyosan emberlakta vidékre talált. 

S ha arra talált, akkor frissítő italt is hoz magával a 
tábor számára. 

Csak erre a puszta reményre is rögtön újra éledt az egész 
táborban a bizalom és jó kedv. Nem lesz már semmi baj ! 

És méltán keletkezett ez a jiit és öröm ; mert a mint 
Lebée László csapatja alá szállt a hegymagasról, az előre 
kergetett tevék, a lovakat megelőzve, vágtattak a táborba, 
oldalaikra terhelt tömlőikkel, a mik forrás-vízzel voltak 
megtelve ; a hol azonban a hadnagyok elfogdosták őket : 
nehogy egy csapat feldorbézolja az egész szállítmányt, s a 
többinek ne jusson belőle. Majd mind azt igazság szerin 
fogják dandáronkint felosztani. 

De még azon kívül mennyi mindent hozott Lebée 
Lászlói Kincsekkel, drága szövetekkel megrakott öszvér- 
csapatot. S aztán egy egész sereg hitetlent, hátra kötött 
kezekkel, hadi foglyul ejtve. S cserében azoknak a pari- 
páira ültetve , ugyanannyi kiszabadított keresztyén fog- 
lyot. Ezeket már messziről meg lehetett ismerni hosszú 
hajfürteikről, míg a hitetlenek koponyája simára volt bo- 
rotválva. 

Minő diadalkiáltás fogadta a visszatérőket! Clarinda 
herczegasszony maga is eléjük ment hölgykiséretével a 
győzteseket üdvözölni. 

Lebée László úgy tűnt fel most a hölgy előtt, mint a 
szent csodák szabadító lovagja, a kit hívek bámulata 
vesz körül, a ki előtt leborulnak a szorongattatásaik- 
ból megszabadított szentek, s imádják, mint egy ark- 
angyalt. 

A herczegasszony maga is eléje ment a diadallal vissza- 
térő hősnek, hölgyeivel együtt : minden hölgy pálmaágat 
vitt a kezében. 

Lebée László Clarinda számára különös átalagokban a 
legzamatosabb cyprusi bort hozta. Bort, mikor a vizet is 
nektárként fogadták volna I És a drága gyümölcsöknek és 
csemegéknek egész halmazát. Gáza város, a mit ott túl a 
hegyeken egy rohammal elfoglalt, már a tejjel-mézzel 
folyó Kanahán földjén van. 

Lakodalom napja volt ma az egész tábornak. 

De Clarinda herczegasszonynak kétszeresen az volt. 

— Vesd le az özvegyi fátyolt, nemes herczegasszony, 
monda Lebée László. Én visszahoztam szaraczén rabság- 
ból elvesztett férjedet. 

Clarinda nagyot bámult. A fegyvertársak, kik a tiberiási 
ütközetből megmenekülve hazatértek, mind azt mondák 
neki, hogy De Blois lovag elesett. Látták őt a csatamezőn 
lováról lehullva, a homokban elvérzeni. 

Lebée László megmagyarázá a rejtélyt. 

— A nemes lovag valóban ott maradt a csatatéren ne- 
héz sebektől elborítva ; de hű trubadúrja testével védte 
meg a hitetlenek első dühe ellen, azután pedig könyörgő 
dalaival enyhité meg a szaraczénok szivét, tudatta velük, 
hogy ez nemes lovag, kiért nagy váltságot fizet a családja, 
ha életben hagyják. így vitték el Gázába, hol lassan fel- 
épült nehéz sebeiből. 

A trubadúr valóban előkerült ; abban Clarinda herczegnő 
felismeré férje hajdani hegedűs dalnokát, a ki mindent 

elmondott előtte apróra, hogy történt De Blois lovag cso- 
dás megszabadulása. 

Clarinda sietni akart megszabadított szerelmes ura elé ; 
de Lebée László visszatartá egy szóra. 

— Türtőztesd indulatodat, nemes herczegasszony : mert 
nincs öröm üröm nélkül. Férjed, a nemes De Blois lovag 
ugyan él és meg van szabadítva ; de arczától el fogsz 
iszonyodni. Az átkozott szaraczénok egyszer, midőn a fo- 
goly lovag, nem várhatva, míg váltsága megérkezik, 
szökéssel akarta megszabadítani magát, utána eredtek, 
visszahozták, s akkor az arczát úgy elcsúfították, hogy 
Isten képmására nem ismerni benne. Azért légy készen e 
szívfájdalomra, mikor őt viszont látni fogod. 

Clarinda herczegnő nem bánta azt, akármilyen lesz is 
De Blois lovag arcza, csak ő maga élve karjai közt legyen. 

De még is erősen visszaborzadt tőle, a mikor meglátta. 
Hordszéken hozták, mert lovon nem bírt ülni; "elég 
czifra ruha volt már rajta, a mit a prédából kiválasztottak 
a számára, de még a széles vas nyakörvtől nem tudták 
megszabadítani a nyakát : az arcza pedig, gonosz meg- 
csonkításokkal egészcL ki volt vetkőztetve a formájából, s 
e miatt a hangja is úgy elváltozott, hogy soha Clarinda 
herczegasszony rá nem ismert volna benne az urára, ha 
a hűséges trubadúr nem bizonyította volna, hogy ő az. 

Mi lett abból s szép nemes ábrázatból ! Hová lett a 
délczeg alak ? Csak a romjai maradtak meg. Nincs rajta 
mit megcsókolni. Clarinda kezét nyújtja neki, szemeit 
fájdalmasan behunyva, s akkor veszi észre, hogy az a ke- 
zét sem tudja jól megszorítani: a hüvelyk ujjai le vannak 
vágva, hogy kardot ne foghasson többé. Oh mily átkozot- 
tak ezek a hitetlenek ! 

Clarinda herczegasszonynak egy perezre az a gondólat 
villan a lelkébe, hogy hátha nem is De Blois lovag ez a 
gyászvitéz ? Most már inkább szerette volna, ha a sírjára 
talált volna, mint a roncsára. Hanem a mint sátorába vitte 
a megszabadított vitézt s maga mellé ülteté, az annyi édes 

emléket tudott neki elmondani boldogságuk hajdani kor- 
szakából, a miket nem tudhatott más ; úgy kérdezősködött 
név szerint az otthon maradt rokonokról ; még a paripák- 
nak : de még a kutyáknak a nevét is tudta, s a nagy hárs- 
fákat a kastély körül, és a dalokat, a miket Clarinda 
hárfahanggal kisért néha napján! Háló szobájuknak 
egyes bútorait : az ősi képeket, még azt is, hogy melyik 
szekrény hol áll ? s hogy a remekművű álló óra, a mit 
minden öt évben egyszer kell felhúzni, ezen évben épen 
karácsony ünnepén fog lejárni. Ez nem lehet más, mint 
De Blois lovag. 

Azután beszélt a saját szenvedéseiről : miket élt keresz- 
tül, hogy fosztották meg a pogányok még attól a kis amu- 
lettől is, a mit Clarindától kapott, kis elefántcsont Szent- 
györgy alak volt az ; ő azt olyankor, mikor levetkőztették 
mindenéből, a szájába dugta el; de egyszer a nagy kin- 
zásra kiesett az a nyelve alól, s akkor összetaposták. Oh 
milyen gonoszok ezek a hitetlenek ! 

Clarinda herczegasszony meggyőződött róla, hogy ez az 
ő valóságos hites férje. 

Pedig hát nem úgy volt. 

És nem a hitetlenek a leggonoszabbak. 

Mert igaz ugyan, hogy ők bántak ilyen kegyetlenül ez- ^ 
zel a lovaggal : csakhogy ez sohasem volt De Blois ber- 
ezeg ; hanem annak valami vazallja ; s hogy olyan jól tu- 
dott mégis egy és más titkos körülményeket, annak az a 
nyitja, hogy a berezeg ezeket, a keresztes hadjárat alatti 
visszasóhajtozásai közben el- elmondogatta a kedvencz 
trubadúrjának, hogy az szedje versbe s csináljon rá nótát; 
a trubadúr megint elmondott mindent apróra a megcsonki- 
tottnak, hogy ámítsa el csalfán a herczegasszonyt. Mind a 
kettőt pedig megvásárolta Lebée László, először az által, 
hogy kiszabadította őket nehéz fogságukból, másodszor 
pedig gazdag ajándékokkal és fényes ígéretekkel, hogy 
játszanak ilyen alakoskodást a herczegnő előtt. 

Jókai : A czig&nybár<S. — Minden poklokon keresztül. ' ^ 

Azok talán nem is tudták, hogy mi gonosz szándéka 
van ebben a lovagnak. 

Vagy talán ha tudták, csak tréfára vették. Asszonyt 
megejteni nem valami vétek, azt mondja a világ. Ebben 
a tekintetben a keresztes hadak nem ismerték a tízparan- 
csolatot; bizonyítják azok a szigorú törvények, a miket a 
keresztes hadvezérek az asszonyokat elcsábító lovagok 
ellen hoztak : máglya és karóba húzás volt azoknak a bün- 
tetése. De sohasem hajtották végre ezeket a kegyetlen 
törvényeket, mert külömben magukon a törvényhozó feje- 
delmeken kellett volna elkezdeni a példaadást. 

Talán nagyokat is nevettek maguk azok, a kik ebben a 
tréfában tudósok voltak, ha annak a végére gondolt.ak. 
Clarinda herczegasszony most már feltalálta a férjét: vége 
van a szent fogadalomnak : most már azzal egy sátor 
alatt illő, hogy tanyázzék. A viszontfeltalálás örömére 
lakomát kell ülni : van hozzá drága étel, ital ; ha drága 
nem volna is, jó volna, két napi nehéz nélkülözés után. 
A jó cyprusitól megjön a mély álom. Az arany hólyagos 
kulacsba tán van is egy kis álomital keverve, s az csak a 
herczegnőnek szolgál. Akkor aztán Lebée László vitéz 
odakerül a lesből, felváltja a hamis férjet : s míg a képzeit- 
viszontlátás örömeiben ő osztozik, az alatt az ál De Blois 
lovag odakünn őrzi a paripáját. A csillagok vakok s a 
pusztaság süket ! 

Akkori időkben csak nevettek ezen ! Hát ugyan mi pa- 
nasza lehet annak, a kivel ez megtörténik ? 

Hanem egy akadálya még is volt e furfangos csel sike- 
rülésének. Az, hogy Clarinda herczegasszonynak fogadása 
volt ezen a napon böjtölni. Napestig nehéz volt e fogadal- 
mat megállni, mert nem volt se étel se ital, s akkor leg- 
nehezebb a bőjtölés, a mikor kénytelen vele az ember ; de 
most már terítve volt a tevebőr szőnyeg sülttel, sütemény- 
nyel, kotyogó kulacsokkal, kínálkozott ínycsiklandó falat, 
szomjeloltó korty, most már nem volt «kín)) a bőjtölés, 
hanem « virtus ». S ezt könnyebb megállni! 

Clarinda herczegnő, a hogy fogadása tartá, most már, 
midőn előtte állt a gazdag lakoma, nem nyúlt sem étel- 
hez sem italhoz : csak az ál De Blois költött el mindent 
magában, utoljára a herczegnőnek szánt italt is, attól 
aztán maga aludt el. Lebée László vitéz pedig leshette 
odakinn a mezőn a várva-várt jeladást. A keresztes tábor- 
ban meg voltak vigasztalva egy napra. De nem többre. 
A mit Lebée László öszvér háton az elfoglalt Gázából el- 
hozhatott, azt mind hevenyében nagy mohón felfalták, 
lenyelték : holnapra megint nem maradt semmi, oda Gá- 
zába visszamenni pedig nem vala tanácsos; mert azt 
nyomban elfoglalta Coradin szultán, a ki ott állt nagy 
sereggel a hegyeken túl. 

E szerint ellenség már lett volna. 

Csakhogy ez nem az az ellenség volt, kit a keresztes 
hadak kerestek. Ez a kairói szultán serege volt. A ke- 
reszteseknek pedig semmi dolguk sem volt Kairóban, 
hanem Jeruzsálemben ; azért ők a másik szultán, a da- 
maskusi Malek Adél seregeivel óhajtottak találkozni, a 
kinek inkább keze ügyében esett Jeruzsálem. 

A mint Lebée László, nagy epekedve, lesi a csillagos 
éjszakában a jeladást Clarinda herczegnő sátora felől, a 
hegytetőkön felállított előőrsök elkezdenek riadót fúvatni ; 
erre fölébrednek minden alvók, talpra áll az egész tábor. 
Valami sereg közeledik a keleti hegyszakadékok közül, s 
még nem tudni, hogy ellenség- e, vagy pedig a kémszem- 
lére kiküldött Henning Brüniszkáld serege? 

Ezzel a fellármázással aztán egészen el lett rontva 
Lebée Lászlónak az egész vágyakodása a szerelmi kaland 
után, neki is a maga csapatjához kellett sietnie. Átkozta a 
csillagokat, hogy nem tudták azokat a közeledőket más- 
felé vezetni. 

Pedig az nagy kár lett volna, ha azok eltévednek: 
mivelhogy épen Brüniszkáld csapatjai voltak, a kik vissza- 
térőben valának. A pásztorkürtök nótáiról messziről meg 
lehetett őket ismerni. 

10* 

Még nagy éjszaka volt, a midőn elötünedeztek. Fák- 
lyáik bevilágíták a sziklák oldalait, a miknek mély völ- 
gyeiből előkanyarogtak ; s az volt a bámulni való, hogy 
háromszorta nagyobb sereggel jöttek elő, mint a milyen- 
nel eltávoztak. 

Kiderült annak az oka azonnal, mihelyest Brüniszkáld 
lovag az egybegyűlt vezérek elé vágtatott. Ez volt az első 
szava : 

«Én a Jordán partjáróljövök!» 

De ez az egy mondás egész mesemondással fölért. 

A szent Jordán folyó csak egy félnapi járóra kelet felé ! 
Az óhajtott drága folyam, melyben Krisztus megkeresztel- 
kedékl Melyben egyszer megfürödhetni minden keresz- 
tyénnek annyival nagyobb a vágya, mint hogy a hozzá- 
jutásig epesztő sivatagokon kell keresztül hatolni. Itt van 
közel a szent folyam, a melynek partjain a korább jött 
keresztyének erős kerített várakban, kolostorokban lete- 
lepültek, 8 gyakran magukra hagyatva, védték kis telepei- 
ket a szaraczénok özöne ellen. Ezekre talált rá Brünisz- 
káld. A végső veszedelem óráiban jelent meg szabadítá- 
sukra, elverve falaik alól az ostromló pogány hadat. Ezek- 
nek a fegyveresei szaporították meg a seregét, azután 
meg az a sok keresztyén fogoly, a kit a szaraczénok rab- 
ságából kiszabadított, mikor a gonosz ellenséget a Jordá- 
non keresztül űzte. A túlsó parton áll Malek Adél a szí- 
riai sereggel. 

Tehát fel van találva minden, a mit a keresztes vitézek 
kerestek ! A Jordán, az út Jeruzsálembe és az utat elálló 
ellenség ! 

Ez volt a nagy hozsánna ! A mi ennek a hírmondásnak 
a viszhangjául riadt fel. Tízszerte nagyobb, mint a mit 
Lebée László diadalhíre költött. csak bort hozott a tá- 
bornak : de Brüniszkáld vizet és vért, a mit jobban szomjú- 
hoztak. 

Lebée László vitézi arcza sárgult az irigység miatt. 

De még majd több oka is lesz neki az elsápadásra. 

A mint egyszerre megvirradt, (ezen a vidéken az éjsza- 
kára rögtön következik a nappal, hajnal alig van közben) 
a Brtiniszkáld üdvözletére siető szent hősök sorában meg- 
jelent Clarinda herczegnö is. Az álomitaltól elnyomott urát 
nem birva felkölteni, ott hagyta a sátorában, s maga sie- 
tett az örömhírt hozó lovag elé, hogy azt üdvözölje. 

De Brüniszkáld lovag is eléje sietett, a mint őt hölgyei- 
vel együtt közeledni látta. 

— Herczegnö, légy készen nagy örömre és nagy szo- 
morúságra. Én feltaláltam férjedét. De Blois lovagot. 

Clarinda elbámult. Ez is feltalálta az ő férjét? Pedig 
neki nem volt több, csak egy. Egy már ott alszik a sátor- 
ban. 

Hiszen ez a másik is alszik: hanem a koporsóban. 
Amaz részeg ; de ez halott. 

Ez a valódi De Blois lovag, a kinek a holttestét a temp- 
lomos vitézek az ütközetből magukkal vitték, s azután be- 
balzsamozva üvegfedelü koporsóba tették, hogy egyszer 
majd haza küldjék Európába, ősei sírboltjába. íme itt 
hozza nyolcz férfi a vállán a koporsót ; oda helyezik azt 
Clarinda herczegasszoüy lábaihoz. Az üvegfödélen át jól 
láthatni az elhunyt dalia arczát. 

Ez aztán nem hazud. Minden vonása azt mondja: «én 
vagyok a te szerelmes jó urad !» Még az a beforradt régi 
sebhely is rá vall a homlokán ; de kivált az a hatalmas 
sas* orr, a mi a De Blois nemzetséget annyira kitűnővé 
tette más családok felett I 

Eajta volt a halotton az egész fegyverzete is : bár hor- 
padozott és dárdáktól átlyukgatott : de mégis ismerős, s a 
himzett derékkötő, a mit Clarinda maga varrt ki a számára. 

Valóban nagy öröm és nagy fájdalom volt az, a mely a 
koporsóra leboruló özvegy könnyeiben kitört ; ki oly ré- 
gen keresett szerelmesét eként föltalálta. Ez minden 
egyéb érzést elnémított szívében. 

Csak azután, hogy ja zárt koporsófödelet csókjaival el- 
halmozta, 8 az üvegfalon át kibeszélte magát néma kedve- 

sével, elmondta neki a szív minden gyöngéd hizelkedéseit 
csak azután kezdett még valami más indulat is feltámadni 
szivében ; először a hála azon nemes lovag iránt, a ki ezt 
a kincset számára felfedezte, idehozta : ennek bizonyára 
nagy köszönettel tartozik : méltó, hogy azt a vaskeztyüt a 
kezén csókjaival illesse. De az erre következő indulat meg 
aztán a bőszült harag volt, a miatt, hogy ő vele az a má- 
sik, az az elcsúfított arczu ily nemtelen játékot űzött. Még 
odatette a csúf fejét a herczegnő ölébe, s azt kívánta, 
hogy az hüsselje őt a legyezőjével. Ez példás büntetést 
kivan. 

El is érte a gonosztettet a jutalma ! 

Maga Lebée László vette kezébe a megtorlást, mint 
Ítélő biró : s a csaló trubadúrt az ál De Blois lovaggal 
együtt, kegyetlenül megkorbácsoltatá. Az eléktelenített lo- 
vag még akkor is aludt a mákonyos bortól, s álmában 
kiabált, a míg a farmatrínggal simogatták: «húj be rosz- 
szul van vetve a fejem alja ! Soh' sem fekszem többet 
berezegi nyoszolyába ! » A trubadúrnak azonban betömték 
a száját, nehogy kitalálja kiabálni, hogy hiszen maga 
Lebée László vezér bérelte őket, hogy ezt az alakosdit játsz- 
szák ! Végre lófarkra lettek kötve mind a ketten s ily mó- 
don halálra szánkáztatva, a hogy megérdemlek. 

Lebée László azonban, a mint négyszem közé kap- 
hatta a kedves süvét Brüniszkáldot, azt monda neki, fog- 
csikorgatva : 

— Héj, de szerettem volna, ha bele fulladsz valaa szent 
Jordán vízébe, a mikor rátaláltál, hogy sem mint elhozád 
az igazi De Blois lovag holttestét, üvegkoporsóban. Porba 
ejtetted velem a pecsenyémet ! 

Brüniszkáld érté a süve haragját. De csak fejet csó- 
vált rá : 

— Bizony, édes Laczkóm, nagyon itt az ideje, hogy a 
szent Jordán vízében lemosd azt a sok rossz indulatot, a 
mi a testedhez ragadt. 

Tökéletes lett az örömük a keresztes hadaknak, a 

midőn másnap Brüniszkáld vezetése alatt, rövid mellék- 
úton, kijutottak a sziklatömkelegből s maguk előtt látták 
a szent Jordán folyamát s annak édeni vidékét. 

Csendes méltósággal kanyarog alá az áldástadó folyam 
a jerikói sikon végig, kigyózó kanyarulatokban félszigete- 
ket képezve, a mik pálmafákkal, balzsamillatú bokrokkal 
vannak fedve ; a ligetek sötétjéből paloták tornyai fehér- 
lenek elö. Az a zöld erdő ott, a kupolás palotákkal, a ve- 
res bástyafalakkal, az a jerikói vár: még most a pompa 
és gyönyörűség tanyája. Az a magasra kiemelkedő oszlop 
körönd : Heródes palotája. Az a nagy víztükör, melynek 
közepén az egész hatalmas folyam látható folyással ke- 
resztül húzódik, melynek sziklapartjai lépcsőzetes szaka- 
szokra vannak szabályozva, s minden lonkája a magaslat- 
nak, egész föl a bérezek tetejéig pálmákkal, fügékkel, olaj- 
fákkal, borsfageszttel beültetve ; száz falu és város elhintve 
körülötte, a mik között egész raja a vitorlás hajóknak si- 
kamlik a hullámtükrön végig : ez a Genezáret tava. Az Id- 
vezítő esodatételeinek tanúja. Itt halásztak az apostolok ; 
itt járt Jézus a háborgó vizek fölött; amott a hegy, me- 
lyen négyezer embert megvendégelt, csoda módon szapo- 
rodó testi és lelki eledellel. Az a csendes öböl ott a szik- 
lák között, a minek a tükre sötétkéknek látszik, az emlé- 
kezetes hely, a hol Keresztelő János Jézust, a vizbe mártva, 
felavatta. Minden szikla beszél, hirdet, emlékeztet ; vissz- 
hangoztatja még a nagy Megváltó szavait, a tövisfa még 
izzadja a vért napsütötte levelei hegyén, mely az ő vére 
hullásáért maradt rajta; az örök felhőtlen égből még 
hangzik alá az ezernyi énekes madár zengésében az an- 
gyalok túlvilági éneke : az egész földi táj a mennyország- 
ról álmodik. 

A legdurvább kedély is megérzi e tájék isteni hatását, a 
marczona vitézek ajka zsolozsmákra nyilik meg: úgy kö- 
zelednek a Jordán felé, hogy kardjaik markolatát, mint a 
keresztet, fölfelé emelve tartják imára kulcsolt kezeik kö- 
zött. Siet az egész tábor lemosni teste és lelke szennyeit 



Digitized by VjOOQIC 



a Jordán vizében. Egészen új embernek érzi mindenki 
magát. Kialszanak a földi érzések ; meggyulladnak az égi 
lángok. Senki sem zugolpdik már, hogy oly messze földről 
eljött; senki sem emlegeti, hogy mennyit szenvedett: egy 
napja a csodák vidékének kifizeti évek viszontagságait. 
A szív is mássá lesz. Férfi és nő nem gondolnak egymásra : 
mindegyik csak a láthatatlanokkal van eltelve. 

Ma már hire sincs ennek. A táj sivatag, a Genezáret tó 
partjain rabló beduinok laknak, olajfa, pálma elpusztult, 
s Jerikó helyén, az agyagsivatagban bujkál egy kis falu, 
az arab neve «Eriha». 

Még Lebée László is egészen más embernek érezte ma- 
gát, a mint a Jordán vizéből kiszállt. Gyónt és vezeklést 
tartott. Bocsánatot kért mindazoktól, a kiket megbántott. 
A süvének, Brüniszkáldnak megköszönte, hogy őt ifjú 
bölcsességével oly halálos bűntől megőrizte. S hogy be- 
bizonyítsa, mennyire igaz a Jbünbánása, az ő szeme láttára 
dobta a tűzbe azt a pokolbeli találmányt, a czukornád- 
karpereczet a tarentaféreggel. És aztán térden állva imád- 
kozott a mennybeli" hatalomhoz, hogy soha őtet többé 
ilyen kísértetbe ne vigye. 

Mert hiszen a szive valóságában igaz jó ember volt 
Lebée László, s a kit szeretett, azt soha sem szűnt meg 
szeretni ; s talán ha a visegrádi udvarhoz fel nem került 
volna : sok bolondság nem termett volna meg a lelkében. 
Az ottani ledér élet nagyon rossz iskola volt rá nézve. Meg- 
szokta, hogy a nők milyen könnyen veszik a hitvesi hűsé- 
get s még az olyan szent férfiak is, a kiknek a homlokát 
a chrysma mentesiti, csak arra gondolnak, hogy melyik 
nőnek a szivét nyerhessék el, holott Gergely pápa óta 
egyikhez sincs semmi igaz jussuk. 

Ez volt az átok az egész életén, meg a heves véralkat, 
az erős képzelődés. Azért az egyik órában tudott szent 
lenni, a másikban gonosztevő. Ha a feleségére gondolt, 
azt megsiratta, s aztán megint a legelső szép asszonynak 
utána szaladt. 

Ezúttal azonban szerencséjére olyan jó leczkét kapott, 
a mi sok ideig megmaradt nála. Glarinda herezegasszony 
példát mutatott neki, a minőt még nem látott ez ideig, 
hogy mi az a valódi hitvesi hűség? Feltalált kedves halott- 
jának koporsóját mindenütt magával hordozta : sátorában 
fekhelye mellé helyezteté, s egész idejét azzal tölte, hogy 
annak a lelke üdvéért imádkozott. 

Lebée László felfogadta Brüniszkáldnak, hogy most 
már csupán vitézi kötelességének fog élni, s azt a kegyet 
kérte a királytól, hogy engedtessék meg neki, a maga szé- 
kely hadaival és Brüniszkáld szász harczosaival egyesül- 
ten bekalandozni az egész Jordán vidékét; hogy hirt 
hozzon felőle, hol állanak Malek Kamel szultán hadai, a 
kikkel a keresztyén tábor döntő ütközetet keres. 

Ez a kalandokkal teljes kémszemlészet elvezette a két 
rokon vitézt egész a «holt tengerig » — mindenütt rátalál- 
tak Malek Kamel utóhadaira, s azokat vitézül megtámad- 
ták, meg is verték. A neveiket sem birták a fejükben tar- 
tani azoknak a városoknak, a miket futtában elfoglaltak 
egy bátor rohammal, s ezrekre ment a száma az általuk 
kiszabadított keresztyén raboknak. A szaraczénok sehol 
sem álltak nekik komolyan ellent. 

A trónjáról leköszönt öreg Malek Adél szultán azt a 
tanácsot adta mind a két fiának, a kik között roppant 
birodalmát felosztotta, Malek Kamelnek adva Damaskust, 
Koradinnak Egyptomot : hogy sehol se fogadjanak el az 
új keresztes hadsereggel döntő ütközetet, hagyják azt 
előre-hátra tekeregni az országban, elolvad az a sereg 
magátul, mint a hegyeken levő hó; sokféle nemzetből 
áll, egymás között majd összevesz ; megunja a hazájától 
távolléteit és haza kivánkozik. A két ifjú szultán nyugat- 
ról keletről csak kisérte a keresztes tábort ; de helyt nem 
állt derék csatára sehol. 

Lebée László és Brüniszkáld azzal a hirrel tért vissza 
portyázó kalandjárásából, hogy a szaraczénsereg sehol 
sem áll meg még csak az ő kis előcsapatjukkal szemben 

sem. A hol megjelennek, szedi a sátorfát s mélyebben 
húzódik a sivatag pusztába. 

Minden egykorú történetíró egyértelmű feljegyzéseiben 
azt találjuk, hogy a mi hatalmas egyesült keresztes tábo- 
runknak, melyet Endre királyunk vezetett, a szent földön 
nem akadt egyéb dolga, mint búcsút járni egyik szent 
emléktől a másikhoz és ereklyéket gyűjtögetni. Ellenség 
sehol sem állt útj okban többé: a szaraczénok visszavonul- 
tak a pusztába. 

A mi két ifjú hősünk egymást soha sem hagyta el e 
búcsújáró kalandozások alatt. Együtt látogatták meg- a 
Genezáret-parti városokat, a mik még ekkor, ha nem is 
régi fényükben, de nagy kiterjedésükben fennálltak. — 
A pompás Tiberias város classicus palotáiban most már 
csak zsidók laknak, a kik ott őrzik a nagy bölcs Ben Aliiba 
vértanii sziklasirját, s babyloni szerrel ünneplik a Puri- 
mot. Antipas palotájának nincs már meg az « arany ku- 
polájaw ; de a falain még ruhákat szárítanak. Ez az a 
város, a melybe Jézus soha be nem lépett. Átok volt rajta, 
temető fölött épült. Most már a zsidó o szentek* gyülhelye. 
Még láthatták Magdalát, a bűnbánó Mária Magdolna lak- 
helyét, 8 a barlangból, a hová a megtért szent elvonult, 
elhozhatott Lebée László magának egy kavicsot azokból, 
miket a szépsége bűneit megsirató könyjeivel öntözött, 
hogy azt keblébe téve viselje, mint emlékeztető ereklyét. 
De a közelben látszó Scythopolisban már csak Sámson 
rókáinak az utódait találták otthon, azt porig égette Saladin 
a keresztes háború alatt, s a hajdan hires pálmaerdőt, a 
mibe Cleopatra szerelmi titkát rejté, gyökerestül kiirtotta. 
Csak az oleandererdők szaporodtak el újra, s azok borít- 
ják lángoló virágözönnel a romokat. 

Még megtalálhatták Názáretben a Jézus szülőinek házát, 
a « Santa casatw, a mi most Lorettoban van (a hová azt az 
angyalok szállították, az istenanya rendeléséből, miután 
elébb ideiglenesen a Fiume fölötti Tersato várában pihen- 
tek le vele, a hol a párja ma is megvan és ünnepeltetik) s 

elkölthették a lakomájukat azon a kőasztalon, a melyen a 
megváltó feltámadása után a tanítványaival együtt vacso- 
rált. Csendes, nyugodalmas kis városka volt az akkor is, 
mint mindig az előtt és mai időkig, négyféle nép, négyféle 
vallásfelekezet békességes munkát folytat együtt, Istentől 
megáldott földön, csupa kert és virány az egész völgy, 
melyben fekszik. 

— Én akár itt is maradnék örök időkig ; azt monda 
Lebée László ; úgy megszerette Názáretet. 

— Én is örömest el laknám itten, csak a feleségem is 
idehozhatnám. 

A názáretbeli nők ugyan nagyon szépek ; hanem nagyon 
erényesek. Valami égi ihlet varázshatása tartja .betakarva 
ezt az egész tájat ; mintha a belépő egyszerre visszanyerné 
ős ártatlanságát. 

Nem ők voltak az elsők, nem is utolsók, a kik azt mon- 
dák : «jó mi nekünk itten laknunk ! Építsünk itt három 
házat ». 

A mit az apostol mondott, be is teljesült már régen. 
A szent Thábor hegyén, hol a tanítványok földöntúli fény- 
től ragyogva látták a mestert a másik két mesterrel béké- 
ben tanácskozni, s ámulatukban három hajlékot akartak 
építeni : Jézusnak, Mózesnek és Illésnek, ott volt már a 
három hajlék. De nem volt benne köszönet. 

A felséges Thábor hegyet mindenféle nemzetek króni- 
kásai leírták, elkezdve a héber apostoloktól; rómaiak, 
görögök, arabok, francziák, angolok, németek, most leg- 
utoljára egy magyar is: Eezső magyar királyfi. Mindenik 
mást talált rajta. Ugyanaz csak az elragadó gyönyör 
mely a sziveket megszállja, mikor a Thábor hegy magasá- 
ról a Kanahán felséges vidékén végig tekint a szem, a hol 
minden sziklából, folyóból, tóból, minden bokorból, erdő- 
ből, sivatagból Isten beszél. — De még a növény is más 
rajta háromszázadonkint. A zsidók Istenlakta magányt 
találnak Izachar áldozatkövei körül, a miket cédrusok és 
olajfák illatos árnyéka takar be. Égből jövő hangokat hall 

ezen a helyen Ábrahám, Mózes, Dávid király, János evan- 
gélista. A rómaiak dicsekedve emlegetik Heródes Antipas 
nyaraló palotáját, corynthi oszlopaival, körülszegélyezve 
balzsamjegenyékkel, a gránátalmák kertjeiben ezerféle vi- 
rág. Borstermö bokrok, fahajszagu cinnamonum ölelgeti 
körül a mesterséges szökőkutak medenczéit, az Amphytrite 
szoborral. A Thábor hegyén az Olympi istenek laknak, s 
a dyonisiák ünnepén messze hangzik a dythiramb a nyi- 
tott csarnokból. 

Három század múlva Jupiter és társai helyén a meg- 
váltó temploma emelkedik, mellette a két kolostor, Mózes 
és Illés neveit viselők. Nagy Constantin anyja, szent Ilona, 
az igazi kereszt feltalálója, építteté azokat oda. Cziprusok 
és tömjóntermő életfák vetik ünnepélyes sötét árnyékai- 
kat az egyszerű falakra, a Krisztus tövisfája foglalja el a 
hegyoldal meneteleit, az utakat fel a hegytetőig statiók 
szakgatják meg ; a halálra menő út festett szoborképletei- 
vel. Minden ascetai áhitatra hív fel. A barátok vesperáira 
viszhangot adnak a búcsújárók zsolozsmái. Szent Chri- 
sostom még ilyennek látta a Thábort. 

Azután jönnek a szaraczénok. Saladin alatt már Omár 
prófétának a mecsetje áll a Thábor hegy ormán, s a Mózes 
és Illés házaiból megerősített fegyv^erházak támadnak, 
erős bástyákkal körülfogva, a miknek ormozatáig felnőnek 
a pálmák, az arabok kedvencz fái, fügefapagony, kávé- 
fageszt telepedik le a napsütötte déli hajlásokon; naranc^ 
és czitromfa erdőszámra virul a hegy alján, miket csak a 
cactus- sövény véd. A mecset magas miaaréjából éneklő 
üvöltés hangzik alá : « Jobb az imádság az aluvásnál ! Egy 
az Isten és az Allah!* Alant a hegy lábánál pedig, a rej- 
tett sziklaüregekben, ott tartják a török «eretnekek» — a 
((tüzkioltók)) fertelmes orgiáikat, a mikben az oltáron álló 
istenséget egy meztelen nőalak képezi. 

Ez volt a Thábor-hegy abban az időben, mikor H. Endre 
magyar király ott járt a keresztes hadainkkal. 

A legutolsó leírója a Thábor hegynek, Eezső magyar 

királyfi már az egész hegyet cserfaerdővel benőtten találja, 
bozótokon keresztül törtet fel a nagy, dómalakú hegytető 
kúpjáig. A hegy legfelső lonkája közepén bemélyedni lát- 
szik, mint egy tűzhányó tölcsére, rajta szétszórva minden- 
féle romok; keresztyén, római, török faragványokkal ; 
széthányt bástyafalak, beomlott boltozatok, tört kapuivek ; 
egyetlen kapubolt állt magában, körüle kőhalmaz, a 
«Bab-el Hana». Körül semmi fa, semmi bokor, csak a 
gyalog-tövis, a sancta spina. Egy rozzant gunyhó támasz- 
kodik az ezredévek dicsőségének emlékéhez, abban lakik 
egy remete, a ki megmutatja a látogatóknak, hol keressék 
a romhalmaz között a cisternát, Heródes Antipas pompás 
szökőkútját? 

Hanem a mi történetünk hősei hat századdal elébb 
jártak ott, akkor még a szaraczénok tanyáztak a Thábor 
hegyén. 

A keresztes had ura volt már egész Galiléának, nagy 
hadakozás nélkül; csak ez az egy sziklafészek boszantá 
még a muezzin kiáltásával a búcsújárókat. 

A keresztyén fejedelmek elhatározták, hogy ott sem 
tűrik meg a pogányt. Ha másutt nem akar csatának állni, 
innen nem futhat el, itt fogják a fejét betörni. 

Ki lett adva minden hadcsapatnak a rendelet, hogy 
gyülekezzék fel Galiléába, a Thábor hegy megostromlá- 
sára. Ott volt együtt három király, a magyar, a cyprusi, a 
jeruzsálemi: az osztrák fejedelem, a flamand, a német 
vitézek, a templáriusok, nagymestereikkel. 

A szaraczénok serege odafenn a Thábor hegyén nem 
volt külömb helyzetben e hatalmas táborral szemközt, 
mint a méhraj, a kinek az odúját a medve ostromolja. 

De hát nem történik-e meg, hogy a méh elveri a med- 
vét az odújától ? 

A Thábor hegye, mint egy nagy kupola gömbölyödik fel 
a galileai sikság közepett, ősidőktől fogva hírhedett erős- 
ség minden nemzetbeli hadakozók történetében. Itt verték 
tönkre Sisera hadait a zsidók; itt védték magukat a zsidó 

nemzet szabadságának utolsó hősei, Eóma légiói ellen; 
ide menekült az utolsó négyszáz vitéze Júdeának; kik a 
midőn látták, hogy nem győzhetnek, kiválasztottak maguk 
közül tíz erős férfiút, a ki a többieket leölje; a megmaradt 
tíz közül megint egyet, a ki társait leszúrja; az az utolsó 
aztán saját fegj^erétől átdöfve esett el. Itt e hegy körül 
gázolta el Saladin szultán a keresztes hadak legerösebbi- 
két, itt ragadta el a koronát a jeruzsálemi király fejéről; 
itt ölette le a hadi foglyok tízezeréit, maga kezdve azt a 
templomosok nagymesterén. Minden darab köve ennek a 
hegynek, ennek a rónának, ittas már a legnemesebb hősök 
vérétől. 

Maga a hegyoldal, rétegekre szakadozott szikláival, 
olyan mint egy természetalkotta vár: lépcsőről -lépcsőre 
kell fáradságosan felkapaszkodni rá. A kanyarodó út, mely 
csigatekervényben vezet fel a Thábor fensikjára, minden 
fordulónál tömör bástyatornyokkal van elrekesztve, azokat 
az ostromlóknak egyenkint kell megvívni, helepolisokkal, 
falaikat törni érczfejű kosokkal; s védeni magukat az 
olthatatlan görög tűz ellen, mely a kő és a favár közötti 
küzdehnet oly egyenlőtlenné teszi. Hónapokig tartó munka 
várt a keresztes hadakra. Vívótornyokat ugyan hoztak 
feles számmal Európából ; mert azt már tudták, hogy a 
korább itt járt keresztes hadak úgy kiirtottak minden erdőt 
a palestinai hegyekről, hogy azokon több vívótoronynak 
való szálfát nem találni ; hanem a míg azokat a tenger- 
parttól idáig hengergetik nagy fáradsággal, elefántok ere- 
jével, abba rémséges idő beletelik. 

— Mit? monda Brüniszkáld a haditanácsban, mikor 
már a többi hadvezérek agyontörték a fejüket a tervkészí- 
tésben. Hát mit tekeregjünk mink, mint a nyomtató ló 
lassan a hegy körül; hát nem mehetünk-e fel egyenesen, 
a merre a homlokunk fordítjuk : fel a meredeknek ? 

A tapasztalt hadvezetők mind ellene zúdultak, hogy ez 
lehetetlen: a hegyoldal meredek; a szaraczénok onnan 
fölülről aláhengerített kövekkel, szeges gerendákkal 

Úgy leseperhetik a felmászó sereget, miként a hangya- 
bolyt. 

— No hát én megmutatom, hogy nem lehetetlen ; én 
fogadom a szent szűzre, hogy magam elöl megyek, s fel- 
hágok a Thábor hegy ormára, 'ott a hol legmeredekebb. 

— De nem mégy elől magad ! kiálta fel Lebée László ; 
azt nem teszi meg a szász, hogy elől menjen, a hol szé- 
kely is van a földön ; mert én meg fogadom a Szent Jó- 
zsefre és a tizenkét apostolokra, hogy én is ott leszek, és 
egy lábnyommal sem hátrább, mint te ! — De hamarabb 
előtted mint utánad. 

— No hát hogy azon ne ortályoskodjunk, melyikünk 
jár előtte, melyikünk utána a másiknak, ajánlok egy baj- 
társi fogadást. Összekötjük az öveinket egy közös lánczczal 
s aztán úgy megyünk az ostromra. Egyikünk sem elébb, 
sem utóbb. 

— Eáállok I monda Lebée László, s kezet adott a sü- 
vének. 

A két ifjú hős példája egyszerre magára ragadta a többi 
vitézeket, minden kétségeskedés megszűnt, vége volt a fej- 
lógatásnak, büszkén emelgették égfelé az arezaikat; s 
megfúvatták a kürtöseikkel a harsonákat, kihirdetve, hogy 
hajnalban megkezdik az ostromot. 

A szaraczénok odafenn a hegy ormán láthattak, hall- 
hattak mindent, hogyan sorakozik a keresztyének hada 
csapatonkint, hogy tartanak misét az egyháznagyok, meg- 
szentelik á zászlókat, részesítik a vitézeket a gyónás, a 
bűnfeloldás szentségében, s felállítják egy halomra az 
igazi keresztfát, azon a halmon prédikált egykor keresz- 
telő János a híveknek; most a jeruzsálemi pátriárka 
onnan osztja az általános áldást a csatába indulóknak. 

S aztán megharsannak a trombiták köröskörül a galileai 
rónán, s mint megannyi eleven érczbástya, indul meg 
minden oldalról a pánczélos lovagok tömege a Thábor 
hegy felé. Jézus Krisztus nevét riadozva. Az ellenséges 
bástyák ormain lobognak a félholdas zászlók s lassú katto- 

gással Imjlítják hátra váskarjaikat a kőhajító gépek, a 
mint a keresztyén csapatok közelednek ; a dárdavető pat- 
tantjuk hegyes nyilvégei a lőréseken előkandikálnak ; a 
bástyák ormait képező nagy négyszögű kövek vas emel- 
tyűkkel vannak billenőre mozdítva, hogy az ostromlókra 
lezúdítsák, mikor a lábtókon jönnek. 

Ámde mindez a hadifiirfang kárbaveszett, az által, hogy 
az ostromló keresztes hadak nem azt az utat választották, 
a mi nehéz ; hanem azt, a mi lehetetlen, egyenesen a 
meredek hegyoldal szikláin kapaszkodtak fel, az egymás 
fölé meredező rétegen hágva fel, a hol soha ember nem 
járt. 

Ott lehetett látni Lebée Lászlót és Henning Brünisz- 
káldot ; az öveikhez kapcsolt aczéllánczczal egymáshoz 
csatolva, a mint egyesült önkénytes vitézeik élén jó ma- 
guk törtettak előre ; példájukkal mutatva, hogy nincs lehe- 
tetlenség. A nehéz vértezet, paizs nem gátolta őket; ha 
valamelyik hátrább maradt a kúszásban, a másik, a ki 
már fenn volt s egyik lábát megvethette, segített neki a 
lánczczal. A hegy ormán álló szaraczénok rengeteg sziklá- 
kat hengerítettek alá az ostromlókra, a két hős vezér 
biztatta társait: «ha Isten velünk, ki ellenünk)). A legör- 
dülő kő elrepült a fejük felett ártatlan zúgással. «Jézus 
elvette a halál hatalmát ! » 

Az első bástyafal el lett foglalva, s ott kezdődött az- 
után az öldöklő harcz, a keresztyének és a szaraczénok 
között. 

Brüniszkáld nem hozta magával az öblös paizsát, a mi 
a hegymászásban akadályára lett volna, hanem csak egy 
kis félkarra való szívalakú vértet, hogy a két kézre való 
lángpallosával nagyobbat sújthasson ; de Lebée László 
teknőforma paizsát elhozta a hátára vetve, s a csata he- 
vében aztán a maga paizsával védte a fegyvertársát is a 
nyilak raja ellen; mikor meg aztán birokra kerültek a 
szaraczénokkal, a két összelánczolt lovag egymásnak vetve 
a hátát, egymagában küzdött egész csapat ellen, míg lo- 

vagjaik utánuk érkeztek: Brüniszkáld a nehéz karddal 
rendet vágott a pogányban, mintha csak kaszálna. Lebée 
László szeges buzogánya pedig mint a mennykő-csapás 
tört, zúzott, vasat, embercsontot, mi eléje került. A szara- 
czénok legjobb vitézei ott hullottak el a két hős nehéz 
csapásai alatt, s a rémület megbénitá karjaikat. Isten cso- 
dája volt ez ! 

A nap még nem szállt le, midőn a két hős csapatjával 
együtt felküzdötte magát a Thábor hegy fensikjára. 

Ök voltak az elsők, kiknek vas lépése e szent helyet 
elfoglalta. 

£ csodamódon sikerült diadalra a szaraczénok védő 
serege minden oldalon fel lett zavarva, s a keresztes 
hadak szivébe új bátorság lelke szállt alá. 

A mint a Thábor hegy ormán Lebée László megfújta a 
kürtjét, s mellette álló fegyvertársa magasra emelé kard- 
ját, annak markolata volt a szent kereszt jele : egetverő 
«hozsánna» kiáltás riadt fel az egész keresztyén táborból. 
A szaraczén had pedig rémülten hagyta ott köröndbástyáit, 
a mik a tekervényútat fedezték s rohant maga is a hegy- 
tetőnek, igyekezve hamarább elérni az odafenn levő fel- 
legvárat, mint a magyar és szász kereszteshad, mely már 
a falak előtt állt. 

— Nézd, monda Brüniszkáld a süvének. A hitetlenek 
hogy tódulnak be a várkapun. Ha mi most oda rohanunk, 
együtt mehetünk be velük a várba, s fegy kézcsapással 
mienk ez az erősség, a mit majd hónapokig sem tudunk 
ostrommal bevenni. 

Lebée László azt felelte neki : 

— Gondold meg, egy pillanatig. Csapatunk el van fá- 
radva, tikkasztó melegben, pánczélostól, harczolva fel- 
jönni a Thábor hegy sziklameredekén embernek való dolog 
volt I De ember az ember ! A szomj megöli a vitézséget. 
Itt pedig nincsen víz. 

— Nincsen víz, de van vér ! A ki szomjas, igyék abból. 
Ha elfoglaljuk a várat, ott azután lesz mind a kettő elég. 

J okai: A czigánybéró. — MÍDden poklokon kereBziiil. H 

Lebée Lászlót most egyszerre megszállta a kegyesség 
szellete : 

— Gondold meg, hogy mit tesz ! Jusson eszedbe a kis 
feleséged otthon. 

— Én nekem most nem jut eszembe más, mint a bol- 
dogságos szűz anya a hét tőrrel a szivében. 

A mig ők igy feleselnek, oldalvást a hegy lejtőjén meg- 
harsannak a tárogató kürtök. 

Ez a tárogató kürt oly sajátságos fegyverneme volt a 
magyar harczi népnek, a mi azt minden egyébtől meg- 
külömbözteté. 

Mivelhogy minden szittyafajnál az volt a hadakozási 
taktika, hogy a támadást rendesen ők kezdték ; ha erős 
ellenállásra találtak, akkor egyszerre megfordultak, meg- 
futamod ást szinleltek, mikor aztán az ellenség utánuk 
rohant, s e közben erős hadállását elhagyta, sorait az 
üldözés közben megbontotta, akkor egyszerre megfordul- 
tak rá s a zavarba jött üldözőt közre fogták, eldöngették. 
Hogy az ilyen fordulatokat egy egész nagy tábor egyszerre, 
egy akarattal végrehajthassa, szükségük volt olyan kür- 
tökre, a miknek a hangja minden más nemzet fúvó szer- 
számától külömbözik. A tárogatónak a fúvójába valami 
tollat, vagy nádat tettek, s annál fogva olyan éles, sikoltó 
hangokat tudtak azzal adni, hogy azokat mértföldnyi tá- 
volban is meg lehetett külömböztetni, s ezeknek a hangok- 
nak a dallamában volt a parancsoló izenet : « előre ! vissza ! 
megállj !» 

Az ostromló sereg előcsapatját képezte a bal szárnyon 
a székelyek és szászok egyesült serege Lebée és Henning 
vezérek alatt, a zöm a magyar király] yal együtt a teker- 
vényútat ostromolta. Az által, hogy a merész előhad fel- 
hatolt a Thábor hegy magaslatára, a szaraczénok kényte- 
lenek voltak futvást odahagyni az alsó vártornyokat, a 
király seregének csak a kapukat kellett bedönteni, hogy a 
magyar sereg zöme keresztül törhessen a csinált útra, a 
hol ott álltak még az útfélen a keresztyének által épített 

stácziók lefejezett szobraikkal. Itt már lóháton is lehetett 
a hegynek fel rohanni. — Endre király, a szent lándzsával 
kezében, maga vágtatott előre, egész alakját lánczszemek- 
ből csinált pánezél fedte ; a lova is ilyen ércztakaróval 
volt bevonva végig. Mellette nyargalt a püspök, a kereszt- 
tel a kezében, és az ország zászlóvivője, a fehér zászlóval, 
a min a szűz Mária képe volt kihimezve ; mögötte nyoma- 
kodtak előre a magyar daliák, sastollas kucsmáikról, pár- 
duczbőr kaczagányaikról megismerhetők. 

A király mindenütt gázolta az előtte futó szaraczénokat, 
a kik utat adtak a gyors magyar lovasságnak, szerteszét 
oszolva a vigályos erdőben, úgy hogy a király egyszerre 
ért fel a hegyiapályra a futó ellenséggel. 

A mint Lebée László diadalt hirdető kürtszavát meg- 
haJlá a király, jelt adatott a székelyeknek, szászoknak a 
tárogatóval, hogy álljanak meg. 

A királyé az elsőbbség. 

Azt a dicsőséget, hogy a szent Thábor hegy erősségének 
toronyormára a kereszt jelét újra kitűzze, Endre nem en- 
gedhette át másnak. 

Brüniszkáldnak türtőztetni kellett vitézi haragját. 

A király zászlója már előtűnt a cserfák pagonyából s 
látni lehetett őt magát, a magasra emelt aranyhegyű dár- 
dával kezében s fején a koronás sisakkal, hogy hömpöly- 
geti maga előtt a szaraczénok futó hadát, kik mind a vár- 
erőd hidjára tódulnak; úgy hogy azt a rajta levő hadi- 
csapatok miatt fel nem lehet húzni, keresztyének, moha- 
medánok össze vannak már keveredve ; Istent, Allaht, 
Krisztust, Mahomedet egyszerre kiáltják a küzdők, s or- 
dítják a halál fájdalmait a világ minden nyelvén. Iszonyú 
találkozója ez Noé unokáinak. Sem, Cham és Jáfet minden 
ivadéka itt van ; tui-áni, aramaei, indogermán, ural -altáji, 
finn-ugor családok, a kiket csak a Bábel tornya kirajzott, 
összekerültek megint a Thábor tornya előtt, megértetni 
egymással azt a közös nyelvet, a minek vas van a vé- 
gén. 

Lebee Lászlónak és Brüniszkáldnak tétlen kellett ezt 
nézni, mlg a tárogató folyvást azt parancsolja : «állj I» 

A magyar király már a vártorony hidjáig hatolt. Test- 
őrei kétfelől nyitottak előtte utat kardcsapásaikkal. Azok 
között volt egy balogsüti vitéz : Iváncs lovag, a ki bal- 
kezében forgatta a kardot s jobbján viselte a paizst. 

A torony hidjánál megszorult szaraczénok minden el- 
keseredett hősi erőfeszítésük mellett sem tudták volna a 
király csapatját feltartóztatni ; hanem a torony lőréseiben 
voltak felállítva a szaraczénoknak azok a veszedelmes 
pattantyúi, a mikkel még a pánczélos vitézeket is le tud- 
ták ölni. Az ilyen pattantyúnak volt egy erős aczél lemeze, 
a mit kerekes géppel hátra hajtottak ; elől pedig volt egy 
keskeny vályú, s abba elhelyezve egy nyilalakú kopja ; a 
mint az aczéllemez elszabadulva visszacsapódott a kopja 
kiálló nyeléhez, azt oly sebességgel röpíté előre, hogy 
keresztül tört az a legerősebb pánczélon és vérten. 

Egy ilyen tollas kopja fúródott a király lovának a szü- 
gyébe. 

A paripa összerogyott, s a királyt a kengyelbe akadt 
lábánál fogva maga alá szorítá. 

Ekkor aztán a szaraczénok is, a diadal dühétől fellán- 
golva rohantak ellenfeleikre ; a király körül öldöklő tusa- 
kodás támadt. 

Lebée Lászlónak és Brüniszkáldnak nem kellett most 
már se tárogató jel, se összebeszélés, egyszerre mind a 
ketten, a hogy össze valának lánczolva, rohantak a király 
segítségére ; nyomukban a székely és szász vitézek. 

A királynak ugyan nagy szüksége volt erre a szabadító 
segítségre ; mert a saját híveiben nagyon meghűlt a vér, 
a mint öt egyszerre, a szent lándzsával együtt elbukni 
látták, azt hitték, hogy elesett. 

Jó szerencse, hogy balkézfogó hive, Iváncs lovag, ott 
volt a közelében, a mint egy szaraczén vezér, Ben Mu- 
szafir, odarohant a királyhoz, ki balkezére esvén, a paizsá- 
val sem védhette magát, s már a király fejének mérte a 

szablyáját ; a vitéz testőr, suta kézzel úgy vágott a szara- 
czénhoz, hogy annak a feje a lábához esett; s azután ki- 
szabadítván a királyt a lova alól, a saját lovára ülteté fel. 

Hogy ez valóban így történt, azt az Iváncs vitéztől 
eredő Ivánkák armálisaiban meg lehet találni. Ezért kap- 
ták a királytól az ősi birtokot Felső-Magyarországon, a 
melyen az átfolyó patakot ma is «Jordán»-nak hívják, a 
völgyet, melyet átszel, a «Hebron völgyének », a temetőt 
• Golgothának», s a hegyoldalt aczédrusok hegyének » : a 
palsestinai viselt dolgok örök emlékére. 

Hanem hogy ebből a veszedelemből a király ép testtel 
kimenekülhetett, abban a székelyeknek és szászoknak is 
nagy részük volt, mert az ő döntő rohanásuk szabadítá ki 
a testőrcsapatot az ellenség sűrűjéből. A királyt a test- 
őrei és a főurak erővel vonszolták el e veszedelmes hely- 
ről, míg az előre törő Lebée és Henning lovagok ketten 
kétfelől a csapóhíd elejét elfoglalák. 

A milyen hosszan ereszté a közös láncz, annyira távoz- 
tak egymástól, s az a láncz érozsorompót képzett, a mit 
az ellenség tömege sem bírt által törni. A ki kettőjüknek 
közbe esett, az mind meglátta a Mahomed paradicso- 
mát : — ha van ilyen a másvilágon. 

Lebée László ordítva hívta a vitézeit : 

— Előre dárdások ! utánam kopjások ! Ne féljetek szá- 
szok ! Nem sirat anyátok ! 

Nem is kellett azoknak buzdítás. Feledve volt fáradság, 
szomj, eltikkadás, bőszült rohammal törtek utat dárdáik- 
kal egész a várkapuig ; már a kezükben volt a felvonóhíd 
láncza, akkor egy átkozott pogány czélbaveszi Brüniszkáld 
lovagot a felvont tegzével s mikor az épen új csapásra 
emeli föl a karját, a nyilát oda lövi a lovag hóna alá, a 
hol ^ pánczél vaslemezei egymástól szétnyílnak. 

Lebée László érzé, hogy a lánczát hátrafelé rántja a süve. 

— De megtántorodtál ! mondja neki. Ért valami? 
Brüniszkáld szótlanul mutatott a testéből kimeredő nyíl 

tollára. 

— Meg vagy sebesítve ? 

— Ne törődjél velem most, süvem, hörgó Brüniszkáld, 
kapcsold ki a lánczot az övedből. Te törj előre. Be a 
várba! Diadalra. Eogem hagyj itt az én férgeimnek. 
Nekem meg kell halnom. 

— De nem hagylak bizony, kiálta Lebée László. De 
nem megyek tovább, míg innen el nem viszlek, ha mind- 
járt a mennyország kapuja volna is ez itt előttem ! Eajta 
magyar ! Ne hagyd magad ! Eajta székely, rajta szász ! 

S megkezdődött a legádázabb csata paizs paizs ellen 
vetve. A székelyek buzogányai úgy dolgoztak a szaraczén 
paizsokon, sisakokon, mintha Vulkán kalapálna vala- 
mennyi cyclops legényével remekmunkán. Ki is szabadí- 
ták a két ifjú vezérüket az ellenség tóduló tömegéből; 
pedig oly sűrűn voltak körülvéve, hogy az embersokaság, 
mint a rájuk szakadó fal szorítá őket össze. Tárnát nyi- 
tottak ebben a falban, úgy hozták ki a két hős ifjút, csak- 
hogy az egyik halálra volt sebesülve.. A kardját még mar- 
kába szorítva tartá, de felemelni már nem birta a mellébe 
lőtt nyíl miatt. Lebée László sem harczolhatott, mert a 
jobb Ivarjával a süvét tartá átölelve, a baljával pedig a 
tekenő paizsát tartá föléje, hogy a fene onager, meg a 
balista lövegeitől megvédje. Mikor már a sebesültet a 
szász vitézek kopjáikra fektették, még akkor is egymás- 
hoz voltak lánezolva a hős bajtársak. 

Hanem ez a baleset végzetes lett az egész keresztyén 
seregre nézve. 

Egyszerre vak lárma támadt, hogy a magyar király el- 
esett. A lárma odább terjedt, egyik csapatról a másikra, 
8 mire a hegy túlsó oldalára eljutott, ott már azt hirdette, 
hogy a cyprusi király is elesett. 

Erre az egész keresztes tábort vadállati ijedtség lepte 
meg. Mint mikor egy falka oroszlán közé odalőnek : szét- 
szalad ordítva ; pedig izekre téphetné azt a lesipuskást, a 
ki királyát megölte. Ha az oroszlán megriad, az nagyob- 
bat szalad, mint az őz. 

A keresztesek minden oldalon megfordultak s futni 
kezdtek erre a rémhírre. Nem kergette őket senki ; kő sem 
repült már utánuk, maguk űzték magukat. Az elfoglalt 
hegyiapályt, a mit oly csodavitézséggel másztak meg, 
nyakraföre odahagyták, s rohantak az erdőnek zilált csa- 
patokban, mire az est leszállt, az egész keresztes tábor 
oda lenn volt a hegy lábánál, a veszteségeiről emlékezetes 
galileai sikon, s onnan nézte, hogyan tűzik ki a Thábor- 
hegy messze felmagasió tornyán (egykor Illés próféta asy- 
lumán) az elesett keresztes lovagok levágott fejeit hosszú 
dárdahegyekre. Ide lenn nem hangzott semmi ének, semmi 
zsolozsma; még trombitaszó sem, hanem odafenn üvöl- 
tött a muezzim estimája: «egy az Isten, és az Allah 1» s 
azok a sisakos koponyák, ott a széltől ingatott karcsú 
dárdák hegyén rábólintottak, hogy «úgy vanl» 

A legcsúfosabb kudarcz volt ez, a mi csak az európai 
fegyvereket érte ázsiai barbárokkal összecsapva. Húsz- 
szorta kisebb ellenség verte őket bénává. Pusztán a vas- 
kesztyűikkel, a pecsétnyomó gyűrűikkel verhették volna 
agyon azt a maroknyi szaraczén hadat, mikor az már a 
térdeik alá volt gázolva. 

Mindenki a másikat okolta a vallott kudarczért : a ba- 
jorok a magyarokat korholták, hogy hebehurgya módon 
rohantak előre ; ezek meg amazokat szidták, hogy nem 
siettek jókor a támogatásukra, a templomos vitézek ki- 
csiny híja, hogy össze nem verekedtek a domonkosokkal ; 
a jeruzsálemi pátriárkának kellett közbevetni magát, hogy 
odalenn a síkon egymás között ne kezdjék újra a csatát, 
a cyprusiak, királyostól együtt vissza sem jöttek a táborba, 
hanem egyenesen elvonultak Ptolomaisba. 

A rengeteg nagy keresztes tábor ott állt, ott feküdt tehe- 
tetlenül, megverve harcz nélkül. 

Jól jövendölte ezt a vén Malek Adél, mikor a fiait vissza- 
tartotta a derék ütközettől : « hagyjátok őket magukra, el- 
múlnak ök magukban is, mint elmúlik a Libanon hegyei 
közt mennydörgő zivatar magától ». 

... A hős Brüniszkáld ott feküdt haldokolva a sátor- 
ban. Nem volt számára ír a földön, mely őt életben tartsa. 
Az utolsó kenetet is elvégezte vele a püspök. 

Lebée László ott ült a fekhelye mellett a földön, sebe- 
sült bajtársa kezét kezei közt tartva. A lázas érverése 
ennek a kéznek beszélt hozzá. 

Vádolta a lélek, hogy ő volt okozója ennek a fiatal élet 
kioltásának. 

Mert ő mesterkedte azt ki, hogy a fiatal vőlegény el- 
szakadjon még nem is ismert hites arájától. Kiszámított 
furfanggal kényszerítette őt belé ebbe a végzetes kalandba. 
Mert hadjáratnak igaz lélekkel nem nevezhette azt. 

Valami belső bíró odabenn azt monda neki : «hisz nem 
az hozott téged erre a véráztatta földre, mintha a te meg- 
váltó Jézusod sírját jöttél volna oly buzgón keresni; de 
jöttél bizony sírt keresni ennek a derék ifjúnak a számára, 
hogy a nejét özvegygyé tedd. Megtaláltad, a mit kerestél. 
Ássák már a homokban a sírt Henning Brüniszkáld szá- 
mára. Te vetettél neki oda ágyat, nem a pogány török. 
Ezért nem is adott Isten ti nektek diadalt, azért alázta 
meg kevély fegyveretek, mert nem igaz buzgóság volt, a 
mi idehozott. Nem félsz itt maradni ? A honnan ráláthatsz 
arra a holt tengerre, a mibe az Úr elsülyeszté Sodomát, 
Gomorát, emberek bűne miatt. 

A haldokló bajtárs beszélt hozzá. 

— Velem is « elvégeztetett », mondhatom Jézussal. Hol- 
nap ilyenkor már csak a földi férgek beszélgetnek velem 
ott lenn a sötétben. 

— Bizony meglátod akkor már a mennyországot. 

— De nem látom meg a szép Erdélyt ! — Valamennyi 
angyal odafenn az égben nem feledteti el velem azt az 
egyet, a kit itten hagytam. — Szegény kis madárkám, ár- 
vácskám, özvegykém ! de hamar megválunk. Még egyek 
sem voltunk. 

— Vele is egyesülsz odafenn az égben, vígasztala Lebée 
László. 

— A pap is azt mondta, sóhajtá Briiniszkáld. — Ha van 
a halálon túl örökkévalóság, úgy rám nézve két örökké- 
valóság lesz : az egyik a várakozás, a míg Annám feljő ! 
Aranyos madárkám, báránykám, tuba virágszálom! De 
messze estem tőled. Még zokogásodat sem fogom hallani 
alvó poromban. 

— Bizony mondom neked, hogy elviszlek hozzá, üveg- 
koporsóba zárva. Fogadá Lebée László. 

— Ne tégy fogadást bizony szóval, mert nem tartod azt 
meg. Hozzám voltál lánczolva s nem tudod, hogy az a 
lánez nincs-e most is rajtad? Nekem azt mondja egy 
érzés, hogy te is itt maradsz velem, és te sem látod meg 
a szép Erdélyt soha. Megmondta ezt nekem a jegygyűrűm. 
Le akartam húzni az ujjamról, nem jött le, ellenállt. — 
Mind azt mondta: «ne adj át engem süvednek, ne Lebée 
Lászlónak. Inkább vigy magaddal a föld alá. Ne bizd te 
ö reá, hogy vigyen engem vissza a te egyetlen drágádhoz, 
az izeneteddel : ne is izenj semmit Lebée Lászlótól a te 
jó Annádnak!* így beszélt a gyűrűm, a szivemmel hall- 
gattam. Mert furcsa dolog ez. — Mikor az ember a halá- 
lához közéig, akkor tudja meg csak, hogy a szivével látni 
és hallani lehet akár a szemével és a fülével. — Hát csak 
ne vállalj te semmi izenetet magadra én tőlem, hogy azt 
az én szerelmesemnek elvigyed, mert hozzám köt ez a 
lánez ! És te nem mehetsz messzire attól a göröngytől, a 
mi engem eltakar. Ellenben ráemlékezzél még majd, mi- 
kor te neked is éneklik majd, hogy «gemitus mortis, 
dolores inferni, circumdederunt me U hogy a kivel össze- 
lánczoltad magad ezen a földön, együtt maradsz vele a 
másvilágon is. S ez legyen a te vigasztalásod, Lebée 
László. — Ez legyen a te utolsó órádnak vigasztalása. 

Lebée László meg volt rettenve. A haldoklók jóslatait 
hallgatni nem üdvös. Fel akart kelni helyéből, de a hal- 
dokló erőszakos kézzel tartá őt vissza, s látnoki látásra 
felnyitott szemeit feléje sugároztatva, hörgé kitörő vég- 
szóval : 

— Mert a milyen igaz, hogy a halálramenők sziveikkel 
látnak és hallanak, olyan bizonyos az, hogy ennek az én 
halálomnak te voltál az okozója, Lebée László, mert 
bűnös szerelmet éreztél és érzesz az én Annám iránt. 
Ezért hoztál engem, a te lánczodhoz kötözve ide a szent 
földre. — A poklokat látnád meg bizonynyal e szörnyű 
bűnödért. — De én az én lánczomnál fogva kiragadlak 
onnan, s megbocsátok neked, Istennél könyörögve érted. 
Oh Jézusom, mutasd meg az utat, a merre elmenjek. 

E szóval visszaesett fekhelyére, szemei megtörtek, de a 
szive annál jobban látott s már megtalálta azt a magas 
utat, a melyen fénylő nyomok vezetnek föl — föl — 
föl — az emberi észtől felfoghatatlan végtelenségbe . . . 



MÁSODIK KÉSZ. 

A jó II. Endre királynak elég volt már a dicsőségből. 
Megfürdött a Jordán vizében, majd bele is veszett, ha 
Bárány Balázs ki nem rántja a hajánál fogva, odaful- 
lad; — megostromolta a Thábor hegyét, levágott négy 
szaraczént, az ötödik aztán kicsiny híja, hogy őtet nem 
vágta le, ha Iváncs lovag ki nem vágja, szétapritják. Elég 
volt a dicsőségből ennyi. Azonkívül olyan dolga is volt, 
a mi már nem dicsőség. Elfogyott a pénze. Izent haza a 
kincstartónak, hogy küldjön utána, de az meg azt izente 
vissza, hogy olyan likas a kincses láda, hogy kilencz 
macska sem tudna benne elfogni egy egeret. Ott abban a 
zsidó országban pedig kölcsön nem lehetett kapni. (Bizo- 
nyosan érezte már a jebuzeus, hogy a magyar ország- 
gyűlésen kegyetlen uzsoratörvényt fognak hozni.) — Mind 
ennek az lett a vége, hogy II. Endre király azt mondta, 
hogy ő haza megy. 

A többi vezérek, az egyházfejedelmek neki estek, hogy 
ez árulás! hitetlenség! A jeruzsálemi pátriárka anathemát 
vágott a fejéhez, a pápa kiakolbólitással fenyegette, nem 

törődött vele : « mindenütt jó; de legjobb otthon ». Nem 
is látta Jeruzsálemet. 

Ekkor az egyházfejedelmek a velenezéseket biztatták 
fel, hogy ne szállítsák a magyar hadakat haza a hajóikon. 
Ezek azonban sokkal lelkiismeretesebb — kalmárok vol- 
tak, hogy sem az ilyen kivánságot teljesítették volna, 
ellenben olyan nagy árt szabtak a hazaszállításért, hogy 
a király, mikor szétnézett maga körül, se égen, se padlá- 
son felét sem találta a kívánt összegnek. Fejenkint min- 
den vitézért húsz aranyat követeltek Spalatóig. A király- 
nak pedig volt még huszonötezer vitéze. Ez annyi, mint 
ötszázezer arany : — az összes magyarországi arany-ezüst 
bányák egy esztendei jövedelme. — Tehette volna ugyan 
azt, a mit más okos fejedelmek tevének, hogy a hitetlenek 
ellen csatázva, kétharmadát agyonveresse vitézeinek ; az- 
zal nagyon leszállt volna a szállítási költség. Hanem hát 
nem tette. — <r Tudjátok mit, fiaim! monda a magyar 
uraknak, csúnya betegség az a tengeri nyavalya; jövet is 
nagyon megkínzott bennünket; aztán meg az embernek 
az élete sem biztos, a hajó kilyukadhat, a nagy tengeri 
csoda, a Krák, elnyel bennünket, azt mondom én, hogy 
menjünk mi haza, more patrio, lóháton, Erdély ide nem 
a világ ! » 

De nagyon megtetszett ez az indítvány, különösen a 
székelyeknek, meg a szászoknak; így nekik megtakarí- 
tódik az út Spalatótól a Királyhágóig ; a kertajtón keresz- 
tül mehetnek haza Erdélybe. Előhozták a nagy mappát, 
a mi az akkori időkben annyival tökéletesebb volt a mos- 
taniaknál, hogy nem volt rajta a földnek gömb alakja, 
hanem köpönyeggallér alakja, fenn a gallérja körül volt 
Európa és Scythia; lenn a felleghaj tójában Lybia, Arábia 
és India. Közbe esnek egynehány tartományok. Azokat 
pedig már a magyarok jól ismerték a zsoltárból: Pon- 
tust, Cappadociát, Syriát és Mizsiát. Azokat már Szent 
Dávid is kirándulásra érdemes tartományoknak hirdeté, 
hegedűszó mellett. De különösen Mezopotámiát vétek 

lett volna elkerülni, a mi annyival ajánlatosabb ország, 
mivelhogy egészen zöldre van festve, tehát ott kétségtele- 
nül igen jó legelőnek kell lenni. Közbe esnek egynehány 
hegylánczok és folyamok ,• de mi az egy magyarnak ? Való- 
szinű, hogy idegen népek is laknak azokban a tartomá- 
nyokban, a kik készek a verekedésre ; de ez még épen 
egygyel több kecsegtetés az odamenetelre. 

Ők bizony neki vágtak egész táborostól, s haza jöttek 
Falsestinából száraz földön, ki lóháton, ki meg az apos- 
tolok lován. 

Már hiszen veszekedjenek a fölött a tudósok akár meny- 
nyit, hogy a magyarok Ázsiából jöttek- e ki, vagy sem? 
annyi szent igaz, hogy a tábornyi magyar nép, a ki Endre 
király vezetése alatt járt, egészen Ázsiából jött ki. Hogy 
milyen állapotban ? az már megint más kérdés. És hogy 
hányan értek belőle haza ? arra meg nincs is felelet. 

A hosszú, kínszenvedésekkel teljes útban, a hol foly- 
vást fegyverrel kellett magukat keresztül vágni, a melyik 
csapat hátul maradt, vagy szárnyrul esett, az fel volt 
áldozva, a pogány eretnek nép levágta, elfogta, a derék 
had, mint a rák a lábát, magától elhagyta. Felbomlott 
minden tábori rend a seregben, kiki magának kereste az 
utat előre, igyekezve megelőzni a másikat, nehogy az egye 
el előle a sovány martalékot ; a hány csapat, annyi utat 
választott, nem volt más vezetőjük, mint a csillagok, meg 
a turul madarak, mint Attila és Álmos idejében. Jó sze- 
rencséjére (de nem az országéra) az útban felszedte a 
király a Syriában letelepült « német lovagokat». Azok is 
megeléglették már az itt mulatást. Endre király úgy föl- 
biztatta őket, hogy milyen szép helyet tud a számukra 
Erdélyben, a szászok mellett, hogy kedvet kaptak hozzá, 
fölkerekedtek, így legalább a király is tett egy jó testőr- 
seregre szert, a ki a saját maga zúgolódó magyarjai ellen 
megvédelmezte. 

így aztán feliben, harmadában elvergődtek teltül derék 
nyárig Konstantinápolyba. Ott már keresztyén világ volt, 

nem kellett a pogányok hadai ellen tusakodni. Nem is 
tartotta őket össze többé semmi ; hanem a mint a Bos- 
pöruson túl voltak, rohant szél ellenében minden ember, 
a merre utat látott maga előtt, torony irányában, észak- 
nak ; vezér nélkül, ^ombitaszó nélkül. A király maga is 
egy hónappal késötben került haza, mint a seregének 
az eleje. 

Áz volt aztán a bevonulás ! 

Zilált csapatonkint, mint a czigányhordák, hosszúra 
nyúlt sorban, kettesével, hármasával bandukoltak a szent- 
földjáró vitézek, ruhájuk csupa rongy, sisak, pánczél rozs- 
dás, kemény ütésektől össze-vissza horpadt ; kinek a fél- 
karja felkötve, kinek a félszeme beragasztva ; maguk mind 
lovastól vándorló csontvázak ; lehorgasztott fővel, elvadult 
orczával, amit belepett az összecsapzott szakáll. Tán maga 
sem ismert volna senki magára. 

Aztán minden fáradságos útnál az utolsó mérföld a 
leghosszabb. A keresztes vitézek, mikor a havasalföldi 
hegyekre felmásztak, esküvel állíták, hogy ez minden 
eddig megmászott hegynél magasabb. És még milyen 
esküvel ! Há egyebet nem, hát a káromkodás czif ráját el- 
hozták a patarénusok országaiból magukkal. Annak a' 
gyakorlati alkalmazására pedig ugyan nagy alkalmuk volt, 
mikor a haza szent földére leszálltak, mert az első vendég- 
fogadóik a szászok voltak, a kik példabeszéd szerint sem 
valami nagyon szeretik a csavargókat ingyen ellátni, de 
hát még ezeket, a kik folytonos nyomorúságban, küzde- 
lemben elvadultak, s ahhoz voltak szokva, hogy minden 
falat kenyeret erőszakkal kell elfoglalni s ütleggel meg- 
fizetni, kiknek mindennapi imádsága az volt, hogy «hát 
ma hol raboljunk?* s a kik valamennyi pogányra, hitet- 
lenre nem voltak olyan dühösek, mint az itthon maradt 
hazafiakra, miért, hogy azok bőven duskálkodnak az alatt, 
míg őket idegen földön az egyptomi csapások — meg- 
toldva egynéhánynyal — kergetik országról-országra. 
Visszaérkezésük nagyobb ijedelem volt Erdélyben a 

kunok pusztító betöréseinél. A milyen kínzó volt a re- 
mény minden háznál, hogy az eltávozott kedves vájjon 
visszajön-e? ép olyan aggasztó volt a félelem, hogy a várt 
helyett valami éhes siserahad lepi meg a családot. A kerí- 
tett városok kapuit bezárták. 

A Zsombori-vár tornyából messze ellátni a Homoród 
völgyébe. A torony ablakában reggeltől estig ül egy 
asszony. Nem mindig ugyanaz, ketten vannak, egymást 
felváltják az őrködésben. — Lebéené az egyik, Henningné 
a másik. 

Jó két esztendő eltelt már azóta, hogy férjeik magukra 
hagyták őket, azóta hírt sem hallottak felőlük. Daru, 
gólya, kétszer is megjárta azóta váltogatott két hazáját, 
s az iminortella koszorúk, a miket az asszonyok kötöztek 
visszatérendő hőseik számára, mind ott száradtak a falon. 
A tavaszszal megérkező fecske annyit csevegett a tornácz 
vasrácsozatáról hozzájuk! Csak megértették volna. — 
Talán jobb volt, hogy nem értették a fecske i^yelvét. 

A harmadik tavasz is beköszöntött. Jöttek, szállingóztak 
már a vándormadarak; — de ezúttal nem a darvak, 
gólyák, hanem a koldus zarándokok. — Ezek megelőzték 
mindenütt a fegyverviselő keresztes táborokat. Gyalog 
jártak, annálfogva gyorsabban haladhattak, mint a lova- 
sok. Előre siettek, mert a koldulónak sokkal jobb a had- 
sereg előtt járni, mint a háta mögött. A ki előre siet, 
alamizsnát kap, a ki hátul marad, ütleget. — Hetekkel 
előbb, mint a fegyveresek előhada, szétrajzott a Bárcza- 
ságon, az Erdővidéken a zarándokok csürhéje. Az úri vár- 
kastélyoknak mindennap akadt belőlük látogatója, ott, a 
jó bor és meleg kandalló mellett aztán tartották mesével 
a hiszékeny úri népet, cselédséget. Zsombor várában is 
mindennapos volt az ilyen vendég. A vár urát, Lebée 
Lászlót természetesen, hogy mindenik ismerte. Nem rég 
látta, jó egészségben találta. S ha már azt látta, hát akkor 
lehetetlen, hogy az elválhatatlan fegyvertársát is ne látta 
volna, Henning Brüniszkáldot. Hanem hogy nagyon elvál- 

tozhatott mind a kettőnek az arcza ott a ínesöze földön. 
Mindenik zarándok másformának irta le egyiket is, mási- 
kat is, a szép szőkebajú Brüniszkáld szöghajú lett, s övig 
ért a szakálla. A syriai nagy forróság okozza ám ezt ! — És 
aztán mennyit tudtak mesélni a két vitéz által kívivott nagy 
diadalokról ! Csakhogy mindegyik más város falain látta 
őket, zászlókitüzéssel foglalatoskodni, ki Tyrusba, ki meg 
Jeruzsálembe tette át a mesét. Hanem a pusztában ki- 
állott szenvedéseiket mind valamennyien egész valóság 
szerint adták elő. Oh mennyit állt ki a szomjúság miatt 
a két derék lovag. Ittak rá aztán nagyokat ők vigasztalásul. 

A szegény asszonyok pedig majd elepedtek a nagy vára- 
kozásban, s mig az egyik a toronyablakban vigyázott, 
hogy nem közelit- e még a Homoród partján valami lovas 
erre felé, az alatt a másik leosont a kertbe, s az « élek-e — 
halok-e ?» virág szirmaitól kérdezett jövendőt; Henningné 
mind abban vallatta a tépett virágot: «él-e még — nem 
él-e», míg Lebéené csak azt kérdezgeté tőle: « Szeret-e? 
nagyon-e? — keveset ? — sehogy sem ? » 

Egy este, mikor már alkonyatra járt az idő, s a tavaszi 
ködben a távol alakjai árnyékká mosódtak, Henningnén 
volt a sor a toronyablakban őrködésre. — íme a távol 
kanyargó úton egy lovagot lát közeledni három paripá- 
val. — A középsőn maga ült a vitéz, a másik kettőt veze- 
téken kötve húzta két felől maga mellett. 

Se előtte, se mögötte senki más, csak maga jön. 

Eögtön sietett a hírrel a nénjéhez : «lovag jön Homo- 
ród felől !» — Még nem tudták, hogy örömhír- e ez, vagy 
gyászhír? örvendjenek-e vagy búsuljanak? 

Mind a ketten kimentek a várbástya lonkájára, onnan 
néztek alá a közeledő lovagra, a mint az nagy csendesen 
léptetve ballagott fel a hegyoldalba felvezető kigyó-úton, 
olyan lassúsággal, mintha nem is élő ember, csak kisértő 
árnyék volna. A ködös alkonyat miatt nem lehetett ki- 
venni mást, mint az egy lovagnak és a három lónak a 
körvonalait. 

Minek jár három lovon valaki ? 

A vár felvonó hídja elé érve, a lovag a kürtjébe fútt, az 
ismeretes kürtjeladás volt ez, a miről a várlakók egy- 
másra ismertek, a csapóhíd leereszkedék, a lovag bekoczo- 
gott a három lóval az udvarra, s ott a tomácz előtt meg- 
állt, lehorgasztott fővel, mintha aludnék s azt várná, hogy 
fölébreszszék. 

A két úrnő lejött eléje a tornáczig s egy ideig bámulva 
vizsgálták mind a ketten e különös szerzetet. 

A lovag sisakja összevissza volt horpadva, a tollbokréta 
leperzselt csonka szárai szétberzedtek róla, csuhája ron- 
gyokban csüggött a válláról, vedlett háti bőrrel, a hátára 
vétett paizsáról hámlott az aczéllemez, pánczélja a rozs- 
dától vereslett, egyéb öltözetét a sártól és portól nem 
lehetett megítélni, az egyik keze be volt kötve véres ken- 
dővel ; a haja lelógott az arczába ziláltan, eltakarva a fél 
pofáját. 

A két hölgy egyszerre kapott egymás kezéhez ; talán 
mind a ketten azt gondolták egy pillanatban : 

— Váljon melyikünknek a kedvese ez ! 

Egyiteké sem ! drága jó asszonyok; — mert ez itt Lebée 
László hűséges csatlósa : a jó öreg Bálint. 

maga a legsoványabbik lovon ül, a minek a háta ki 
van marjulva, a horpaszai majd átszakadnak, a forgóira 
tarisznyát lehetne akasztani, úgy kiállnak. 

A két vezeték ló már úri paripa. Az a szürke ott Hen- 
ning Brüniszkáld kanczája, a melyik egész búsan alá 
hajtja a fejét a földig ; az a fekete pedig Lebée László 
ménje ; de ez már megismeri az itthont : a mint széjjel 
tekint az udvaron, az erkélyes tornáczokon, felemeli a 
fejét s elkezd vigan nyeríteni, s aztán odafordítva a fejét 
az asszonya felé, csendes röhögésben küldi hozzá öröme 
üdvözletét. 

Lebéené is ráismer a paripára. 

— Ez az én uram «Káró» paripája! 
Akkor aztán az öcscse is felsóhajt. 

— Akkor az ott meg Brüníszkáld t Tündér »-je. 

— Hát ez a lovag kicsoda? 

Azt úgy kell két csatlósnak leemelni a nyergéből ; mert 
fogytán van egész ereje. 

Mikor leteszik a földre, csak úgy odaomlik a két hölgy 
lábához, a sisakját ledobva a fejéről ; s nem tud más han- 
got adni, csak zokogni. 

Asszonya rémülten ismer rá. 

— Te jöttél meg Bálint. 

Az alig tud felelni a nagy zokogástól. 

— Én jöttem meg magam : két üres nyergű paripával. 

— Hát hol van az urad? Hol van férjem? kiált Lebéené, 
megragadva a gyászvitéz egyik karját indulatosan. 

Még hevesebb indulattal rohan oda hozzá Henningné 
s az egész embert felkapva a földről karjánál fogva, sikol- 
toz hozzá kitörő kétségbeeséssel : 

— Hol az én férjem ? Az én Brüniszkáldom ? 

Majd hogy szét nem tépik: melyik kérdésére feleljen 
hamarább ? 

A vén szolga összeszedi magát s elébb Henningnének 
felel. 

— A te urad elesett, vitézül harczolva a Thábor hegyén, 
s el van temetve a szent földön, Názáret mellett. A te 
urad pedig . . . 

— Az is elesett ? sikolta közbe az asszony. 

— Eosszabbúl járt, mintha elesett volna. Az rabságába 
jutott Koradin szultánnak s el van temetve elevenen a 
holt tenger körül valahol. 

Erre a szóra Anna elkezdett keservesen zokogni; a 
haját szétzilálta s ökleivel a fejét csapdosta, hangosan 
kiáltozva: «0h Brüniszkáld! szerelmes Brüniszkáldom! 
Hová lettél? Hová azok a te szép kék szemeid? az a te 
gyönyörű arany hajad ? az a te pálma termeted ! Jaj, jaj, 
jaj nekem ! Oh gyászos özvegység ! De korán megismerlek. 
Nincs többé Brüniszkáldom 1 9 S még jobban rákezdte a 
zokogást. Aztán meg odarohant holt férje paripájához, 

Jókai : A czigánybáró. - MincUn poUokou ker«8ziúL ' ^ 

annak a nyakát ölelte át, annak a fejét halmozta el nyá- 
jaskodásával, b majd meg keserves szemrehányásokkal. 
«Mórt hagytad ott az uradat? Mórt nem hoztad őt haza 
magaddal ! Hogy nem tudtad megszabadítani ? » A paripa 
csak nagyokat rázkódott; mintha ő borzadozna legjobban 
azoktól, a mik történtek. 

A szép Anna a földön hurczolta meg szép bársony 
ruháját. Nem kár érte : most már majd sokáig gyászruha 
lesz a viseletje. 

Hanem Mária nem sírt. Csak úgy bámult maga elé, 
kezeit egymásba téve, mintha a világ végét keresnék a 
szemei; s ajka egy jajszóra nem fakadt; daczára az öcscse 
buzdító példájának. 

— Milyen különös, hogy én most nem tudok sírni, 
monda az öreg csatlósnak. 

— Nem ám, felelt az, mert a te könnyeid befelé foly- 
nak. Ez itt vígan sírhat már; mert neki halottja van; de 
te azon gondolkozol, hogyan szabadítsd meg a fogoly 
férjedet ? 

Mária megragadta hevesen a vén szolga kérges kezét, s 
ugyan megszorongatá forró két kezével : szó nem tudott 
volna jobb választ adni ennél. 

— S ha gondolod, akkor tudom, meg is teszed, f oly tata 
a csatlós. Pedig bizony mondom neked, hogy minden 
poklokon keresztül kell törnöd, hogy öt megszabadítsd. 
Mert hét pokol van a török vallás szerint. (Hogy lakja 
ineg mindannyit az a sok hitetlen !) De ők magukat csak 
a másvilágra biztatják azokkal ; itt ezen a földön pedig 
valamennyi pokol az olyan jó angyal számára van nyitva, 
a ki az elfogott férjét indul kiszabadítani. 

— Keresztül török valamennyin ! 

— Tudom én azt. Nem is azért hoztam haza öreg csont- 
jaimat, hogy itthon nagyot nyúljak ki velük; hanem hogy 
még egyszer megtegyem azt az elátkozott utat, a mit már 
megtettem : téged vezetgélve. 

— Jól van. Most eredj : kösd be a paripákat az aklaikba, 

vess nekik jó almot, adj nekik abrakot; hadd jöjjenek 
erőhöz. Magad is egyél, igyál, alugyál egyet. Majd hogyha 
fölébredsz, csak gyere föl hozzám, a belső szobámba; 
én ébren leszek mindig: ha éjjel, ha nappal. Aztán majd 
beszélj el nekem mindent, mindent, mindent. 

Az öreg nem soká váratott magára : jó alvó is volt, rossz 
alvó is volt. Jól tudott aludni a nyeregben ülve, éjjeli hosz- 
szas bandukolás alatt sivatag pusztákban ; rosszul tudott 
aludni a vetett ágyon. A míg nagy volt a lárma, a jaj- 
veszékelés az egész kastélyban, asszonynép, szolgahad sírt, 
jajgatott, csörtetett : abban ő tudott aludni; mikor elcsen- 
desült, minden : arra ö fölébredt. Aztán felczihelődött s 
felment az úrnőjéhez. 

Mária egyedül várta : az öcscsét elküldé aludni. Az már 
agyonsírta magát : kell neki a pihenés. De ő még csak a 
munkája előtt áll ! Héj ha ezt is egy permeteg könyzápor- 
ral úgy el lehetne verni ! 

— Ülj le édes öreg szolgám, ide a kandalló elé. Itt a 
kancsó, ha kiszárad a torkod, láss hozzá. 

— Oh édes asszonyom, azon az utón, a melyen én jár- 
tam, nem kancsóból isznak ott bort ; hanem ökörnyomból 
posványvizet. Ne szoktass te engem máshoz, mert vissza 
kell nekem azon az utón mennem. 

— Legelébb is, mondd meg, hol fogták el a férjemet és 
kicsoda ? 

— Elfogták őt még a szent földön, Tyrus és Szidon 
között ; a mikor a király seregei elkezdték a hazatérő utat. 
Az én uram Lebée László bizony jobbadán a maga hibá- 
jából esett a fogságba. Ö a maga csapatjával a nagy köves 
pusztaság felőli szárnyán volt a hadseregnek ; melynek 
mindennap küzködni kellett a szaraczénokkal. Soha még 
éjjel sem szállhattunk le a nyeregből; jnert nem tudhat- 
tuk, hogy honnan támad hirtelen egy forgószél ? S mikor 
a forgószél odaér, akkor egyszerre átvátozik pogány had- 
sereggé : a fekete ördögök üvöltve rontanak ránk. 

Egy forró, rekkenő napon, a mikor a szél csak úgy 

hordta a homokot a szemünkbe, mintha valami égő kazal 
pernyéje volna, este felé egy mocsárhoz értünk: nagy mesz- 
sze terülő nádas volt előttünk. Itt azt hittük, hogy meg lehet 
pihennünk. A mocsáron keresztül csak nem támadnak 
meg. Nem is volt semmi nesz. Csak a tapsifüles rókák 
nyivása s az aranyfarkasok röhögése hallatszott az egész 
berekben. Itten tábort üténk. De azért ki volt adva a 
parancsolat, hogy mindenki fegyverben öltözve maradjon 
s a lovát le ne nyergelje, míg legelteti. Meg is tartotta 
mindenki a parancsolatot ; csak maga a vezér uram nem ; 
meg az ő hadnagyai. Azok, a mint a szép holdvilág feljött, 
nagy maga biztukban, neki vetköződének, s a hol egy 
szép tisztást találtak a nádasban, leszálltak bele fürödni. 
Ekkor egyszerre megzendült a berek, a miből eddig csak 
farkasüvöltözés, kácsahápogás hangzott; s minden bozót- 
ból csak úgy rajzott elő a szaraczén sereg. Ott volt az már 
lesben, mielőtt mi megérkeztünk volna, s csak arra várt, 
hogy az éjszaka leszálljon. A mi táborunkban egyszerre 
riadót fúvattak ; de mire a hadi népség lóra kapott, már 
akkorra a szaraczénok körülfogták Lebée László uramat 
és a hadnagyait. Azoknál pedig nem volt semmi fegyver, 
8 nem hogy pánczél, de semmi gúnya rajtuk ; ellent sem 
állhattak. Mire mi összeszedkőztünk, már a czudar mar- 
talóczok megkötözve vitték őket befelé a bozótba, oda 
pedig éjjel holdvilágba, ismeretlen nádrengeteg közé 
nem volt kedve menni a mi hadainknak. Én szegény 
nyavalyás, elkeseredésemben, néhányad magammal sokáig 
ütöttem a nyomukat ; egyszer annyira is utóiértem őket, 
hogy egy fekete bőrűvel összeakaszkodhattam. Nagyot suj- 
ték feléje a buzogányommal s a térde kalácsát találtam, 
úgy hogy lefordult a lóról; azt ott elnyomtuk s foglyul 
kihoztuk a mocsárból ; a többi úgy eltűnt előlünk, mintha 
a föld nyelte volna el. Ettől az elfogott hitetlentől aztán 
megtudok, hogy a kik ránk ütöttek, azok a damaskusi 
szultán. Koradin csapatjai voltak. És így bizonyára Lebée 
László uramat is ott kell keresni Damaszkusban, Koradin 

szultánnál, s ez a sok rossz között még a kisebbik rossz. 
Mert még Koradintói van reménység kiválthatni a te ura- 
dat ; de ha az öreg szultán, a Malek-Adel kezébe került 
volna : onnan azt még te se vehetned ki. 

— Miért, Bálint ézolgám ? 

— Azért, mert Koradin szultán fiatal, azt mondják nemes 
szívű. Ha ő meglátja a te könyörgő arczodat, a te angya- 
lokat az égből lecsalogató szemeidet, lehetetlen, hogy meg 
ne induljon a szíve rajta. 

— Hát Malek-Adel szultán kegyetlenebb szívű volna ? 

— Nem hogy a szíve volna keményebb : hanem Malek- 
Adel szultán nem látja meg a te esedező orczádat ; mert 
ő világtalan vak. 

— Világtalan az öreg szultán ? 

— A bizony. Hályog szállt a szemeire, azért is osztotta 
fel az országát a fiai között. Ezt mind az elfogott sza- 
raczéntól tudtam meg. 

— Akkor majd ez ellen is ád nekem az Isten valami 
erőt ! sóhajta fel jövendőbelátó lélekkel Mária. 

Bálint gazda (így hittak, mivelhogy legöregebb szolga 
volt a háznál) folytatá a beszédét. 

— Kétféle úton jöhetsz el a szent földre, asszonyom. 
Az egyiken odamentünk, a másikon visszajöttünk : mind 
a kettőt jól ismerem. Az egyik rossz, a másik rosszabb. 
Kerülő mind a kettő. Akárcsak a világ végét keresné az 
ember. Ennek a most betöltnek még jobban a szájamban 
van az íze. Pihenőről pihenőre elmondhatnám mi tör- 
tént velünk. Ha ugyan pihenőnek lehet nevezni azt, a 
mikor az ember fáradságtól összeroskad, s lakomát csap 
a kidűlt lovából. Most mindazok a népek, a kiken keresz- 
tül jöttünk, fel vannak bőszülve minden keresztyén ellen : 
a városaik, falvaik, a miket a velünk járt gyülevész fölége- 
tett, ott f eketűinek romba dűlve szerteszéjjel, a kizavart 
nép, mint a fészkéből kifüstölt darázsraj, úgy bolyong a 
pusztán. A hol pedig a keresztyének laknak, azok még 
jobban gyűlölnek bennünket, római katholikusokat, mint 

magok a pogányok. Arianu8ok azok, meg patarénok. 
Nincs ott vendégszeretet, nincs nyitott kapu, a ki a ván- 
dorlót szívesen hivogassa, de még a gyermekek is meg- 
hajigálják, mikor a házaik előtt elmegy az idegen, s 
aranyért sem adnak még csak egy ital vizet sem. De hova 
is rejtenők az aranyat, a kincset, a mit magunkkal viszünk. 
Minden lesben rablóbandák kezébe esünk, a kik kifosz- 
tanak, s jó, ha az életünknek megkegyelmeznek. Ha pedig 
valamely nagyobb számú karavánhoz csatlakozunk, s aztán 
vidékről-vidékre megváltjuk magunkat, szokás szerint, a 
kóbor törzsök fejedelmeitől, hogy oltalmazzanak, ne en- 
gedjenek megtámadni : akkor meg még nagyobb veszede- 
lem vár reánk. Azok a minden országból összecsődülő 
zarándokok magukkal hozzák azokat a csapásokat, a miket 
a világ bűneiért szabadított ránk az Úr. Nyavalyákat, a 
miknek a számára nincs orvosság : csak a hideg föld. Egyik 
nép a másiknak adja azokat. Hurczolják magukkal, mint 
a hátukon nyargaló ördögöt. A kerít-ett városokba sehol 
sem bocsátják be a karavánokat, hanem kívül a mezőn 
kerítenek el számukra karókkal egy cserényt, mint a bitang 
marháknak, s kell nekik vesztegelni, egymásra utalva. 
Egy ilyen karaván hozta ki Egyptomból azt a csapást, a 
mit hajdanában Mózes elfelejtett a Faraónak kiadni : a 
rettenetes szem gyulladást. Arról az elterjedt a keresztes 
hadakra és a szaraczénokra egyaránt. Ebben vakult meg 
a vén Malek-Adel szultán is. Olyan kín az, a melyet a 
benne szenvedők nem bírnak emberi szavakban elmon- 
dani: pokolbeli nyögés, vadállati üvöltés éjjelük, nap- 
paluk : az álom rettenetesebb náluk, mint az ébrenlétei. 
Keresik a sötétséget, a búvóhelyet, hová világosság be 
nem hat, mert az áldott napvilág, a mit mink úgy óhaj- 
tunk, rájuk nézve gyötrelem, s a hajnal hasadása retteg- 
tető kínszenvedés. És ezt a ragályt hurczoltuk mi magunk- 
kal végig Kis-Ázsia tartományain mindenütt, ott hagyva 
annak a kiszéjét magunk után, mint az átkot. Vannak 
azok között népek, a kik a napot, a tüzet imádják: ezek- 

nek most átkozniok kell a maguk isteneit. Hát még min- 
ket ! Ezeket kell nekünk végig járnunk. A nyelvüket sem 
ismerjük. Vannak közöttük olyanok, a kiknek a vallásuk 
parancsolja, hogy az idegeneket bálvány isteneiknek meg- 
áldozzák. Más helyen meg az elfogott vándorokat mély 
verembe vetik, a mik tele vannak kullancsokkal, úgy 
kinozzák halálra. Egy másik népnek megint az a divatja, 
hogy minden embernek, asszonynak az orczája, homloka 
tele van írva czifra kacskaringókkal, napokkal, holdakkal, 
a miket apró tűszúrásokkal böködnek oda, s azt bedör- 
zsölik kék, meg veres porral, hogy letörölhetlen marad- 
jon. Ezek a közéjük vetődő idegenekkel is mind hasonlóul 
bánnak ; senkit meg nem szívelnek maguk közt, a kinek 
a képe ilyen fertelmesül fel nincsen czifrázva. De még 
gonoszabbak ezeknél a török satrafák, mert ezek meg, a 
mi szép asszony a kezük közé kerül, azt elragadják s a 
háremükbe zárják, a honnan még a hírmondás se jöhet 
ki többé. Ha pedig az éjszaka oltalmát választjuk, ha rej- 
tett utakon kerüljük meg a veszedelmet, akkor rábuk- 
kanunk az istentagadók barlangjaira: a kik ott az ördög- 
nek áldoznak, éjszakai fajtalankodással. Minden ember 
ellenség, minden ember ördög, a kit csak előtalálunk. 
Jó nincs. 

Mária nyugodtan hallgatta a vén szolga beszédét. 

Az öreg Bálint okos, értelmes ember volt, a mit mon- 
dott, azt el lehetett hinni. 

— De még maga az ember nem a legnagyobb ellenség 
ebben a szörnyűséges útban, folytatá Bálint. A legirgalmat- 
lanabb ellenség maga a puszta. A szélesen elterülő nagy 
sivatagok, a miken pitymallattól napleáldozásig keresztül 
kell vándorolni. A napsugár éget, a kőszikla süt, a szél 
forró homokot fuj szembe. Sehol egy folyam, sehol egy 
kút, egy forrás : egy élőfa, sehol ! Éjjel pedig hideg van, 
az ember tagja dermedt; sovány teveganéjból rakott tűz 
mellett hallgatjuk a sívó oroszlán ordítását, az aranyfar- 
kasok vonítását, a hiénák röhögését köröskörül, a mik 

éjjeli tanyánkat körül száguldozzák, lovaink, tevéink 
nyerítenek, bőgnek félelmükben. Magunk is csak félszem- 
mel birunk elaludni; mert ki mélyen elszunnyad, a nya- 
kára száll a repkedő tündelevény s kiszívja a vérét. 

Megpihent az elbeszélő szolga. Nézte, nem kékül, zöl- 
dül-e az arcza az úrasszonyának ennyi ijesztő szóra? 

— És, látod asszonyom, mégis inkább ezen az utón 
kell neked, az én tanácsomra a szent földre vándorolnod, 
mint azon a másik úton, a melyen elmentünk : a tenge- 
reken át. Megismertem mind a kettőt : a pusztát is, a ten- 
gert is. Csoda mind a kettő ! De a tenger rettenetesebb. 
Óh az a sivatag, ha kegyetlen anyánk is, de még is csak 
édes anyánk : a tenger mindig mostohánk. A vihar a pusz- 
tán rémület; de a tengeren kétségbeesés. A pusztában ha 
szenved is az embernek a teste, de a lelke megvigasztalja ; 
a tengeren a nagyobbik kínszenvedés az, hogy az ember 
szívében a pokolbeli kárhozatok minden félelmeit érzi, 
mikor az Úr haragja felháborítja a vizeket. S aztán a 
szomjúságtól epedőnek a hogy a sivatag homokja nem ád 
egy ital vizet enyhíteni : úgy nem ád a tenger végtelen 
pusztája, pedig csupádon csupa víz az egész. Nem beszé- 
lek neked a tenger szörnyetegeiről : a nagy czethalakról, 
mik a csónakot felfordítják, a kalapács fejű halakról, a 
mik egy embert el tudnak nyelni, a vizi egyszarvúról, a 
ki a legvastagabb gálya falát átlikasztja a döfésével, a 
kiket magam láttam; még kevésbbé akarlak ijesztgetni 
azokkal, a miket mások meséltek : a halfarkú viziemberek- 
ről, a kik a hajósokat énekeikkel a vízbe csalogatják, a 
nyolcz karú hydráról, a ki az egész gályát átfonja egy kar- 
jával s lehúzza a víz fenekére ; sem a mágneshegyről, a 
mi a hajókat magához ragadja; vagy a nagy szörnyeteg 
krákról, a melynek a háta zöldellő sziget, de ha a hajó- 
sok rászállnak örvendve, hogy ime megpihennek most, 
együtt leszáll a tenger fenekére s ott megeszi őket. 
Ezek mind lehetnek ; de megvéd ellenük az Isten. Imád- 
sággal, a szentek segítségül hívásával le lehet őket győzni. 

Nem ezekért nem tanácsolom én te neked a tengeren át 
utazást a szent földre. Hanem egyébért. 

Két esztendő, a mit én a keresztes hadak közt töltöt- 
tem, annyi tudományra megtanított engem, mintha hét 
pecséttel lezárt könyvből olvastam volna : úgy hogy pré- 
dikálni tudnék belőle. Hanem ezért a prédikácziómért en- 
gem aligha máglyára nem vetnének. «Te neked » (tudod ? 
te neked !) sokkal kevesebb veszedelem az ellenség tizen- 
három országán keresztül vergődnöd, szidalmazva, éhezve, 
megkínozva : mint a keresztyének táborán, muzsikaszó- 
val és üdvözölve. Nem az igazi Sodoma sülyedt el 
Zsidóországban ! Az ott van most is Tolomás városában : 
a hol a mi seregeink laknak. A pogány ellenségen keresz- 
tül még eljuthatsz épségben a te foglyul esett uradhoz, 
de a keresztes táboron keresztül nem. Oda, ha te belépsz, 
minden oldalról egyszerre körül lesz fogva, nem az ellen- 
ségektől, a kik fenyegetnek, hanem deli lovagoktól, a kik 
hízelkednek s egymásra ajánlgatják hű szolgálataikat. De 
akármelyikét fogadod el, a felől bizonyos lehetsz, hogy 
nem fog arra az útra vezetni, a melyen a fogoly uradat 
megtalálod, hogy kiváltsad, hanem tégedet^ magadat ejt 
olyan fogságba, a honnan ki nem vált senki. Nagyobb 
veszedelem ez a ragálynál, a hiénánál, a pogányok harag- 
jánál. Meg nem véd ellene se apáczaköntös, se özvegyi 
fátyol, se a gyászoló tekintet, se a könyező szem. Szép 
vagy, nagyon szép ! az oroszlán azt mondja : megeszlek ! 
Eettegj az oroszlántól, a kinek szép lovag a neve ! Százan 
meg ezren vesztek ott el, a kik odajöttek mint szentek, az 
üdvöt keresték s beleestek a kárhozatba. 

A vén szolgának nagyon élénken volt az emlékében 
Clarinda herczegnő története. 

— Gondold meg hát, hogy melyik utat válaszd? Az 
egyik rossz, a másik rosszabb. A rossz út — sokat 
szenvedve — odavezet talán a fogoly férjedhez; a 
rosszabb, — sokat gyönyörködve — bizonyosan elvezet 
tőle örökre. 

— Már választottam, monda Mária, — « Minden pok- 
lokon keresztül !» 

— Áment mondok reája, monda Bálint. És pedig még 
mikor minden poklokon keresztül eljutottál a magad czél- 
jához, akkor vár reád még egy pokol : a legkínosabb, a 
legkárhozatosabb. De már azt az én szám ne mondja el 
neked. Ha egyszer azt is megtudod : a te nagy lelked még 
azt is legyőzi. Előre nem rémítelek vele . . . 

A maga eszétől pedig azt Mária ki nem találta. Mint a 
hogy ki nem találhatja ember, hogy mi lakik a holdban ? 
mi van túl az utolsó csillagon? 

Az ő lelke előtt a férjének alakja úgy állt, mint egy 
legendabéli szent lovag képe : kívül aczél, belül arany, a 
feje körül glória. A ki a szent földön nem keres mást, 
mint az ereklyéket, s nem is találhat mást, mint szente- 
ket, szílz alakokat, remetéket és hitetlen ellenségeket. 
Amazokkal imádkozik ; ezekkel harczol. Héj ha azt a sok 
éjszakai dáridót mind megtudta volna; a mikben a lovag 
urak éneklik bizony a Szent Dávidné zsoltárait, s tán- 
czolnak ugyan a hét bolond szüzekkel, nem a Jehova, 
hanem a Baál oltárai körül : hát az lett volna ránézve az 
igazi pokol ! 

Bálint gazdának pedig mindezekben nagy. volt a tudo- 
mánya, mert a szolgája előtt senkinek sem lehet titka. 
Sokszor kellett neki a gazdáját hazavinni a ptolomaisi 
tivornyákból Istennek nem tetsző állapotban. Arról a 
Clarinda herczegasszonynyal való kalandjáról is jobban 
volt értesülve a szükségesnél. vele vásároltatta a bűbájos 
tarenta-karpereczet is Lebée László; ő rá bízta az ál De 
Blois lovag és a minstrel elpusztítását, mikor felsült a 
terve. De még annál többet is tudott Bálint gazda. A mint 
Brüniszkáld lovagot eltemették, Lebée lovag egyebet sem 
danolt a timbora mellett, mikor a bortól felhevülve a sáto- 
rában heverészett, mint azt, hogy «van nekem egy szép 
kis ángyom otthon ! » — s gyakran hallhatta a szolga, a 
ki ott feküdt a sátor mellett, a mint éjjeli álmában felsó- 

hajtott a lovag szerelmesen : wédes Annám, drága Annám ! 
szeretsz-e még kedves Annám ?» — Soha sem szólt az 
Máriáról. A mi pedig legjobban elárulta, az egy arczkép 
volt. Egy szent hölgynek a képe Brüniszkáld imakönyvé- 
ből, a mit Bálint gazda gyakran látott Brüniszkáld lovag 
kezében, mikor urának izenetet vitt hozzá a sátorába, s 
az csak a kezével intett neki, hogy várjon, míg az « ámené- 
hez ér. Egyszer azt is mondta neki Brüniszkáld lovag : 
« nézzed öreg; ugy-e bár, mennyire hasonlít ez a festett 
kép az én jó Annámhoz ?» No hát ezt a képet ott találta, 
arany tokba foglalva Bálint az ura köntösei között, a 
miket az levetett magáról, mikor azt a keserves fürdőt 
vette, a hol elfogták a szaraczénok. El is hozta magával 
Bálint az arany medályt a képpel, de itthon azzal a kegyes 
hazugsággal élt, hogy ezt a Brüniszkáld nyakából vette 
le, s az ő özvegyének hozta haza. 

Mária mind ennek gyanúperével sem élt : mert hogyha 
megálmodja mind ezt, akkor talán nagyobb tusakodá- 
sába kerül elhatároznia magát erre a rettenetes útra : — 
de azért akkor is megteszi azt. 

— Isten adott nekem egy világosságot mostan, monda 
Bálintnak. Az olyan épen, mint a balsam írja a vérző seb- 
nek. Te azt mondád t egy átkozott csomát hoztatok el 
magatokkal a szentföldről, a hová azt megint az egyp- 
tomiak vitték be : a szemgyuladást. Pedig mi drágább az 
embernek a két szeme világánál '? Más nyavalyától igazi 
halottá lesz az ember : ettől eleven halottá. A szeme nem 
látja az Isten szép világát; de látja a pokol kínzó parázs- 
tüzét. Kis leány koromban, emlékezem reá, nekem is volt ez 
a bajom : akkoriban igen el volt az a mi vidékünkön szár- 
mazva. A nép közt az a hit volt elterjedve, hogy ezt egy 
Daborka nevű vén vajákos asszony támasztja, a kinek 
elég a szemébe nézni, hogy rögtön megkapja az ember a 
szemgyuladást. Azt beszélték, hogy a vén asszony azért 
járja végig a helységeket ezzel a csomával, hogy mikor az 
már jól el van terjedve, akkor megint kerül-fordul, vissza- 

téröben valami vajákos szerrel megbabonázza a fájó szemű 
betegeket, úgy hogy azok rögtön ép szeműekké lesznek, s 
így gyűjti magának a sok pénzt rakásra boszorkányi mó- 
don. A vén asszonvt utoljára megfogták, megkötözték, oda- 
hozták az apám udvarába, a ki ottan királybíró volt 
A bílokhus kimondta rá, hogy megkell a boszorkányt égetni 
borsószalmán. Én hallottam udvarunkon a vénasszony 
sikongását, látni nem láttam, mert a szemeim be voltak 
kötve, elkezdtem sírni : az pedig még rosszabb a szemgyula- 
dásnál. De az anyám nem tudta velem elhagyatni a sírást, 
csak úgy, ha megígérte, hogy azt a szegény öreg asszonyt 
nem égetik meg. Az anyám akkor volt teherben második 
leányával. A mi törvényeink szerint pedig, ha egy vise- 
lős asszony egy halálra itélt rabnak kegyelmet kér, a 
kivánságát teljesíteni kell. Hogy én ne sírjak, az anyám 
könyörgött, az apám megkegyelmezett, a Daborkát felol- 
dozták a máglyáról. Akkor aztán a vén vajákos asszony 
odajött az anyámhoz, s megcsókolta a kezét, lábát. «Ne 
nekem köszönd, hogy épen maradtál ; hanem kis leányom- 
nak, a ki agyouHÍrta magát miattad ; pedig szemei fájnak.* 
«No hát ne fájjanak », mondja a vén asszony. Elmondom 
neked a titkomat, a mi meggyógyítja. Én többet nem 
teszem ; mert megbüntetnek érte. De te megteheted. Van 
a Firtos hegye oldalában, a Küsmöd patakon túl, ott a 
bol nagy zápor eső után az asszonyok a rézport kosárral 
szedik, három elhagyott régi bánya. A középsőnek a fene- 
kén van egy kis tó ; annak a lónak a vize olyan sötétkék, 
mint a esillagos ég éjjel. Ennek a vizéből meríts egy kupá- 
val, az egy kupa vízhez tégy annyi nádmézet, a mennyi 
csak felolvad benne, akkor a mennyi a három ujjad 
hegyére ragad belőle, azt keverd egy éjjel tiszta forrás- 
vízbe, minden veszedelem elmúlik a szemről, ha azzal 
megmosod. Még mást is meggyónok. Ha valakinek a 
szeme már félig megvakult, hogy hályog vaii rajta, még 
az is meggyógyulhat. De már ahhoz az irhez, a mi 
ezt elmulasztja, csak nagy veszedelemmel lehet hozzá 



Digitized by VjOOSIC 



189 

jutni. Mert az a torjai kéüköves barlangban található. 
Annak is csak a mély kopoltyuiban. Azokban gyűl össze 
valami nedvesség : a sziklák izzadságából, kilobogó halá- 
los levegő csapadékából. Azt kanállal kimerítheti valaki, 
a kinek van erős szive, sietve beszaladni a barlangba, 
orrát és száját bekötve eczetes kendővel, s addig ott ma- 
radni, a míg a lélekzetvételt vissza tudja tartani és aztán 
kirohanni : mert egy lehellet odabenn a bizonyos halál. 
Hát a kinek kedve van tizszer, húszszor befutni a pokol 
pitvarába, rips-raps összeszedni, a mi imitt-amott csillám- 
lik, kanállal, megint kiszaladni ; a kinek van kedve hár- 
mas-futóskát játszani az ördöggel : hát az olyan kincset 
hozhat magával, a mi többet ér a karbunkulusnál ; mert 
a szemefénye drágább még a hatalmas potentátoknak is 
minden « macskaszem"^ fényénél ». 

Sokszor hallottam ezt az anyámtól. a jó lélek, azon- 
nal követte a vén vajákosnő tanácsát: maga elment a 
Firtos alatti elhagyott bányákhoz, hozott az ott talált 
kék vizből; elkészíté a szert: az én betegségem el is 
múlt attól ugyanaz nap ; később az anyám azután maga 
meggyógyitá a környék szemfájóit, öt nem nevezték azért 
varázslónak ; de inkább egész proczesszióval jártak oda 
hozzá : úgy hogy rövid időn az egész csoma, mintha el- 
törülték volna, úgy eltűnt. 

A csodaírre soha sem lett többé szükség. De még ke- 
vésbbé került arra a sor, hogy a torjai kénbarlang csoda- 
kincsét elhozza valaki a pokol pitvarából. Szegény jó 
anyámnak az ő szelíd, félelmetes lelke nem is vitte volna 
őt arra rá, hogy ő hármasfutóskát játszszon az ördöggel 
azért a nagy kincsért, a mi drágább a karbunkulusnál ; 
mert azt adja vissza, a mi a hatalmas potentátoknak is 
féltettebb drágasága koronáik gyémántjainál : a szemük 
világát. — No hát én nekem lesz bátorságom hármas- 
futóskát játszani az ördöggel s felvenni a kincset. Akkor- 

* Gyémánt: karbunkulus. 

aztán megindulunk együtt, kedves szolgám, azokhoz a 
népekhez, a kik átkozzák a tündöklő napvilágot kínjuk- 
ban; a míg eljutunk ahhoz a fejedelemhez, a ki Isten és 
ember ellen gyűlölettel van elmérgedve, s végezzük azt, 
a mit a Daborka boszorkány félbe hagyott s vagy meg- 
égetnek érte, vagy visszaadják az én uramat érte. 

Az öreg Bálint csak térdre esett e szóknál Mária előtt : 

— Óh asszony, nagy a te hited. 

És Mária, a mit megmondott, azt meg is tette. Fel- 
kereste azokat a rémséges helyeket, a miket a varázsló- 
nő előtte leirt, de a miket nemcsak az élő ember, de még 
az élő állat is messze elkerül : leszállt azoknak a félelem- 
teljes üregeibe; megtöltött a kékszinü folyadékból egy 
egész tömlőt, a kénbarlang csapadékaiból egy hólyagos 
kulacsot, olvasztott gyémántnak lehetett volna nevezni 
ezt a kincset, s rászánta magát, hogy neki indul annak az 
útnak, a mit jótetteivel fog maga előtt megnyitni. A ki- 
gyógyult nyomorultak lesznek a védői, a kisérői. Nem 
veszett oda ebben az istenkisértéssel terhes munkában. 

És jó volt, hogy sietett vele. Mert a rákövetkező idők- 
ben jött az a rettenetes földrengés, a mihez hasonlót a 
krónikák nem jegyeztek fel; mert az egyszerre három 
világrészt rázott meg. A föld úgy hullámzott, mint a hogy 
a repülő madár lebegteti a szárnyát, a tenger kidobálta a 
gályákat a szárazföldre s a czápákat és hydrákat, s a 
mélységek emberevő szörnyeit oda hányta a piaczok 
közepére, a paloták romjai közé; s mig a veres-tenger 
feneke egyszerre ezer lábbal felemelkedett, másfelől Hol- 
landiában mind lesülyedtek a hatalmas vizgátak, egész 
városok üntek el a tenger alá s százezernyi néplakta 
tartományból lett egy nagy tó. 

Ez a földrengés azokat az üregeket is betemette, a mik- 
ben nem rég Mária járt a csodatevő szereket keresni. 
A kénbarlang is összeomlott felében, a Gyilkos barlang 
egészen. 

Hanem egy jó következése volt az istenkéz e rettenetes 

fenyítésének. A közös rémület hatása alatt keresztyének 
és szaraczénok elfeledték a háborúskodást. A haragvó 
földisten egyformán sujtolá mind a két félt. Ledőltek a 
büszke kerített városok víhatlan falai; minden bástya, 
torony ott feküdt a földön. Eombadült Baálbek, Hamah, 
Barin. Damaskusban egész paloták sülyedtek alá a földbe, 
8 a Thábor hegyén nem kellett már ostromolni Dlés pró- 
féta várát, leszórta a hegy magáról ! De a keresztyének 
városai is rommá lettek, Tyrusban nem maradt egy ép 
ház, Ptolomais, Tripolis ismerhetlen kőhalmazzá vált, s a 
vitatott szent városból, Jeruzsálernből, keresztyének és 
Mahomedhivők összekeveredve futottak ki a Libanon 
hegyére, ki az egyedül biztos menedék : a földbe gyökere- 
zett élőfák alá s ott borultak arczczal a földre, imádva 
azt az ismeretlen lényt, a ki fölötte áll valamennyi iste- 
neknek, a névvel megnevezett, oltárokkal megtisztelt, 
népekben válogató isteneknek : a ki az isteneknek az ura ! 

Úgy jött ez a világfélemii tő csoda, mint egy intés a 
népek kibékülésére s az is volt annak a legelső hatása. 

A szultánok és a keresztyén fejedelmek kölcsönösen 
megegyeztek, hogy egymást ez ínség közepett fegyverrel 
ne háborgassák. 

Török szultán, keresztyén császár, egymásnak ajándé- 
kokat küldözött : saját lándzsáját, fegyverzetét az egyik, 
szép énekes, tánczos bayadéreket, felczifrázott elefántokat 
a másik, s a helyett, hogy a csatatéren vívták volna vitézi 
tornáikat, azzal mérkőztek össze, hogy egyik a másiknak 
geometriai problémákat adott fel a megoldásra ; annyira 
ment a kibékülésük, hogy a török szultán önként oda- 
engedte ajándékba a keresztyén császárnak a szent Jeru- 
zsálemet, csak azt kérve, hogy a mohamedánok is hadd 
imádják ott a maguk prófétáját. 

Máriára nézve az a kedvező helyzet támadt ebből, hogy 
az útja kezdeténél nem kellett egymással irtó háborút 
viselő népek között bolyongnia. A népek szivéből a féle- 
lem kitörülte a haragot. 

Bátran nekiindulhatott a havasaiföldnek, egyedül a2 
öreg Bálint kíséretében, a ki nem rég tette meg ezt az 
utat, és így legjobb kalauz lehetett. 

A mint a Dunán átkeltek Thráciába, ott azt mondák ne- 
kik, hogy várják be azt a karavánt, mely hajókon jön alá 
Belgrádból. Ennek a zarándok seregnek a neve volt «a 
mezitlábos szentek ». 

Ez egy férfiakból és asszonyokból vegyest csoporto- 
sult sereg volt; melynek minden tagját fogadása köté, 
egész a szent földig mezitláb zarándokolni, csupán egy 
talp alá kötött fakéreggel. Voltak köztük fiatal, deli ter- 
metű, szép arczú hölgyek is ; de mind mezitláb s a lova- 
gok, a kik lóháton ültek, azok is mezitláb lovagoltak. Volt 
ugyan fegyverzetük is, sisakjuk, vasczipőik ; de azokat a 
nyeregkápára akasztva viselték, s csak a verekedés alkal- 
mával használták. Mindnyájan egyforma durva szőrcsu- 
hát viseltek. 

Ez volt az a « mezitlábos szentek » csapatja, melynek 
tagjai mind egyenkint a pápa kezébe tették le azt a foga- 
dalmat, hogy mezitláb, a férfiak hajadonfőtt, a nők le- 
fátyolozott fővel vándorolnak a szent földig ; még pedig 
Bodontól elkezdve mindenütt a szárazföldön gyalog. 
(Mert hiszen úgy könnyű a mezitláb zarándokolást meg- 
tartani, hogy az ember Velenczében hajóra üljön s aztán 
Ptolomaisban kitetesse magát a szent földre.) 

Ezen a fogadalmon kívül még az is a vezekléshez tar- 
tozott, hogy naponkint háromszor, reggel, délben, este, 
egy álló óra hosszáig imádkoztak, az olvasó és litánia 
szerint; szerdán és pénteken böjtöt tartottak, vasárnap 
pedig pihentek és prédikácziót hallgattak, misét mondat- 
tak, s a hátukat korbácscsal véresre verték. Az utazás 
közben pedig énekeltek. Egy zarándok, a ki elől ment a 
kereszttel, előénekelte a verset ; a többiek rázendítek. így 
haladtak nagy csendesen előre. 

Mária úgy érzé, hogy a mezitlábos szentek között ő 
maga a profana. Valamennyi között csak neki van tisz- 

tességes öltözete és kisérő szolgája, a ki a lovára gondot 
visel 8 a málliáit czepeli. Szégyenlette is magát előttük, s 
minthogy sehogy sem illett a társaságukba, csak távolból 
követte őket, s az ő éjjeli tanyájuktól távol ütött sátort, 

A mezitlábos szent csoportnak egy athletai termetű 
lovag volt a vezére, kinek bikamódra kiülő szemei, lüktető 
orrczimpái, vastag, kifordult ajkai, különösen asszonyokra 
nézve félelmetes tekintetet adnának, ha nem gyűrné le e 
vad indulatokkal fenyegető vonásokat a még erősebb 
vezeklés jelvénye. A lovagnak a homlokára egy kereszt 
van felmetszve az eleven bőrbe. S hogy a seb be ne 
hegedhessen, ő azt mindennap kutyatej maró nedvével 
újra kiedzi. 

Ez az örökké vérző kereszt a homlokán azután még 
félelmesebbé teszi a rátekintési. A szava olyan, mint a 
nyerítő paripáé ; mikor éneknek ereszti, túlharsog vele az 
egész sokaságon. A mit mond, az parancsolat. 

Ez a lovag pártfogása alá vette Máriát, a ki ő benne 
csakugyan valami rettenetes szentet látott. 

A lovag azonban nem tudott más nyelven, csak ola- 
szul. Mária viszont csak magyarul. És így beszélhetett 
hozzá akármit a lovag, nem értette meg. 

Hanem Bálint szolga még arra is intette, hogy azt se 
igen hallgassa az asszony ; mert — ő már látta valahol 
ezt a lovagot. Volt ez már egykor a szent földön. Bizo- 
nyosán többet is tud felőle, mint azt, hogy kereszt van a 
homlokán. 

Egy másik nevezetes alakja ennek a csapatnak a ve- 
zérlő diaconus volt, a ki szamárvemhén ülve, vitte elől a 
keresztet. Sötét, hosszúkás arczú férfi ; erős ránczotvonó 
szemöldökkel, hosszú szénfekete szakállal, villogó sas- 
szemekkel. Széles válla, ideges karjai szokatlan izomerőt 
árulnak el. Megtette azt a példát, hogy mikor a zarándo- 
kok, a kik mezítláb bandukoltak, hangosan panaazkodá- 
nak a kavicsos, tövises út miatt, akkor páter Horas le- 
szállt a szamai áiól, felvette azt a vállára s úgy vitte azt 

Jókai: A otigácjbáró. -^ Minden poklokon keresztfii. ^3 

keresztül azon a tüske bozóton, a melyiknek a szamár 
átallt nekivágni. . 

Azonban korántsem a testi erejében volt legfőbb vir- 
tusa páter Horusnak; hanem az ajkai szózatában. Egy 
vasárnap négy nyelven is prédikált. A szentek karavánja 
a hány, annyiféle nemzetből verődött össze, s ő mind- 
egyiknek a nyelvén tudott szónokolni, még pedig vilá- 
gosan, értelmesen. Mikor bolgárok közé jutott, akkor be- 
szélt bolgárul ; ha görögök, ráezok, örmények lakóhelyein 
vonultak át, hirdette az igét azoknak nyelvén, s mikor 
megtudta, hogy egypár magyarországi is csatlakozott a 
seregéhez, azoknak a kedvéért magyarul prédikált. S de 
szépen prédikált ! A Jézus Krisztusról. Az ő nagy szenve- 
déseiről. A ki ő hozzá akar feljutni, az ne ijedjen vissza a 
nagy fájdal'.r aktól. Ezek adják a föld fiának a szárnyakat, 
a mikkel az égbe repülhet. 

Mária bizony azt hitte, hogy valamint Eóbert lovag a 
keresztes homlokú, a legistenf élőbb halandó a földön, úgy 
a diaconus az egyháznagyok, a keresztyén apostolok méltó 
tükre. 

Pedig hát nem úgy volt. 

Ez az egész zarándoksereg, a ki itt most mezítláb lépi 
végig a keserves utat az égető nap alatt : egytől-egyig a 
hét főbűnben lélekző vétkesek válogatott csoportja. Ezek 
a gonosztevők között az excellentiák és eminencziák, a 
kik úgy kerültek a világ minden részéből egy csoportba, 
hogy a pápa, mikor már azt látta, hogy Európában senki 
sem akar a szent földre menni hadakozni, mindenki békét 
kiáltoz, akkor kétségbeesésében ahhoz a módszerhez 
folyamodott, hogy a legátkczottabb bűnösnek is teljes 
bűnbocsánatot oszt, ha az a zent földre kész elzarándo- 
kolni s a hitetleneket fegyverrel megrohanni. A kiáltó szó 
nem hangzott el a pusztában. Előjöttek rejtekeikből, 
odúikból a legnagyobb gonosztevők, a társadalom szám- 
üzöttei, a vérpadok candidatusai, a börtönök szöke- 
vényei ; — kiszálltak selyem párnáik közül az előkelő 

bűnösök, a kiknek eltitkolt vétkeik kinzó álmaikat kisér- 
tetekkel népesiték meg ; a hatalmasok, a kiket a törvény 
keze el nem ér, leszálltak megtámadhatlan polczaikról, s 
odavezette őket a nyakukra kötött kötéllel a ((belső biró», 
az a kérlelhetlen hóhér, a lelkiismeret a szentszék zsámo- 
lyához s ott fogadták a pápa kezéből a rájuk mért nehéz 
vezeklést, mely megszabadítsa őket a tőrvény nehéz 
kezétől s a még nehezebb lélekmardosástól. — Gyalog, 
mezitláb, a szentföldre, harczolni : férfinak, asszonynak 
egyaránt ! 

Ez volt az első dandár, mely a nagy csapás után újra 
megindult a népek közt helyreállott békét szétszaggatni, 
a harcz fáklyáit az olajfák erdejébe vetni. 

Dante poklának valamennyi hőse megy élő testben ke- 
resni az utat, mely a kárhozatból kifelé vezet. 

Azok az egyforma fehér csuhás zarándokok ott elől, 
derékkötő kordáikkal egymáshoz bogozva, nem mások, 
mint Konrád würtzburgi püspök gyilkosai, kik a szent 
férfi vérével az oltárt fertőztették össze. 

Az a délczeg asszonyalak, a kinek aranyveres haja 
kikandikál a fátyol redői közül, egy hirhedett szépség, a 
ki hat férfit sorvaszta lassú halálra az aqua toffanával. 

Mind mind valamennyien névtelen bűnök tehefhor- 
dozói, olyan vétkeké, miket megtudni is irtózat, hát még 
viselni a tettnek emlékét ! 

És valamennyi között, még szörnyetegnek is vezér, elő- 
kelő : a hatalmas Eóbert lovag. 

Ez azt tette, hogy mikor fogságba jutott feleségével és 
leányával együtt Egyptomban, nagy éhinség ütvén ki az 
egész országban, ő felfalta először a feleségét, aztán meg a 
leányát .... Ennek a szörnytettnek a vezekléseül mérte 
rá a pápa azt a végtől végig vérző keresztet a homlokán."^ 

* Histoire des Croissades. M. Michaud. Livre XII. pag. 363. 
szól Róbert lovag szörnytettóről. A homlokra metszett kereszt 
történetét pedig elbeszéli Guibert, Bibliotheqiie des Croissades. Tom 
I. 131. lapján. 

13* 

Az a diakónus pedig, a ki páter Horus név alatt ennek 
a seregnek előénekel, prédikál, s annak a fülbegyónását 
a világ minden nyelvén végig hallgatja, a ki oly magasz- 
tosán tud lelkesíteni a Jézus példájával : se nem pap, se 
nem keresztyén, hanem egy valóságos <(Dái Áldoát» — a 
((Hegyek urának)) a dái áldoátja. 

De hát ki ez a ((Hegyek ura», vagy ((Hegyek vénje)), a 
hogy a nyugoti népek fordítják a ((Sheik Aldzsebál» czi- 
met, jelentvén a «Sheik)> urat is, öreget is? Ki az az em- 
ber, a kinek a puszta neve említésére is elsápadnak a 
koronás fők s reszketve szállnak le trónjuk lépcsőiről, s 
félve tekintgetnek királyi székük kárpitjai mögé s reszkető 
hangon kérdik e név kimondójától : «mit kívánsz ? mit 
adjak ? » Ki ez a rettenetes úr, a kinek a keze elér heted- 
hét országon keresztül, s benyúl a kerített várakba, kin- 
cseket osztogat tele marokkal, s halálcsapásokat villám- 
gyors kézzel; a ki elől meg nem védi a kalifát a mameluk- 
sereg, az imámot a moschée szentélye, a bölcset a tudo- 
mány, a hőst a vitézség, a ki ura az uraknak, bírája a 
bíráknak, próféta a próféták fölött, maga egy vallás, a 
mely mindent tagad ! 

Ki ez a titokteljes lény ? A kiről csak a rémtettei hir- 
detik, hogy ((van !» de a kit nem lát soha senki ! 

Ezt elmondani egy kissé hosszú lesz. 

Ez idő szerint, a midőn a ((Hegyek urának)) a neve 
rettegésben tartá az uralkodókat, és minden embert, a kit 
hőstette, vagy bölcsesége a néptömeg közül kiemelt, még 
azt sem tudták bizonyosan, hogy hol van valósággal az a 
tartomány, a hol a hegyek vénje uralkodik, kinek hívják 
azt a népet, a mely neki vakon és híven engedelmeskedik, 
hol van az a vár, melyben székét tartja? ott: a nagy 
hegyeken túl ! Ennyit tudott minden ember. A híveit 
mindenütt meg lehetett találni, őt magát sehol. Eóla min- 
denki beszélt, vele senki. Szultánokat gyilkoltak le test- 
őreik közepett, főpapokat a mecsetek közepén, hős lova- 
gokat kerített városaikban, a legnagyobb vakmerőség- 

gel : a gyilkosokat elfogták, kínpadra vonták, de semmi 
tüzes vas és forró olaj azokból soha egy szót ki nem birt 
csikarni; meghaltak kaczagva a pokolkínok közepett. 
Évekig elólálkodtak a kipéczézett áldozat körül, kit a 
Hegyek ura halálnak avatott: mindenféle alakban, mint 
bölcs tanácsadók, mint hű szolgák, mint csodavitézségü 
testőrök, mint tudós orvosok, míg az alkalom kapóra jött, 
hogy az ítéletet végrehajtsák rajta. Annjdt meg tudtak 
tőlük, hogy ez a Hegyek urának az ítélete volt: többet 
semmit. Voltak adószedőik, a kik sorbajárták a szultáno- 
kat, (Malek Adelnek tizenkét fia volt, s az mind szultán 
volt apjuk nagy birodalmának egyes darabjaiban) meg- 
kérték az évi harácsot, a mit a Hegyek ura kivetett rájuk. 
A szultánok fizettek készséggel : nagy pénzt fizettek. Ez 
volt az ö életbiztosításuk. A ki nem fizetett, az a sírja 
fölött járt egy szál kötélen. A Hegyek urának sok pénz 
kellett. Ö is mesésen fizetett. Ismerték az ő pénzét 
Byzanczban is, az európai udvaroknál, még a szent város- 
ban. Kómában is voltak bérenczei s nem egy bibornokkal 
történt meg az, hogy a szentelt ostyában kapta meg a 
rögtön ölő mérget, a mit a Hegyek ura küldött neki. 

Csak egy század múlva, mikor már a Hegyek ura a 
minden hatalmak fölött álló hatalomnak lett elismerve és 
rettegve : adott annak a hollétéről, kilétéről felvilágosí- 
tásokat a tudós Mirkhand, perzsa történetkó, a miknek a 
nyomán azután két franczia lovaghős ráadta a fejét, hogy 
a Hegyek ura országát és fészkét fölkeresse s e rejtélyes 
lénynek szemébe nézzen. Az egyik volt Guillaume de Tyr, 
a másik Jacques de Vitry. 

A Hegyek urának a birodalma Kudbard perzsa tarto- 
mányban volt, hozzájárulhatlan hegycsoportok között, a 
miket még félelmesebbé tett húsz szíklavár, azok között 
legnagyobb Masziát vára. S e vár-tömkeleg közepette vol- 
tak azok a völgyek, a mikben a földmivelő nép lakott, 
szántóvető, baromtenyésztő, kertészkedő békés jobbágy- 
ság, a ki csendes völgyeit el nem hagyta soha. A kis tar- 

tomány közepén pedig, magas sziklatömbre szédületesen 
felemelkedő várpalota uralkodott. Ez volt Alamut vára. 
Ebben lakott a Hegyek ura. Maga a saját népe sem látta 
az arczát. Egész harminczhét évi uralkodása alatt csak 
kétszer jelent meg a vára lonkáján Hassán. 

Ez volt a neve az első « Hegyek urának » ; ki az izmae- 
litákat maga körül gyüjté. 

Az izmaeliták egy vallásos sectát képeztek, melynek 
tana az volt, hogy lehet vallás pap nélkül is : nem kell se 
templom, se mosché, se imám, se dervis; minden ember 
forduljon maga az Istenhez. A mohamedán philosophok 
sectája volt ez ; s annak a prófétája Hassán. Hogy ezeket 
egyik ország szélitül a másikig üldözték: az igen természetes. 
Tagadhatja valaki az Istent, de nem tagadhatja a papot: 
azért kikap. 

Egy emberlaktalan sziklasivatag volt a Kudbardi he- 
gyek közt, körül kopár bérezek ; azok közt meg mocsarak, 
miktől dögleletes ragályok és pusztitó, öldöklő sáska, szú- 
nyog, büzterjesztő repülő csimazsereg árasztotta el a 
körülfekvő tartományt. Ezt az elátkozott helyet birta örök- 
ségül Alinak egy unokája Méhdi. A philosophok prófétája 
Hassán azt az ajánlatot tette a pusztaság urának, hogy 
adjon neki el örök áron háromezer dinárért e hegyek közt 
egy akkora darabot, a mekkorát egy ökörbőr körülkerít. 
Méhdi rá állt az alkura, s akkor Hassán ismétlé azt a 
tréfát, a mit Carthágó alapitója talált ki, hogy a nyers 
ökörbőrt olyan vékony szironyokra hasogattatá el, hogy 
azoknak az összetoldásával körülkeríthetett egy egész 
hegyet, arra felépítette Alamut várát. 

Azután csatornákat vágatott a sziklák közt, lecsapolta 
a völgyekről a mocsárvizeket, a hegyi patakokat medreik 
közé, tavak medenczéibe szorítá; az őstermékenységű 
földet művelés alá vette, Egyptomból elhozott búzával, 
termő magokkal bevetteté, az egész laktalan pusztának 
más alakot adott. Paradicsomkert lett abból, melyben 
hatvanezernyi szorgalmas nép talált otthont. 

S többet aztán nem kérdezték az izmaeliták, hogy adja 
Mehdi a szikláit, hanem elfoglalták szép szerével s tiz új 
várat építettek a hegyeken szerteszét, a mik e kis hegyi 
vármegyét elkerítek s elzárták a világtól. Úgy hogy egy- 
szer Melik sah azt vette észre, hogy nem ö uralkodik 
Perzsiában, hanem a « Hegyek ura». A sah el akart- bánni 
a hívatlan nralkodótárssal s összegyüjté ellene hadait; 
hanem amint a serege élén meg akart indulni : egyszerre 
csak lefordult a nyergéből halottan. A Hegyek ura el 
tudja találni az ellensége szivét fegyver nélkül is. 

Ekkor aztán a hirtelen kimúlt sah fiai összevesztek a 
trón felett, s a mig azok czivakodtak, ez alatt Hassán még 
tíz új várat épített hegyországa megvédelmezésére. 

Utoljára Szindzsár szultán került fel a trónra, s ennek 
is az volt az első gondja, hogy a «Hegyek vénjét» a szikla- 
országából kipusztítsa. 

Egy éjjel Szindzsár sah palotája ágyasházában fel- 
ébredve, rémképet lát a feje felett. Villogó hegyes tőr függ 
a levegőben. Asszonyi hajszálra volt az felakasztva az ágy 
mennyezetére. 

A sah rémülten ugrott fel az ágyáról s a bőrvánkosa 
alatt egy levelet talált e sorokkal : 

^Üdvözöllek ifjú sah! Ha nem szeretnélek igazán, 
ha nem kívánnám a békességet, — ez a gyilok, a mi a 
fejed fölött függ, a szivedet szegezhetné át. Válaszsz a béke 
és háború között. Köszöntet a Hegyek ura !» 

Szindzsár sah szándékait egyszerre megfordítá ez a 
rémlátás. Nemcsak békét hagyott a Hegyek urának ; de 
még a körülfekvő kuméi tartomány jövedelmét is meg- 
felezte vele. 

Ettől fogva azután a hegyek vénje elkezdte a maga 
rettenetes munkáját kifelé. 

Senkit nem gyűlölt úgy, mint a törököket, a szunnita 
mohamedánokat. 

Mert nem a hivők és hitetlenek közötti harcz az igazi 
vallásháború; hanem a mit két egy valláson, de kü- 

lömböző módon imádkozó harczol egymással: az az 
igazi. 

Az izmaelita secta olyan sokaságra nőtt már fel, hogy 
az egész világra szétterjedt. Tudjuk jól, hogy itt Magyar- 
országon is hogy befészkelték magukat. Ök voltak a kirá- 
lyok pénzcsinálói, az adószedők. 

A míg csak a keresztes háború tartott századokon ke- 
resztül, a Hegyek vénjének a kezei vezették a törökök 
ellen a keresztyéneket. Ha a keresztyének és szaraczénok 
ki akartak egymással békülni, a Hegyek vénjének a hivei 
rögtön ott voltak őket összeveszíteni : a békeszerető szul- 
tánok, vezérek meghaltak rejtélyes, rögtöni halállal. Nem 
volt szabad békének lenni közöttük. Mikor már Európa 
kifáradt, az assasinok föfő bölcsei, a «dai áldoátokw-ok, 
a húsz nyelven beszélők, elmentek Kómáig, keresztyén 
diaconusoknak adták ki magukat, úgy szították fel a 
tüzet, magán a tűzhelyen. S ha legyőzetett minden ke- 
resztes had, a szaraczénok urává lettek a szent helyeknek, 
akkor a «dái áldoátokö előkerestek a sivatagban kóborló 
vad népek közül egyet, azt vezették rá a győztes törökökre. 
Egyszer a Karizmiák hadát, másszor a mongolok végtelen 
hordáit usziták rá a szunnita mohamedánokra s végig 
tapodtatták velük Syriát, Egyptomot. Ok maguk egy 
maroknyi nép voltak, és mégis száz meg százezernyi fegy- 
veres hadakat zúdítottak egyik világrészből a másikba. 
A merre a Hegyek vénje a kezét kinyujtá, azt a világrészt 
elönté tűz, láng, vérözön. 

Maga a saját népe pedig szántott, vetett, gyümölcsfákat 
oltott, méheket tenyésztett csendes, csatazajtól soha nem 
visszhangzó bérczei között. Ezeket nem vitte hadakozni. 
Azokat, a kiket szörnyű ítéleteinek eszközéül használt, 
«fedái»-knak hittak. 

Ezeket ő minden ország népe közül, még mint kis 
gyermekeket ragadozta el ; kiválasztva a legszebbeket, a 
legizmosabbakat. Azokat egész felnőtt legény korukig a 
bölcs vének nevelték az ő saját felügyelete alatt, a leg- 

szigorúbb, testedző életmód mellett, kemény kövön hálva, 
nyers húshoz, fövetlen borsóhoz szoktatva, minden sanya- 
rúsággal ismerőssé téve ; hogy a kinzás kiállását erény- 
nek tartsák. Ezek bort soha nem kaptak, asszonyt nem 
láttak, hidegben hidegen, melegben melegen öltöztek. S a 
lelkük sem ismert semmi gyöngeséget : nem vonta a 
szivük gyöngéd érzelmekkel apához, anyához, szerető 
leányhoz. 

A bölcsek azt mondák a fiúknak, hogy minden gyö- 
nyörűség ott kezdődik a paradicsomban. De oda csak 
azok jutnak el, a kik itt a földön szenvednek, sanyarog- 
nak, testüket megkinozzák. A ki ágyban hal meg, az a 
pokolba jut. 

Mikor aztán a fedái úgy kifejlődött testi ügyességben és 
tudományokban, hogy lehetett rá valami nehéz feladatot 
bízni, akkor a vének egy este valami mámorító szert ad- 
tak neki, a mitől elaludt. 

A keleti népek ezt « hasis w-nak híják. 

Erről nevezték el a Hegyek urának a népét «hasisinok»- 
nak, hasisevőknek; a mit aztán a frankok «assasin)) névre 
bérmáltak el, s az ő nyelvük szerint ez is találó elnevezés 
volt: « orgyilkosok)). 

Az álomkábulattól elnyomott fiatal fedáit aztán elvitték 
ez öntudatlan állapotában az Alamut vár körülzárt kert- 
jébe. Az volt a Mohamed paradicsotiaa, e világon elővará- 
zsolva. 

Mikor a fiatal fedái fölébredt mély álmából, tündérker- 
tet látott maga körül, melynek virághullató, gyümölcs- 
kinálgató fái közül soha nem látott alakok lebegnek eléje : 
édenlakó hurik, a kik mosolyogva, hízelegve üdvözlik, 
csábtánczukat járják, andalítva dalolnak, s tanítanak 
olyan tudományra, a mi nincs a bölcseknek könyvében. 
Terített asztalt hoznak eléje, a min eddig soha sem ízlelt 
drága étkek párolognak, kínálják, jól tartják édes gyü- 
mölcscsel, s még annál édesebbel is ; olvadt lángot töltö- 
getnek a pohárba, és azzal itatják ; a Tubafa nedve annak 

a neve a paradicsomban, és itt a földön bor. Mit a próféta 
tilt. E tilalom oly erős, hogy a Hegyek vénje egyikét a 
saját fiainak irgalom nélkül megölette, mivel boriváson 
kapta. — De «itt» — a paradicsomban arany serlegből 
iszszák azt, és bibor ajkakról, a hogy még részegítőbb ; 
míg az ifjú fedái a gyönyör halmaza alatt összeroskad és 
ismét álomba merül. 

Másnap reggel aztán megint ott ébred fel csupasz fek- 
helyén, a gyékénytelen téglán, s mikor nagyot sóhajtva 
megtörli szemeit, visszaemlékezve a bűbájos álomra, azt 
kérdi a mestertől, talpra ugorva, hogy hol van hát az a 
kés, a melylyel utat lehet nyitni abba a paradicsomba, a 
mit egyszer látott, élvezett, gyönyörködött benne, és soha 
többé el nem tud feledni. 

Ettől a naptól fogva a fedái olyan vakon engedelmes 
szolgája a hegyek vénjének, hogy ha azt mondja neki : 
ugorjon le innen a toronyból a mélységbe, tétovázás nél- 
kül megteszi. A hogy ezt a Hegyek vénje Guillome de 
Tyrnek két fedái val megmutatta. 

A ki azután a fedáik közül még a testi erőn, ügyessé- 
gen kívül észszel is kitünteti magát, a ki sok nyelvet 
megtanul s azokon szónokolni tud, a ki ismeretekben oly 
gazdag tud lenni, minők az egyptomi, a mór, az arab 
tudósok, annak egy ranggal magasabb fokozata van : 
ennek a czíme «dái áldoát». 

Egy dái áldoátot csak rendkívüli feladatok végrehaj- 
tására szoktak kiküldeni. 

Ilyen volt az, a kinek a tudós Fakr Eddin persa imá- 
mot kellett elnémítani. Az imám a legveszedelmesebb 
fegyverrel ostromolta az izmaelitákat : bölcsességgel, ékes- 
szólással; hatalmukon több csorbát ejtett ezekkel, mint 
valamennyi hóhérai a szultánoknak a pallosaikkal. A He- 
gyek vénje rábízta az el némítását a dái áldoátra. Mint 
tudomány szomjas tanítvány hízelegte be ez magát a tudós 
imámnál, s szorgalmával, lángeszével kivívta azt, hogy ő 
lett a kegyencz tanítványa. Evekig tanult a dái verseket 

kötetszámra, csillagvizsgálást és bölcsészetet, míg egyszer 
egyedül kaphatta a professorát, éjjel az üstökös csillag 
vizsgálása mellett. Ekkor a földre teperte, s ráült a mel- 
lére, kirántva ruhájában elrejtett kését. «Mit akarsz ?» 
nyögé az imám. «Fel akarom hasítani a gyomrodat az 
álladig!» — «Mit vétettem neked ?» — « Vétettél a He- 
gyek ura ellen ! Nem jársz e szekéren városról-városra az 
Izmael fiai ellen prédikálni. A Hegyek ura azt paran- 
csolta, hogy némává tegyelek. Rám van bízva minden 
eszköz. Ha akarod, késsel, ha akarod, méreggel, — ha 
akarod arannyal. Itt a másik kezemben az erszény, 
benne háromszázhatvan arany ; ennyit kapsz minden év- 
ben, ha megnémulsz ! » És Pakr-Eddin-Razi sokkal ala- 
posabb ismeretű filozófus volt, minthogy ne tudta volna, 
hogy az arany pondus specificuma úgy áll a vaséhoz, mint 
a 19 a 7-hez, s inkább az erszénnyel hagyta magát elné- 
míttatni. A dái áldoát pedig nyomtalanul eltűnt. Hanem 
az imám minden évfordulóban ott találta reggel az asz- 
talán az erszényt az aranyokkal — a bölcs hallgatásért. 

Mikor Modud, abyssini király ellen volt kiküldve a dái 
áldoát, a néger azorpartok közé keveredett, befestve egész 
testét feketére olyan szerrel, a mi a bőrről le nem kopik, 
s úgy férkőzött hozzá a vadászaton a halálos gyilokkal. 

Mikor a Korassáni szultán, Tadzs-el-Muluk ellen volt 
kimondva az ítélet, azt a dái áldoát, mint a Bagdadi szul- 
tán Mohamed testőre szúrta keresztül, a szultán trónja 
előtt, mikor kihallgatásra jött. 

Akeszankár Borzakit Moszszól fejedelmét az emirjei 
közepett találta szíven a dervisnek álczázott assasin. 

Mikor Montferrat marqüis ellenségeik sorába tévedt 
(a keresztyéneket mindig kímélték, ha azok nem bántot- 
ták őket) a dái áldoát keresztyénné lesz, papi ruhát ölt ; 
annyira viszi a kegyességet, hogy gyóntatójává lesz a 
marquisnak: akkor gyilkolja le. 

Saladin szultánt, ki az izmaelitákat üldözi, úgy közelí- 
tik meg, mint a hadseregében harczoló vitézek: csoda- 

módra harczolnak az ellenségeivel szemben. A szaraczén 
emirnek öltözött dái áldoát Aleppó ostrománál elfoglal 
egy zászlót, vérengző tusa után, s viszi a diadaljelt a 
szultán elé, ki lovon ül, pánczélosan. Mikor átnyújtani 
készül a lobogót, úgy sújtja vele főbe a szultánt, hogy az 
lefordul a lováról. Saladin segélyért kiált, akkor a testőre 
üti ki a fejéből a sisakját fokosával. Sátora felé fut, ott 
meg a lovásza szúrja a tőrét a koponyájába. Mind a három 
fedái volt. Azokat darabokra vagdalták; de a szultánnak 
elég volt a tanúság, hogy a Hegyek urával többet ki ne 
kössön. 

Űgy keresték az assasinok a kinhalált, mint a legmaga- 
sabb gyönyört. Az izmaelita anyák maguk vitték oda Ala- 
mut várába a legkedvesebb gyermekeiket, s boldog volt, 
a kinek a fiát a fedáik közé fölvették. Boldogabb, a kinek 
a fia a rábizott hős gyilkosság után kinhalálra jutott. 

Mikor Borzakit legyilkolta egy assasin a moschéeben, s 
megjött a hire Alamut várába a végrehajtott gyilkosságnak, 
de ogyütt érkezett azzal a hirrel, hogy a rémtett után a 
derviseket, a kik mind álczázott fedáik voltak, lassú tűzön 
kinozták halálra ; hát akkor ezeknek az anyjaik végig jár- 
ták az utczákat örömtől ujjongva s dicsérő hymnuszokban 
énekelve fiaik paradicsomi felmagasztalását. Ekkor egy- 
szerre odatoppan eléjük a dái áldoát, maga a gyilkos, a ki 
a szultánt leszúrta, s aki csodamódra megmenekült, egy 
pillanat alatt öltönyt és alakot változtatva a zűrzavarban; 
a mint a megszabadult fiát meglátta az ujjongó anya, 
kétségbeesetten ordíta fel: «hát te élve maradtál !» S fáj- 
dalmában megszakadt a szive. 

Ilyen dái áldoát volt páter Horus, a mezitlábos szentek 
vezérlő diaconusa. 

Hogy miért szedte ő ezt a társaságot össze, annak ez az 
eredete. 

A magyar király elvonulása után egészen elcsillapodott 
a szent földön a harczok dühe. A magyarok nem sok vért 
ontottak : azért a kevésért kár is volt nekik idefáradni. 

Hanem a ti a magyar király után jött a szent földre, a 
német császár, az meg még jobban elrontotta a háborút. 
Nem hogy mészárolta volna, de inkább kibékítette a sza- 
raczénokat. A szultánok és császár összebarátkoztak, de 
annyira, hogy Malek Kamel szultán az ő kedves barátjá- 
nak, a német császárnak, ingyen adta át a szent várost, 
Jeruzsálemet. Ennél nagyobb botrány nem történt a föl- 
dön soha ! Harcz nélkül, kardcsapás nélkül vonulni be 
Jeruzsálembe ! Feltenni a fejére a jeruzsálemi királyi koro- 
nát, a nélkül, hogy mint az első elfoglalás alkalmával tér- 
dig gázoljon a szaraczénok vérpatakjaiban a megváltó sír- 
jáig. Vége is lett ezzel a császár becsületének; a fél világ 
visszhangzott a visszariadó kiáltástól : « nem kell békében 
szerzett Jeruzsálem !» 

A másik fele a világnak pedig épen úgy visszhangzott a 
mohamedánok szidalmaitól, a kik a szultánokat árulóknak 
nevezték, a mért harcz nélkül oda adták a szent várost a 
messiáskövetőknek. 

Pedig azt, hogy béke legyen a felhők alatt, ezt paran- 
csolta a népeket összerázó föld maga. A várak mind leom- 
lottak : nem volt mit védni és ostromolni. 

De a kiknek a vérontás az üdvük, azoknak kárhozat a 
béke. A harczmezöt is be kell vetni elébb: azután jöhet 
az aratás. Ez a magvető a « Hegyek ura». 

Ha a koronás fők egymás közt kibékülnek, akkor az ő 
birodalmának a határai az első ökörbőr kerületéig húzód- 
nak össze. 

A szultánok azonnal megtagadták az eddig fizetett ha- 
rácsot a Hegyek urától. 

Nem féltek tőle többé. 

S ennek a békés hangulatnak legfőbb mestere volt az 
öreg szultán Malek Adél. Ez tanácsolta a két leghatalma- 
sabb fiának. Koradin és Malek Kamel szultánoknak, hogy 
kössenek békét a keresztyénekkel. Egymás között sem 
lehetett a fiait összeveszíteni, míg az öreg élt, mert azt 
rettegték és szerették. 

Az új bá}>orúí korszaknak ez a \én ember áll még útjá- 
ban. £z a mohob kő. 

Cí>athogy ezt a mohos követ nem lehet oly könnyen 
félrerúgni az útboL 

A vén szultán ismeri a maga ellenségeit, s a mióta há- 
lyog szállt a szemeire az. egyiptomi ragály miatt, gyana- 
kodó és bizalmatlan. FélrevonuKan él egy sziklavárban a 
holt tenger meUett. Az a vár egy a tengerbe benyúló 
Bziklaelőfokon épült, melyhez csak meredek lépcsőkön 
lehet feljutni. Az ajtaját egy nubiai oroszlán őrzi, épen 
úgy, mint a börtönökhöz vezető folyosó ajtaját, sazok csak 
az áUatszeliditő mester szavára kussadnak el. Nyitva van 
ugyan a holt tenger felől a hozzájárás : csakhogy ezen az 
elátkozott viztükrön soha sem jár hajó. Ha odajutunk, 
majd megtudjuk az okát, miért? Arra, hogy az innenső 
partról a túlsóra átevezzen a partlakók valamelyike, 
semmi Ígérettel rá nem vehető. Halászok nincsenek, mert 
a holt tengerben semmi élő állat nem lakik. 

De még ha bejuthatna is Malek Adél sziklapalotájába 
egy fedái, a szultánhoz nem férhetne ; mert az férfit ma- 
gához közel nem ereszt. A kik körülötte szolgálnak, mind 
nők ; még az orvosát sem bocsátja magához, annak sem 
hisz, mert férfi szereit be nem veszi ; attól tart, hogy mér- 
get ád neki : egy hindu vajákos asszonynyal kuruzsoltatja 
a nagy baját. 

Női fedáik pedig nincsenek. 

Tehát kell őket csinálni. 

A maliomedán nőkből nem lehet; mert azoknak a 
számára nincsen paradicsom. Az alkorán szerint a nőnek 
nincsen lelke. Az izmaelita dogma szerint van: hanem 
csak egy; mig a féi-finak kettő van; egy halandó és egy 
halhatatlan. Az izlám asszonyait tehát nem lehet a para- 
dicsommal hős tettekre felbiztatni. 

Keresni kell olyan nők^t, a kiknek van keresetük a 
paradicsomban. Ott vannak a raessiáshiyők. 

Menjen el a legtudósa)>b dái áldoát, vegye fel a diaco- 

nus reverendát, járja be a frankok országait, hátha meg- 
találná azok között a női fedáikat. 

Páter Horus azt hitte, hogy ő feltalálta őket. 

Ezek a bűnös szépségek, a kiket a kinzó lélek a gyönyö- 
rökről lemondani kényszerit, a kik a kavicsos pusztába 
futnak ki mezitláb, kerülik a selyempámák kisértő rémeit, 
a kik félnek a pokoltól, s kapaszkodnak a esillagsugárba, 
hogy felvonassanak rajta az égbe : ezek közül talán csak 
válik egy, a ki elviszi a halált oda, a hova férfi nem vi- 
heti. Egy gonosztevő, a ki idvezülni akar ! 

Oh milyen szépen tudott prédikálni páter Horus a szen- 
tek paradicsomáról az ő nyája előtt. Leste az arczaikon a 
hatást. Kihallgatta gyónásaikban sziveiknek minden tit- 
kát. Válogatott bennük, melyik legyen a dái áldoát asszo- 
nyi alakban ? 

Eljutottak már egész Sophiáig. 

Itt azzal a hirrel lepték meg őket a görögök, hogy a 
Balkán felől közelit a kunok tábora. 

Az pedig elrémítő hir volt. 

A kunokat a legkegyetlenebb népnek irták le előttük. 
Azok nem keresztyének és nem mohamedánok: hanem 
bálványimádók. Van egy kanbálványuk, meg egy nőstény- 
bálványuk. Amannak a fogoly férfiakat áldozzák meg, 
emennek a fogoly leányokat. Az ellenség vérét megisszák. 
Hitet, esküvést meg nem tartanak. Ez a hir járt előttük. 

Mint a bolgárok szövetségesei, azoknak segítettek végig 
pusztítani Thráciát, Macedóniát, azután azokkal is össze- 
vesztek, meghasonlottak, több oldalról szorongatva IV. 
Béla magyar királyhoz folyamodtak, hogy adjon "nekik 
menedéket az országában : az meghívta őket ; most azután 
jönnek seregestül Erdély felé ; a rémület fut előttük: mint 
a porfelleg a mennydörgő zivatar előtt. 

A mezitlábos szentek erre a nagy riadásra azt határoz- 
ták el, hogy félrevonulnak a hegyek közé, s meghúzzák 
magukat a barlangokban, a míg a zivatar átvonul a fejük 
fölött. Ez volt a legokosabb a mit tehettek. 

A lovagok mindegyike fölvett egy hölgyet a háta mögé, 
e menekülés alatt, s annak védhősévé avatta föl magát. 

Eobert lovag, a keresztes homlokú önkényt felajánlá 
védlovagságát Máriának, a mit ö szépen megköszönt : neki 
ott volt a védőtársa, a hűséges Bálint gazda. 

Alig érték el az Etropoli Balkánt, a hol a rengeteg er- 
dők elrejtek a menekülőket, már ott voltak a sarkukban a 
kunok. Otet magukat nem, csak az előhirnökeiket lehe- 
tett látni, az égő hegyeket. Az a kellemetlen szokásuk 
volt, hogy a hol erdőt találtak maguk előtt, azt felgyújtot- 
ták, végig leégették, hogy az utjokat álló ellenséget kipör- 
köljék belőle. Egész lángba borult hegyek hirdették közele- ' 
désüket. 

Ehhez a nagy rémülethez még egy borzasztó csapás 
érte Máriát. 

Az etropoli menedékbarlangban letelepült a zarándok 
sereg. Eégi menedékhely volt ez itt, több üreg, mint egy 
sziklába vágott utcza egymás mellett. Mária is meghúzta 
magát egy ilyen barlangban ; a jó öreg Bálint odakinn hált 
éjjel a barlang nyilasánál a kipányvázott paripák mellett. 
Eeggel, mikor fel akarta őt költeni Mária, az öreg nem 
mozdult. Meg volt halva. 

Máriát a kétségbeesés környékezte. Mi lesz ö belőle, ha 
a hű szolga elköltözött ? Ki lesz a kalauza ? ki lesz a tol- 
mácsa ? annyi ismeretlen országon, annyi idegen nemze- 
ten keresztül ? ki vezeti öt oda, a hol a fogoly urát meg- 
találja ? 

Hanem az ő siránkozását mind elnyomta a zarándokok 
vészüvöltése : itt a kunok a hegyek alatt ! A kutyáik uga- 
tását hallani már ! 

Minden ember sietett meggyónni páter Horushoz : a • 
hogy szokás halálos nagy veszedelem előtt. Egész késő es- 
tig eltartott az. 

Legutoljára maradt Mária. Tétovázva is közeledett pá- 
ter Horushoz s jó ideig nem tudott megszólalni. 

— Nos, leányom. Nem gyónsz-e ? 

— Nem merek. 

— Olyan nagy a bűnöd ? 

— Olyan nagy. Ezek a többiek mind szentek és igazak, 
egyedül én vagyok az elkárhozott és álnok. Ezek itt mind 
a Jézus, Isten fia sirjáért indultak barczolni ; csak engem 
egyedül hozott más indulat erre az utamra. Férjem fog- 
ságba esett a szaraczénoknál. Ahhoz igyekeztem, öt akar- 
tam kiszabadítani. Kincseket nem vihettem érte váltság- 
díjul, mert mi az én gazdagságom a hatalmas szultánok 
előtt ? ^ pokol hatalmaihoz fordultam, hogy adják kezembe 
azokat a bűbájos szereket, a mikkel a legpusztítóbb vészt, 
az egyptomi vakságot meg lehet gyógyítani. Megkaptam, 
összegyűjtöttem, pokollal harczolva, ördögöt kisértve, 
tömlőbe zártam ; s most íme midőn már útban vagyok, 
egyetlen vezetőm, védőm, tolmácsom, jó öreg Bálint szol- 
gám hirtelen halállal kimúlt előttem. S most én azt sem 
tudom merre, hol a férjem ? kit kérjek ? hová folyamod- 
jam? Nem értem az idegenek beszédét; elhagyott tehetet- 
len asszony vagyok. Elhagyott az Isten. Eltávozott elő- 
lem ; és én pörbe akarok szállni az Istennel. Oh én nagy 
bűnöm ! szörnyű nagy bűnöm. 

Páter Horus gyöngéden érinté ujjai hegyével Mária hom- 
lokát. 

— Nem oldalak fel, mert nem bűnöd az, a mit elmond- 
tál : erényed az. Urad van fogságban a szaraczén szultán- 
nál, a vén Malek- Adélnál ? Kínozzák, gyötrik? s te őt ki 
akarod szabadítani ? Dicsőséged az. Diadalod lesz. Te vagy 
ebben az egész seregben az egyedüli szent és igaz. A töb- 
biek mind hétszeres bűnösök és átkozott gonosztevők. 
A kik reggel meggyónják a bűneiket, s este újra elkövetik 
azokat. Mikor térdepelnek, még mondja a szájuk az imád- 
ságot, 8 már az eszük azon jár, hogy mi új bűnt kövesse- 
nek el ? A vezérük maga, a keresztes homlokú lovag azt 
követte el, hogy felfalta a feleségét és leányát : s még azok 
az asszonyok, a kiket felfalt, nem voltak a legszerencsét- 
lenebbek, hogy rájuk éhezett. Van az éhségnek még 

Jókai: A oeigtoybáró. — Minden poklokon keresztül. í 4- 

gonoszabb fajtája. Most te rád éhezett! volt áz, aki 
méreggel megölte a te kisérö szolgádat. Azért, hogy az ő 
védelmére légy szorulva, hogy veszni hagyva rabbá tett 
uradat, feleségül menj hozzá ! holott a pápától meg van 
neki tiltva a nősülés. most gyónta ezt meg nekem. 

Mária reszketve emelkedett föl térdeiről: rémülettől el- 
meredt szemekkel bámulva a gyóntatóra. 

— De hát ki vagy te ? Hogy pap létedre elárulod a 
meggyónt titkokat, diakónus? 

—- Én nem vagyok vdiakónus ; hanem a Hegyek urának 
dái áldoátja, a ki elküldetett a Hegyek urától, hogy 
keressen a keresztyén világban egy asszonyt, a milyen te 
vagy; a kiben annyi a szeretet, mint a vakmerőség: 
együtt a gyöngédség és az erő ; a ki az urát elvesztette és 
azt ki akarja szabadítani maga kezeivel ; a ki keresi az 
Istent, azért, hogy pörbe szálljon vele ! Eád találtam : té- 
ged kerestelek. Ne félj, minden viszontagság közül meg- 
menekülsz. Én vezetlek, védlek, tolmácsollak ismeretlen 
országokon, idegen népeken keresztül: elviszlek mind 
egészen az urad börtönének az ajtajáig. Én a hatalmas 
Hegyek urának «Hívek hive» (Dái áldoát), a boszuálló 
Istennek szolgája. 

Odakünn azonban nagy örömzaj támadt, a zarándokok 
kiküldött kémei jöttek a kedvező hirrel, hogy a kunok fe- 
nyegető tábora hirtelen elvonult kelet felé, felszedték a 
sátraikat; elmúlt a veszedelem! 

Erre aztán mindenki egymást ölelte, csókolta, a meg- 
szabadulás örömében; elővették a kulacsokat, s nagyot 
ittak, énekeltek tánczugrások mellett. 

— Te ne osztozzál az ő örömükben, monda az izmae- 
lita. Kövid öröm lesz az. Ismerem én a kunokat, csak 
finta tőlük az ilyen hirtelen elvonulás. Ezek a zarándokok 
most e fölötti örömükben a nagy barlangban vigasságnak 
adják át magukat. Tudom már a szokásukat. Az ijedségre, 
következik a féktelen kicsapongás. A föld alatti sötétség 
eltakar mindent. Te maradj itt ebben a kis barlangban : 

és várd a vezércsillag feljövetelét. Lovaid legyenek fel- 
nyergelve. Ne ijedj meg semmi rémtol, akármi kisért. 
Mikor szükséged lesz rám, itt leszek. 

Azzal magára hagyta Máriát és kiment a sötét éjbe, 
melynek csendességét föl-fölriasztá a nagy barlang mélyé- 
ből kitörő zaja az őrült orgiának: «Itt nem látja az 
Isten! » 

Mária ez alatt magára maradtan azzal fáradozott, hogy 
szegény meghalt szolgáját a barlang egy zugában elte- 
mette. Köveket hordott össze, azokból rakott föléje sírhal- 
mot, azt befedte sűrű zöld mohával, s keresztet faragott 
faágakból : azt tűzte a sirhalom fejéhez; és az alatt végig 
gondolkozott borzadozva azokon a rémes nyilvánításokon, 
a mikkel az izmaelita a lelkét felháborítá. Fel sem bírta 
azokat fogni. Hisz ez több a pokolnál ! 

Pedig, hogy igazat mondott a dái áldoát, azt nem so- 
kára bizonyosan megtudhatá. Nehéz, tántorgó lépések 
közeledtek barlangjának száda felé, s a mint a holdvilág 
besütött rajta, Eobert lovag alakját látta maga előtt. 
A lovag részeg volt a bortól. 

Két karját ölelésre tárva állta el az útját Máriának, s 
ez a tekintet megmondá neki, hogy van rettenetesebb sors 
is egy nőre nézve, mint felfalatni ez anthropophág által. 

— Ah, te meg is vetetted a mennyegzői ágyati? kiálta a 
lovag röhögve^ s a mohhal fedett sírhalomra veté magát, 
odarántva, elkapott kezénél fogva Máriát is. 

Mária rémületében a keblén csüggő keresztet tartá eléje 
s mert beszédét nem érté, jegygyűrűjére mutatott, hogy 
ő már férjes asszony. 

A lovag máskép érté azt. 

— Ne félj semmit, feleségül veszlek I szólt kaczagva. 
Egész czeremóniával. Canon szerinte Megesküszünk. Te 
az enyim, én a tied. Holtomiglan, holtodiglan. Teremtugy- 
segéljen I Hahaha ! Hol az a pap ? Gyere páter ! Hozd azt 
a breviáriumot. 

Páter Horus ott is állt már. 

14* 

Mária ekkor a kétségbeesés erejével szakítá ki magát a 
lovag kezei közül s futott ki a barlangból. 

Eobert lovag utána rohant. Hosszú lábai voltak ; hamar 
utolérte. 

Mária nagyot sikoltva ugrott félre előle, s akkor látta 
elkáprázva, hogy a nagy testnek, a ki mellette elfut, rohanva 
le a lejtőnek : nincsen feje. 

A barlang száda előtt pedig ott áll Páter Horus, jobb- 
jában a görbe kindzsált tartva, baljában magasra emelve 
üstökénél fogva a keresztes homlokú fejet : úgy pillogat- 
nak még a kimeredő szemek, úgy kattognak össze az 
emberevő fogak. 

— Én vagyok a Hegyek urának dái áldoátja ! 

Mária a vele történt csodáktól egészen elkábultan tá- 
maszkodott egy mohos fa derekához, mint a ki álmában 
futni akar és nem tud. 

A nagy barlangüreg szádán keresztül bachanali zsivaj 
tört elő, visitás, röhej, vadállati nyerítés hangjai; zsol- 
tárok paródiája, trágár szavakkal: a sötét erdők mélyéből 
pedig vadállati üvöltés egész csordában. A kunok kutyái 
ugatnak az éjben, jelentve, hogy az elvonulást szinlelő 
tábor megint visszatért. 

Ez álonlkáprázatból a dái áldoát szava költé fel Máriát. 
Az izmaelita kantáron vezetve hozta a két paripát. 

— Üljünk fel. Haladjunk. 

— Hová megyünk? kérdezé Mária. 

— Egyet tarts meg : szólt az izmaelita ; soha se kér- 
dezz. Én mindent megmondok önkényt, kérdezetlenül, a 
mit meg kell tudnod, a maga idején ; de azt, hogy a jobb 
lábammal hova lépek? még a bal lábamnak sem mondom 
meg előre. 

Mária keresztbetette a kezeit a keblén, s Istennek 
ajánlá lelkét. Aztán fel hagyta magát a lovára ültetni. 
A másik lóra a dái áldoát ült fel ; s maga előre baktatott, 
hogy az ösvényt megtalálja az erdők sötétjében. 

Mentül jobban közeledtek az erdő széléhez, annál job- 

ban hallhatták azt az egyetemes vonítást, a mi az éjsza- 
kát felverte. A kunok ezerével hordják magukkal az ebe- 
ket : azok náluk az előőrsök. Ők maguk alusznak, a kutya 
ébren van. 

A kutya a kunoknál szent állat : erre esküsznek. A ku- 
tyák osztoznak a véráldozatoknál a «Keremet» istennel. 
Ezek a szép fehér, hatalmas, bátor komondorok, a mik 
most a magyar alföldön a juhnyájakat őrzik, a kunok 
bálvány-ebeinek az utódai. 

Nappal mindegyik a gazdája körül van, annak falatját 
lesi ki a szájából, éjjel pedig, mikor a harczos legelőre 
csapja a lovát, a komondor a paripával együtt kimegy a 
mezőre, s míg a lovak ménes számra füveznek, a kutyák 
csordaszámra száguldoznak, csikasz farkast, ólálkodó 
idegent szimatolva, s széjjel tépik, ha megkapják. A mint 
pedig hajnalhasadáskor felhangzik a tábor közepéből az 
áldozatdob puffanása, akkor rohannak vissza, s mindenik 
komondor kergeti a maga paripáját a gazdájához sebten. 

A mint Mária a vezetőjével az erdőből kijutott, a messze 
elterülő sik rónán ezernyi őrtüzet látott veresleni. Kialvó- 
félben volt már valamennyi. A tábor szélén legelésztek a 
paripák. A fenyéren egy hosszú, fehér tömeg közeledett a 
két jövevény felé: a komondor csorda. Együttes mormo- 
lásuk olyan volt, mintha távol mennydörögne. A vezetőjük 
borjúnyi nagy dög volt, a nyakán szeges örvvel. 

— Jaj I széttépnek bennünket ! rebegé Mária. 

— Te ne szólj, légy nyugodt, monda a dái áldoát, s 
azzal leszállt a lováról, s a hosszú zarándokbotjának a két 
végéről lecsavarta a keresztet és a vas czúczát, s aztán 
annak az egyik végét a szájához illesztve, mikor már 
közel ért hozzá a vezérkomondor, valami port fujt neki a 
szeme közé, mire a dühödt állat egyszerre elkezdett ke- 
servesen ordítani, megfordult, félres25aladt, folyvást vo- 
nítva ádázul ; a többi kutya mind utána : ott hagyták a 
két embert s míg a vezér komondor sírva, szűkölve verte 
magát a földhöz, a többi jó pajtások körül ülték, és olyan 

keserves tutulást követtek el, mintha a gazdáik halálát 
éreznék. 

E^ megint olyan csoda volt, a miről Mária a szemeinek 
sem akarta elhinni, hogy nem álom. 

— Látod, monda neki a dái áldoát, minden állatnak a 
iG^fáJóbb része a szeme. Még a vad oroszlánt is megjuhá- 
Bzítliatni vele, ha ezt a port a szeme közé fújják. Attól 
egyszerre megrémül a vadállat s oda van minden ereje. 
Kiítya, farkas beszélni tud egymással. Most ez azt beszéli 
társainak, hogy «itt jár a Keremet! elkussodjatokl* — 
Haladhatunk tovább. 

Valamennyi kutyacsorda a tábor körül mind eltanulta 
egyszerre azt a fertelmes éneklést, a mit ez a legelső 
falka rákezdett: « itt jár a Keremet !» 

^(ária rettegve látta, hogy vezetője egyenesen a tábor- 
tüzek felé veszi az irányát. 

Nem mert már többet kérdezni. 

Mikor a legelső tábortűzhöz közel értek, páter Horus 
íattiét leszállt a lóról, s a széles zarándok-kalapját szét- 
tlurabolva, a lovak patkói alá bugyolát kötözött belőle, 
hogy a léptek dobogása ne hallassék. 

A hold eltűnt már a hegyek mögé ; csak a csillagok 
ragyogtak, meg a hamvadó parázs a földön. A fegyveres 
alakok ott hevertek a tűz körül, gubáikkal betakarva. 
Horkolt valamennyi. A posajtott lótejtől mély dermenet 
Bze^rődik az álomhoz. Akármelyiknek el lehetett volna 
lopni a fejét. 

A két jövevény végig mehetett az egész táborban észre- 
vétlenül. 

Mária nem birta kitalálni, hogy hová viszi őt most rej- 
télyes vezetője. 

A tábor közepén volt egy szekérvár, s azon belül, utcza- 
i4oil>an az előkelők sátrai, egy kerek téren a nagy vezéri 
Bátor, tarka nemezből, arany zsinórokkal a földhöz czö- 
\ ékelve, annak a nyilasa előtt is, egymáson keresztül 
fekve, aludtak az őrök. 

A vezcri sátorral szemben volt egy széles kövekből fel- 
rakott oltár ; azon felállítva egy kecskelábú alak kezében 
pánsíppal, a fején keeskeszarvakkal. (Valami satyr szobor 
lehetett, a mit a legutóbbi expeditióból elhoztak istennek, 
a midőn a latinok elfoglalták a görögöktől a szent Byzan- 
czot 8 az ott talált művészi bronz szobrokat megolvasz- 
ták 8 kiverték krajczámak. A kunok jobban megbecsülték 
a maguk osztalékát : a Dione szobrot megtették a Bábolna 
istenasszonynak, a Satyr szobrot pedig Keremet istennek. 
Ilyennek képzelték ők azt épenséggel.) 

Ennek az oltára pedig körül volt tűzködve hegyes ka- 
rókkal, minden karónak a végén egy emberfő. 

Mária reszketve húzta szeme elé a fátyolát, hogy ne 
lássa ezt a rémképet. 

Az oltár körül aludtak a garabonczok, mögötte nagy 
máglyának az üszkei terjesztettek vérvilágot, a mik közt 
az elégett áldozatok csontjai izzottak fehér fénynyel. 

Tegnap bizonyosan nagy áldomás volt, minden ember 
holtra itta magát. 

A főtáltos sátora előtt állt a hordónyi áldozatdob, rajta 
a buzogányforma nagy puffantó. 

Csak a vezéri sátor hátuljában levő paripák érezték 
meg, hogy idegenek jöttek; azok kezdtek el nyeríteni. 

Mária remegett : ha most fölébrednek ? 

— Szállj le a lovadról ! monda neki a dái áldoát. 
Mária engedelmeskedett. 

— Lépj fel arra az oltárra amott. 

Mária azt hitte, hogy a halál csarnokába lép. Megtette. 

Akkor a dái áldoát a csuhája alól egy derekára kötött 
zöld selyem zászlót oldott le, a melyen egy arany nap és 
félhold volt hímezve, s azt a vándorbotja végére tűzve, 
Máriának nyujtá. 

— Emeld magasra ! 

Akkor fogta a dobütőt, s olyat ütött vele háromszor a 
bőrre, hogy megzendültek bele a visszhangos bérezek. 
E riasztóra egyszerre rémséges zsivaj támadt az egész 

táborban: a sátorokból rohantak ki a felriadt vezérek, 
bálpapok; maga a főtáltos majd keresztül esett a saját 
dobján 8 szinte visszahőkölt, a mikor azt látta, hogy a 
dobütő már másnak a keiiében van. Maga az ifjú vezér 
lóháton ugratott ki a sátorából pánezél nélkül, karddal a 
kezében; szemei szikráztak, az arcza veres volt: «Ki há- 
borgat engem ?» ordítá fejedelmi haraggal. 

Az izmaelita pedig odaplántálta magát az oltár elé, s 
felemelt kezével a zászlóra mutatva Mária kezében, e 
szókat monda : 

«A sheik Aldzsebál.» 

Erre a névre, mintha kicserélték volna a vezért : a karja, 
kardostul aláhanyatlott az oldalára ; az arcza elsápadt : 
észrevéve, hogy nincsen pánczélja, összeborzadt. 

— Mit kivánsz dái áldoát? hebegé halk hangon. 

— Szállj le és jöjj elém. 

A fejedelem leszállt a lováról engedelmesen. 
Páter Horus pedig úgy beszélt vele, mint egy biró a 
bűnössel. 

— Mit parancsolt neked a Hegyek ura ? 

— Azt, hogy harczoljak az ő ellenségei ellen. 

— S kiket ismersz te az ő ellenségeinek ? 

— A törököket és mongolokat. 

— Hát itt keresed te a törököket vagy a mongolokat ? 

— Hallgass meg : — szólt a fejedelem könyörgő szó- 
val, s félve tekintgetett jobbra-balra, háta mögé. A mely 
fejedelmet a dái áldoát felelősségre von, az a halotti pénzt 
a szájában hordja ! Legközelebb eső hivei közt vannak a 
«fedáik», a Hegyek urának orgyilkosai : a dái áldoátnak 
egy szemöldök összeránczolása elég, hogy belőle holt em- 
bert csináljon. 

— Beszélhetsz. 

— Megtudtam a kémeimtől, hogy a mongolok nem 
Örményország, hanem Etelköz felé jönnek. 

— Ez igaz. 

— Ott akarok velük találkozni. De magam, népemmel 

nem vagyok elég erős, hogy megkűzdhessek vele ; a ma- 
gyar király szövetségét keresem. Hozzá vezet az utam. 

— Vigyázz, hogy el ne tévedj. Ha a mongolokkal árulsz 
egy gyékényen : annyit ér a fejed koronástul, mint ezek 
közül egyik, a mik itt póznára vannak tűzve. A Sheik 
Aldzsebál keze utolér, akárhová mégy e földön, még ha a 
Kaf hegyén tul mégy is. 

— Fejem a szavamért ! monda a vezér. 

— Elfogadom. És most tégy tiszteletet az én úrnőm, a 
«Bajraktár» előtt. 

Mária először hallá, hogy ő a bajraktár. Nem név az, 
hanem tisztség. Zászlóhordó. A próféta szent zászlójának 
vivője. Az is asszonytól származik : Aishától. 

A fejedelem odajárult az oltárhoz, s fél térdre támasz- 
kodva nyujtá kezét Máriának, úgy hogy a hölgynek az ő 
felemelt térdét kellé használni zsámoly gyanánt. És aztán 
meghajtott fedetten fővel vezeté őt saját sátorába, át- 
engedve azt neki egészen. 

A dái áldoát és a fejedelem erre kiürítek a szövetség- 
kelyhet, saját vércseppjeikkel vegyítve a bort. 

Akkor azt monda az izmaelita a kun vezérnek, hogy 
ha vannak a népe között lázárok, a kik az egyptomi szem- 
gyuladásban szenvednek, hivassa ide ; a bajraktár csoda- 
tevő hatalmával meg fogja őket gyógyítani. 

Voltak nagy számmal. 

Mária ezen a napon egészen boldognak érezte magát : 
reggeltől napestig szenvedőket gyógyíthatott. A hatalmas 
szerrel megkente a lázárok gyuladt szemeit, s aztán be- 
kötötte, meghagyva, hogy másnapig ki ne bontsák. 

És a következő nap reggelén már ugyanazok az em- 
berek áldva, magasztalva jöttek vissza hozzá, hogy a kön- 
tösét megcsókolhassák ; a kínzó csuma elmaradt róluk. 

A fejedelem maga is el volt ragadtatva e csodatétel 
által, mely különösen az ő kedvencz asszonyai szép sze- 
meinek adta vissza az egykori bűbájos ragyogást. 

— Nem bocsátalak még ma innen el, monda Máriának. 

Páter Horus azt monda : 

— Bocsáss bennünket, mert sietős utimk van. 

— Nem addig, míg a bajraktár csodáiért hálaáldozatot 
nem tartottam. 

Mária maga is azt monda, hogy még kész itt maradni, 
ír volt a lelkének, hogyha a szenvedők kinjait enyhítette, 
s még egyre tódultak a sátorához a gyógyulást kereső 
lázárok. 

— Megmondtam, hogy ne legyen saját akaratod, az 
enyimen kívül ; monda neki az izmaelita. Most már Ígé- 
retet tettél. Ám lássad. 

Az a nap gyógyítási csodatételekkel múlt el. Mária szí- 
vesen hagyta magát harmadnapra is megmarasztatni, 
hogy a szer hatásának sikeréről bizonyossá legyen. 

Az a nap pedig volt az áldozat ünnepe, a mit a kun 
vezér egyenesen az ö tiszteletére rendezett. 

De nagyon megbánta Mária, hogy ott hagyta magát 
marasztaltatni. Mert az az ünnepély abból állt, hogy egy 
csapat foglyot a Keremet bálvány oltárán lemészároltak, 
a vérüket egy közös verembe bocsátva s a fejeiket póz- 
nákra tűzködve. 

S Mária az emberáldozatnál ráismert egykori útitár- 
saira, a mezítlábos szentekre. Azokat ott lepték a kunok 
a barlangjukban mámortól elázva, egész csoportostul. 
Átkaik és kínordításaik elől nem volt hová bújni: a ha- 
lottak ismerős torz arcza még azután is ott fintorgott reá, 
kopjahegyre tűzve. Azt hitte, megőrül ettől a látványtól. 

Hát pedig ez az áldozatünnep ! 

S mikor ennek vége volt, akkor meg következett a 
Bábolna istenasszony áldozati szere. Annak meg a fogoly 
nőket áldozták meg : a szent zarándoknőket. De már azt 
a válogatott kínzást, a mit ezekkel elkövettek, nem néz- 
hette Mária végig. Eszméletét veszté az iszonyat miatt. 

Mikor felocsúdott, a dái áldoátot látta maga előtt. 

— Mondtam, hogy ne legyen akaratod az enyimen 
kívül, a míg veled járok! Most volt: meglakoltál érte. — 

A mit láttál, felejtsd el : álom volt. Az áldozatok kiszen- 
vedtek bűneikért, úgy érdemiették : most a paradicsom- 
ban vannak. 

Mária felfogadta, hogy soha többet még fejbólintással 
se fog se igent, se nemet mondani. 

Negyed napra aztán elbocsátá őket a kun fejedelem, 
megajándékozva őket még egy pár gyorsfutó paripával, s 
kiséretül egy csapat válogatott lovast rendelt melléjük, a 
kik előttük nyargalva, az utat tisztán tartsák, valameddig 
a tengerpartot el nem érik, a hol új fejedelem országa 
kezdődik. 

Mária most kezdte távolról sejteni, hogy minő rémsé- 
ges hatalomnak kell annak lenni, a minek a keze még a 
vándorló nemzet uralkodóit is pórázon tartja; hogy ki 
lehet az a « Hegyek ura* ? 

A Bosporusnál elhagyta a kunok kisérő csapatja Máriát 
és titok teljes hatalmú vezetőjét. Azontúl ketten utaztak 
magukban, annyi idegen országon keresztül, a miknek 
hajdan viruló városait végig pusztították a világ minden 
nemzetének hadai, nem hagyva maguk után mást, mint 
fölégetett vetéseket, kopár falakat és mindenféle ragályt. 
Eákövetkezett a rettentő földrengés, az aztán még a meg- 
maradt falakat is ledönté, a folyamokat kitéríté rendes 
medreikből, a pusztából mocsarat csinált, s a hegylánczo- 
kat meghasogatta ; itt egy nagy kőhid maradt, a mely alól 
eltűnt a folyam, amott ketté vágta az utat egy hirtelen 
támadt tó : a hegyi ösvények járhatlanok lettek a rájuk 
szakadt szikláktól. 

Ezen a kietlen, vendéggyülölő világon keresztül vezeté 
Máriát a dái áldoát. — Artus király kerek asztalánál nem 
ült olyan nemes lovag, ki oly feláldozással, annyi tisztelet- 
tel és hősiességgel védte volna választott hölgyét, mint az 
izmaelita assasin. 

Minden új nép városánál új furfangot kellett elővenni, 
hogy a magányosan utazó férfit és nőt békében hagyják 
tovább menni. A dái áldoát mindenütt előhirnököket fo- 

gadott, a kik előrehaladjanak s híreszteljék a csodatevő 
asszony közeledését, a ki vakokat gyógyít meg. Ez a nim- 
bus védte őt barbár támadások ellen. A meggyógyítottak 
kisérték tovább. Nicseaban, Phrygiában, Cappadociában 
valóságos diadalmenet volt az utazása. A legfőbb emirek 
jöttek oda hozzá a kezeit csókolni. Ö egyedül nem tudta, 
hogy ezekben az országokban éhínség van. 

Hanem egyszer aztán elértek abba a tartományba, a 
mit ((kiégett Phrygiának» neveztek a keresztesek idejében, 
még régebben Isauria Tracheának. Itt megszűnik minden 
élet. Ez a sziklák s kavicsok országa. A nicaeai szultán, 
kinek két leányát gyógyítá meg a szemgyuladásból Mária, 
megtudta az útjának a czélját; ajándékozott neki két 
tevét, meg egy kutyát, a minek az a virtusa volt, hogy 
megérzi a pusztában a rejtett forrásvizet s rávezeti az 
utazót. A Idégett Phrygia átkozottabb hely a Saharánál. 
Ez csupa réteges szikla kavics, kőtörmelék, a mi a forró 
napsugártól izzóvá lesz, s mint a kemencze, úgy sugá- 
rozza a hőséget a közötte vándorlóra; a rőt porfirsziklák 
messziről úgy tűnnek fel, mintha tűzben égnének, még 
az árnyék is veres és az is sűt. 

Napokig tartott az út Sauria égető sivatagán keresztül. 
Az utat igen jól jelölték a fehérlő csontvázak : Balduin és 
Tankred elhullott hősei, kiket megölt a puszta ! Ezerével, 
meg ezerével hevernek ott a rémséges útmutatók. Egy 
völgy egészen be van terítve csontvázakkal, a mik mellett 
apró gyermekek maradványai hevernek : kicsinyek és na- 
gyok egymás mellett. Némelyik még átölelve tartja csont- 
karjaival a másiknak a fejét. Ezek azok a nők, kik hős 
férjeiket követték a hadjáratba. A lovaik előbb kidűltek, 
aztán ők maguk roskadtak össze a fáradságtól kis gyer- 
mekeikkel. Az előre siető hadsereg nem ért rá velük baj- 
lódni : itt felejtette őket ; most is ott alusznak. A férfiak 
rohantak mind a vízkereső kutyák után, egynek a talpán 
sár volt : az rávezette őket a sziklák mélységeiben rejtett 
patakra. — Mária is rátalált a kutyája vezetése mellett 

erre a patakra. — Háromszázan most is ott feküsznek 
még annak a sziklapartján ; daliák mind, a kik egyene- 
sen belevetették magukat a hideg vízbe, s gutaütést kap- 
tak. — Száz éve már annak, hogy a víz locsolja csont- 
jaikat. 

— A pokol nem lehet ennél irtózatosabb hely ! monda 
Mária a dái áldoátnak. 

— Lesz még irtózatosabb is, vígasztala őt a kisérő. Most 
következnek az ördög hegyei. Ha azokon keresztül hatol- 
hatsz velem, akkor aztán elmondhatod, hogy megjártad 
az ördög legmagasabb országát. Ez már nem a mélység- 
ben van, hanem a magasságban. 

Az a hegyláncz, a mit a keresztesek «az ördög hegyei » 
czímmel megtiszteltek, az a kietlen sziklatömeg, a mi a 
Taurusnak Coxon és Marash közötti szakadványát képezi. 

A keresztes hadak krónikásai adták neki azt a nevet. 

Mikor a teve a puszták láthatárán meglátja ezt a szikla- 
tömeget, elkezd bőgni, kísérteties rémüléssel s lefekszik a 
földre, mintha a számumot látná közelíteni. A lélektelen 
állat megérzi azt, hogy neki azokba a szakadékokba be- 
menni : halál. A tevéket nem lehet használni többé. Az 
egyetlen patak mentét követve, rábukkannak egy sátorozó 
nomád telepre : ott kicserélik a tevéket szamarakkal. Kap- 
nak egy hófehér vemhét meg egy fekete szamárcsődört. 
Egyedül a szamár sem megy fel az ördögök hegyére, csak 
ha a párját követheti. Az egyikre a Máriát ülteti fel a dái 
áldoát, a másikra az élelmező iszákot, vizes csobolyót és 
a gyógyszeres tömlőt rakja fel, ő maga elől megy, a vem- 
hét vezetve, a merre az utat meg mutatják nekik a pász- 
torok. 

Itt ebben az útban vesztek el ezerével a legvitézebb 
hősök, a kiknek bátorságuk volt ellenség dárdaerdején ke- 
resztül rontani; és a kik kétségbeestek — a o semmi » 
elleni harczban. Az ördög hegytömege a semmi országa. 
A hallgatás elviselhetlenebb a mennydörgésnél. Az egy- 
formaság rémvilága megőrjít. Azok az erős férfiak, a kik 

itt a sziklákat mászva, elvesztek, elébb megtébolyodtak, 
elszórták pánczélaikat, fegyvereiket, s levetették magukat 
a sziklaörvényekbe, hogy ne nyomja a fejüket ez a kő- 
semmiség. 

Az ember úgy érzi, mintha azt az egész hegyet emelné 
a vállán, a melyre felmászik. Vakító, szemégető veres 
sziklatömeg az mindenfelé. A megrekedt forró levegőt egy 
szellő nem enyhíti : reggeltől napestig süti a lángoló nap 
a sziklaoldalakat, a hegy szakadékok úgy fújják ki a forró- 
ságot magukból. 

Sehol semmi növény ! a zuzmónak, a mohának sincs 
itten hazája. 

Semmi élő állat ! Egy dongó légy, egy éneklő szúnyog 
is kedves volna az utazónak. Itt minden állat idegen. 
A lángoló égen hasztalan keres a szem egy kóválygó sas- 
keseljrüt, annak sincs itten hazája. 

Egész nap hegynek föl, völgynek alá tekereg a veszé- 
lyes út; a sziklatömkeleg nem enged tájékozást; csak a 
midőn egy magas hegygerinczre felkapaszkodtak, akkor 
tudják meg, hogy előre haladtak- e, és nem visszafelé. — 
Az ösvényen, mely a hegyoldalakat körültekergi, nincs 
szélesebb nyom, mint a hová egy szamár a lábát leteheti. 
Az állatok legokosabbika minden veszélyesen ingó kőnél 
megpróbálja elébb a lábával, hogy oda léphet-e ? nem 
gördül- e ki alóla? 

Mikor aztán a nap lebukik a sziklák mögé, akkor egy- 
szerre hideg lesz ; éles, metsző hideg, mint a havasokon. 
S ekkor a semmi elkezd beszélni ; az átfült sziklák eleinte 
csendes zizergést adnak ki ; a mi egyre hangosabb pen- 
dülésekbe megy át, a mint a hőfok alább száll ; valami 
óriás keze játszik reszkető hárfahúrókon, egyre hangosabb 
kondulások váltakoznak, hosszabb időközökre elmara- 
dozva ; az ember azt hiszi, a sziklák össze akarnak om- 
lani ! Pedig csak egymással beszélgetnek. 

És a hideg éjszakát kinn kell tölteni a szabad ég alatt. 
A ki egy kinálkozó barlang vendégszeretetéhez folyamodik, 

ott bizonyosan megkapja a sziklai lázt, s akkor aztán ott 
kell elvesznie : beteg ember innen ki nem szabadulhat. 

Pitymallatkor, a midőn ismét hirtelen felbukkanik a 
hegyhát mögül a haragos nap s tűzözönét szétlövi a 
sziklasivatagon, ismét újra kezdődnek azok a titokszerü 
kondulások, sziklazengések szerteszéjjel, egyre sebesebb, 
magasabb oktávákba emelkedő zizergéssé alakulva, hogy 
ez a hang összenyomja az embernek a halántékait : azt 
hiszi, hogy megőrül bele. 

És Mária mindezen rémségek közepett csak azon 
fohászkodott: «oh én szegény jó uram; mennyit kell te 
neked szenvedned !» — A saját szenvedéseit ezzel csil- 
lapitá el. 

Három nap utaztak már az ördög hegyein keresztül. 
A nagy földindulás összerongálta az a nélkül is vesze- 
delmes utakat. Eeggeltől estig alig birtak elvergődni oly 
távolba, a mi sík rónán egy órajárás volna. 

Ez alatt az élelmi szereik is elfogytak, akárhogy taka- 
rékoskodtak is velük. A hamupogácsát, a mit a nomádok- 
tul kaptak, bablisztből készítve, meg kellett osztani a 
szamaraikkal, hogy kibírják az utat. A vízből nappal nem 
lehetett inni, olyan forró volt. 

A harmadik nap estéjén, a mint .épen egy meredek 
szikla örvénypárkányán haladának végig, a teherhordó 
vemhe lába alól kigördült egy ingatag szikla, s az állat 
minden podgyászával együtt a mélységbe esett; a szamár- 
csődört, a melyen Mária ült, szerencsére megragadá orra 
czimpájánál fogva a dái áldoát, hogy utána ne ugorjék a 
nőstényének. 

Mária kétségbeesetten eikolta fel. 

— Jézus, Máriám ! A csodair tömlője is elveszett ! 

— Azt nem hagyjuk ott, monda a dái áldoát. A nélkül 
az egész utunk hiábavaló volna ! Csak ki ne repedt légyen 
a tömlő esés közben. 

— Hogy lehet ebbe a mélységbe leszállni? 

— Ne aggódjál rajta, szólt a dái áldoát s azzal turbán- 

járói letekerte a huszonegy rőf patyolatot, a mit a próféta 
hive azért hord a fején, hogy mikor meghal, abba takar- 
gassák. Ezt összecsavarjuk kötélnek: a végét egy szikla 
alá szorítjuk s én leereszkedem rajta. 

— Nem úgy ! szólt Mária. Te nehéz vagy : alattad el- 
szakadhat ez a lengeség ; engem jobban megbír, s ha te 
tartod idefenn, biztosabb kézben van, mintha én fogom. 

— S volna bátorságod hozzá, asszonyok asszonya ? 

— Oh én uram ! Édes jó uram ! Meddig szenvedsz még 
egyedül ? 

Csak ezzel a szóval erősité meg a szivét. 

Olyan volt ez neki, mint a Mahomed-hivőnek Qi «mash 
Allah !» 

A dái áldoát nem szólt többet : összefacsarta kötélnek 
a patyolatot, csomókat kötözött reá, s aztán az egyik vé- 
gét átkötötte Máriának a derekán. Akkor azután le- 
bocsátá őt a kötélen a szédületes mélységbe. Mária fen- 
hangon imádkozá: cMi atyánk, ki vagy a mennyekben !» 
szemeit behunyva : úgy függött egy ember kezében, mint 
egy pók a fonalán a sziklaörvény felett. Mikor harmad- 
szor is odajutott, hogy « szabadíts meg a gonosztól*), a 
lábai szilárd talajt értek. Ott volt a mély szakadékban, a 
lezuhant teherhordó állat hullája mellett. 

— Nem szakadt-e szét a tömlő ? kiálta utána a férfi a 
magasból. 

— Ez megmaradt ; hanem a csobolyó az ivóvízzel da- 
rabokra törött. 

— Csakhogy a csodaszer megvan ! 

Mária leszedte a hulláról, a mi rá volt rakva, s a saját 
vállára vette. 

— Nem jó lesz úgy I kiáltá le a férfi. A kettős terhet 
meg nem bírja ez a kötél. Elébb a málhákat csomózd rá. 

Mária leoldá a derekáról a kötelet, a málhákat köté 
vele keresztül, gondosan beburkolta a gyógyíres tömlőt a 
pokróczba, hogy a sziklaélek meg ne sértsék, s aztán fel- 
hagyta húzni a kötelet. 

Digitized by VjOOQIC 



225 

A mint ez megtörtént, a df'i áldoát a málliát a kezébe 
vette ; *s egyszerre csak azt hallja Mária, hogy elkezd futni 
visszafelé a szamárral együtt, sebesen, azon az úton, a 
melyen idáig jöttek. A futó alakokat nem láthatá, csak a 
léptek robaját hallá odafenn a sziklák között, a mik mind 
távolabb haladtak, utoljára egészen elvesztek. 

Mély csendesség volt körülötte. Köröskörül sziklák, 
meg sziklák, egy óriási sirbolt ! 

— Úr Isten ! Mi lesz itt velem ? Magamra hagyott 
volna amaz ember itten ? Itt kell-e elvesznem? Az ördög 
pitvarában? 

Eeszketett egész teste ettől a gondolattól. Pedig a resz- 
ketést el kell űzni ezen a helyen : az hasonlatos a lázhoz ! 
Nem szabad itt félni ! A ki itt megijed a haláltól, az 
meghal. 

Elaltatá a lelkét a még nagyobb fájdalommal : ((hát az 
én szegény uram nem sokkal rosszabb helyen van-e, mint 
én? Nem nagyobbak-e az ő szorongattatásai, mint az 
enyéim ? 

És ezzel elcsendesité a lelkét, visszavezette Istenhez. 
Imádkozni kezdett, s mire végig pergette az ujjai alatt az 
olvasó szemeit, úgy rémlett, mintha a sziklák tömegében 
új dobogást hallana. Mind jobban kivehető lett a hang. 
Léptek dobaja az. Egyre közelebb jő. Mostan megáll épen 
az ő feje fölött. 

Bizony ha a felhők közül letekintett volna hozzá egy 
dicsőült szent, nem okozott volna a szivének olyan meg- 
enyhülést, mint mikor a dái áldoát sötétbarna arczát látta 
aláhajolni onnan a sziklapárkányról. 

— Megijedtél ugy-e, hogy itt hagytalak áruló módra! 
kiálta alá a férfi. — A himszamár visszafordult, s elfutott ; 
azt kellett utóiérnem ; mert a nyergére van akasztva a 
legdrágább gyógyszer, a vakság balzsama, a hólyagos ku- 
lacsban. 

— Elfogtad-e? kérdezé Mária rémülten. Eszébe jutott, 
hogy azért a csodaszerért hányszor koczkáztatta ö testét, 

Jókai: A ozig&nybáró. — Minden poklokon keresztül. *^^ 

lelkét, a míg Isten nevével felfegyverkezve az ördög csé- 
széjéből kanállal kiszedegette. Ha az most elveszett volna ! 

— Utolértem a dögöt, de ugyan megfuttatott! Most itt 
a kötél, kösd a derekadra ismét. 

Mária körülövezte a kötelet s most már égre emelt 
arczczal, nyitott szemmel nézte, hogy száll az ember ele- 
venen fel az égbe. 

Feljutott a sziklapárkányra baj nélkül. 

Ott térdre borult, Istennek hálát adni. 

A dái áldoát végig várta, mig imádkozik. 

— Áment mondtál már? Mert akikor én kezdem rá, de 
az átkozódást. Ez az Isten lova nem akar tovább menni, 
mintha lelket látna. Pőre te ! 

A szamár csődör kivetette mind a négy lábát a sziklá- 
nak s nem engedte magát tovább húzni attól a helytől, a 
honnan a vemhéje alázuhant. 

Mert a szamár igen okos állat, mind addig a míg meg 
nem tudja, hogy ő szamár. De a mint egyszer éhez az 
önismerethez eljutott, akkor aztán nincs nálánál maka- 
csabb, fékezhetetlenebb fenevad a világon. 

— Ne átkozd, ne ütlegeld ! kérlelé Mária a kísérőjét. . 
Menjünk tovább gyalog. Nem messze lehet már az útnak 
a vége. Csak kijutunk ebből a sziklaországból valaha. 

De nem lehetett egyebet tenni. Mert a megbokrosodott 
szamárra nem bizhatja az ember az életét. Páter Horus 
csak azon káromkodott, latinul, hogy most már a szamár- 
nak a tisztjét is neki kell viselni, mert abba semmiképen 
bele nem egyezett, hogy a batyut megoszsza Máriával. 
Elég szélesek az ő vállai, hogy azt mind elbírják. 

Gyalog folytatták az utat, a mi egyre vadabb, szakadé- 
kosabb lett: látszottak rajta a legújabb földrengés rombo- 
lásai. A félredült kőkolonczok, a tántorgó csompók min- 
denütt úgy fenyegették őket, mintha rájuk akarnának sza- 
kadni. 

És sehol egy élő lény a földön, sehol egy madár, egy 
felhő az égen. Ez itt a pokol magas birodalma ! 

— De mennyivel szörnyűbb hely az a szűk odu, a hol 
az ón szegény uram szenved ! biztatá a lelkét Mária ez 
örülésre vivő kietlen ntban ; van ott élő állat is elég : 
kigyók és skorpiók ! Milyen szép tiszta itten ! 

Az igaz, hogy az ördög felesége szépen kiseperve tartja 
az urának a pitvarát. 

Ezen az egész napon már nem volt nekik se inni, se 
enni valójuk. Az eltikkadás erőt vett Márián. 

Kisérője többször megállt, kérdezni: «nem pihensz-e 
meg?» 

— Nem, nem! menjünk, a míg világos van! Ki kell 
már innen jutnunk. 

Délutánra egy hosszú sziklavágányba jutottak, melynek 
a menetelesebb oldalán volt egy haránt végig vonuló 
ösvény, a minek a falán már meglátszott, hogy ott valaha 
emberek jártak, arról a kopásról, a mit a hozzá dörgö- 
lődzött öszvérek csiszoltak rajta. Az út folyvást lefelé 
haladt már. 

De a mi még nagyobb vigasztalás volt, a nyugati lát- 
határon feltűnt egy — felhő. 

A Taurus sziklatengerében utazóknak az a láthatáron 
felemelkedő felhő, a mi az óceán vándorának a szárazföld 
előfoka. Ott kezdődik már ismét a világ : a hol az embe- 
rek, élő állatok laknak. Legyen az ellenség, legyen az 
dúvad, de mégis e világbeli lény : vigasztaló látás e ret- 
tenetes semmiség országainak rémei után. 

— Ott már lakott föld van : szólt a dái áldoát, a felhőre 
mutatva. 

— Bárcsak idejönne ! sóhajtá Mária. 

Az pedig jött: nem kellett híni. Kergette valaki! 
Zivatar- felhő volt az, a mit egy óra alatt az Araráttól a 
Taurusig és a Libanonig korbácsol a szélvész. 

Előbb elborít eget, földet szürke porfelleggel, a mit 
három pusztáról kavart össze : nem látni az utat többé, 
menekülni kell valami sziklacsompó mögé, hogy a szél le 
ne dobja a mélységbe az embert. Most már nem hallgat- 

15* 

nak a sziklák. Ordít, fütyöl, süvölt minden orom, minden 
hasadék: odafenn pedig egy folytonos lei tartó mormogás 
hangzik. A felhők beszélnek egymással. 

— ^ Ne meneküljünk oda le a barlangba ? szól Mária, 
elrémülve az apocalypticus zivatartól. 

— Nem jó lenne, monda Horus. Csak itt kell nekünk 
maradnunk a magasabb helyen, ha kellemetlenebb is, de 
biztosabb. 

Egyre sötétebb lesz a világ, csak a czikázó villámok 
szaggatják azt meg, de még mindig csak por és kavics 
esik : az is oly forró, hogy a bőrt égeti. 

Egyszer aztán, mintha végig repedt volna az ég, egy 
villám tűzoszlop czikázik le és vissza, s arra megnyílnak 
az egek csatornái s elkezdik ontani a jeget. Elébb csak 
diónyi nagyságuakat, majd gerezdes buzogány fejeket: 
utoljára egész conglomerált tömegeket, a miknek paskolá- 
sától zengnek a porphyr sziklák, a nagy bazalthárfa ott 
fenn a hegygerinczen I 

— Jaj ! El kell itt vesznünk ! sikolt a nő kétségbe- 
esetten. 

— Ne félj, maradj veszteg! 

— Fussunk le oda a barlangba. 

— Mondom, hogy nem jó ott! Itt maradj ! 

Horus kibontotta a pokróczot s annak az egyik szélét 
egy nehéz sziklával lenyomtatva, a másik szélét megfogta 
két hatalmas kezével és a hátát neki feszítve a szél tépte 
pokrócznak, úgy védte Máriát a saját testével. 

Hah ! Ez volt a küzdelem egy ember és egy Isten között. 
A sűrű jégdarabok ütötték, vágták minden tagját a daczotó 
embernek, de az ki nem ereszté a kezéből a széttárt pok-' 
róczot: nem hagyta a védenczét megütni a mennyei 
parittyázónak. 

És néhány pillanat múlva megtudta Mária, hogy miért 
volt jobb idefenn maradni a hegyoldal párkányzatán, 
mint a barlangba leszállni ? Az a roppant tömeg jég a mint 
a forró sziklákra leomlott, mintha kemencze párkányára 

esett volna, egyszerre elolvadt, a sziklák Hasadékai, a 
völgyvágányok elkezdték okádni mocskos patakjaikat 
minden oldalról, a bércztetökről zuhatagok omlottak alá, 
8 félóra múlva az a mély sziklavölgy ott a lábaik alatt 
egy medréből kirohanó tengerré változott át, mely szá- 
guldása közben elefánt nagyságú köveket hajigál a ma- 
gasba, s a menedéknek látszó barlangot perez alatt 
betölti. A fej elszédül, a szem elkáprázik, mikor ez őrült 
gyorsasággal vágtató hullámba letekint. 

— Mi lesz az uramból, ha én itt elveszek ! nyög a sze- 
gény asszony, halálos félelmében. 

— Ne félj ! Eljutsz hozzá ! Dörmögi a férfi, a ki egy 
szisszenéssel sem árulja el, ha a fejét találja egy jég- 
darab. 

Aztán elvonul a zivatar. 

— Élsz még ? kérdi Mária Horustól, ki a nagy küzde- 
lemben odaroskadt már a lábaihoz, de még térdein emel- 
kedve is öt védte a testével. És az ember győzött a harcz- 
ban. Kékre, veresre volt verve az egész teste : kiállta. 

Mária bámulva húzta meg magát a lábainál. 

— Oh atyám ! Mivel fogom ezt neked meghálálhatni ? 

— Azzal, a mi az utad czélja : szabadítsd ki az uradat. 
Mária nem birta azt felfogni, hogy mi öröme legyen 

abban a dái áldoátnak, ha ö az urát kiszabadítja? a kit 
ez nem is ismer. 

A zivatar olyan sebesen, a hogy jött, tovarohant, min- 
den felhőt elvitt magával. Azt, hogy itt járt, csak a tom- 
boló folyam ott a völgyben, s a jégtől fehérlő sziklahasa- 
dékok mutatták. 

— xíldjuk az Istent, hogy e veszedelemből kiszabadí- 
tott ! rebegé Mária. 

— Egyébért is áldhatjuk : monda Horus. 

— Igen ! A szomjunkat elolthatjuk most. 
Ott volt a jég körülöttük halomban. 

— Még az éhségünket is. 

— Az éhségünket? kérdezé bámulva Mária. 

— A vihar az Ararát felöl jött. Ez azzal a porral együtt, 
a mit kavarogva szórt szét, az Ararát sziklán termő « man- 
nát)* is elhinti. Ez az a mennyei eledel, a mivel Mózes 
«, pusztában vándorló népét táplálta. Ilyenkor, a vihar 
elvonulása után, a nép neki áll seprővel, kosárral össze- 
gyűjteni az ég küldte kenyeret, a mivel terítve marad a 
föld. A nép úgy híja, hogy földi kenyér. Mingyárt meg- 
látod azt, a mint a jég elolvad itt a sziklazugban. 

Nem soká kellett várni, az izzó sziklákon rohamosan 
olvadt el a jégtömeg, s akkor a zugokban látható lett a 
vihar által odasepert « mennyei manna. » Hasonlít a buza- 
szemhez : épen olyan lisztes, mint az, nedves korában 
nyersen is marokkal ehető : az íze, mint a gesztenyéé. 
Ezzel táplálta Mózes a népét a pusztában. 

A nomádok legendái szerint egy gonosz tündér, a ki a 
zivatart hozza, kőzáporral veri el a vetéseket, de ugyan- 
ekkor annak a felesége, a jó tündér, kenyérrel hinti be 
nyomában a letarolt földet, hogy a nép éhen ne veszszen. 
A tudósok azonban már kitanulták, hogy az a manna 
nem mennyei termény, hanem egy zuzmó faj, a «lecanora 
esculenta», a mi nagy területekben fedi a kopár szikla- 
sivatagokat, az Altaiban, Anedalíban, a Damascusi nagy 
pusztán, a honnan azt az erőszakos vihar feltépi, elsöpri, 
a fellegek közé ragadja, s távol emberlakta pusztákon 
ismét elszórja; az arabok kenyeret sütnek belőle. 

Mária égi csodának fogadta azt, s mikor éhségét elcsil- 
lapítá vele, azzal együtt kétségei is eltűntek. Hite még 
erősebb lett, hogy az az Isten, a ki őt idáig elhozta, egész 
czélja végéig is oltalmazni fogja. 

Azon a napon tovább haladniok nem lehetett; minden 
völgy tele volt zuhatagokkal : egy kiálló sziklapadmaly 
alatt töltötték el az éjszakát. 

Másnap reggel megint nem mozdulhattak tovább a 
helyükből. A tegnapi zivatartól ide ontott víztömegből 
olyan köd támadt, mely az egész völgyet betölté előttük,, 
úgy, hogy nem tájékozhatták magukat. 

Digitized by VjOOQIC 



231 

Vesztegelni kellett, míg a ködöt felszíja a nap. 

De azalatt ismét gondoskodott róluk az Úr. A zsidók 
mannája után következtek Mózes fürjei. Egész serege a 
szárnyasoknak hullott oda a lábaik elé, kifáradtan, ugyan- 
azon puszták lakói, a hol a kenyérzuzmó terem. Talán 
utána kerekedtek a tápszernek, a mit a vihar elsöpört 
előlük ? Kézzel lehetett őket összefogni. S ez erőtadó táp- 
lálék a bujdosónak. Horus megtanítá Máriát, hogy hogyan 
kell tűz nélkül megporhanyítani a nyera húst ? odatette 
azt két lapos kő közé, s aztán egy nagyobb kővel addig 
ütötte a felső lapot, míg az átmelegült : így több napig 
eláll az, és ehetővé lesz. 

A rohanó vizek már lezúgtak, hanem a köd folyvást 
tartott. Mária türelmetlen kezdett lenni. Azt kívánta, 
hogy az ösvényen haladjanak előre. Horus teljesíté kíván- 
ságát s összegyűjtve a mannából és fürjből, a mennyit 
csak elbírt, megindult előre az ösvényt keresni. Az nem 
sokára lefelé kezdett csapinósan kanyarodni s a mint 
alább szálltak, a köd felszakadt előttük, s fennmaradt a 
fejük felett felhőnek. Borult ég volt fölöttük. Eitka tüne- 
mény ezen a vidéken, egy évtizedben egyszer. Az utazást 
ez nagyon megkönnyíti : a kinzó hőség elmarad, árnyék- 
ban kétszer annyi utat tehet az . ember. A míg alant a 
völgyben jártak, még pihenni sem maradtak meg sehol. 
Hanem aztán a mint az út ismét lefelé kígyózott a túlsó 
hegyoldalba, újra szemközt jött rájuk a tetőkön barangoló 
felhő, 8 körül burkolta őket sűrű homálylyal. Csak tapoga- 
tózva haladhattak tovább. Utoljára oly sűrűvé lett körülöt- 
tük a köd, hogy nem mehettek előre : meg kellett állniok. 

A távolból valami különös méla hang kezdett zengeni, 
hasonló az orgona bugásához, a mélység változatai : alant 
és még alább zúgok. 

— Mi ez ? kérdé Mária. 

— Én máF ismerem ! monda Horus. Az erős északi szél 
közelít, a mi a viharra szokott következni rendesen. 
Keressünk valahol biztos menedéket. 

Két egymásra dűlt sziklacsompó kínálkozott vele: 
palota az ilyenkor I Abban elhelyezkedők a két vándor, 
pokróczczal elzárva a menedék nyílását. 

A dái áldoát jól jövendölt; amint a nap leszállt: be- 
köszöntött az északi szél, ez a minden szelek czárja t Jaj 
lett volna nekik, ha ott kapja őket a sziklagerinczen ban- 
dukolva ! Ez nem ismer irgalmat, ez előtt nincsen erős 
ember. Ez mikor megkapja a kirgiz sivatagon a vad ménest, 
elkergeti hetedbétországra. Hej hogy megtanulnak a szik- 
lák beszélni, mikor rájuk paskol, az egyik búg, a másik 
fütyül, az odúk huhognak: a magas kőszálak vontatott 
hangokon énekelnek: azok a kőalakok, a kik kiadják 
magukat örök halottaknak, nagyokat sivítanak, elárulva, 
hogy ők is élnek, közbehangzik a morajló dörgés, a szikla- 
koloncz moraja, mit a szél lefújt a hegyoromról. Jó volt 
a vándoroknak elzárni a pokrócztakaróval menedékük 
nyílását: a szél körülkerülgeti a sziklákat; a kereplés, a 
mit hallanak, a kavicscsoport hangja, a mit a kegyetlen 
rém a sziklákra szór, égből jövő nagy hahotát kiáltva le 
hozzá. 

Ez volt a legrettenetesebb éjszakája Máriának. 

Csak reggel felé tudott elszunnyadni, a kemény kőszik- 
lára nyugtatva fejét. 

Reggel aztán, mikor a dái áldoát félrehúzta a pokróczot 
az odú elől, Mária fölébredt a betörő világosságtól. 

— Nézz oda alá ! monda néki Horus. 

Erre a nő csak térdre rogyott, két kezét keblén össze- 
téve, 8 arczát az égnek emelve. Istenhez beszélt. 

Az a látvány volt a pokol után a paradicsom. 

Az éjjeli szél elverte a hegyekről a ködöt, s arról a 
tetőről, a hol az utazók álltak, a damascusi rónát lehetett 
végig látni, száz városával, édeni ligeteivel I 

Még most is a « kelet szemefénye » Damascus. Csupa ker- 
tek közepében, miknek gyümölcsfái kincseket hordanak 
magukon. 

Egész világkereskedés folyik a baraczkjaival, mikhez 

hasonlót más ország nem ierem. De mi volt ez még 
akkor ! Egy világváros, a mihez Európának egy metro- 
j30lisát sem lehet hasonlítani. A hol most a baraczkligetek 
gesztje piroslik, akkor pálmaerdők koronás zöldje sötét- 
lett, százféle gyümölcseivel, fürtökben, kobakokban, óriás 
diókban, s a hirhedett damascusi rózsa berkeinek illata 
félnapi járóra átittasítá a léget, s mentül közelebb jött az 
utazó, annál részegebb lett tőle. 

Pálmák és olajfák közepett terült el az óriási város, 
mely vetekedett Konstantinápolylyal, lakosa több volt 
mint ma Budapestnek, fényűzése nagyobb, mint Parisnak, 
szent helye több, mint Eómának. Itt van az a torony, 
melyre az izlamhivők hite szerint a Jézus Krisztus (sze- 
rintük is próféta) az Ítélet napján le fog szállni az égből, 
itt a martyrok és próféták sírjai, remekül épült mauzóleu- 
mok alatt : a szultáni paloták, a mecsetek ólom és réz- 
tetői messzire ragyognak a dús aranyozástól a paloták 
tömkelege közül, s a pálmák sűrűjéből toronymagasra 
lövellnek fel a szökőkutak sugarai. Kéjillat terjeng az 
egész városon át, a mit a czédrusfából épült házak, a 
szumach és szandarach mézgával fényesített verandák 
párolognak ki, a futórózsák egész a háztetőkre kúsznak 
fel, ezeknek a hulló levele az egyedüli szemét az utczá- 
kon, miket az oszlopsorokon végig vonuló vízvezetékek- 
ből folyton öntöznek, hogy por be ne lepje a fényes ház- 
falakat, a virágos háztetőket. Gazdagság, pompa, jóllét 
nevet mindenünnen dicsekedő tüntetéssel : Damascus a 
boldog emberek hazája. Itt nincs koldus. 

Akkor volt ez, a mikor még a sánta daemon, Timur 
Lénk el nem pusztítá a török birodalom harmadik szent 
városát, őrjöngő fanatizmusból; kiirtatva a pálmaerdőket 
köröskörül mindenünnen. A XIII. században még a hatal- 
masabb szultánok székhelye volt Damascus. 

A mint az « ördög hegyeit », ezt a kősziklapoklot elhagy- 
ták a vándorok, leszállva a ligetes völgybe, az első falu, 
a mit értek, már otthonul fogadta őket. Izmaeliták laktak 

ott. Ezek a mohamedán vallás eretnekei, a kiknek nem 
kell se dervis, se uléma, sem Sheik ul Izlám, a kik pap 
nélkül dicsérik Allaht és a prófétát, nem csak a szakadár 
hitük miatt keresik a Taurus hegy rejtett völgyeit mene- 
dékül, hanem azért is, mert itt nem vigyázhatnak rájuk 
az ellenségeik. A török, arab, beduin, a szaraczén, a fel- 
lah, a kurd, az örmény, az mind halálos ellenségük. 
Ök az assasinok hívei. Láthatatlan főnökük a «Hegyek 
ura.»> 

A dái áldoátnak itt nagyobb hatalma volt, mint a szul- 
tánnak. Parancsolatjának szolgál minden ember. 

Máriának több hetet kellé töltenie az izmaeliták völ- 
gyeiben. Elő kellett őt készíteni a bevonulásra. Illatos 
fürdőkkel, balzsamos kenőcsökkel hozzáértő vajákos asz- 
szonyok visszaadták testének, arczának ifjú üdeséget, a 
puszták, a sziklasivatagok, az égető napszúrás szépség- 
rontó befolyása nem volt látható többé, testének minden 
bája visszatért. S az idő nem telt hiába. A gyógyítási 
CBodatételekre nem volt itt alkalom, a hegyvidéken a 
szembetegség nem otthonos : hanem a helyett tanulni 
kellett az arab nyelvet. Már útközben is folyvást tanította 
őt erre Horus ; az arab nyelv a keleten olyan, mint nyu- 
gaton a latin. A miveltség, a tudomány, a költészet nyelve. 
A ki ezt érti, beszélhet tudósokkal és fejedelmekkel 
Ázsia minden országában. Mária tanulékony volt : még 
csak az volt hátra, hogy a helyes kiejtést is elsajátítsa, a 
hogy Syriában beszélnek az előkelő urak, s megtanuljon 
virágos kifejezéseket szőni mondatai közé, mikben az 
arab nyelv úgy tündököl, hogy tolmács nélkül beszélhes- 
sen maga minden hatalmas úrral. «Mert e naptól kezdve 
én senki és semmi nem vagyok, te vagy minden. Te mon- 
dod, hová menjünk; te mondod, mit cselekedjünk. » 
Magyarázá Horus. <(Én csak a te szolgád vagyok, a ki 
dromedárod kantárját fogja : tudatlan paraszt szolga, a 
ki nem tud más nyelven, csak székelyül. A mit nem 
magyarul mondanak, azt nem hallom. A syriai népnek 

nem szabad azt megtudni felőlem, hogy én több vagyok, 
mint Lebée László egykori hü fegyverhordozója, a jó öreg 
Bálint. 

A dái áldoát olyan öltözetet készíttetett magának, a 
milyen a megholt csatlósé volt, még a szakállát is levágta, 
hogy hozzá hajazzon. Máriának pedig pompás öltözeteket 
hozatott India, Kashmir drága szöveteiből : chinai selyem- 
ruhákat, damascusi virágos damasztot, és igazgyöngyöket. 
A dái áldoát felfordított üres tenyeréből csak úgy hullott 
a kincs! olyan varázshatalom volt a Hegyek urának neve 
Izmael fiai előtt. 

Mielőtt a völgy rejtekéből útnak indultak volna, a dái 
áldoát előre küldé a híveit, mindenféle nemzet fiainak 
átöltözve, hogy híreszteljék el a csodatevő asszony köze- 
ledtét, a ki kezeinek érintésével csodákat tesz, szem- 
kórosokat meggyógyít. 

Aztán egy csodalátó ezerét csinál. 

Mire egyik városból a másikba vonulva, Damascus 
falai alá megérkezett Mária, már egész dicsőítő sereg járt 
előtte, utána. Az «égbőljött asszonynak » nevezték. A ki 
jót tesz szegényekkel és urakkal, s a mit a gazdagoktól 
jutalmul kap, azt rögtön kiosztja a szegények között. 

Damascus főkapujánál, mely azt a félóra járásnyi 
hosszú széles utczát nyitja meg, melyet az apostolok 
könyve az « egyenes útnak » nevez, tízezrei várták a nép- 
nek a kíséretével bevonuló csodatevő asszonyt, ki fehér 
dromedárján bíbor baldachin alatt ülve, pompás keleti 
öltözetben, aranyos fátyollal letakarva vonult végig a 
virágokkal hintett utczán, a szőnyegekkel fellobogózott 
paloták sorai előtt, a csodatételnek előre hirdetett szín- 
helyéig, a nagy «hán)) piaczig, a hol a nagy szökőkút van, 
mely olyan magasra lövelli fel a vízsugárt, mint a leg- 
nagyobb élőfa, úgy, hogy az olyannak tetszik, mint egy 
átlátszó pálma, melynek koronája omló vízsugarakra 
foszlik. 

Itt várta már ezernyi szembeteg a csodaasszonyt, ki 

dromedárja nyergéből le sem szállva, egy rézmedenczét 
töltetett meg a .szökőkút kristályvizéből a azt maga elé 
vitette. 

A nép, mely már ekkor a jmloták tetejét sűrűn elállta, 
áhítatos bámulattal nézte, hogyan varázsolja el csodatevő 
szerré a tiszta vizet az égküldötte asszony, pusztán azál- 
tal, hogy a kezét háromszor belemártja. A keze égszínkék, 
mikor belemártja a vízbe, s mikor kiveszi onnan, hófehér. 
És aztán ezt az így megbűvölt vizet apró üvegcsékben 
szótosztja a szembetegek között : attól azok mind bizton 
^^ggyógyulnak. 

Otthon Európában ezért megégették 'volna, mint 
varázslónőt, a törökök türelmesebbek: náluk szabad 
csodákat művelni. Nekik nincsenek baccalaureatus orvo- 
saik, a kik a növények és érezek rokonszenveit felfedez- 
ték, 8 a szemgyulladást ojtatlan mész vizével gyógyítják, 
olajjal, kámforral és szalmíákkal keverve.'*' 

Mai nap már minden falusi orvos ismeri jól azt az igen 
egyszerű orvosiszert, a mivel Mária csodákat művelt 
Damascusban, s könnyen kitalálja, hogy lett az azurszín 
kéznek belemártásától a tiszta vízből csodaír : akkor még 
ez mirákulum számba ment. 

Egész búcsújárás támadt Damascusban, ahoz a házhoz, 
a hol" Mária a sátorát fölüté. Gazdag kereskedők, hatal- 
mas emirek küldték érte aranyos palankinjaikat, hogy 
ellátogasson palotáikba kedves családtagok kínzó baját 
»aeggyógyítani, s erszény pénzt erőltettek fel rá hálada- 
tosságból. A szolgának azonban már ki volt adva az uta- 
sítás, hogy a gazdagok palotájától a' szegények kórházába 
vezesse a fényes kíséretet, a függönyös hordszékkel, a hol 
Mária a gyógyszert és a pénzt szétosztá. 

Mentül több napot időzött Mária Damascusban, annál 
jobban kezdte becsülni azt a népet, a kit otthon mindenki 
pogánynak, hitetlennek szidalmaz, a kinek elpusztítá- 

- Hoohberg, Georgiea Curiosa. ül. Tl.eil, 3-tes Buch. 

sára vasba öltözik az egész világ. Itthon a saját 
birodalmában ez oly békében él minden más vallás hívé- 
vel, hogy még össze sem perlekednek. Ez nem szidalínazza 
Jézust, azt mondja, az is próféta, s enged a tiszteletére 
templomokat építeni, külön az örménynek, a görögnek, 
a latinnak. Sőt a saját pompás mecsetjének három mina- 
retjei közül az egyiket, a « menyasszonyok tornyát» a 
Jézus lábnyomának ajánlotta fel, midőn az égből le fog 
szállni ismét a földre. 

Mária mindenütt kegyelettől emelt, pompával halmo- 
zott emlékeit találta maga előtt a prófétáknak, a szentek- 
nek, a szent asszonyoknak, a kik népeiket boldogították, 
s az uralkodóknál is nagyobb hírű költőknek. És látta az 
óriási gazdagságot, mely a világ minden részeiből ideömlik, 
mint a tengerbe, és a szorgalom, ész, találmány műveit, 
a mik innen szétterjednek az egész világra : a nagyszerű 
gyárakat, a mikben a damasztot szövik, a rengeteg kohó- 
kat és hámorokat, a mikben az utánozhatatlan damaszk 
aczél. kardokat készítik; a rózsaolaj, az illatos vizek és 
drága balzsamok főző üstjeinek mámorillat-árasztó egész 
városnegyedét; gyümölcstermesztő kerteket, miknek 
aszalóiban hasonlíthatlan zamatú liktáriumokat, persiká- 
tákat sűrítik, és a midőn a gazdagok élvezeteiről gondos- 
kodnak, a szegényeket is meglátják. Nincs koldus, nincs 
kéregető az egész városban. Eoppant házak vannak építve 
az utazók, a szegények számára ; kész szállás mindenki- 
nek, a ki hajlékot kér; éjszakára fekhely és szerény táp- 
lálék, 8 minden utczának van kórháza : még a beteg álla- 
tokat is ápolják. 

S a hol ennyi idegen nép összesereglik, még sincs 
dulakodás ; rendet tartanak itt : a tolvajt röptiben elfog- 
ják, s minden piaczon ott van a vándorló biró, a ki igaz- 
ságot tesz a nép közt s nem kér díjat érte. 

Nem kell az idegennek attól félni, hogy megbántják, 
nyitott ajtó, ablak mellett elalhatik nyugodtan, még lárma 
sincs éjjel az utczán. Ki lármázna éjjel ? itt nincs részeg 

ember. A damascusiak termesztik a legfölségesebb szőlőt, 
de bort neiii csinálnak belőle, aszaltán vagy mustképeu 
fogyasztják, százféle gyümölcs nedvéből készítenek 
italt, a mi csak felfrissít de meg nem mámorosít. 

S ez a szüntelen felpárolgó édes illat, a mit nem fer- 
tőztet meg a rondaságok bűze, ébren is álmodozóvá teszi 
az embert, kivált az idegent, a ki meg nem szokta : úgy 
érzi, mintha egy idegen világban járna. 

Mária megijedt magától, ő megszerette a hitetlenek 
fővárosát I Olyas valamit érzett, a mi a szívet elaltatja. 
Pedig hiszen nem azért jött ő ide. 

Hanem hogy a rab urát felkeresse. 

Azt tudta a megholt szolgájától, hogy a férje Malek 
Kamel fogságába esett. 

Minden ember, a kivel a városban összejött, akármi 
nemzetbeli volt is, csak elragadtatással beszélt a kalifáról ; 
a nép ezt a melléknevet adta neki: «az igazságos)) ! Imád- 
ták, leborultak előtte, mindenki szerette. 

Mária úgy óhajtott volna már a színe elé kerülni. De 
nem lehetett. Malek Kamel több nap óta elzárkózott a 
szerályába, a mi palotacsoportozatával maga egy város 
volt. Olyankor szokta ezt tenni, a midőn neki, a legmaga- 
sabb földi bírónak kell ítéletet hozni. Ily nehéz napokon 
elzárja magát az egész élő világtól, s nem tanácskozik 
mással, csak Istennel. 

A szerály minden kapuja be van zárva ilyenkor. A nép 
áhítattal lesi, mikor nyílnak meg az aranyozott rézkapuk 
ismét, kik lesznek azok, a kik belőle kijönnek, a kikre a 
kalifa ítéletet mondott; életnek, vagy halálnak fiai lesz- 
nek-e? 

Az ítélet kimondását megelőző napon lovas kikiáltók 
járják be a várost, trombitaszó mellett hirdetve, hogy a 
fekete kút piaczára nyíló kapu holnap reggel, az első szúra 
éneklése után ki fog nyittatni, jöjjenek fel minden népek 
meghallgatni a kalifa igazságos ítéletét. 

Senki sem tudta, hogy kire szól majd az ítélet; de az 

köztudomású volt, hogy a « fekete kút» piacza csak bün- 
tetések végrehajtásának szokott színhelye lenni. Fekete 
márvány medeneze veszi körül e szökőkutat, innen az 
elnevezése; a medeneze közepén áll egy roppant fekete 
márvány koloncz, annak a közepéből lövell fel a vizsugár. 
Az Ítélethirdetés napján a vizömlés megszakad, s csak 
akkor lesz látható, hogy a kolonczról vaskarikák függ- 
nek alá. 

— Oda neked is el kell menned! monda a dái áldoát 
Máriának. Ott bizonynyal észre fog venni a kalifa, s ak- 
kor ő hivat fel maga elé. Vigy magaddal a gyógyszereidből. 

Másnap korán reggel odaviteté magát Mária a palan- 
kinjában ; a nép, a mint megismerte, utat nyitott előtte, s 
hálálkodva fogadta; a piaczon a legkiválóbb helyet enged- 
ték á-t számára, az Ali mecset külső árkádja alatt, a hon- 
nan a szerály kapujára és az arany rácsozatos erkélyre 
épen olyan jól láthatott, mint a fekete kútra, szegény bű- 
nösök szomorú színpadjára. 

Az egész tért sűrű néptömeg tartá elfoglalva ; a házak 
lapos födelei is rakva voltak bámuló férfiakkal, nők csak 
a sűrű ablakrácsozatok és a palankinok kárpitjai mögül 
kandikáltak elő. 

A mint a muezzin a szúrat elénekelte, egyszerre föltá- 
rultak a szerály érczkapujának szárnyai s a fölöttük levő 
erkély táblái, s míg alant a rézhidon széles alabárdokat 
viselő fekete azopardok tódultak elő, az erkély ballustrád- 
ján megjelent a kalifa, udvari kíséretével, emirjeivel és 
ulémáival, s helyet foglalt egy számára emelt mennyeze- 
tes zsellyén. 

Szép, daliás, fejedelmi alak volt Malek Kamel; hosszú 
fényes fekete szakállal, napbarnítoft arczczal, nyugodt 
tekintettel. Az idegent meglepte az arcz, a damascusi már 
ismerte annak bubáját. 

De egyszerre hűtlen lett minden szem a szultán arczá- 
hoz, a mint a rézhidon át előléptek az elitélt bűnösök. 
Két templárius vitéz volt, a rend teljes ornátusában ; ha- 

nem sisak nélkül, fedetlen fővel. Ez meglepő látvány volt. 
Senki sem várta. A templomos rend hadviselő vitéz ellenfél. 
Azt leöletheti a kalifa, ha foglyul ejté (a hogy előde Sza- 
lahaddin meg is tette a tiberiasi ütközet után), de hogy 
birája legyen a templárius nemes lovagnak a szaraczén 
szultán, a ki Ítéletet mond fölötte, ahoz rendkivüli össze- 
találkozáeok kellenek a csillagok aspectusaiban. 

Az egyik templáriusnak a mellére, épen a nagy veres 
kereszt közepébe egy kitárt pergamen volt feltűzve, a min 
latin irás volt látható. 

Oda vitték mind a kettőt a fekete kúthoz s karjaiknál 
fogva odakapcsolták a vas karikákhoz. 

A templomosok haja egész a szemöldökükig ért, ott 
kereken el volt vágva, a mi tekintetük mogorvaságát még 
inkább fokozta. 

A nép mély csönddel fogadta e látványt ; a tömegben 
keresztyének is feles számmal voltak, kik hitsorsosaik pe- 
tengérre állításában hitüket látták meggyalázva. 

Mária elszorult szívvel várta az itélet kihirdetését. Saját 
sorsának előjele volt az. Ha a kalifa a fogoly templomosok 
iránt kegyetlen tud lenni, akkor ő sem kereshet nála irgal- 
mas szivet; ha az « igazságos » melléknevű Malek Kamel 
arczulüti magát az igazságot, hogyan reméljen tőle az, a 
ki az igazságnál többet : kegyelmet keres nála ? 

A trombiták harsogtak, a serif felhágott a fekete kőre s 
kibontva a pergamentekercset, messzehangzó szóval kezdé 
olvasni az ítéletet. 

«Az egy igaz Isten, Allah, és az ő prófétája nevében ! 
Én Malek Kamel kalifa, fia Malek Adélnak, Damascus 
szultánja, hirdetem minden igazhívőnek, valamint a Mes- 
siás követőinek és a Mózes híveinek egyaránt : 

Miszerint ezelőtt tíz nappal két keresztvíselő vitézek, 
kiknek neveit elhallgatom, hogy hozzá tartozandóikat szé- 
gyen ne érje, követi zászló oltalma alatt, mint a templo- 
mos rend perjelének küldöttei hozzám érkezének s vezé- 
rüktől nekem -egy levelet hozának. — Ezen levélben a 

templomos lovagok felajánlják nekem, hogy a császárt, a 
keresztyének fővezérét, nekem kezemre szolgáltatják, el- 
árulva azt a helyet, a hol fürödni 8 zokott, hogy őt ottan 
elrejtett harezosaimmal elfogassam, vagy megölessem ; — 
a mely ajánlatra én Malek Kamel szultán ezt ítélem és 
válaszolom : 

Ti, két templomos lovagok, árulók vagytok a ti uratok 
ellen, a ki nekem ellenségem, de ti nektek vezéretek. Azért 
én titeket, a perjeltek levelével a szügyeteken, kalitkába 
zárva visszaküldelek a ti uratokhoz, a keresztyének feje- 
delméhez, ő lássa meg, kik vagytok? és mit tegyen vele- 
tek ! — Ezt Ítéltem én Malek Kamel, szultán. 

Dicsőség Allahnak, az egy igaz Istennek, és az ö prófé- 
tájának az örökkévalóságig.))"^ 

A mint az itélet fel lett olvasva, a kút né^ szögletén 
álló trombitások, a világ négy sarka felé fordítva török 
sípjaikat, rázendítek a bűnösök gyászíndulóját ; az azopar- 
dok megragadták a pelengéről levett árulókat s egy 
elefánt hátára csatolt vas kalitkába bezárták mind a 
kettőt, fegyveres lovagok nyitottak a néptömeg között utat. 

Mária emelkedni érzé a szivét az egek felé. A ki ez 
ítéletet hozta, több volt, mint igazságos : az nemes lelkű 
volt. 

A nép zúgott, mint a tenger, s a hány fej, annyi ököl 
emelkedett a levegőbe, fenyegetőzve. 

— Kire zúg így a nép ? kérdezé Mária a szolgának öltö- 
zött dáí áldoáttól. 

— Bizony nem az elítéltekre. 

— Hát kire? 

— A kalifára. 

— Miért? Hisz ez dicső, nemeslelkű ítélet volt. 

* Ezt a történelmi tényt a keresztyén történetírón, Math Pari- 
son kivtil az arab történetírók is följegyezték, Frigyes császár 
levelét is hozzátéve, a mivel a szultánnak válaszolt. (Bibliothéque 
des Croisades, auteurs orientaux, traduits par M. Eeinaud.) 

Jókai: A. ozigóiiybáró. — Miudeu poklokon keredstül. 10 

— Azt ebben az egész nagy sokaságban egyedül te ma- 
gad tudod. 

— No hát tudja meg mindenki I Vitess oda a fekete 
kúthoz ! 

— Mit akarsz ? 

— Szólni akarok a népnek. 

— Szeretem a bátor asszonyt. Tedd meg. A szultán is 
meghallja. 

Azzal parancsot adott a nagy botos kisérőknek, hogy 
csináljanak utat a palankin számára. 

« Helyet a kék-kezű asszonynak I» 

Ez a kiáltás varázserővel birt. E név alatt ismerte már 
minden nyomorult Damascusban Máriát. Engedték őt a 
fekete kútig vitetni. 

A szökőkút már ekkor újra fellövelte vízsugarát, a hogy 
szokás az itélet végrehajtása után. Máskor vért mosott le 
a fekete kőről, mostan szennyet. 

Mária felszökött a palankinból a kútniedencze párká- 
nyára, égszínkék jobb kezét a magasba emelve, s bátor, 
erős hangon kiáltá a népnek arabul : 

(íDamascusiak. Egy Istent hivők! — Ti mindnyájan 
vakságban szenvedtek. Nem látjátok meg a napot az égen. 
Van-e fényesebb nap a fejedelemnél, a ki ellenségét ne- 
mes tettekkel győzi le ? Malek Kamel szultán kardja elég 
hatalmas volt mindig ; orgyilkos tőre nem szennyezi be az 
ő kezét. 

Ő megveri az ellenségét, mikor pánczélban van, de nem 
rohanja meg, mikor mezítelen. Dicsőségének fénye elva- 
kítja még az ellenségét is, s ti ezt a fényt nem akarjátok 
látni. Jöjjetek ide, én meggyógyítom a szemeiteket: mossá- 
tok meg ebben a vízben, a mit kezemmel megszentelek : 
a mindenható egy Isten nevében ! 

S azzal kék színű jobb kezét a szökőkút vizsugarába 
tartá, a míg az fehér lett, mint az alabástrom. 

Damascus ősidők óta mindig a csodatételek hazája volt, 
igazi és hamis csodatételeké. Elkövették azokat próféták. 

szentek, kalifák ós szemfényvesztők. Hívőkre mindig 
akadtak. 

Egy bátor nőnek merész megjelenése, megragadó be- 
széde a néphez, ott, a hol nőt nyilvános téren beszélni 
nem hallottak soha, a felizgatott tömeg kedélyét egyszerre 
megfordítá. «Szálem! szálem.U üdvkiáltás hangzott feléje 
minden oldalról, s tódulva jött a nép a fekete kúthoz, a 
csodatevő kéz által megszentelt vizben megmeríteni az 
arczát. 

Az üdvkiáltás zsivajában egészen elveszett a szava a 
kalifa fősheikjének Fakredínnak, a ki az erkély ballustrád- 
járól előkiáltá, hogy a szultán maga elé hivatja amaz isme- 
retlen asszonyt, ki a fekete kútnál beszélt. — De a leg- 
közelebb állók meghallották mégis, s a parancsszó szájról- 
szájra elszármazott egész a fekete kútig. Ott aztán a pa- 
lankint asszonyostul együtt felemelte a nép a feje fölé, s 
úgy úszott a zsellyeszék, mint csónak a tengeren, ezernyi 
kéztől tovább hajtva, míg a szerály kapujához ért. (A dái 
áldoát elmaradt.) Máriát a kapu alatt várta a szerály há- 
remőre, az eunuchfőnök s szolgáival, hordszékestül együtt 
viteté fel a lépcsőkön, (nő lábának nem szabad a hideg 
márványt érni). A szultán elfogadó termének ajtajában ki 
kellett szállnia s a puha szőnyegekkel takart, drágakövek- 
kel tarkán kirakott falazatú terembe lépnie. 

A keleti satrapa termének minden pompája nem hatá 
meg Máriát, ámbár elmondani sem tudná mind azt, a mit 
látott ; de megragadá magának a szultánnak a tekintete. 
Valami emberen túli fenség volt annak az arczvonásaiban, 
mintha egy tökéletes férfialakba egy angyal lelke szállt 
volna bele. Tekintete merészebb minden férfiakénál, de az 
olyan merészség, melynek mindenki kénytelen megadni 
magát, melynek súlya alatt a gyönge összeroskad, de térdre 
estében az a megnyugvás kiséri, hogy hiszen az, a ki előtt 
elbukik, bizonyosan fel fogja emelni. 

Malek Kamel, a mint Máriát megpillantá, hevesen lépett 
le trónja grádicsáról s oda sietett az eléje boruló nőhöz^ 

16* 

megragadta annak a karját s felrántá őt a szőnyegről, e 
szót lihegve : «te vagy az?» (E hangban annyi fenyegetés 
volt! oly keserű szemrehányás !) Mária arcza azzal a vékony 
arany szövetű keleti fátyollal volt takarva, mely közelbül 
az arczvonásokat sejteni engedi, a nélkül, hogy egészen 
elárulná, távolból egészen elrejti. A kalifa heves kézmoz- 
dulattal fellebbente ezt a fátyolt, úgy hogy a ilő ijedtében 
elsápadt. — Hanem aztán csüggedten ejtó le a karját 
Malek Kamel s arczán egyszerre valami méla búskomor- 
ság borongott át: «nem, nem te vagy! sóhaj ta fel; ámbár 
nagyon hasonlítasz hozzá ». 

Azzal inte a kezével, megérté mindenki a kézmozdula- 
tot : egyedül hagyták a nővel. 

— Kérlek, ne remegj ! monda a kalifa, szelid, vibráló 
mély hangon, — ne hidd, hogy valami tébolyulttal van 
dolgod ; sem azt, hogy erőszakoskodó kényúr előtt állsz. 
A szokatlan fogadást magyarázza meg az, hogy alakod 
hasonlít azéhoz, kit egyszer nagyon szerettem, s a kinek 
a nevét nem szabad előttem kimondani többé. — Azért 
kérettelek, hogy jönnél ide, mert van egy kedves gyerme- 
kem, a ki szemeire szenved, azt mondják, te csodatevő 
szerrel bírsz ; ha igaz, gyógyítsd meg. Azt adok jutalmul, a 
mit kívánsz tőlem. 

E biztatásra egyszerre kipirult az arcza Máriának, s 
hogy ezt a kalifa is észrevehesse, egészen hátraveté arczá- 
rói a fátyolt s biztos diadaltól ragyogó tekintettel monda : 

— Én bizonynyal meggyógyítom gyermekedet, vezettess 
oda hozzá. 

— Vezetlek magam, monda a szultán, s kaftánja ujjá- 
nak hajtókáját egész az ujja hegyéig kezére takarva, 
úgy nyujtá azt Máriának, hogy tegye rá a maga kezét. 

Egy alacsony, színaranyból vert ajtón át a szerály 
hárem-osztályába vezeté Máriát ; fénytől csillogó, illattól 
elárasztott termekbe, miknek boltozata lazúrkővel volt 
kirakva, pilléreik malachitból, élő virág, virágnak szőtt 
selyem, s valamennyi között a föld legszebb virága, az 

asszony. Egy egész kert, nem ! egész erdő bűbájos szép- 
ségekből, a föld minden nemzeteinek leányai együtt, a 
jáspis fekete négertől az alabástrom arczu, aranyhajú 
kelta szépségekig. 

A kalifa nem időzött a mulatságok termeiben, a mik 
tánczra, énekre, fürdésre voltak berendezve, a miknek 
falai köröskörül tükrökből álltak, a miknek szökőkútjai 
rózsavizet fecskendeztek, a miknek márvány medenczéibe 
arany oroszlánok okádták a kristálytiszta vizet, a minek 
bezárt pálmaligeteiben tarka madársereg repkedett ; — 
hanem elvezette Máriát egy kis damasztfüggönyökkel el- 
zárt benjálóba, mely felülről kapott sötétkék üveglapon 
keresztül világot. Ottan feküdt prémekkel kibélelt arany 
nyoszolyában egy kis fiúcska, talán három éves, alig több, 
szép, mint egy kis Ámor, piros teli arczú ; s épen úgy be- 
kötött szemű, a hogy azt a kis istenfiút festik. 

A hatalmas úr, a győzhetlen kalifa nem bírt megszó- 
lalni; csak a széniéiben megjelenő könny mondta Máriá- 
nak, hogy az a gyermek ottan. 

A szultánnak nem volt több fiúgyermeke annál az egynél. 

És azt meglepte az egyptomi csoma. A nagyapja csók- 
jától lepte meg, a ki szintén abban szenved. 

Mikor Mária odahajolt a gyermek fölé, hogy a köteléket 
levegye a szeméről, az örömrepesve szólalt meg : 

— Hát visszajöttél, anyám? 

Ennél a szónál a kalifa a két öklét a homlokára szo- 
rítva, szótlanul rohant ki a benyílóból s nem tért vissza a 
hárembe, csak este felé. Akkor ismét felkereste a gyermek 
fekhelyét. Az már aludt. Mária ott ült az ágya mellett. 

— Meg fog-e gyógyulni? kérdezé az apa. 

— Isten segélyével minden bizonynyal. Már nyugodtan 
. alszik. Ez az első jele a javulásnak. A míg a szemgyuladás 

kínozza a kórt, addig nem tud öt perczig szunnyadni a 
nélkül, hogy felriadjon a szúró fájdalomtól. Most már egy 
órája, hogy alszik. 

— Megengeded, hogy én is itt lessem, meddig tart a 

nyugodt álma ? kérdé a kalifa szelíden. Most te vagy az 
urak umője 1 Hogy tudtad őt elaltatni ? 

— Meséket mondtam neki. Azt kívánta tőlem. A szép 
mesét a « zengő almákról », a miket az anyjától hallott. 
Elmondtam neki, a hogy én tudtam. « Máskor ezt másként 
mondtad ! de így is szép» jegyzé meg rá. 

— Hát most én mondok neked cserébe egy mesét, szólt 
a kalifa. Ennek a gyermeknek az anyja volt az én ked- 
vencz kadínám. Még ha másra néztem is, csak ő rá gon- 
doltam, oly nagyon szerettem. Egyszer egy keresztyén 
lovag esett fogságomba, kinek a balsorsban is megtartott 
büszkesége megnyerte tetszésem. Feloldoztam lánczaiból, 
palotámba hoztam, barátommá tettem. Víg czimbora volt; 
mulatságos bajtárs, tudott dalolni, mesélni, tréfálni, velem 
vitatkozni, a hogy a saját emirjeim egyike sem tud. Tréfá- 
jában nem volt bohócz, merészségében nem volt paraszt, 
bölcselkedésében nem volt unalmas. Nagyon megszeret- 
tem. Olyan szabadon járt-kelt palotámban és palotámon 
kívül, mint a szaraczén sheikek bármelyike. Nem tartá őt 
fogva semmi, csak a becsületszó. Eá mertem volna bízni 
az álmomat, rá a kardomat, a kedvencz paripámat. Bizo- 
nyos voltam felőle, hogy meg nem csal, meg nem lop, meg 
nem öl. És ez az ember mégis megcsalt, meglopott, megölt 
engem, a legkegyetlenebbül. Egy éjjel elszöktette a há- 
rememből a kedvencz nőmet. Nem futhattak messze, 
beduin lovasaim a pusztában utolérték őket. S azóta en- 
nek a gyermeknek nincsen anyja. 

— Te megöletted őket ? 

— Nem. Esküvésem tartja, hogy én miattam soha fo- 
golynak és asszonynak vére ki ne hulljon. Az áruló, hit- 
szegő barátot, a szökevény foglyot elküldtem az apámhoz, 
Malek Adél szultánhoz, a kit nem lehet megcsalni, a hűt- 
len asszonyt pedig a puszta egyik oázába zárattam, a hol 
nincs kit megcsalni. — Már most tudod, hogy miért 
mondta ez a gyermek, midőn átölelted: visszajöttél 
anyám? s miért rohantam én el innen erre a fájó kérdésre ? 

A gyermek fölébredt. Mária levette szeméről a kötelé- 
ket, megkente a szemeit a gyógyírral s friss borítékot 
kötött rá. Arra ismét elaludt a kis szenvedő, s jót álmod- 
hatott, ajkai megnyíltak, elkezdett nevetni. 

A szultán odatérdelt az ágy elé s úgy nézett, gyönyörtől 
ragyogó arczczal a gyermek ajkaira. 

— Látod? Látod ? monda a nőnek. Ez a paradicsomnak 
a nyílása: egy gyermeknek az ajka, a ki álmában nevet. 

Mária nagyot sóhajtott, ő ezt a paradicsom nyílását 
nem látta soha, neki nem volt gyermeke. 

A kis Nurgehán szemgyulladása a szokottnál makacsabb 
volt, a teljes felépülés sokáig tartott. Mária ez idő alatt 
teljesen megismerkedett a szultán háremének rejtélyeivel. 

Egészen másformának találta azt, mint a minőnek a 
mondák híresztelik. 

Nincsenek ottan szerencsétlen nők, eltitkolt szenvedé- 
sek, könnyek árán megvásárolt gyönyör. Gondtalan, szen- 
vedélytelen élet az ott; táncz, mulatság, mesemondás, 
virágok ápolása, beszélő madarakkal, tánczoló majmokkal 
enyelgés, bűvészmutatványok, sáskaviadal; úszás, csóna- 
kázás, azután pipere, czíczoma; egész nap nyalánkság, 
csemegék, sorbeth, dulcsásza, nádmézfogyasztás; csupa 
élvezet közt telik el az élet! s a mi a világban annyi kéjt, 
fájdalmat teremt, a szenvedély, az ide se egy sugárt, se egy 
árnyékot nem vet. A szultán háreme csak abban külömbö- 
zik egy nő-kolostortól, hogy az egyikben szomorú éneke- 
ket dalolnak, a másikban víg nótákat énekelnek. A szultán 
olyan közöttük, mint a gyermekek között az apa. Ha vala- 
kit remegni lát maga előtt, még a kezéhez sem nyúl hozzá. 
Valamennyien mind bálványozva emlegetik. Ha egy arczot 
szomorúnak lát a többi között, kikérdezi, hogy mi baja? 
Ha a szíve fáj, utána jár, ki lehet az, a ki után sóhajtozik, 
8 aztán ad neki gazdag kelengyét; férjhez adja, mint apa 
a leányát. Nem lehet itt boldogtalan senki. 

Mária sokszor monda azt, hogy az emberek úgy élnek 
itt, mint a paradicsomban. S aztán nehéz szemrehányásokat 

tett magának azért a gondolatért. — Hisz az épen az ör- 
dög incselkedése, hogy a poklot olyannak mutatja, mintha 
az volna a paradicsom. — Ez az igazi pokol itten ! Nem 
azok, a mik gyötrelmekkel voltak tetézve, kínok változa- 
taiból felhalmozva, hanem ez, a gyönyörűség háza, ez az 
igazi kárhozat pitvara. Nem olyan az igazi ördög, a mi- 
lyennek festik, kecskeszarvakkal, lólábakkal; hanem ilyen, 
mint ez ; azzal a szelíd, hódító tekintettel : a ki nem ragad 
el hegyes karmokkal, csak elkábít igéző szemekkel, míg a 
lélek alá szédül a mélységbe. — Ezt a mélységet rettegd. 

Hetednapra egészen meggyógyult a gyermek. Az éjt 
végig átaludta, a mi a felépülés jele. 

Mária tudata a kalifával, hogy ma kihozhatja a sötét 
szobából a világosságra a kis Nurgehánt s a köteléket 
végkép leveheti a szemeiről. 

Azt a termet, a hol ennek végbe kellett menni, telerak- 
ták nagy virágkádakban növelt pálmákkal, babérfákkal, 
miknek sűrűjéből a kíváncsi asszonysereg fejei kandikál- 
tak elő, mint megannyi szeráfocskák a felhőhasadékok 
közül. 

Malek Kamel szultán nem várhatta, hogy a fiát előhoz- 
zák, maga sietett a kis szobába érte, s a karján hozta ki 
Mária elé. 

Mária lebontotta a gyermek szemeiről a köteléket, s a 
mint azt eltávolítá, a gyermek bámulattól karikára nyílt 
szemein nyoma sem volt már a kórnak, olyan tiszták vol- 
tak azok, miként az ég Damascus fölött. 

Az a sok asszonyfő ott a bokrok között örömében ne- 
vetett ; a kalifa örömében sírt. 

A gyermek pedig első tekintetével látó szemeinek Máriát 
kereste, s míg térdeit apja tartá átölelve, ő a kis karjaival 
a hölgy nyakát ölelte át, s örömkaczajtól reszkető hangon 
kiálta : 

— Anyácskám ! anyácskám ! hát mégis visszajöttél ! De 
jó, hogy visszajöttél! Azért fájt a szemem, hogy nem lát- 
hattalak. 

S minden mondásnál odacsattantá az ajkát (azt a para- 
dicsom nyilasát) a félreismert nő ajkaihoz. 

Mária maga is oly boldognak érezte magát e gyermek- 
öleléstől, ez édes csókoktól, a miknek zamatját eddig nem 
ismerte. Egész önfeledten öleié ő is keblére a bizelgő kis 
teremtést, ki őt boldog csalódásban anyjának nevezte, s 
pillanatokig ő maga is annak hitte magát. «ügy-e most 
már itt maradsz, nem mégy el?)) 

Malek Kamel szultán megfogá gyöngéden Mária kezét s 
igy szólt hozzá érzelemtelt hangon : 

— Hallod, mit kérdez e gyermek? Az «én» kérdésem 
ez. Itt maradsz, nem mégy el? Légy ő neki anyja, s légy 
nekem az, a mi az anyja volt. Olyan boldoggá teendlek, a 
milyen nő soha e világon nem volt. Megosztom veled a 
trónomat, s arczképedet az enyimmel egyesítve veretem 
pénzeimre, a mit még kalifa felesége meg nem ért soha. 
Nem gondolok kivüled asszonyra, még arra sem, a kit 
gyűlölök ; még a gyűlöletet is elhagyom éretted, a mi ne- 
hezebb. Betegség az, a mi lassan öl, megvénít, halottá 
teszen. Ha már a gyermekem meggyógyítád, gyógyíts meg 
engem is. Másnak király vagyok, neked rabod leszek. 
Maradj itt a gyermekem anyjának. 

Mária úgy érzé, mint a ki a vizbe tekint s az eget látja 
benne. A mélységgé vált magasság leszédít ! 

Ez, ez itt a legvészesebb pokol ! A mi gyönyörrel, hata- 
lommal, bálványoztatással kínálkozik. 

Nem hagyta a lelkét leszédülni. 

Odaborult a szultán lábaihoz. 

— Oh szultánom, te, kinek mellékneved « igazságos ». 
Légy ítélőbíró ez órában köztem és közötted. Tenger az a 
jóság, a mivel te engem, minden érdemem nélkül meg- 
kínálsz ; tenger, csupa édességből, de a másik serpenyőjé- 
ben az igazság mérlegének van egy keserű csepp. Mondd 
meg, nem nyomja-e le ez az egyetlen csepp azt az egész 
tengert. Ez a keserű csepp egy fogoly férjnek a folyton 
hulló könnye. B könnyet felszárítani keresztül utaztam 

én már száz poklokon, — keresztül megyek még a te pa- 
radicsomodon is. Te nekem jutalmat Ígértél, bármit kí- 
vánjak is, ha gyermeked meggyógyítom. Nekem férjem 
van te nálad, rablánczon, fogságban. Nem kivánok ón 
mást, őt add nekem vissza. 

A kalifa magasra emelte arczát s meghatva válaszolt : 

— Igazad van. Az a keserű csepp lenyomja az édesség 
tengerét. A börtön fenekén szenvedő férj — több, mint a 
trónján ülő kalifa. — Hogy hívják férjedet ? 

— Lebée László lovag. 

E névre, mint a nyíllal talált oroszlán, ordita fel Malek 
Kamel, egész arcza kikelt alakjából, szemei szikráztak őr- 
jöngés tüzétől. 

— Átkozott legyen e név ! ő volt az áruló, ki engem 
meggyeil&zotiy ki gyermekem anyátlanná tette ! A kígyó, a 
ki megmart! 

Mária e szóra azt hívé, hogy az ég szakadt a fejére. 
Sápadtan, mint egy haldokló, roskadt össze a földön. 

Malek Kamel lehajolt hozzá, s fejét kezébe emelte, és a 
nő szenvedélytől dúlt arczába nézett. 

— És ezt az arczot tudta ő elfelejteni, mormogá keserű 
haraggal. — Te száz pokollal daczoltál miatta, hogy őt ki- 
szabadítsd s ő megcsal téged, a mikor te kínszenvedsz érte. 

— Kérlek, uram, rebegé Mária : ne szidalmazd őt 
előttem. 

— Te még most is szereted őt ? 

— Nem tehetek máskép. 

— Ö galádul elárul, megtagad téged. 

— Elég ha én hű maradok hozzá. 

— A mit mostan szenved, ő maga kereste. Úr volt, jó 
barát házamnál : ha hű maradt volna — nem hozzám, de 
tulajdon nejéhez, most itt ölelhetné, s az én áldásommal 
tetézve mehetnétek hazátokba vissza. Istent bántotta meg, 
azzal vetette magát a kínok vermébe. 

— Elég azt tudnom, hogy ott van. Sietek uram ! bocsáss 
hozzá. 

— Nem ! Nem bocsátlak még. Ily földöntúli hűség, 
minő benned lakik, nem lehet egy nyomorultnak prédája. 
Az a bolond tűzkőnek használja a gyémántot, a mit ón 
koronám számára keresek. Ily csodahűség mint a tied, 
jobb sorsra érdemes. — Várj egy napot a válaszoddal ; 
várj holnap reggelig. Az éj, az álom jó tanácsot ad. Gon- 
dolj reá, hogy ha te az én kezemet elfogadod, olyan kezet 
nyersz meg, a miből áldás hull százezeréire a te hitfeleid- 
nek. Egy szavaddal az eget és földet közelebb hozod egy- 
máshoz : a keresztet és a félholdat kibékíted. Ha magadra 
nem, gondolj másokra. Holnapig gondolkozzál. 

A kalifa magára hagyta Máriát. De nem magára, hanem 
a kis Nurgehánnal egyedül. Azzal kellett neki együtt töl- 
tenie az éjszakát. 

S az éjszakának különféle tanácsadói vannak. 

Először felyülkerültek a megcsalt női szív keserű vádjai. 
Óh mi nehéz volt azok ellen védeni magát annak a töm- 
löcz fenekéhez lelánczolt rab embernek ! Azután előjött a 
nagyravágyás, a becsszomj, a dicsvágy, a bosszúállás : 
sasszámyú, lepkeszárnyú, denevérszárnyú rémek. De majd 
odacsatlakozott hozzájuk egy angyalszárnyú rém is : a 
hitbuzgalom. Mennyi jót tehetne a keresztyénekkel egy 
társnője a damascusi trón urának 1 Hát még aztán mind- 
ezek fölött az az eleven kisértő : az a számynélkűli cherub, 
a ki egész éjjel átölelve tartá, kicsi kezeivel beletévedt a 
hajfonataiba s csókdosva suttogá: « anyám, kedves anyám » . 
Künn a hárem illatos kertjében pedig meg-megzendült 
egy énekes alménak az ajkán a csábító dal, melyben 
Szádi, a halhatatlan költő a földi örömöket dicsőíti : oh 
minő szédítő szavak: « melegebb a szív, mint a nap! 
jobb a szerelem, mintáz üdv! egy boldog óra a földön 
több, mint az örökkévalóság ! » 

Oh ennél rettenetesebb éjszakája nem volt Máriának az 
« ördög hegyei » közt, mikor az éjszaki vihar paskolta a 
sziklákat a feje fölött! 

Beggelre győzedelmeskedett valamennyi rémen ! 

Ennyi vádoló, csábító ellenében mi védelme volt a 
meglánczolt férjnek? — Az a láncz ! — Minden bűneinél, 
minden gonoszságánál nehezebb az a láncz. — Szenve- 
dése kimenti : könyei tisztára mossák. Nem hagyhatja öt 
veszni a hitvestárs ! 

Reggelre kelve eljött a hárembe Malek Kamel szultán. 

Mária már ébren várta öt. 

— Menj be a szobádba, monda a szultánnak. Ott találod 
fiadat épen, egészségben szunnyadva. Ha felébred s kérdi 
hol az anyja? mondjad neki, hogy csak álom volt az. 
Nekem pedig add meg jutalmamat, a mit megigértél. 
Lebée László lovag szabadon bocsátását. 

Malek Adél szultán higgadt nyugalommal felelt Má- 
riának. 

— Bizonyos voltam felöle, hogy ez lesz a válaszod. 
Asszony vagy, a ki szeret. Az nem lehet máskép. Jutalmul 
kéred azt tőlem, emlékezzél reá, hogy büntetésed lesz 
benne. Isten akarja így, a ki a sziveket vezeti. Én elkészí- 
tem előre számodra a szabadságlevelet, melylyel férjedet 
börtönéből előhozhatod. Ö az öreg szultán Malek Adél 
várában van Kerákban ; a mi a holt tenger Bár-Lút szi- 
getnyelvén fekszik. Oda kell érte menned. Béke kisérjen 
odáig. Köszönöm, hogy fiamnak visszaadtad a látást, bár 
engemet fosztottál volna meg tőle, hogy soha ne láttalak 
volna. 

E szókkal átadá a szultán Máriát a Kadun-Kiet-Khudá- 
nak, az eunuchok főnökének, a ki őt élvezeté a palankin- 
jáig ; a zsellyehordók ismét kivivék őt a palotából az orosz- 
lánok kapuján át. 

A kapu küszöbén ülve találta Mária a dái áldoátot. 

Horus azóta, hogy Máriát elszakíták tőle, éjjel-nappal 
ott lebzselt a szultánpalota kapuja előtt. 

Midőn meglátta Máriát, sietett őt üdvözölni. 

Mária mutatta neki a szultán szabadonbocsátó levelét 
a férje számára. 

Horus a melléhez és homlokához szorítá Mária kezét : 

«Üdv neked ! Hosszú két nap volt, a míg reád vártam. 
Ha itt győzni tudtál, bizony győzni fogsz mindenütt. 
Most féltettelek nagyon I Hogy nem térsz vissza többé. 
Látom, hogy te vagy az asszony az asszonyok között ! 

— Eddig az utunknak hat hetedrészét megtettük már ; 
— monda Horus ; de a hetedik hosszabb lesz a többi hat- 
nál. Sok szenvedést, veszedelmet kiálltunk az eddigi 
utunkban; de azokat legalább ismertem: tudtam, hol 
várnak ránk. Most kezdődik az ismeretlen rémségek or- 
szága. Mert e szent földön minden szent : a fák, a hegyek, 
a csipkebokrok, a sírkövek, a halottak csontjai: csak az 
eleven emberek nem azok. Két szembejövő ember közül 
egyik sem tudja kiválasztani, melyik az ellenség, melyik 
a jó barát? a válaszúton senki sem tudja előre, melyiken 
vár rá a kelepcze ? Itt most minden ember ellensége min- 
den embernek. A keresztyéneknél a templomos lovagok 
hadat viselnek a János lovagokkal, meg a Domonkosokkal ; 
a német lovagokat már kiverték innen. De valamennyien 
ellenségei a német császárnak s azt elvesztenék egy kanál 
vízben, a miért békét kötött a szaraczénokkal. A törököt 
nem gyűlölik úgy, mint a császárt. És épen azért gyűlölik 
á szaraczénok megint a maguk kalifáját : az imámok ki- 
átkozták, s minden nyomon lázadás, orgyilok támad 
ellene. A sok féktelen, uratlan csoport aztán keresztül- 
kasul száguldozza be Syriát, Palestinát, rabolva, gyil- 
kolva kényekedve szerint. Ezek előtt nem használnak a te 
csodatételeid többé. Nem törődnek ezek az egyptomi 
szemgyuladással. A ki beleesik közülök, az^t ott hagyják az 
útfélen, s megosztoznak az öltözetén. Még emberevőkkel 
is fogunk találkozni, kivált épen a végczélnál, a holt 
tenger mellett, a kik ott egy hozzájárulhatlan sziklába 
vájt faluban laknak. 

— Mit fogunk tenni? sóhajtá Mária remegve. 

— Azt a mit eddig még nem tettünk ; beállunk egy 
martalócz csapatba magunk is, s úgy megyünk pusztáról - 
pusztára zsákmányt keresve. 

Mária elszörnyedt ettől a gondolattól. Pedig a dái áldoát 
valót mondott. Hadsereggel sem lehetett most Palestínán 
végig vonulni ; karavánnal meg épen nem ; hanem egy 
csoport vakmerő beduinnal, a kinek az élete nem drága, 
meg lehetett az utazást kisérteni a « pávaszem- csillagától • 
a «Lót taváig,* a hogy az arabok Damascust és a holt 
tengert nevezik. 

Egy ilyen vakmerő banda hamar össze volt gyűjtve a 
dái áldoát vezetése alatt : azok közé vegyült el Mária is, 
férfinak öltözve, mint a vezér öcscse. 

Megint egy új változat a pokol kinszenvedései között 
ránézve. Nagyobb kín az igazlelkünek elkövetni az isten- 
telenséget, mint elszenvedni azt : s Máriának mindennap 
részt kellett venni azokban a borzalmakban, a mikkel 
czimborasága az útbaeső falvakat felriasztá. 

8 az ilyen út nagyon hosszú ; mert nem egyenes. Zeg- 
zug csapongásban, kanyargó félretérésekkel : majd ker- 
getve, majd kergettetve ; néha az üldözök sokasága elől 
lakatlan völgyekben, mocsarak szigetein meglapulva 
napok sorain át ; aztán megint éjjel-nappal vágtatva avar 
pusztákon keresztül, ismeretlen vidékeken; a miknek 
sivatagából csak a csillagok járása enged tájékozást. — 
Félévig tartott Damascustól a Jordán zuhatagaihoz eljutni, 
a hol az a Holt Tengerbe szakad. A martalócz beduin 
csapat le is olvadt egy maroknyira a folytonos har- 
czok alatt. 

De ez a maroknyi csoport sem akarta tovább követni a 
dái áldoátot, a mint a Holt Tengert megpillantá. 

Átkozott hely ez itten ! átkozott a viz, a levegő, a föld, a 
mi a Bar-Luthoz tartozik. 

A tenger, mely Sodomát és Gomorát takarja! Azt a föl- 
séges völgyet, melyben Strabo tiz népes várost talált, a 
mik fölött most a nehéz sóittas tengertükör világit. Nagy- 
ságára nézve csak tó volna ez, nem nagyobb a Balatonnál : 
de a mélysége tengeré ; s ez a mélység egyre nagyobbodik ; 
mert alatta sóhegyek vannak ; ezredévek előtt a tengerrel 

egy színvonala volt, most ezerháromszáz lábnyira szállt 
a tenger színén alól, s a feneke is ezerkétszáz lábnyira 
sülyedt alá. Az eltemetett városok még mindig szállnak 
alá a poklokra. — Jordán vize folyton ömleszti a tengerbe 
a víztömeget, s az még sem szaporodik ; pedig nincs lefo- 
lyása sehol; a rettenetes napsugár annyit elpárol belőle. 
A halsereg, mely a folyam vízével együtt a holt tengerbe 
kerül, kétségbeesetten igyekszik kiszabadulni az elátkozott 
elemből, mely élő állatot nem tür meg magában. A hullám 
csendesen kisepri őket mind a partra, eltemetve a sóbucz- 
kák közé ; ott hevernek szerteszét a fák törzsei is, miket 
a folyam-áradat a tengerbe hordott : halottfák, a sótól el- 
porhadatlanná, megégethetlenné téve : évezredek néma 
tanúi. Semmi növényzet messze területen! A felcserepe- 
sült sós iszap recseg a léptek alatt. 

A muzulmán minden reggel, este megcsókolja a földet 
imamondás után ; a Bar-Lut mellett nem lehet imád- 
koznia, mert ezt a földet emberajknak érinteni átok. 

Bémmesékkel van megörökítve minden pontja a szikla- 
partnak, mely a moabíta és júdeai fensikok felől elzárja 
a tengert. Ott áll a negyven láb magas egyenes sóbálvány, 
melyről a Mohamedhivők is Lót feleségét rebesgetik ; ott 
a fekete sárvíz, melyben Heródes (a betlehemi gyermek- 
gyilkoló) hasztalan keresett menekülést halálos férgei ellen, 
ott az Engedi völgy sziklái, a miknek barlangjaiban szent 
Dávid Saul király üldözése elől rejtőzködött ; ott a ten- 
gerbe lefutó vastag fal romjai : hajdan Sodoma bástyája ; 
ott fenn a fehér krétafalba fúrva egész barlangsorai az 
istentelen embereknek, kiktől a beduin épen úgy retteg, 
mint a paripája azoktól a bőgölyöktől, a mik az odúk- 
ból előrajzanak ; s aztán egy messze benyúló szíklanyel- 
ven emelkedik a régi zsidóvár, Mazada : a hol a zsidó 
nemzet szabadságának utolsó védői, a makkabeusok végső 
csepp vérük hullásáig védték magukat Eóma légiói ellen. 
Most ez az öreg szultán Malek-Adel (hős nevén Szeíf 
Eddi) menedéke. — A járt út az északi sziklapart alatt 

vezet hozzá. A túlsó part úttalan : azt nem tapossa soha 
sem ember, sem állat. Az egymás mellé guggolt háta- 
hoporjás sóbuczkák, miket viharos napokon a öótenger 
torlaszt fel, olyanok, mintha egy sor teve pihenne egymás 
mellett ; ezért az arab neve Katar Hodidoche. 

A tó fölött egy madár sem repül. 

A beduinok kereken kimondták, hogy a Mazada várhoz 
nem fogják elkisérni a dái áldoátot ; pedig volt közöttük 
két izmaelita fedái is. Azok legjobban irtóztak ettől az 
úttól. Ök már egyszer megjárták a «Hegyek urának» pa- 
rancsára ezt az utat. Ki voltak küldve, hogy Malek Adélt 
megöljék. De nem juthattak hozzá. 

— Hiába is mentek oda, monda az ifjabbik fedái Kórus- 
nak, mert ha eljuthatnátok is a kapuig : onnan vissza 
kellene térnetek. A szultán várába férfit csak lánczrave- 
retten bocsátanak be, mint rabot. Egész testőrsége csupa 
fegyveres asszony, az udvarát pedig oroszlánok őrzik. 
Oda be nem juthattok, ha csak asszonynyá, oroszlánná, 
vagy fogolylyá nem változtok. 

— No hát majd az egyikünk asszonynyá változik. 

— De még akkor is csak azt bocsátják be, a ki adamas- 
cusi szultántól elbocsátó levelet hoz magával. 

— Az is a mi gondunk. Mondjad, miért zárkózik el ide 
ebbe az elátkozott várba az öreg szultán ? 

— Annak az okát te, a ki dái áldoát vagy, jobban tudod 
mint én. Először azért, mert ő kötötte meg a békét a 
szaraczénok és a keresztyének között : ő adatta át a da- 
mascusi szultánnal Jeruzsálemet a frankok császárjának; 
ö nem akarja, hogy keresztyének és izlámhivők egymás 
ellen harczoljanak többé. Ezért halálra keresi őt minden 
igaz muzulmán. S azt ö tudja jól. A ki férfi, az mind 
ellensége. Nem bizhatik, csak az asszonyokban. Azonfölül 
még félig meg is vakult. Az egyptomi szemgyuladás a 
sötétségbe száműzi ; a kulcslyukon beható nagsugár kín- 
zóbb neki a mérges nyílnál. Ezért gyanakodó mindenkire. 
Orvost sem bocsát magához közel : fél a méregitalfcól. Csak 

egy vajákos asszony gyógyítja: egy indus szemfényvesz- 
tőné, a ki most szemfényvisszaidéző akar lenni. Mi az a 
csodaszer, a mivel a szultán szemeit kuruzsolja? Hallgasd 
meg és nevess ! A Mazada szikláiba börtönzárkák vannak 
vágva. Mikor a nap nekitűz ennek a meztelen veres szikla- 
falnak, azok a börtönök olyan izzóvá lesznek, mint Ahasvér 
kemenczéi. Azoknak az oldalaihoz pedig foglyok vannak 
lánczolva, a kik a pokolbeli kinzó hőségtől kénytelenek 
folyvást sirni. A könnyeik nem vesznek kárba: apró 
tivegecskék vannak kötve a szemeik alá, a mik a nedvet 
felfogják. A kuruzslónő aztán minden nap összegyűjti a 
foglyok kisirt könnyeit s ezzel a csodaszerrel gyógyítja a 
szultán szemfájását. 

Mária leveté magát a földre s a haját tépte és zokogott. 

— Mi lelte a társadat ? kérdé a fedái. 

— Az, hogy ő a felesége egy ilyen fogolynak, a kit ide 
küldtek azért, hogy naponkint könnyeivel szaporítsa a 
szultán szemvizét. 

A fedái néma mozdulattal mutatta a tőrdöfést. 
A dái áldoát rábillentett a fejével : úgy lesz. 
Ha az ilyen megkínzott rabembernek a felesége meg 
nem öli Malek Adélt, akkor senki sem. 

— En megígértem neki, hogy odáig elviszem, monda 
Horus : ott azután az ő dolga, hogy mit cselekedjék. 

— De hogy jutunk el a Mazada várig ? 

— A tengeren keresztül ! 

— A holt tengeren keresztül? kiáltafel ijedten a fedái. 
Uram. Ezt még nem kisértette meg ember soha, a mióta 
ez elátkozott víz üzdom városát takarja. 

— Mi meg fogjuk tenni ! 

— Kik? 

— Te, meg én, és ez az asszony. 

— Gondold meg uram, hogy a hét poklon keresztül a 
mennyországba menni nem oly nehéz, mint egy napot 
eltölteni a Bar-Lut vizén. 

— Kibántott? 

.íókai: A czigánybáró. — Minden poklokon keresztül. 1* 

— A « semmi. » Ez az, a mi körülvesz; hozzád tapad, 
elfogyaszt. Ha alá tekintesz a vízbe, alattad látod a sem- 
mit, ha felnézesz az égre, ott látod a semmit ; ha hallga- 
tózol, hallod a semmit, hogy azt hiszed a fejed szakad 
szét bele. 

— Lásd : ez az asszony nem fél ; nézd, hogy siettet 
könyörgő tekintetével ! Eredj a társaiddal Ain szultánba, 
vedd el a legelső halásztól a csónakját : négy ember szá- 
mára legyen jó; hárman megyünk, négyen jövünk 
vissza. 

— Félek uram, hogy kevesebb jön vissza, mint ahány 
elindul. 

— Félhetsz, de engedelmeskedjél 1 

Az izmaelita fedáik előkerítették a csónakot a jordán- 
parti halásztanyából, s a tengerbe bocsáták. Hárman 
ültek bele : Mária, a dái áldoát, és a fiatal fedái. A többi 
kísérők elszéledtek erről az átkozott tájékról. A csónak 
tova sikamlott a két evezővel. 

A holt tenger tükrén úgy úszik a csónak, mint a hattyú ; 
a sóval telt vizben maga az ember derékig sem merül el : 
olyan az, mintha kényesőben úsznék ; az evezőcsapások 
hasonlítanak a karddal megütött paizs csattanásához, a 
loccsanó hab úgy kong a csónak bordáin, mint a kala- 
pácsütés. Sima a vizszín, mint a tükör, egy szellő nem 
ver rajta fodrot, s a mint a haladó csónak barázdát húz 
benne, az a vonal végig látható marad utána egész nap- 
hosszant. 

A sűrű gőz, a mi a repülő madarat leszédíti, lassankint 
bevonja a sópára porzománczával a csónakban ülők 
alakjait ; arcz, öltözet, maga a sötét hajfürt és szakái 
lassankint fehér lesz ; az emberek látják egymást kísérte- 
tekké válni a fényes nap előtt. — És minő nap előtt ! — 
Az egyik lángörvény onnan felyülről süt alá az égből, a 
másik a víz tükréből fel. S a víz egész fenekéig átlátszó, 
mint a csillagos éjszaka : sötét ultramarin kék. Se égen, 
se vizben egy élő állat alakja. A halál országa van itt, a 

firmamentumtól elkezdve egész a víz alatti sóaknák 
fenekéig. 

Mária szemközt ült a két evező férfival. Látta, hogy 
válik azokon minden íz fehérré, még az ajkak is és a nap- 
barnított kezek, a mik az evezőt feszítik. Halottak, a kik 
a holt tengeren úsznak: víztükrön, mely maga sem 
mozdul. Az átfült tenger fölött a délibáb játszott, ket- 
tős várakat mutogatva a légben, az egyik a tornyával 
lefelé. 

Egyszer a fedái behunyta a szemeit s kiejté a kezéből 
az evezőt. 

— Ne alugyál ! rivalt rá a dái áldoát, megtaszítva a 
legényt könyökével ; nagy időköz múlva a krétapart szikla- 
fala visszhangzá a kiáltást : «ne alugyál !» 

S azzal hajtották a csónakot tovább. 

A nap egyre forróbban sütött. Nem lehetett előle mene- 
külni ; a ki fölülről takarta előle a szemeit, annak alulról 
tűzött az arczába. A hőség iszonytató volt. 

— Meg kellene fürödnünk ; monda Horus. Talán fel- 
frissülnénk tőle. 

— Azt meg ne kisértsd ; inté a fedái. Én már ismerem 
ezt az átkozott vizet : nem üdít ez, hanem mar. Olyan lesz 
utána a testünk, mintha csalánban henteregtünk volna. 
Olyan az, mintha a gyehenna tüze összeházasodott volna 
a tengerrel ! 

Izzadva hajtották a csónakot tovább. 

A déli láthatáron már kiemelkedett a makkabéus vár 
ormózata : veres vonal a zöld víztükör felett ; de olyan 
lassan látszott közelebb jönni. 

— Mintha ólomtengerben eveznénk, nyögé a- fedái. 

— Énekelj valamit. Tanácsolá neki Horus. 

— Olyan száraz a torkom, alig tudok hangot adni. 

A tömlőben hozott víz egészen meleg volt már ; alig 
enyhítette a szomjat. 

— No csak még egy kicsit szorítsuk fiam ! mingyárt ott 
leszünk a várnál. 

17* 

— Igen! igen. Allah segíts, monda a legény s aztán 
csak lefordult az evezőpadról. 

A dái áldoát hasztalan rázta, rugdalta : nem ébredt fel ; 
a holt tenger hajósainak nagyon mély az álma. A fedái 
nem volt fölkelthető többé. 

— Hagyd őt, monda Mária; majd én elfoglalom a 
helyét. S azzal kezébe kapta a fedái markából kiesett 
evezőt s maga ült oda az evező-padra, ütenyre csapkodva 
a csattogó tengert a másik ébren maradt férfival. 

A veres sziklák, a lángoló tornyok egyre közelebb jöt- 
tek és mégis úgy tetszett, mintha folyvást távoznának : a 
sűrű párázat okozta az érzékcsalódást, mely a felforralt 
tengerből emelkedett. Itt már kezd a holt tenger sekélye- 
sűlni ; a mélybe letekintő az eddig sötétkék színt zöldre 
látja változni. Azután úgy tetszik, mintha az ég maga is 
fehér lenne már, de még a víz felszíne is. Szél nem fú, a 
hab mégis felfodrosodik, bizsereg, csillámlik, vakító fehér 
lesz ; a zöld viz mélyében roppant fehér kőtömegek tüne- 
deznek fel, az elsülyedt Sodoma tornyai talán : minden 
fehér színt ölt, a semminek a színét. Jól mondta a fedái, 
ez a semmiség rettenetesebb a rémek változatos alakjai- 
nál : ez az elenyészés érzete ! 

S a csónak oly lassan haladt már előre : Mária lankadni 
érzi karjait. 

Egyszer a háta mögé tekint, a hol a dái áldoát ült a 
csónak hátuljában a kormánypadon. 

Rémület volt annak az arczát és alakját látni : a már- 
vány fehér arcz a megőszült hófehér szakállal, mereven 
felnyilt szemekkel bámult maga elé, valami rettentő neve- 
tésre felnyitott ajkakkal, valami szörnyű érczvigyorgással 
az orczáin. 

Az öklei, a karjai még csapkodták rendes rándulásban 
az evezölapátot ; de az nem érte már a vizet. A dái áldoát 
is aludt, álmában evezett. 

— Ébredj ! ébredj ! sikoltott Mária. Nézd ; itt vagyunk 
már a vár előtt. 

Hasztalan költögeté ; az csak hajtotta az evezőt a leve- 
gőben, és vigyorgott hozzá. Elaludt már. 

Csak maga volt egyedül ébren. 

— Isten ! Isten ! Ne hagyj elaludnom ! kiálta a boldog- 
talan nő, s most már egyedül hajtotta a csónakot a vár 
felé. Ö nem aludt el ; az ő ereje nem fogyott ki, hisz csak 
neki volt drágája, kedvese ott annak a lánggal égő vár- 
nak a sziklabörtönében : neki lehetetlen volt ébren nem 
maradni. 

Az ő karjainak végerőfeszitésével sikamlott a csónak a 
holt városok felett: a holt tenger szinén, a halál ege alatt 
két élő halottal ! Ah, ez a vár nagyon jól meg van védve. 

A nap alkonyatra szállt már : a láthatárt érő izzó tányér 
viszfénye, mint egy tűzbálvány feküdt végig a holt tenge- 
ren. Máriának úgy tetszett, mintha a pokol lángtavában 
evezne, az evezőcsapás tűzszikrákat szór a levegőbe. — 
Ekkor harangszó ütötte meg a füleit. Távolról jövő ringó 
kondulásai az estharangnak. Ez nem volt érzékcsalódás. 
A Mar-Sabai sziklakolostor harangjának kongása ez : az 
egyetlen harangé az egész szent földön, Jeruzsálem és 
a holt tenger között. Ez a kolostor ott emelkedik a Kidron 
kietlen bérczszakadékai között, sziklába vágva, sziklából 
építve. Nem védik a benne lakók ; nem is támadja meg 
őket senki. Nincsen semmijük. Egy pálmafából áll az 
egész kertjük. Kincseik halmaza egy mély sziklaörvénybe 
van temetve. Csupa szentek csontja. Oda dobálják le az 
itt elhalt asceták holttetemeit. Jeruzsálemi Endre idejében 
a tízezredik hullát dobták le. Még most is folytatják : még 
most sem telt meg a mélység. Ez ascetáknak a harangja 
hirdeté, hogy közel az Isten. 

Bizony közel is volt a szegény küzdő teremtéshez. 

Mikor már végkép kifogyott az ereje, segitséget küldött 
neki az Isten, k Kidron völgy patakja volt az. Ez ott 
szakad alá a holt tengerbe a sziklapartokról, s rohanó 
vize, mint egy világos sáv látszik meg messzire a sós hul- 
lámegyetemben. Ez árnak a sodra kapta meg a csolnakot. 

8 ragadta közelebb a Mazada vár sziklái felé. Mária vicz- 
kándozó halakat látott alant a vizben, a mik visszaipar- 
kodtak menekülni a halálos elemből az éltető folyamba. 
A lég is hűsebb volt itt. 

Valami ösztönszerű ötlete jött. Felnyalábolta az alvó 
férfiakat, s egyiket a másik után kidobta a csónakból. 

Ez jó ötlet volt. A csónak is könnyebb lett : aztán meg 
az alvók is fölébredtek. 

— Mash Allah ! kiáltá a dái áldoát, mikor a fejével fel- 
bukott a vizből ; ez itten édes viz. 

— Igen, ez a Kidron patakja: monda neki a fedái, 
nagyot nyelve az ajkáig érő vizből. 

És Mária bámulva látta, hogy a kisértetarczok helyett 
igazi emberi fők buknak föl a vizből : természetes nap- 
barnitotta szinnel, a dái áldoát szakálla ismét szénfekete. 

maga is lehajolt a csónakból s megmosta az arczát. 
Egészen ujjászültnek érezte magát utána. 

— Most már csak kormányozd a csónakot, monda neki 
a fedái, a folyam árja elviszi azt magától a vár alá. Ott 
van egy sziklaöböl ; oda szoktak lejárni a várlakók fürödni : 
még ott is édes a viz ; ott a csónakkal kiköthetsz. Mi 
ketten utánad úszunk. Lehet, hogy most is ott lubiczkol- 
nak a szultán hölgyei : ha minket észrevennének, bizony 
megölnének ; téged nem bántanak. Menj oda egyedül. Mi 
valamelyik barlangjában a sziklának elbújunk, s ott 
fogunk rád várni, a mikor visszatérsz : — ha ugyan visz- 
szatérsz. 

A két férfi aztán a sziklapart felé kezdett úszni, Mária 
engedé a csónakot a vizáramlatban a vár felé sodortatni; 
melyhez a tengertől egy meredek lépcsősor vezetett föl, a 
sziklába vágva. 

A fedái jól sejté. A mint az áramlat besodorta a csóna- 
kot egy kiálló sziklatömb mögé, mely mintegy kirúgó fél- 
bolt hajolt a viz fölé, sötét árnyékot vetve, épen ott 
találta a szultán hölgyeit, azok már fürdés után öltöz- 
ködtek. 

Nem volt előttük szokatlan tünemény, hogy a Kidron 
patak sodrában csónakkal jöjjön a vár felé egy asszony. 
Izenetet csak ezen az úton lehetett ide hozni és csak nő- 
személynek. 

Máriának csak annyi ereje volt még, hogy a csónakját 
az öbölbe kormányozza, s az asszonyoknak felmutassa a 
magával hozott levelet és a gyógyszerekkel töltött hólya- 
gos kulacsokat, de már beszélni nem tudott hozzá : eszmé- 
lete elhagyta. 

Hogyan jutott fel a várba ? arról nem tudott semmit. 

Mikor felocsúdott, szövétnek világánál kiváncsi női ar- 
czoktól látta magát körülvéve. Azok között volt egy rán- 
czos képű vén banya, a ki a többinek parancsolni látszott. 

Ez volt az az indusnő, a ki Malek Adél szultán szemei- 
nek gyógyszeréül a foglyok könyeit találta ki. Kezében 
tartá a damascusi szultán levelét. Ö olvasta el azt. 

— Te Damascusból jösz? kérdezé Máriától, rideg, szá- 
raz hangon, szigorú tekintettel. Mikor jöttél el onnan ? 

— Mikor a rózsák nyiltak. 

— Most pedig már a szőlők asznak. Két évszak múlt 
közben. Mi volt az utolsó nagy esemény, a mit Damascus- 
ban láttál? 

— Két templárius lovag pellengérre itéltetése, kik a 
frankok császárját el akarták árulni Malek Kamel szul- 
tánnak. 

— S te semmit sem tudsz arról, a mik azóta történtek 
a világban ? 

— Semmit. Pusztákon bujdokolva, kergetve, üldözve, 
jöttem idáig. 

— Malek Kamel szultán azt írja az atyjának, hogy az 
ő kedvéért minden kívánságodat teljesítse. 

— Nekem csak egy kívánságom van. Börtönben sinylő 
férjemet kiszabadítani. 

— Azt is írja a damascusi szultán, hogy te az egyip- 
tomi csumát meg tudod gyógyítani, a miben Malek Adél 
szultán szenved. 

— ügy van. Ezereket gyógyítottam meg vele. 

— De a szultán szemére hályog is szállt. Azt is meg- 
tudod-e orvosolni? Visszaadhatod- e a szeme világát is 
neki? 

Az ezüst kulacsban Máriának az a szere állt, a mit a 
torjai barlangban annyi életveszélylyel szedett össze, s a 
vajákos asszony állítása szerint még a vakságot is meg- 
gyógyítja, ha az szürke hályogtól ered. 

Mária ezt felelte : 

— Lehet, hogy még azt is meg tudom gyógyítani, de 
még senkin sem kísérlettem meg, s olyannal nem akarok 
kérkedni, a mit bizonyosan nem tudok. 

— Ennél a szavadnál megállapodjál ! Azt megengedem, 
hogy a szultán kínzó fájdalmait elenyésztesd, de azt nem, 
hogy a látását vissza add. Tudd meg az okát. A mióta te 
Damascust elhagytad, az egész világ egyet fordult a sar- 
kában. Akkor még virult az a béke, a mit Malek Adél 
szultán szerzett az izlamhivők és a messiáshívők között. 
A német császár és Coradin, meg Malek Kamel kalifák 
mély barátságban éltek; magad is tanuja voltál e barát- 
ságnak. Azóta a német császár haza ment a maga orszá- 
gába, más frank fejedelem jött helyébe más keresztes 
hadakkal. Azok újra megindították a háborút keresztyének 
és szaraczénok között. Megszállták Egyiptomot. Mizraim 
gyöngyét, Damiettet ostromolják. Malek Adél nem tud 
erről semmit. Mi, a kik őt itt e várban körülvesszük, 
hírmondót nem bocsátunk eléje. Mert ha megtudja 
azt, hogy a béke szét van szakítva, hogy a háború újra 
megindult : az az ő halála lesz. Én ismerem az ő lel- 
két. Tudom jól, hogy ezt túl nem éli. — Ha hírnök nem 
jöhet eléje e rossz hírrel, jönnek nap-naponta Kairóból, 
Damietteből a postagalambok, a mik ablakán zörgetnek. 
Én azokat elfogdosom, a hozott leveleket elolvasom. Min- 
denikben egy Hiób-hír van. És én azt olvasom fel belőlük 
a szultánnak, hogy a fia ünnepeket ül, és a keresztyének 
vezéreível ajándékokat vált. Már most tudod, hogy miért 

nem szabad neked Szeif Eddin szeme világát visszaadnod; 
még ha ilyen csodaerő volna is adva az újjaidnak. Maradj 
a fájdalom megszüntetésnél. Ha jót akarsz magaddal, sza- 
vamat megfogadd. 

Mária igérte, hogy a parancshoz tartja magát. 

Akkor azután elvezette őt az indusnő az öreg kalifához. 
Egy tömör oszlopokon nyugvó boltozat alatt hevert a 
szultán fekhelyén. A magas boltozat kerek ablakán át 
derengett alá csak némi világosság, ide benn mély homály 
volt. S ebben a félsötétségben hevert a puszta gyékényen a 
világ leghatalmasabb uralkodója, keresztyén fejedelmek 
diadalmas ellensége és szövetséges jó barátja, a ki ha 
összeszorította a markát, a győzelem maradt benne, ha 
szétnyitotta, az áldás, békesség hullott ki belőle. Szürke, 
bő vászonköntös volt rajta, az fedte egész testét, a fejét 
sötétkék lepel takarta. 

— Itt van a csodatevő nő, a kit fiad küldött hozzád, 
monda az indusnő, Máriát odavezetve a kalifához. 

— Hagyj vele magamra, suttogá a szultán. Aztán inte 
a kezével Máriának, hogy jöjjön oda hozzá. 

Mária odatérdepelt eléje. 

A szultán kinyujtá bő zubbonyából hatalmas kezét s 
végig jártatá az ujjai hegyét Máriának az arczvonásain, 
aztán csendeö mormogó hangon monda : 

— Te vagy az a nő, a kinek fiam kezét és szivét ajánlá, 
s ki azt elutasitád, hogy rab férjedhez hü maradhass. 
Valóban te vagy az. Ez a halánték, ez a kidomborodás a 
homlokon a nagy hűség és hitvesi szeretet tanujelei. 

(A szultánnak kedvencz tudománya volt a koponyatan 
és arczisme.) 

Azután a kezét tapogatta végig Máriának, abból is tudott 
következtetni. 

— Valóban ez a kéz úgy van alkotva, hogy gyógyítani 
tudjon. Te visszaadtad a szemefényét a fiam fiának ; vissza 
tudnád- e adni az apjának is? 

Mária fölemelte Malek Adél arczárói a kék lepelt. A leg- 

tiszteletreméltóbb patriarchafö tűnt ki ez alól, a milyen- 
nek Ábrahámot, Élit képzeljük, vagy a vak Tóbiást: jóság, 
igazság és erő minden arczvonásában. 

A mint a gyenge külső fény érinté a szultán szemeit, 
felszisszent. 

— Hát fáj a szemednek a világosság, akkor az nincs 
megvakulva. 

— S te vissza tudnád nekem adni a szemem világát ? 

— Istennél a hatalom. 

— Jól mondád, ő nála van. Kérd kölcsön. 

Mária a jóságos arcz láttára elfeledé, hogy mit igért az 
indus nőnek, hogy a vakság ellen nem gyógyítja a szul- 
tánt, hanem csak a szemgyuladás ellen. Mindent mernie 
kellett, mert mindene koczkára volt téve. Most kell ki- 
derülni, hogy az ördög szerzetté- e ezt az írt, a mit ö 
csodaképen gyűjtött össze a torjai kénbarlangban, vagy 
az istenség? 

Először a szemgyuladást kellett megorvosolni. Arra elég 
jó volt a kékszínű nedv is. A szultán az első éjjel vissza- 
nyerte rég elvesztett csendes álmait s felébredésekor 
áldotta a kezet, mely szemeit így le tudta zárni. — Hátha 
még fel is tudná nyitni? 

Harmadnap már nem bántották a szúró fájdalmak fel- 
ébredésekor ; ha fény érte a szemeit, már nem irtózott a 
világosságtól. Negyednap már epedett utána. Ötödnap 
már azt susogta : «0h mint fáj nekem ez a sötétség !» 

Mária elszánta magát a válságos kisérlettételre. A kén- 
barlang izzadta nedvbe gyolcsot áztatott s azzal köté be 
a szultán szemeit. És aztán folyvást nedvesité azt a köte- 
léket, éjjelt-nappalt ott töltve a beteg szultán odújában. 
Eleinte csípte, égette ez a szemgolyókat, azután pedig 
hűsíté. Negyednap óvatosan lebontá a szultán arczárói a 
borítékot. 

((Látok !» kiálta fel Malek Adél szultán. S mint az új 
életre támadt, szökött fel fekhelyéből. ((Allah akbár! 
visszanyertem a szemem világát ! » 

S első dolga volt leborulni arczczal a földre s hálákat 
adni Istennek, a ki ezt a csodát meg hagyta történni. Újra 
megnyilt szemeinek legelső könnycseppje a mindenható- 
nak hozott áldozat volt. Azután lassankint, óvakodva 
emelkedék föl ; mintha félne, hogy újra elveszíti a vissza- 
nyert drága kincset, s tétovázva tekinte szét, egyenkint 
rámutogatva a körüle álló alakokra. Hölgyei vették körül. 

— Te vagy itt Szüdeli ! Te Shekerpára ! Te Sems unna- 
hár ! Te Aldzsalisz ! Te pedig a csodatevő keresztyén nő ! 
S az ott a falon a kardom ! a meztelen kardom ! Névtár- 
sam «a Szeif Eddin».* Milyen régen láttam ! Óh mi drága 
jó a vilájgosság! Adjatok több világosságot! 

— Ne még ! szólt Mária, Légy türelemmel padisah ! 
szemeidnek lassan kell hozzá szokni az erösebb fényhez. 
Maradj még néhány napig itten. Az erős fény neked még 
tiltva van ! 

— Óh ne tarts tovább ebben a börtönben. Mert börtön 
a sötétség. 

Máriának szemébe szökött a köny. 

— Óh padisah ! Hát az én férjem milyen régen szen- 
vedi már ezt a sötétséget I 

— Való ! és én miattam szenvedi, rabtársaival együtt. 
Vége legyen a kínjainak ez örömórától kezdve. Nincs 
szüksége az én szemeimnek az ő könnyeire többé. Adjátok 
neki oda férjét, vezessétek őt hozzá. A mennyi aranyat el- 
bírnak ők ketten, annyit adjatok nekik a kincstáramból. Én 
parancsolom. Béke veled. Áldásom kisérj en minden utaidon. 

Mária megcsókolá a padisah kezét, az pedig saját gyé- 
mánt gyűrűjét húzta az asszony ujjára. 

— Talizmán ez, a hol csak jársz Syrián, PalíBstinán, 
vagy Egyiptomon keresztül, a kinek e gyűrűt megmuta- 
tod, leborul előtted, s azt kérdi: wmit parancsolsz?)) 

Mária az indusnő felé nyujtá ki a kezét a talizmán 
gyűrűvel. 

* A hit kardja. 

A vajákos nő keresztbe tette mellén a két karját s azt 
monda: «mit parancsolsz ?» 

— Vezess az uramhoz I 

Az indusnő meghajtá a fejét, s arcza elé húzta a fátyo- 
lát: « menjünk)). 

Máriának drága volt minden pillanat, hogy bálványo- 
zott férjét újra láthassa. 

Mikor a szultán homályos szobájából kiléptek, az in- 
dusnő megállítá egy szóra. 

— Te nem tartád meg az Ígéretedet, hogy a szultánt 
csak a szemfájástól szabadítod meg, de nem a vakságtól 
is. Többet tettél, mint kivánva volt, s azzal rosszat tettél. 
Megölted a szultánt. Már most lásd, hogy mit tégy ? Ha 
szavad megtartád, én is minden hűséget éreztetek lesz 
veled. Magadat, uradat bizony jó oltalommal tova szállí- 
talak, míg biztos helyre jutsz. így keress magadnál taná- 
csot, a hol eddig kerested. Kezedbe adom ezt a négy 
kulcsot. Az egyik uradnak a börtönét nyitja fel, a másik 
a békói lakatját, a harmadik a földalatti folyosón levő 
kincstár ajtaját nyitja fel, a hol az aranynyal telt erszé- 
nyekre találsz, a negyedik a folyosó világos végét el- 
záró rácsajtót tárja ki, azon keresztül aztán kijutsz 
arra a sziklalépcsőre, mely a tenger-öbölhöz levezet, a 
csónakod most is ott van. Többet nem mondok, nem is 
adok, nem is teszek. Te olyan jót tettél, a mit én nem 
kértem tőled; — én olyan jót nem teszek veled, amit 
nem kértél tőlem. 

Mária nem évődött a rejtélyes mondás jelentésén, ha- 
nem sietve rohant a kezébe adott kulcsokkal a földalatti 
folyosóra, mely a távol látszó rácsajtón keresztül kapott 
gyér világosságot. 

Más sziklába vágott folyosókon hideg szokott lenni, 
ebben fojtó meleg volt. Itt a déli nap süti a sziklaoldalt. 
Át van az fűlve, mint a sütők műhelye. 

Csak két, egymással szemközt levő alacsony vasajtó 
szakítá félbe a folyosót. Máriának nem volt megmondva, 

hogy melyik a börtön, melyik a kincstár ? választhatott 
találomra. 

Az első ajtó, a mit kinyitott, a kincstárba vezetett. 
Egyiptomi örök lámpa égett a közepén. Annak a fényénél 
mesés kincshalmaz ragyogott Mária elé. Ott hagyta, nem 
ezt kereste. 

Visszafordult, a másik ajtót kinyitni. Azon belül sötét- 
ség volt, a mibe alig birt derengést vetni a folyosóról 
beszüremlő vak világosság. 

Az volt a börtön: alacsony, széles, félkerekre vágott 
büdű, a milyen a domború szikla kívülről. 

Felállva nem lehetett a büdűbe lépni; hanem csak 
meggörnyedten. 

Valami rémséges kisérteties zűrhang fogadta a belépő 
asszonyt. Mintha halottak sírnának fel sírbolti fülkéikből : 
tehetetlen, koporsóba zárt halottak. — Azok voltak. — 
Köröskörül szűk fülkék voltak vágva a sziklába, azokban 
ültek, kezeiknél fogva vaspántokkal a falhoz kapcsolva 
emberi alakok; — férfiak. Azoknak a sírása hangzott. 
A folytonos hőség, a mi tagjaikat az áthevült szikla- 
odúban szikkasztá, kényszeríté őket arra, hogy sírjanak. 
A könnyeiket gyógynedvül gyűjtötték : a szemeik alá üveg- 
csék voltak kötve ; abba hullottak a cseppek. A legdrágább 
balzsam, amit valaha keleti satrapa mosdóvizül használt. 

Mária nem látott a sötétben. Sorra járta a fülkéket és 
e nevet suttogá: «Lebée László ». 

Választ csak egy istenkáromló szó, vagy egy dühös fog- 
csikorgatás adott. Volt, a ki ordított és a vaspántjait 
tépte ; a másik csak nyögött lázasan. A magával hozott 
lakat kulcsát sorba próbálta a vaspántok zárain ; tizen, 
tizenötön végig ment; egybe sem talált az : egyszer aztán 
benn az odú legmélyén akadt egy lakatra, a melyikbe a 
kulcs bevált. 

— Te vagy-e itt Lebée László? suttogá. 

Valami őrjöngő kaczagás felelt a szavára vissza. 

Mária felnyitá a pántok zárait, s arra egy félmeztelen 



Digitized 



by Google 



í270 

alak omlott a lábaihoz, görcsösen belekapaszkodva két 
kezével az öltönyébe. Mária kénytelen volt őt kihurczolni 
magával az élők sírboltjából. 

Hogy ismerhetett rá? A hajdani délczeg daliás alakra, 
ebben a csontvázzá aszott kisértetben ? Minő rémületes 
kifejezése ez eltorzult vonásokban az állati elbutulásnak I 
Minő őrjöngő tekintet e kőmerev és mégis tűztől égő sze- 
mekben ! És az a vigyorgó fájdalom az ajkakon. Mindenki 
elfutott volna tőle, ha az útfélen találja, mind azok az 
asszonyok, a kik valaha hizelgő szavaira mosolygással 
feleltek: csak Mária ölelte, csókolta, és beszélt hozzá 
biztató szavakat : «én édesem, én szerelmes uram!)) — 
Nem is felelt az rá, talán nem hallotta? talán nem értette? 
talán elfeledett beszélni? 

Ki innen, ebből a kinok hazájából ! — ott volt a szul- 
tán kincstára szemben, tárva nyitva az ajtó ; annyi kincs 
az övé belőle, a mennyit két ember elbir. De ő csak egy 
kincset bírt magával vinni : azt a másik embert. Felvette 
ölébe, úgy vitte magával végig az egész hosszú folyosón, 
odáig, a hol annak a bejáratát egy vas rácsajtó elzárja. 
Ott letette a kincsét a földre, s elővette a negyedik kul- 
csot, hogy a rácsajtót kinyissa. 

Akkor egy új rémület dermeszté meg idegeit. A kulcs 
zörgésére a zárt udvarból egy hatalmas hímoroszlán jött 
elő. Ez volt a börtönök őre. 

A megvesztegethetetlen ; a lerimánkodhatatlan. Fenye- 
gető mormogással közeledett a vasrács felé, rettentő orczá- 
ját a halálra rémült nő felé emelve. Minden idege el- 
zsibbadt a nőnek erre a látványra. A fenevadak szultánja 
iszonyút csapott a vas- ajtóra s kegyetlen ordításával végig 
dörgé a sziklafolyosót. 

Erre az ordításra a nyomorult vázalak felriadt, s sírni 
kezdett, mint egy gyáva gyermek. 

Óh minő rémkép I Azt a daliát, a ki a harczokban elől 
járt, a halállal játszva küzdött, igy látni, a földön össze- 
kuporodva s a felesége köntösébe rejtőzködve! E látásra 

Máriának az idegein valami rettentő indulat hevült át; 
mintha a férfi ereiből elfutott bátorság az ő vórcBepp- 
jeit szállta volna meg. A düh, az elkeseredés válta fel 
szivében a martyrok szenvedő nyugalmát. Az volt az 
eszében, hogy visszarohan a szultánhoz, a kinek az ő 
szeme világát adta vissza, s a ki jutalmul ily csalárd 
utat enged a szabadulásra. «Menj uraddal együtt, ha az 
oroszlán elbocsát!* Egy késdöf ést ő is megérdemeli 
Készen volt már asszonyi alakban a dái áldoát, a kinek 
Horus szánta őt. A hegyek urának bölcse előre tudta azt, 
kiszámította, mint a mérgezők a halálméteg hatását, hogy 
a mikor az asszony így fogja megtalálni a keresett férjét, 
akkor ilyen düh fogja szivében a vért felforralni, akkor a 
legelső késsel, a mit kezébe kaphat, megöli a szultánt. 

Bizony meg is tette volna. — Hanem az a földön fet- 
rengő nyomorult alak nem ereszté. Az átkarolta a térdeit, 
és nem engedte őt tovább menni. Az érthetlen szavakat 
makogott, a mikből egyszer ez a szó vált ki érthetően : 
«l8ten!» 

Ez a szó eszére téríté Máriát. Nehéz szorongattatásában 
elkezdé énekelni a zsoltárt: «óh uram, én segedelmemre 
állj elő! EUenségimet kergesd el!» 

A fenevad az énekszóra elhallgatott. 

Mária tovább zengé a zsoltárt: « mondjad azt az ón 
lelkemnek: tégedet én megsegítlek ! » 

Ekkor úgy tetszék neki, mintha a zsoltár végszavait 
onnankivülről egy mély zúgó férfihang viszhangként is- 
mételné : 

« Tégedet én megsegítlek l» 

Az oroszlán erre a hangra rögtön felkapta a fejét s oda 
fordítá, a honnan a férfihang jött. A következő percz^ben 
aztán nagyot ordítva szökött fel a magasba, s aztán le- 
csapta magát a földre, a pofáját a sziklához dörzsölve 
s oroszlánhoz nem illő sírással hentergett alá s fel az 
udvaron, míg Mária előtt a rácson kívül a dái áldoát 
alakja jelent meg. 

— Isten küldött tégedet e pillanatban atyám, rebegé 
Mária. 

— Ö is küldött, de magam is jöttem. Nyisd fel gyorsan 
az ajtót, míg az oroszlán a szeme közé fútt porommal 
vesződik. 

Mária felnyitá a rácsajtót s a lábainál görnyedő nyo- 
morult alakra mutatott. 

— Nézd ! Mi lett belőle ? Ez az én drágám ! 

Horus hirtelen vállára kapta Mária férjét, s aztán sietve 
kirohant vele az udvar kapuján, mely a sziklalépcsőzetre 
nyilt. 

Mária, a mint a kapun kívül volt, a hol senki és semmi 
nem üldözte többé, térdre esett. 

— Most ne imádkozz ! dörmögé a dái áldoát, a másik 
kapun még eléd kerülhetnek. Siessünk a csónakhoz jutni! 

Azzal futottak le a szédítő meredeken. 

Mikor a tengeröbölhöz értek, ott Mária legelébb is az 
elnyomorodott férjét akarta a Kidron édes vizében meg- 
mosdatni. 

— Siessünk ! siessünk ! szorgalmazá őt a dái áldoát, 
odadobva válláról a tehetetlen emberalakot a csónak fene- 
kébe. Húzd fel a vitorlát I kiáltá a csónakban ülő fedáira. 
Szelünk van. Repüljünk. 

S Máriát is siettetve erőteté be a csónakba. 

— Itt a szél ! Repüljünk. 

Nem szél volt az, ami ott jött, hanem vihar. A Libanon 
hegyei közül alárohanó fergeteg, a milyenben Istennel járó 
lélek tengerre nem bizza magát. 

Mária bámulattal és rettegéssel nézett reá. 

— Hiszen te elvégezted, a miért idehoztalak monda 
neki Horus. 

— Valóban el. A férjemet kiszabadítottam. 

— És Malek Adél szultánt megölted. 

Mária még jobban elbámult s a fejét rázta értetlenül. 

— Szót se róla. Akárhogy ölted meg tied a dicsőség. 
Első dái áldoát lettél azok között, a kik asszonynak szü- 

lettek. Nézz vissza a várra. Látod a torony ormán azt a 
sárga zászlót. Ez azt hirdeti, hogy Malek Adél szultán 
meghalt. Meghalt abban az órában, a melyben egy szerel- 
mes asszony az ő agyonkinzott férj ét a szultán börtönében 
megtalálta. A többit, hogyan történt, csak az Isten tudja. 
Meg volt jósolva Malek Adélnak, hogy őt egy galamb fogja 
megölni. Eepülj galamb, repülj I 

Malek Adél, a mint elbocsátá Máriát, úgy tett, mint az 
elkényeztetett gyermekek szoktak tenni. A mint az orvos 
eltávozik, jól esik megszegni rendeleteit. Mária megtiltá 
neki, hogy a teljes világosságra kimenjen. Az ilyen hatal- 
mas úr pedig nem hagy magának parancsolni. Átment a 
szomszéd terembe, melynek egy ablaka a tengerre nyilt 
Az az ablak zöld redőnynyel volt elzárva, melynek sűrű 
rácsozata között a szabadba lehetett kitekinteni. — már 
évszakokon keresztül nem látta a világot, a tengert, az 
Isten egét. Ki parancsolhatta volna meg neki, hogy akkor 
is behunyja a szemeit, a mikor már lát? 

Az ég egyik oldala sötét volt, közelgett a vihar. Ezen a 
sötétkék alapon egy fehér pontot vett észre a szultán. 
Az a fehér pont sebesebben tudott repülni, mint a 
zivatar. 

— Ah, ott jön az én postagalambom. 

Koradin szultán minden nap küldött egy galambpostát 
az atyjához Kairóból. 

A galambbozta levelekben mindennap meg volt irva, 
mennyire haladtak a keresztyének Damiette ostromával ? 
hányszor verték vissza a rohamot a szaraczénok. Hogy 
jöttek hajókon úszó tornyokkal a bástyatorony ostromára? 
Hogy dűlt meg a bevehetetlen erősség? 

Hanem az indusnő mindezek helyett csupa békehireket 
olvasott fel a vak szultán előtt. Malek Adél még folyvást 
azt hitte, hogy az általa megkötött béke a keresztyének 
és szaraczénok között most válik arany kalász szá. Pedig 
már akkor féléve múlt, hogy a halál kaszája aratta a ren- 
det Egyiptomban. Ö azt nem is sejté. 

Jókai: A czigánybáró. — Minden poklokon keresztül. ^^ 

A postagalamb jött sebeseü repülve s megszállt az is- 
merős ablakon. 

Ezúttal Malek Adél maga vette őt a kezébe. 

A levél vékony papirushártyára irottan a kormány- 
tollainak egyikére volt göngyölve. 

Malek Adél kibontá a papirust s ezt találta rá irva : 
« Nem küldtél segélyt. Damiettet elfoglalták ostrom- 
mal a keresztyének. Vitéz seregem leölve. Fiad Ko- 
radin.» 

Mikor ezt a levelet elolvasta Malek Adél: egyszerre 
mind a két kezével kapott a szivéhez, kíntorzult arczát az 
ég felé emelte, s azzal végig bukott a szőnyegen. Nagy 
szive nem birta meg ezt a csapást : megszakadt bele."^^ 

És így csakugyan egy galamb ölte meg. Csakugyan 
Máriának a keze ölte meg, a ki látását visszaadá. Csak- 
ugyan rá talált az itéletosztó gyilokkal a Hegyek vénje az 
elitélt kalifára még a holt tengerbe rejtett sziklavárában is ! 

A zivatar megérkezett : az egész ég elfeketült. S e sötét 
ég alatt maga a holt tenger, mint egy világító sivatag, 
úgy rémledezett fel. Maga az orkán sem tudja ezt a nehéz 
olvadt sótömeget úgy hegyekké torlasztani, mint az élő 
tengert, ez még a zivatar korbácsa alatt is halott marad, 
csupán éles barázdák húzódnak rajta végig, a mik phos- 
pliorfényben világítanak fel a lomha alant járó felhők 
szegélyeire. A széltől megkapott vitorlás csónak úgy szö- 
kell, nem úszik, egy habgerinczről a másikra, órczhangú 
csattogással. Benne fehér alakok ülnek, sápadtan világító 
arczczal, dsemonokhoz, elkárhozottakhoz hasonlók. 

De jó a viharral utazni a holt tengeren keresztül. Ennek 

* Malek Adél, qui s' était rendű si redoutable aux chrétiens . . . 
avant sa mórt, il avait appris la victoire, que les croisés venaint 
de remporter devant Damiette ;'les chrétiens ne manquérent pas 
de dire qui'l avait succombé au despoir et qui'l emportait avec 
lui au tombeau la puissance et la gloire de musulmanö. Les 
auteurs musulmans font le mérne aveu. — Histoire des croisades 
M. Michaud. Livre XIT. 

a haragja sokkal jobb, mint azé a másik fölséges úré, a 
napé. Üt, ver, paskol, összezúzassál fenyeget, de röpít, 
nem lankaszt. A mely utat a sziklavárig egész naphosz- 
szant jártak meg evezve, ugyanazt a vakmerők széltől 
hajtva megfutották három óra alatt. A csónakot ott dobta 
ki a holt tenger a sósbuczkák között, a miket ilyenkor 
messzire eláraszt a medréből kitolt tenger. 

Itt azután a két férfi evezőlapátokra fekteté a jártányi 
erővel nem biró Lebée Lászlót, s úgy vitte őt tova a Jor- 
dán zuhatagáig, hol egy halász gunyhójában mindnyájan 
menedéket találtak. 

Mária gondos ápolása mellett lassankint erőhöz tért 
ismét Lebée László. Hetekig tartott, a míg e menedéken 
ismét visszanyerte az öt érzékének a használatát. 

Mikor újra megtanult beszélni, vége-hossza nem volt a 
panaszkodásnak : hogy miket szenvedett. Mária csak hall- 
gatta hűségesen és maga egy szót sem mondott abból, 
hogy hány poklon tört addig keresztül, a míg a férjét fel- 
találta? Ne búsítsa vele ! 

Az alatt míg Lebée László a.halászgunyhóban erőhöz 
jött, Horus maga is ott volt a közelében ; az ifjú fedáit 
elküldte a Karmel hegyen lakó Karmelita lovagokhoz 
azzal az izenettel : hogy egy keresztyén lovag itt fekszik 
fogságból kiszabaduitan, küldjenek érette fegyveres kí- 
séretet. 

Hetek multak bele, a míg a karmeliták küldöttei a 
fedái kalauzolása mellett rátaláltak a keresztyén mene- 
kültekre. Már akkor Lebée László annyira volt, hogy 
képes volt lóra ülni. 

Itt azután Mária búcsút vett a dái áldoáttól. 

— Én semmit sem tettem : monda Horus ; csupán csak 
az én uramnak, a Sheik-Aldzsebalnak, a Hegyek vén- 
jének parancsolatját hajtám végre. Hanem te: te dicső- 
séges asszony voltál. És bizonyára mondom néked Lebée 
László, ird fel ezt magadnak a szived hártyájára; hogy 
mind azon szent nevek között, a kik talik írással vannak 

18;^ T 

a ti almanachotokban sorba feljegyezve : egy asszony sem 
érdemelte meg jobban a feje körül a glóriát, mint a te 
asszonyod. Becsüld meg. Béke legyen veled. 

S azzal saját ujjai hegyét megcsókolva, áhitatteljesen 
érinté azokat Mária kezéhez. Ez volt a búcsúüdvözlete 
hozzá. 

A Karmelhegyi zárdában kiheverve viszontagságait, 
mihelyt útra képes lett, hajóra szállt Lebée László a fele- 
ségével. — Még ez a késlekedés is javára vált; mert ha 
rögtön útra kel, a hazájukba visszasiető friesekkel : ő is 
tengerbe vész azokkal együtt, a kiknek a pápa átka fejükre 
zúdítá a zivatart, a mért a harczot a hitetlenek ellen a 
damiettei győzelem után abbahagyták. Lebée László 
velenczei hajóval tért vissza Spalatoba; semmi baja sem 
történt az úton. Onnan azután Dalmátián és a Szerém- 
ségen keresztül szerencsésen hazavergődtek Erdélybe. 

A második esztendeje volt már annak, hogy Mária útra 
kelt az öreg Bálint szolgájával. Sűrű nagy esztendők! Ha 
visszagondol rajtuk az ember, századnak is beválik egy. 

Volt nagy öröm odahaza, mikor együtt hazaérkezének ! 
A nép apraja-nagyja sietett a hazatérteket üdvözölni. 
Mária nem is ütközött meg rajta, hogy még az Anna 
öcscse is egész elragadtatással borul az ő Lászlója nya- 
kába s nem bánik fukaron a csókjaival. Hiszen jó roko- 
nok ! Aztán neki nincsen már férje : nincs, a kit csó- 
koljon. 

Csak még a jó öreg Bálint is itt volna ! Hogy megmond- 
hatná neki: «lásd, keresztül törtem minden poklokon ő 
érte : vissza is szereztem ! Most már itthon vagyok, a 
paradicsomban. Hát mit beszéltél, hogy még egy pokol 
vár azután reám ; de hogy hol és mikor ? már azt nem 
mondtad meg.)) 

Hát bizony a jó öreg Bálint, ha élne, sem mondaná 
azt meg. 

J)e volt ott a háznál egy más igazmondó cseléd, a ki 
e«gyszer Máriának mondott igazságot. Az a tükör. 

Eégi ideje volt már, hogy tükörbe nem látott : most* 
midőn hosszú idő multán újra belepillantott, elrettent 
magától. Szépsége odaVolt. Az idők viszontagságai, a 
homokpuszták, a sziklasivatagok, a holt tenger, a por- 
fellegek, az éjszaki viharok, s az a sok lelki szenvedés 
évtizedek rontó nyomait hagyták hátra rajta. 

«Nem vagyok szép!» monda a tükörből a képmás. 

S ez az egy szó már a kulcs a pokol kapujához. 

Hasztalan kényszeríté magát nyájaskodásra a férj neje 
mellett; minden mosolygásán keresztül csak úgy sugár- 
zott róla a hidegség. 

Váljon kire gondol vissza? Ki van a szivébeü? Évődék 
magában Mária. Tán a szép szultána, a kit Malek Kamel 
háreméből elszöktetett s a ki miatt a forró sziklákhoz lett 
lánczolva ? 

Egy-egy észrevétlenül elrebbent sóhajtás untalan el- 
árulá, hogy a lelke valahol másutt jár. — Ha még annak 
is utána tudna menni I ha még azt is ki tudná szabadítani 
bilincseiből. Ha azt is visszahozhatná! 

Kérdezte eleget; de nem vallotta meg. Csak azt 
mondta mindig, hogy a kiállt sok szenvedés tette ily 
komorrá. 

Utoljára azt a gondolatot sugallta valami Máriának, 
hogy az öcscsét Annát kérje fel: wbeszélj te Lászlóval; 
tán neked megmondja : mi nyomja a szivét. » 

Anna megigérte, hogy majd négy szem közé fogja s ki- 
veszi belőle a titkát szép szerével. 

Mária azonban elrejté magát egy fülkében, mikor Anna 
és László összejöttek s kihallgatá, hogy mit beszélnek? 

— Vallja meg kegyelmed, édes László sűvem, miért 
oly búsongó? Mi bántja a szivét? 

— Megvallom, ha kérded édes ángyom, Anna; az 
bántja a szivem, hogy te nem lehetsz az enyim. 

Anna megrettent nagyon. 

— Jaj ne mondjon ki ily szót kegyelmed ! hisz ez Isten 
ellen való vétek. 

— Tudom én azt nagyon ! Isten ellen és az ő szentéi ellen 
való vétek, s valamennyi szentéi közt a legimádásra mél- 
tóbb, a feleségem ellen. Bizony imádom is: el tudnék 
előtte naphosszant térdelni s könyeimmel áztatni kezeit. 
De szeretni nem tudom. Soha sem szerettem. Nincs ná- 
lánál jobb asszony a világon. Te vagy az én bűnöm, a 
kiért elkárhozom. Miattad már annyit vétettem a földön, 
hogy nincs elég purgatórium, a mi azt letisztítsa rólam. 
Tudd meg, hogy szegény uradat, a jó Brüniszkáldot én 
vittem a halálos veszedelmébe : mert azért kellett széke- 
lyeknek és szászoknak a százszor megátkozott Palestinába 
menni, mivel Lebée László szerelmes volt az ángyába. 
A te uradnak a vére az én fejemre szállt, s akárhol járok- 
kelek a világon, az itélet kötelét hordom a nyakamon, s a 
mikor utánad járok, tüzes parázsokon járok : de még sem 
tehetek máskép. 

— Hallgasson kegyelmed ! Az Isten legyen irgalmas 
kegyelmes mind a kettőnknek ... 

Máriának ezt mind hallani kellett. 

Ah most már megtudta, mit értett az öreg szolga a leg- 
kínteljesebb pokol alatt: ez az ! 

Soha sem volt szeretve — és nem lesz szeretve soha. 

Tűz, jég, vihar, földindulás, rabláncz, éhség, kínhalál, 
rémekkel teljes ég mind, mind gyermektréfa ehhez a nagy 
fájdalomhoz képest. 

Mária egyik kezét a szivére, a másikat az ajkára szo- 
rít á, — vagy az egyik, vagy a másik ki ne törjön fájdal- 
mában. 

De már, akár babona, akár nem : azt hiszik sokan, hogy 
mikor valaki haldoklik, üveg pattan, bútor roppan : — 
annak a rejteknek a gyertyánfa táblázata, a hol Mária 
hallgatózott, egyszerre nagy roppanással végig hasadt. 

A szívbe visszafojtott fájdalom hasítja-e meg azt a 
deszkát? 

A szellemek láthatlan kezének van-e az az ereje, a mi 
az élő testnek nincsen ? 

A csattanás hangjától felriadt a suttogó pár. Anna 
« Jézus Máriai)) kiáltással taszitá el magától Lebée Lászlót 
és elfutott abból a szobából. 

Lebée László pedig térdre rogyva csúszott-mászott 
ahoz a rejtekhez, a hol Mária hallgatózott. 

Azon a kemény deszkán, a boldogságos szűz alakja 
volt festve, iromba mázolással, megfeketülve már a régi- 
ségtől. 

Ez a kép hasadt végtül végig ketté. 

Lebée László az égő homlokával s az Összekulcsolt 
kezeivel veté magát oda e kép lábaihoz. 

— Óh irgalmas szent szűz ! Ne tégy rajtam Ítéletet ! 
Könyörge hozzá, töredező szóval. Nem takarhatom el 
előled a szivemet ; mert te keresztül látsz rajta. Látod mi 
ég benne? Poklok gyehennája! Nem tudok tőle megsza- 
badulni. Bennem ég és én benne égek. Tengereken áthur- 
czoltam magammal; azok el nem olták. Pusztákon át- 
vittem, el nem maradtak tőlem ! Irgalmazz ! Segits meg ! 

S a ketté hasadt kép azt sugá : ((Kelj fel : megsegítlek !» 
A mint a férj eltávozott, Mária előjött a rejtekéből. 
vette át a bűnös könyörgését, a mit az a szent szűzhöz 
küldött. 

Nem gondolt többé arra, hogy ő a szerető hitvestárs ; 
nem arra, hogy megcsalt feleség. 

Égető vágyai, haragos gerjedelme, elnémultak, el- 
pihentek. 

Annak a szentnek a helyében érezte magát, a ki előtt 
imádkoztak. 

Végig gondolt azon az egész során az eseményeknek, a 
miket két év alatt végig szenvedett. Olyan volt az, mint 
egy olvasónak a sorba fűzött gyöngyszemei. Az elválás 
keserve, — a távollét félelmei, — a visszatérő vészhir, — 
a nehéz elhatározás a veszedelmes útra, — az út rémei, 
kőszikla, sivatag, vihar, holttenger alakban, fenevad, 
vérivó pogány és hízelgő király élő személyében, — 
a csábító paradicsom kísértetálmai : — mind átvonultak 

még egyszer a lelke előtt. Miért tette ezt ? Miért szenvedte 
ezt? Egy emberért, a kit oly nagyon szeretett. És most 
már tudja, hogy az nem szereti őt; soha sem szerette. 
Másért ég : a szebbik testvérért, a kinek a hitves urát el- 
vitte magával oda, a honnan vissza nem tért. Miért kell 
ennek így lenni ? 

Nem pörölt Istennel. 

Nem kérdezte, miért kell «egy» embernek ennyit szen- 
vedni az életben ? S enjnyi szenvedésért, ennyi áldozatért, 
jutalom helyett mért kell ez elviselhetlen büntetést 
nyernie ? Annak a tudását, hogy nem birja megvenni 
ennyi kincs áron sem a férje szerelmét. 

Tudta már, hogy az ő koronája a túlvilágon van. 

Nem magáért sirt már. Hanem azért, a kit még most is 
szeret. De a kitől láttatni nem akar soha többé. 

Most már értette e jeges komorságot az arczán. E jég- 
hegyen belül halálos lángok vannak elfojtva. 

Bizonyosan a testvér is szereti őt. 

S ebben a tiltott szerelemben el fognak kárhozni itt és 
a más világon. 

Ki áll az utjokban ? 

Egyedül ő. 

Jó volna meghalni ! Ha azt könnyen adnák. 

De az ő élete nagyon jól meg van védve. 

Keresztül hordta azt egész nemzetek sirjain, a hol 
ezernyi hősök csontjai fedik a völgyeket. Öt nem ölé meg 
az a hatalmas szellem, a ki a vasembereket seregszámra 
gyilkolta. 

S még sokáig élhet ; hisz a halál nem keresi azt fel, a 
ki hivogatja : a kereső elől fut. 

És a milyen hosszú lesz az élet, nap nap után mindig 
lássa maga előtt azt a két szenvedő arczot, a kiknek min- 
den pillantása azt mondja neki : 

«Ha te nem volnál többé !» 

Talán egy rossz órában, a mikor a földalattiak hatalma 
elmérgesedik az emberi lelkeken : még képesek lesznek 

arra, hogy szeavedélyükben a legátkozottabb bűnre fog- 
janak kezet : s megölik azt, a ki kettőjük között áll. 
Ne kárhozzanak ell Ne szenvedjenek tovább! 



Mária ezen a napon eltűnt a várkastélyból, hogy senki 
sem tudta, merre távozott el ? 

Keresték erdőn, mezőn, kérdezősködtek fűtői-fától 
utána ; sehol sem akadtak a nyomába. 

Nénjének eltűnése Annát rémületbe ejté. 

Ö is azonnal elhagyta a várat s Kőhalomra menekült, 
a férje, Brűniszkáld várába. Lebée Lászlónak azt izente, 
hogy ne is kisértgesse eléje kerülni, a míg Máriára rá 
nem talált. 

Lebée László a saját bűne által lett megverve. 

ügy járt, mint Tantalus: elfutott ajkától a hullám, 
mikor már benne úszott. 

Minden szenvedésnek van egy enyhítő irja : az égiek- 
hez fohászkodás ; ; — de kihez imádkozzék ez, a ki azért 
szenved, hogy bűnös szenvedélyét ki nem elégítheti? 
Mely Istent keresse ezzel a bajával? Mit mondjon előtte? 

Könnyűvérű volt egész életében. Asszonyok dolgában 
mindent biztosnak tartott, a mi gyönyörre vezet. Még 
Gertrúd királyné udvarában így tanulta azt. A «Minne- 
biróságok)) törvényei azt diktálták umak és úrnőnek. — 
Palaestinában még azt a kis hitét is elvesztette, a mi 
akarata ellen utána ment, mint az árnyék. — Könnyű az 
embernek elfordulni az árnyékától. — A Ptolomaisi orgiák- 
ban megtanulta az Istent gúnyolni, a damaskusi szultán- 
palotában az Istent megtagadni, a Bar Luti sziklatömlöcz- 
ben az Istent megátkozni ! Mi van még hátra ? Az Istent 
megcsalni? 

Önmagát csalta meg. Önbűne jött, hogy felfalja, mint a 
nagyra nevelt sárkánykölyök, mikor anyányira megnő. 

Mikor a szent földre elindult: bűnbocsánatot kapott az 
eddig elkövetett s még elkövetendő bűneiért is. A szent 

földön háromszor hallotta ez indulgentiát kihirdettetni. 
Kevélylyé lett tőle. Ha van is Isten : az az ő bűneit ki- 
törülte az örök számadások könyvéből. 

Most azután érezte, hogy már a földön is van bün- 
tetés, a mit nem engedhetnek el a főpapok, koronás feje- 
delmek. 

Megalázta magát, hogy felkeresse a jámbor apáturt, a 
ki az atyái által alapított kolostorban lakott, és meggyón- 
jon előtte. 

Évek óta nem tette azt. Szükségtelen volt. 

Az egyház férfia végig hallgatta a férj töredelmes 
vallomásait. 

— Te benned a legmakacsabb ördög lakik, édes fiam, 
monda a gyónás végeztével. Bűneid a fejeden túl csap- 
nak. — De mindezektől megszabadulhatsz, ha igaz bűn- 
bánást cselekszel. 

— Szánom, bánom. 

— Nem elég szóval mondani, tenned is kell. Vesd le e 
hivalkodó czifra gúnyát, ölts helyébe daróczcsuhát : hagyd 
el fényes kastélyodat ; vond el magad a dobzódás asztalai- 
tól : keresd fel a remete barlangot a Bükkös-Boldogasz- 
szony kolostor alatt a mély rengetegben, s ott a hideg 
fekhelyeken tölts napókat, éjszakákat imádkozva; testedet 
sanyargatva. Ne élj mással, mint a mi gyümölcsöt erdők, 
mezők adnak, vagy irgalmas hű lelkek helyedbe hordanak 
s bizony megszabadulsz a te ördögödtől, a kinek neve 
Asmódi, a házastársak ördöge. Ha majd azután azt érzed, 
hogy végkép megszabadultál tőle; ha lelked előtt nem 
tánczolnak többé azok a kisértő alakok, a mikkel az ördög 
kápráztatja a halandók szemeit; ha egészen tisztának, 
meggyógyultnak érzed magadat, akkor jöjj fel hozzám is- 
mét ; ^ de elébb ne ; mert ha a kisértetnek ellent nem 
tudsz állni, örökre visszaesel a kárhozatba : a miről tudod 
már, hogy ezen a földön elkezdődik, halálig el nem hagy, 
azontúl is megtart. Most járj békével ! 

Lebée László felvette magára a vezeklést, a mit az 

apátur rászabott s negyven napig sanyargatta magát a 
remete barlangjában. Eleinte sűrűn ostromolták a csábító 
kisértetek, éjjel-nappal incselkedve rajta, hogy megejthes- 
sék; — meg tudta oltalmazni a lelkét. Válogatott kín- 
zásokat talált ki a testének, hogy a gyönyör álmait elűzze 
lelkéről, s bőjtöléssel csigázta el erős életét. 

E nagy vezeklésnek mindennapi tanuja volt egy öreg 
anyóka, a ki reggelenkint előjött az erdőkből, ajkig, sze- 
mig beburkolva rongyos keszkenőkbe : az hozott a vezek- 
lőnek naponkint egy olyan páros kenyérkét, milyennel 
Illés hollóját szokták képekben ábrázolni. 

Annak a páros kenyérkének felét mindig elfogyasztá a 
vezeklő, felét félre tette. 

Az anyóka nem kérdezte tőle, hogy mire gyűjtögeti azt 
a sok apró félczipót, csak odább biczegett kétrét görnyedt, 
botra támaszkodó biczegő alakjával. 

A vezeklő arczczal a kőszikla felé fordult, mikor köze- 
ledő lépéseket hallott. Nem akart embert látni s nem 
akarta, hogy emberek lássák. 

Nem találhatta ki, hogy az a mindennapi látogató — az 
ő hű felesége, Mária: a ki eltűnése óta ott rejtőzik a 
Camaldulensis testvérek zárdájában, a mit Bükkös- 
Boldogasszonynak neveznek. — A tatárfutás előtt hires- 
nevezetes búcsújáró hely volt. 

Mikor aztán a negyven nap letelt, Lebée László elő- 
jött a remetebarlangból, a megfelezett kis czipókat a 
csuhája szárnyába kötötte s gyalog, mezitláb elvándorolt 
Gyulafehérvárra az apáturhoz. A főpap ott találta őt 
összeroskadva a templom ajtajában. Felemelte, megölelte, 
megcsókolá. 

— Kifáradtál? kérdé tőle. 

— De győztem ! 

— Nehéz tusád volt. 

— Elvégződött. 

— Szembe mersz-e szállni immár a kísértettel ? 

— Jöhet akármi alakban, nem rettegem. 

— Hát ezek micsodák, a miket a csuhádba kötve 
hoztál ? 

— Apró czipócskák fele része, a miket alamizsnául 
kaptam. Felét félretettem. 

— Miért tetted félre ? 

— Hogyha rátalálok a feleségemre, megvendégelhes- 
sem őt vele: «ime egyed az én bűnbánatom alamizsna- 
kenyerét ! » 

E szóra az apátur szemeit elborítá a könny. 
A földön térdelő fejére tette a kezét. 

— íme látom, hogy érdemes lettél az Ur irgalmára. 
Isten bölcs hatalma ime kitölté a te fejedre az ő kegyel- 
mét. Ezek a kenyérdarabok az ő itéletosztó serpenyőjé- 
ben lenyomják a te bűneidnek mérhetetlen súlyát. íme 
tudd meg : a te hűséges hitvesed, a kinek számára falat- 
jaid felét félre raktad : ebben az órában már a megdi- 
csőülés mennyei kenyerével táplálkozik. Isten elszólítá 
őt abba a nagy vendégségbe, a hol a ^nyomorult Lázára 
ül az asztal fején, s angyalok szolgálnak a lakomázóknak. 

Erre a birre Lebée László, mint a szélütött rogyott le 
a templom kövezetére s nehéz zokogása forró könyeivel 
áztatta a küszöböt, mely a hivők lépteitől volt kikopva : 
keserves sirása közben csak az egy «Mária)> nevet em- 
legetve. 

— A köny az a fürdő, a miben a lélek hófehérre 
mosódik : szólt az apátur. Meglátom, hogy ilyen hófehér 
vagy e már '? 

Azzal előhozatta az apát úr a hordszéket, mely két 
öszvér hátára volt kötve, abba ülteté be a fáradt vezek- 
lőt ; ő maga lóháton bandukolt mellette. Egész processió 
kisérte őket temi)lomi zászlókkal a Bükkös-Boldogasszony 
zárdájáig. 

Itt a kürtszóra megnyiták a kaput s bebocsáták rajta 
az apáturt és a remetecsuhába öltözött lovagot. 

Az apátur a kápolnába vezette Lebée Lászlót, mely 
tele volt festve angyalok és ördögök képeivel ; angyaloké- 

val, a kik diadalmaskodnak, égbe hívogatnak, és ördögö- 
kével, a kik incselkednek, csúfolódnak s még legázolva is 
agyarkodnak. A belépő előtt valamenn} i festett kép élni 
látszott, mozgott, reá nézett. — Csak egyetlen egy alak 
nem mozdult, nem nézett: az a halavány, kiterített alak a 
ravatalon. 

Eáismert. Még ugyanaz az öltözet volt rajta, a melyben 
utoljára látta. Halottari zán halálcsendes nyugalom boron- 
gott, összetett két kezében az ezüst feszület, kis ujján a 
férj jegygyűrűje. 

Lebée László szédülve térdelt le a ravatal lépcsőjére s 
elszórta annak a szőnyegén az apró kenyérkéket, azt 
várva, hogy talán valami csuda történik velük, tán 
rózsákká válnak ? * 

A rácsozott karzat mögül, mint égből jövő szózat, zen- 
gett alá az apáczák éneke. 

Lebée László borzadozva tekinte a halott arczra. Nem 
merte, nem akarta a holtat azzal megbántani, hogy oda- 
boruljon rá és megcsókolja. 

Talán attól félt, hogy a halott vissza találja neki adni a 
csókot, s soha nem bocsátja el magától többet ? 

Csendesen imádkozva hajtá le a fejét a koporsó szélére. 

Mária pedig onnan nézte őt a karzat aranyozott rácso- 
zata mögül. 

Mert az a ravatalon fekvő alak nem ő volt; hanem 
egy viaszból alakított képmás, híven utánozva az ő arcz- 
vonásai benne. A ki ránézett, könnyen csalódhatott a ^ 
templomi világítás félhomályában. 

Máriar gyönyörködött abban, hogy az, a ki őt életében 
nem tudta szeretni: halálában ily fájdalommal vallja be 
szeretetét. 

Egyszer boldog volt hát ő is életében : — mikor halva 
látta magát. 

Mért is, hogy nem láthatja ezt ember soha ? 

De hiszen nem az volt az ő czélja e kegyes csalással, 
hogy az üdvösség végtelenjéből egy perczet elraboljon 

még e testben élve, hogy közelből lá^sa azt, a mit másnak 
csak a szomszéd csillagból szabad meglátni, az özvegy 
férj bánatát. Ő nem a maga örömére szerezte ezt az ala- 
kos játékot a halál szertartásával. 

Erezte, hogy ő fölöslegessé vált a földön. 
Meghalni nem tudott; merfc a halál a paradicsom 
virága, gyökereivel az égbe nőve : kinek korán nyilik, 
kinek későn ; a ki nem várhat rá : maga leszakítja, a gyö- 
kerét is kitépi vele s leesik az égből. 

A római egyház törvényei tiltják, hogy a házasság 
láncza valaha elszakadjon: a mig rózsaláncz, addig 
összetartják a nyiló bimbók; s mikor vaslánczczá lett, 
akkor összetartja a rozsda. Szakadni nem szabad annak, 
ö tehát azt az ámitást gondolta ki. 
Halottnak hirdetni, halottul eltemettetni magát : akkor 
aztán hadd örüljenek az élet paradicsomának azok, kik- 
nek sziveik között állt. Eddig tán átkozták ; ha holtnak 
hiszik, majd áldani fogják, 

A ezél is szent volt, az eszköz is szent volt. 
Valóban megtörtént és nem költött mese ez. A kik részt 
vettek benne, rég Isten előtt állnak már ; s a mi száza- 
daink nekik csak pillanatok : a mi földünk nekik csak 
porszem, a mi törvényeink nekik csak pókfonál .... 

Ámde a nehéz kisértet most következett el Lebée 
Lászlóra. 

Mögötte csendesen megnyilt a kápolnaajtó, s lassú 
selyem suhogással bejött rajta egy hölgy-alak. Lebée 
László csak akkor vette őt észre, a midőn a homlokát 
felemelte a koporsó széléről, s ott látta őt maga mellett 
állni. 
Anna volt az, Henning Brüniszkáld özvegye. 
Gyászrubájával, halavány arczával százszor szebb, mint 
valaha volt; hosszú haja hullámosan omlik végig a terme- 
bén. S ez a termet oly délczeg, oly gyönyörre hivogató volt. 
Lebée László szivében egyszerre kigyulladt a régi láng, 
8 testét-lelkét egy pillanat alatt magának foglalta. 

Ez imádott bálvány megjelenésére mind megelevenül- 
tek szerelmes álmainak csáb kísértetei. Szive fellázadt 
valamennyi nehéz fogadása ellen s ki akart törni rávert 
bilincséből. Feledé, hogy hol van? A templom falain levő 
képek tánczolni kezdettek körülötte s szédületes karéjban 
keringtek körül, a gyász-zsolozsma hangja tomboló 
kaczajjá változott; maga az előtte fekvő halottkép is azt 
monda: « Szabad már! Tied mára világ! Minden örömei- 
vel ! Hisz halott vagyok már !» 

Lebée László arczán egymással küzdött a daemoni 
vágynak őrült nevetése s a szent fogadalom tiltó iszonyata, 
hogy vonagló arcza arczvonásaira borzalom volt nézni. 

S jaj lett volna neki, ha az a nevető öröm vesz erőt az 
arczán ; ha csak egy üdvözlő sóhajtással is, ha csak ennyit 
is suttog az élő asszonyhoz : « hozott Isten ide ! nőm rava- 
talához!)) vagy hogyha az előre taszító lángoktól oda- 
hagyja magát hozzá röpíttetni^ bogy átkarolja, hogy meg- 
csókolja, mikor már a halott nem tilthatja többé. 

Jaj lett volna neki, mert akkor az egyháznagy pásztor- 
botjával űzte volna őt ki a templomból: «Fuss innen ! és 
légy elkárhozott, a földön és a más világon. Ez nem a te 
halottad. Feleséged él még! Jaj a kétszer elesettnek !» 

Megőrzé őt az elbukástól jó szelleme. 

Henning Brüniszkáld özvegye, mint egy márványszobor 
tekinte le reá, s gyászfátyolába burkolt kezét félig fel- 
emelve, feléje terjeszté. 

Ez a tiltó mozdulat térdre roskasztá Lászlót. Szive el- 
csendesült. Kisérö rémei visszatapadtak újra a falakhoz. 
Észrevette hol van ? Hogy ez Isten temploma. Emez meg 
ravatal. Tisztesség itt lenni. — De egy ördög mégis ott 
maradt vele : a tettetés daemonU. Az ott ült az arczán : 
abban a sóvárgó kifejezésben, azokban a lopva felnéző 
pillantásokban, a mik elárulják a rosszul rejtett gerje- 
delmet. 

Hiszen itt nem illik. Mostan még nem szabad. De már 
egy perez múlva, egy küszöbbel odább: tán a sirbolt- 

ajtóban, a hol sötét van, nem látja senki : ott már szabad 
a csók I 

Ezt a tekintetet elérté Anna. ö látta azt már. Ö futott 
előle. 

Ekkor a kápolna nyitott ajtaján át egy méh vetődött be 
a szentélybe ; — elébb körül dongta az égő gyertyákat, 
a gyász -füzéreket : aztán rászállt a halottkép arczára. 

Ö megérezte azt, hogy az viaszkból van. 

Anna, könnyein keresztül nem vette azt észre, s a mint 
odaborult a holt alak fölé, hogy annak az arczát meg- 
csókolja, a háborgatott méh hirtelen megszúrta a fulánk- 
jával az ajkát. 

Anna fájdalmában és rémületében nagyot sikoltva, el- 
ájult : apáczák aléltan vitték őt ki a templomból. Lebée 
László borzadozva húzta magát a kőpillér mellé : azt hivé, 
a boszúálló halott tűzcsókja bünteté meg szerelmesét; 
azért, a mit az ő szive gondolt. 

Az apátur sietteté az apáczákat, hogy vigyék le a kopor- 
sót, a holt alakkal a nyilt sírboltba. 

Lászlónak nem volt már szabad őt oda követni. 

A kik e zárda sirboltjában nyugosznak, azoknak nincs 
már családjuk. 

A bezáró sirkőre csak az név van felvésve: «Mária.» 

És bizonyára az ő igazi Máriája is el van ott igazán 
temetve. 

Meghalt a világnak, meghalt a férjének; lelkét még 
élve átadta az égnek. Nem szenvedett már; nei?! volt 
kivánsága, se félelme, se reménye : meg volt halva. 

Azt sem mondták meg néki soha, hogy egymásé lettek 
Lebée László és Anna? 

Ö mindennap imádkozott értük, hogy legyenek bol- 
dogok. 

Talán azok is lettek ? Hitvesül vették egymást. Enge- 
dett nekik Isten időt, hogy az életnek örüljenek. 

De Annának, valahányszor Lebée László csókja érinté 
az ajkát, a halott csók visszasajgó emléke mindannyiszor a 

szivéig lövellt; jeget támasztva ott, a hol lángnak kellene 
gyulladni. 

Idáig jegyzé fel a krónikás történet e csodálatos asz- 
szonynak a sorsát. Mesének képtelenség volna ez! ha 
költemény volna, nevetnénk fölötte ; de azt tudva, hogy 
ez igaz történet volt : nagyot g )ndolkozhatunk utána, — 
mekkora világ fér el egy asszonyi szivben. 

Nagy idők jöttek nem sokára, a mik sok embert meg- 
gyógyítottak örökre. 

Várkastély és zárda, a Lebée család neve és czimere : 
boldogok és boldogtalanok, mind együtt enyésztek el. 

Jött a mongol I 

TARTALOM. 

Lap 

A czigánybáró .... 1 

